
Sūnui Marseliui 


Įvadas 


Antrasis pasaulinis karas vyko ne vien mūšių laukuose, apie kuriuos 
istorinėse knygose rašoma daugiausia. Istorikai dėmesį dažniausiai sutel- 
kia į kovas, sureikšmina strateginius sprendimus, kariuomenių judėjimą, 
susirėmimus ir didelius mūšius, tačiau skvarbūs jų žvilgsniai, gana plačiai 
aprėpiantys karinį konfliktą, pareikalavusį šimtų tūkstančių ar net milijonų 
žmonių gyvybių, mums neatveria vaidmens, kurį atliko - ar bent buvo pa- 
sišovusios atlikti - mažos kovotojų grupės ir asmenys. 

Tie, kurie mano, kad 1939-1945 m. kolosalios karinės dramos akivaiz- 
doje anoniminių asmenų veiklos svarba sumenksta iki pasyvių aktorių vai- 
dmeniūkščių, perskaitę šią knygą pakeis nuomonę. 

Išvysime, kad per Antrąjį pasaulinį karą paprasti žmonės, tikėdami savo 
jėgomis ir stebindami drąsa, rizikuodami gyvybe ryžosi vykdyti užduo- 
tis, kurių tikslams buvo pasirinkę tarnauti. Net tie, kurie prisijungė prie 
smulkių grupuočių ir tapo žvalgais, ar tie, kurie ryžosi kone savižudiškoms 
operacijoms įsimaišę į priešų gretas, - visi savanoriškai tarnavo savo šaliai, 


apsisprendę atlikti pavojingiausias misijas, kad padėtų laimėti karą. 


JESUŪS HERNANDEZ 


Žvalgybos tarnybos rengė slaptąsias operacijas, kad smogtų priešui į 
silpniausią vietą. Joms įvykdyti reikėjo drąsių ir atkaklių žmonių, pasiryžu- 
sių rizikuoti gyvybe ir žūtbūt atlikti pavestas užduotis. Tikimybė, kad drą- 
suoliai per išpuolius žus, buvo didžiulė, tačiau savanorių niekada netrūko. 

Šioje knygoje skaitytojas sužinos apie netikėtas ir žiaurias atakas, išpuo- 
lius, pagrobimus, žmogžudystes ir rizikingas žvalgybos misijas. Visi šių 
operacijų dalyviai tikėjo, kad jų užduotys turės lemtingą įtaką karo eigai, 
o vardai amžiams įeis į istoriją; neabejojo, kad jei atiduos gyvybes, tėvynė 
įvertins jų pasiaukojimą. 

Deja, daugeliui nepavyko prisidėti prie pergalės. Daug drąsuolių žuvo, 
buvo sužeisti ar pateko priešams į nagus nepasiekę tikslo. Kai herojams pa- 
vykdavo atlikti patikėtas užduotis, ne visada jų rezultatai duodavo pageidau- 
tų vaisių. Tik mažai daliai narsuolių pasisekė karinį konfliktą pasukti nauja 
linkme ir jų pavardės aukso raidėmis yra įrašytos į karo istorijos knygą. 

Pirmą kartą į vieną knygą sudėtos slaptosios operacijos, kurių nežinoda- 
mi iki galo nesuprastume karo eigos. Kai kurios jų yra plačiai žinomos, ta- 
čiau kaskart pažadina emocijas iš naujo ir prilygsta geriausiems trileriams. 
Kitos iki šių dienų tebeskendi nežinios ir paslapčių migloje, kurios laikas 
kol kas neišsklaidė. 

Kai kurios operacijos parodė, kad net kruopščiausias pasirengimas ne- 
užtikrina sėkmės. Nenumatytos kliūtys lėmė nuviliančius rezultatus, kurie 
šioje knygoje aprašytuose įvykiuose drąsiems herojams dažnai reiškė mirtį. 
Pademonstruotas begalinis pasiaukojimas gali atrodyti beprasmis, tačiau 


parodyta drąsa, atkaklumas ir ryžtas gyvi išliks amžinai. 


1 dalis 


Išpuoliai 


Operacija Archery: 
pasikėsinimas į Hitlerio stiprybę 


1941 m., prieš išauštant gruodžio 27 d. rytui, tylių Norvegijos fiordų 
link slapta artėjo keli laivai. Brėkšmoje ryškėjo į jūrą įsirėžusi apsnigta sau- 
suma. Krante blyksėjo tik švieselės iš naujai žūklės dienai besiruošiančių 
žvejų lūšnų. 

Laivuose pusė tūkstančio šalčio kaustomų, tačiau savo jėgomis tikinčių 
ir ryžtingai nusiteikusių kareivių laukė tinkamos akimirkos pradėti veiks- 
mus. Prieš tris dienas Škotijoje į laivus įsėdę vyrai kelionėje linksminosi, to- 
dėl dabar juos kamavo nuovargis ir svaigulys, tačiau drąsos ir ryžto nebuvo 
praradę. Jų laukė jaudinamas iššūkis, apie kokį senokai svajojo, - užgrobti 
Adolfo Hitlerio (Adolf Hitler) tvirtovę Europoje. Tuo metu nacių Vokietija 
buvo užvaldžiusi kone visą Europą. Tik Didžiajai Britanijai pavyko prieš 
metus vasarą ir rudenį atremti nuožmias liuftvafės atakas ir atsilaikyti prieš 
galingą vokiečių karo volą, tačiau 1941 m. žiemą beveik visas žemynas 
buvo paklupdytas prieš svastikos galybę. Po vokiečių invazijos į Balkanus ir 
nesustabdomo tankų (vok. panzer) įsiveržimo į Rusijos lygumas Raudonoji 
armija sėkmingai tebegynė Maskvą, bet toji diena, kai Europa galės išsprūs- 
ti iš smaugiančių nacių gniaužtų, atrodė dar labai toli. 

Šalčio iki kaulų smelkiami kariai buvo pasiryžę įrodyti Hitleriui, kad jo 
dominija Europoje nėra neįveikiama. Netikėtas užpuolimas, kurį jie ruo- 


šėsi įvykdyti okupuotos Norvegijos provincijoje, galėjo būti tik menkas 

įbrėžimas storoje galingo monstro odoje, tačiau kareiviai, rizikuodami gy- 
vybėmis, buvo pasiryžę visagaliam fiureriui mesti iššūkį. 

Dauguma jų buvo ištvėrę pragarą Diunkerke ir troško atsilyginti už 
pažeminimą, patirtą prieš pusantrų metų. Vyrai nekantravo susiremti su 
priešais vokiečiais ir buvo taip įsiaistrinę kovoti, jog prieš išplaukiant kai 
kuriems jų vadai turėjo iš naujo priminti karo taisykles, kad išvengtų eks- 
cesų. 

Kol užpuolikai darkart tikrino ekipuotės parengimą ir ruošėsi iššokti į 
sausumą vos denyje nuskambėjus komandai, vokiečių nepastebėti jų laivai 


ramiai skrodė fiordą. Tyliai išmušė keršto valanda. 


NAUJOS KARINĖS PAJĖGOS 


Viena labiausiai dėmesį traukiančių temų apie Antrąjį pasaulinį karą 
yra britų smogiamųjų būrių operacijos kaip šioji, kuriai kareiviai ruošėsi 
Norvegijos pakrantėje. Tokios misijos neturėjo ypač daug įtakos karo eigai, 
tačiau Didžiosios Britanijos premjeras Vinstonas Čerčilis (Winston Chur- 
chill) suprato jų svarbą ir jas vykdė, kad palaikytų britų karių dvasią vokie- 
čių kariuomenei viešpataujant Europos žemyne. Britai žaibiškus įsiverži- 
mus į priešų teritorijas išmoningai dangstė propaganda, todėl suformuota 
palanki sąjungininkų nuomonė apie smogikus leido šiems save laikyti ge- 
rokai galingesniais, nei buvo iš tiesų. 

Minėto karinio dalinio užuomazgų reikia ieškoti 1940 m. birželio 4 d., 
kai Čerčilis sunerimusiems Bendruomenių rūmams pareiškė, kad Britani- 
jos kariuomenės, kuri puolė gelbėti olandus, belgus ir prancūzus, likučiai 
pasitraukė į Diunkerko pakrantes ir laukia evakuacijos, o tai reiškė, kad 
žemynui gresia visiškai pereiti Hitleriui į rankas. 

Britų kariuomenės daliniai, kuriems pavyko išsigelbėti nuo triumfuo- 
jančio vermachto ir jo pradėto triuškinamo žaibo karo nasrų, išsidėstė 
aplink Prancūzijos Lamanšo sąsiauryje esantį uostą. Tuo metu vienintelė 


išeitis buvo sugrąžinti į Britanijos salas kuo daugiau kareivių. 


12 


Lemtingosios operacijos naktį britų generalinio karinio štabo (angl. 
War Office) pareigūnas, tarnyboje praleidęs dvi dešimtis metų, karinės 
istorijos žinovas papulkininkis Dadlis Klarkas (Dudley Clarke) susimąs- 
tė, kokių kovos būdų praeityje griebėsi tautos, kurios sutriuškino britų 
kariuomenę. 

Klarkas prisiminė, kad per 1808-1814 m. Nepriklausomybės karą is- 
panai įsiveržėlius prancūzus išgujo už priešų linijų rengdami žaibiškas 
pavienes atakas geriljas (isp. guerrillas), kurias vykdė mažos menkai gin- 
kluotų kareivių grupės. Maždaug šimtmečiu vėliau olandų kolonijos per 
Būrų karą, taikydamos tą pačią strategiją, atsilaikė prieš britų kariuo- 
menę. 1936 m. Palestiną užėmusius britus apsupo arabų būriai, menkai 
ginkluoti, tačiau mobilūs bei gerai pažįstantys vietoves, ir išvijo priešus. 

Papulkininkiui Klarkui šovė mintis: jei anuomet Didžioji Britanija 
tapo tokios nenuspėjamos taktikos taikiniu, tai dabar, neišvengiamai 
turėdama susiremti su stipresniu priešu, irgi gali pasinaudoti šiuo se- 
noviniu, tačiau efektyviu kovos būdu. Taigi, Klarkas nusprendė parengti 
planą ir suburti pajėgas, kurių paskirtis - įsitraukti į mūšį taip pat, kaip 
buvo įsitraukę istoriniai geriljų būriai. Pietų Amerikoje gimęs Klarkas 
galvodamas, kaip pavadinti naują kariuomenės darinį, prisiminė būrų 
adaptuotą Žodį „komandosai , afrikanų (būrų) kalba reiškiantį karinius 
junginius. 

Kitą dieną Klarkas savo viršininkui, generalinio štabo vadui majorui 
serui Džonui Dilui (John Dill), pateikė pasiūlymą ir detalų planą, kaip 
rengti išpuolius sausumoje, kurių tikslas priversti vokiečius išsklaidyti 
pajėgas ir pasitraukti iš kitų karo „scenų , stengiantis apsaugoti užgrob- 
tos Europos pakrantes. Dilas entuziastingai pritarė planui. Tą pačią dieną 
Klarko pasiūlymas buvo perduotas Čerčiliui, ir šis tuoj pat įžvelgė sva- 
rius šio sumanymo privalumus, nes tuo metu labiau nei bet kada reikėjo 
pakelti britų kariuomenės kovinę dvasią, smarkiai nuslopusią po greito 
ir nelaukto pralaimėjimo Diunkerke, iš kur kariuomenė buvo priversta 


evakuotis. 

Britų komandosai kovoje akis į akį. Susidūrimai vienas prieš vieną išpuoliuose, 
siekiant įsibrauti į priešų teritorijas, buvo neišvengiami. 


Po dienos karinei vyriausybei buvo parengtas memorandumas, kuriame 
raginta įgyvendinti Klarko pasiūlymą. Britų premjeras jausmingai kalbėjo 
apie tai, kaip „priešų pakrantes paversti siaubo teritorija ir surengti „atakas 
visose nacių užimtose pakrantėse, kad vokiečių lavonai kristų lyg vandens 


lašai per lietų . 

Čerčilis vadovybę užkrėtė entuziazmu, ir pasiūlymas buvo priimtas. 
Buvo įsteigtas karinio štabo MO-9 departamentas, žinomas „komandosų“ 
pavadinimu, nors dauguma pareigūnų labiau mėgo jį vadinti „specialiąja 
tarnyba (angl. Special Service). Iki karo pabaigos abu pavadinimai buvo 
vartojami lygiavertiškai. Susirinkimas įvyko ryte, o vakare Klarkas jau dir- 
bo prie projekto - jam buvo liepta kuo greičiau surengti antpuolį. 

Kai vos prieš porą dienų Klarkui šovė mintis pradėti prieš vokiečius žai- 
bo karą, jis nė neįsivaizdavo, kad sumanymas bus imtas įgyvendinti taip 
greitai. Grėsminga situacija, kurioje buvo atsidūrusi Didžioji Britanija, kai 
vokiečiai įsitvirtino kitame sąsiaurio krante ir ruošėsi pulti salą, vertė rizi- 
kuoti, griebtis naujovių, juolab po nesėkmės, kurią žemyne patyrė įprastai 
organizuotos kariuomenės. Atėjo laikas naujam mąstymui, naujoms takti- 


koms ir naujiems kareiviams - atėjo laikas komandosams. 


NUVYLĖS DEBIUTAS 


Iš Norvegijoje tarnaujančių nepriklausomų divizijų kuopų (angl. Divi- 
sional Independent Companies) savanorių buvo suformuotas komandosų 
būrys ir pradėti planuoti pirmieji veiksmai priešų teritorijoje siekiant iš- 
siaiškinti, ar naujas kariuomenės darinys pajėgus vykdyti sudėtingesnes 
operacijas. Čerčilis pasitikėjimą naująja komanda pademonstravo skirda- 
mas jai moderniausią ginkluotę - tai dar sustiprino optimizmą prieš pirmą 
kovą. 

Po trijų savaičių Dadlis Klarkas jau buvo pasiruošęs vykdyti ministro 
pirmininko skirtą misiją. Įsiveržimas į kitą Lamanšo sąsiaurio krantą turė- 
jo įvykti birželio 24 d. naktį. Šimtas penkiolika kareivių keturiomis Kara- 
liškųjų oro pajėgų (angl. Royal Air Force, RAF) gelbėjimosi valtimis kirto 
sąsiaurį Prancūzijos link. 

Deja, įsiveržimo rezultatai smarkiai nuvylė. Viena valtis pasiekė sausumą 
ir jos keleiviai pasklido po negyvenamą zoną bergždžiai ieškodami men- 


kiausio vokiečių pėdsako. Netekę kantrybės klajoti po smėlynus, nusprendė 

sėsti į valtį ir grįžti. Antra valtis pataikė atplaukti į vokiečių hidroplanų 
uostą, tačiau dėl akivaizdžios priešų jėgų persvaros pasirinko grįžti į Angli- 
jos pakrantę. Trečios valties įgulai pavyko nukauti du vokiečių sargybinius. 
Apimti euforijos kareiviai tuoj pat grįžo pas saviškius, tačiau greitai supra- 
to, kad jų veiksmai neatnešė jokios naudos: britai pamiršo priešų kišenė- 
se paieškoti kokių nors vertingų dokumentų ir net neišsiaiškino, ar tuodu 
nelaimėliai iš tiesų buvo paskirti kažką saugoti. Ketvirtos valties kompasas 
sugedo ir ji vos neįplaukė į smarkiai vokiečių saugomą Bolonijos uostą, o 
kai galiausiai išsikėlė paplūdimyje, čia juos užklupo dviračiu važiuojantis 
vokiečių patrulis. Įvyko susišaudymas, per kurį vienas britų kareivis buvo 
sužeistas, nors komandosai galėjo tiesiog sėsti į valtį ir grįžti į Angliją. 

Grįžtančių valčių saviškiai krante nepasitiko svetingai. Kadangi misija 
buvo slapta, uostų vadovams niekas apie britų valtis nepranešė. Vienai jų 
neleista įplaukti į uostą, kol nebuvo patikrintos įgulos narių tapatybės. Be- 
laukdami komandosai laiko veltui neleido ir išimaukė nemenką kiekį romo, 
kurio buvo valties saugykloje tam atvejui, jei tektų gaivinti į jūrą nukritu- 
sius lakūnus. Kai kareiviams galiausiai buvo leista išlipti, jie vos pastovėjo 
ant kojų. Karo policijai kilo įtarimų, kad vyrai gali būti dezertyrai, ir jie 
buvo suvaryti į areštinę išsimiegoti. 

Kai žinios apie nevykusią misiją pasiekė karinį štabą, buvo pripažinta, 
kad tokie netikėliški veiksmai kartotis negali. Reikėjo įvesti kareivių atran- 
ką ir organizuoti specialius mokymus, kad jie tokių šiurkščių klaidų dau- 
giau nedarytų. Anot Dadlio Klarko, naująjį karinį darinį sudarė „tik piratai, 
banditai ir indėnai. 

Buvo nuspręsta, kad į naująją komandą bus priimti tik konkrečius, aiš- 
kiai apibrėžtus duomenis turintys vyrai: jie turėjo būti nevedę, ekscentri- 
kai, idealistai, o svarbiausia, privalėjo turėti nepalyginamai daugiau drąsos 
nei baimės. Visi kareiviai žinojo, kokie sunkumai ir netikėtumai laukia 
priešų teritorijose vykstančiose kovose. Taip pat iš anksto nujautė, kad pa- 
kliuvę vokiečiams į rankas greičiausiai savo dienas baigtų po egzekucijos 


peiliais. 

Komandosų būriui buvo parengtos naujos itin reiklios treniruočių pro- 
gramos, viršijančios įprastas karių rengimo normas ir taisykles. Pavyzdžiui, 
savanoriams buvo uždrausta valgyti ir nakvoti kareivinėse, jiems buvo išduo- 
dami skurdūs maisto daviniai, kad „išmoktų gyventi laukinėmis sąlygomis“. 
Tokios naujovės sukėlė tradicinių pažiūrų karininkų nepasitenkinimą, tačiau 
karinis štabas tokiomis priemonėmis vylėsi paruošti stiprias naujas pajėgas. 

1940 m. liepos 14 d. komandosai gavo antrą progą pasirodyti. Tą naktį iš 
dviejų eskadrinių minininkų nuleistomis valtimis kareiviai išplaukė į netoli 
Prancūzijos esančią Gernsio salą, kurią buvo užėmę vokiečiai. Dėl orienta- 
cinės klaidos viena valtis atsimušė į uolėtą krantą, o kita dėl gedimo buvo 
priversta grįžti. Salą pasiekė tik keturios dešimtys kareivių. Šiems pavyko 
pasiekti numatytus objektus - aviacijos stovyklą ir kareivines, - tačiau ten 
vokiečių jau nebebuvo. Į nelaisvę paimti nebuvo ko, todėl teko pasitenkinti 
nukirtus tris priešų telegrafų kabelius. 

Į antrą operaciją, kuriai buvo pasiruošta kur kas geriau nei pirmajai, 
dėtos didžiulės viltys subliuško: įsiveržimo į Gernsio salą rezultatai iš esmės 


buvo tokie patys apgailėtini kaip pirmo bandymo. 


PIRMOJI SĖKMĖ 


Nepaisant sugriežtintos savanorių atrankos ir komandosų treniruočių, 
apmaudi nesėkmė Gernsio saloje parodė, jog tokio tipo pajėgoms trūko 
kompleksiškesnės organizacijos ir koordinuoto bendradarbiavimo su Ka- 
rališkosiomis oro pajėgomis ir Karališkuoju laivynu (angl. Royal Navy). 

1942 m. liepos 17 d., praėjus vos trejetui dienų po bergždžios operaci- 
jos, Jungtinių operacijų generalinio štabo (angl. Combined Operations He- 
adguarters) vadu buvo paskirtas admirolas veteranas seras Rodžeris Kysas 
(Roger Keyes). Kysui garbus amžius tapti vadu nesutrukdė, tačiau buvo 
keista, kad naujai suformuotam ir naujoviškiausiais kriterijais vadovautis 
turinčiam kariuomenės dariniui vadovauti buvo paskirtas asmuo, kuriam 


galėtų kliudyti jo praeitis. 

Tai buvo silpnoji admirolo pusė, tačiau Kysas buvo ypač gerbiamas 
karinės vadovybės ir labai populiarus tarp civilių; gali būti, kad būtent 
dėl to jis ir buvo paskirtas naujojo kariuomenės padalinio vadu. 

Garbingojo Jungtinių operacijų štabo vado gyvenimo aprašymas buvo 
ilgas ir stebinantis patirtimi, kuri siekė amžiaus pradžią. Kysas kovėsi Ki- 
nijoje Boksininkų sukilime ir išgarsėjo per Pirmąjį pasaulinį karą. Tapo 
povandeninio laivyno pareigūnu ir tarnavo vieno šarvuotlaivio kapitonu. 
1918 m. pavasarį Kysas vadovavo jūrų mūšiui prieš vokiečius Ostendėje, 
kur uosto prieigose jam pavyko užblokuoti išplaukimo iš uosto kanalą 
paskandinus kelis cemento pakrautus laivus. 

Nors trūko ginkluotės ir inventoriaus, tapęs komandosų vadu ir ke- 
tindamas kovoje panaudoti panašius veiksmus, kuriais išgarsėjo per 
mūšį Ostendėje, Kysas tikėjosi atgaivinti Didžiajame kare pelnytą šlovę. 
Vis dėlto garsus vardas jam nepadėjo įgyti visiško Generalinio karinio 
štabo palaikymo, Čerčilis buvo priverstas asmeniškai įsikišti į konfliktą 
ir išvaduoti admirolą nuo nesutarimų su biurokratais. 

Kysas perorganizavo būrį ir 1940 m. lapkričio mėnesį įkūrė Specialių- 
jų užduočių brigadą (angl. Special Service Brigade). Ją sudarė du tūkstan- 
čiai kareivių, suskirstytų į komandas, kurios buvo sunumeruotos nuo 1 
iki 12. Savanoriai pateko į sunkias ir griežtas treniruotes Škotijos aukš- 
tumose. Po kelis mėnesius trukusio pasirengimo kareiviai troško stoti į 
mūšį, tačiau jų viltis bei dvasią žlugdė ir nevykėliškumo jausmą žadino 
nuolatinis operacijų atidėliojimas. 

1941 m. vasarį atėjo laukta proga praktiškai išmėginti per daugybę 
treniruočių Škotijoje įgytus įgūdžius. Trečia ir ketvirta komandos ruošė- 
si užpulti netoli Arkties poliarinio rato prie Norvegijos krantų esančias 
Lufuteno salas. Tikslas - sunaikinti ten stovinčius žuvų taukų fabrikus. 
Juose buvo išgaunami menkių ir silkių taukai, iš kurių didžiausios da- 
lies buvo gaminamas glicerinas ir naudojamas Vokietijos sprogmenims 
gaminti. Taip pat buvo ruošiamos A ir B vitaminų piliulės, skirtos ver- 


machto kariuomenei. Taikiniai buvo kuklūs, tačiau puikiai tinkantys 

pasitikrinti, ar komandosai pasiruošę vykdyti ambicingesnes operacijas. 
Šiai atakai pasisekus, vokiečiai turėjo gauti smarkų psichologinį smūgį, o 
britai - stiprią injekciją dvasiai pakelti. 

1941 m. kovo 1 d. vidurnaktį komandosų būrys išplaukė iš Škotijos 
Skapos įlankos laivų bazės. Konvojų sudarė du penkis šimtus kareivių ga- 
benantys laivai ir penki eskadriniai minininkai. Kelionė buvo ilga ir sunki; 
tris dienas kareiviai kentė smarkų šaltį, besismelkiantį net per storiausius 
paltus, ir svaigulį, kurį kėlė neramių Šiaurės jūros vandenų supimas. 

Laivai salas pasiekė kovo 4 d. paryčiais. Komandosai sušoko į išsilai- 
pinimo valtis ir ėmė irtis link dviejų salų, kuriose stūksojo žuvų taukų 
fabrikai. Aplink buvo ramu, tačiau kareiviai ramiai nesijautė - bijojo pa- 
kliūti į vokiečių pasalą. 

Įtampa augo, kuo labiau jie artėjo prie prieplaukos, kur buvo numatę 
išlipti. Komandosus kaustė baimė, kad aplink tvyranti ramybė reiškia, 
jog jie pateks į vokiečių gynybos ugnies spąstus. Vis dėlto tų, kurie pasie- 
kė uostą, laukė staigmena, kokios jie neįsivaizdavo: šimtai norvegų būrė- 
si ant molo ir sveikino atvykėlius. Apstulbusiems komandosams jie tiesė 
rankas ir padėjo išlipti iš valčių. 

Britai nė nesapnavo tokio malonaus sutikimo. Vokietijos kariuome- 
nės čia net kvapo nebuvo. Nežinia kodėl, Lufuteno salose bazavosi vos du 
šimtai vokiečių kareivių, kurių dauguma buvo prekinių laivų jūreiviai; 
visi jie pasidavė be kovos. Pasipriešino tik vienas ginkluotas žvejybinis 
vokiečių laivas, nežinojęs apie nepalyginamą įsibrovėlių jėgų persvarą — 
penkis eskadrinius minininkus. Šie savižudį paskandino vos per penkias 
minutes. 

Britų komandosai užgrobė telegrafo stotį ir centrinę telefonų būsti- 
nę, o inžinierių dalinys pradėjo griauti aštuoniolika zonoje esančių žuvų 
fabrikų ir ruošėsi sunaikinti kelias didžiules laivyno mazuto saugyklas. 
Po sprogimų aliejaus fabrikai ir degalų saugyklos virto rūkstančiais griu- 
vėsiais. Į Lufuteno salas atvykus britams, vietiniai gyventojai gavo progą 


atkeršyti okupantams vokiečiams už kančias ir išdavė kolaborantus. 

Per operaciją atsirado vietos ir angliškam humorui. Prieš sugriauda- 
mas užimtą telegrafo stotį vienas britų leitenantas svarbiausiam gavėjui su- 


manė išsiųsti paskutinę telegramą: 


„Adolfui Hitleriui, Berlynas. Naujausioje savo kalboje tvirti- 
note, jog Vokietijos kariuomenė anglų laivus pasitiks visur, kur 
tik šie prisišvartuos. Tai kur jūsų kariai?“ 


Nėra žinių, ar ši telegrama pasiekė adresatą, bet jei vis dėlto fiureris nau- 
jieną perskaitė, galime nė neabejoti, kad jį ištiko įtūžio priepuolis, kokie 
dažnai vadą apimdavo gavus blogų Žinių. 

Netrukus po vidurdienio misija buvo įvykdyta. Kareiviai grįžo į valtis, 
o kol šios tolo nuo krantų, euforijos apimti norvegai traukė tautinį himną, 
neišgyvendami dėl to, kad atvykėliai ką tik sunaikino pagrindinį jų pragy- 
venimo šaltinį. Britų laivai grįžo gerokai gausesniu būriu, nei buvo išvykę: 
parsigabeno du šimtus šešiolika vokiečių belaisvių, be to, komandosų gre- 
tas papildė trys šimtai keturiasdešimt savanoriauti pasisiūliusių norvegų. 

Lufuteno operacija pasisekė puikiai. Buvo pasiekti visi tikslai, nukentėjo 
tik vienas britų kareivis, persišovęs šlaunį kelnių kišenėje turėtu pistoletu. 
Lufuteno salose paryčiais komandosus pasitikęs nuožmiausias priešas buvo 
ne Vokietijos kariuomenė, o ledinis šaltis ir kiaurai smelkianti drėgmė, nuo 
kurių neapsaugojo nė storiausi apsiaustai. Vis dėlto komandosai į Britaniją 
grįžo patenkinti ir laimingi. 

Atrodė, kad puikūs atakos rezultatai padės sustiprinti Kyso pozicijas 
Jungtinių operacijų generalinio štabo akyse ir leis pradėti vykdyti ambi- 
cingus užmojus, tačiau taip neįvyko. Pakartotiniai operacijų atidėjimai, 
pavyzdžiui, niekada taip ir neįvykęs Kanarų salų užpuolimas, išsėmė Kyso 
kantrybę, be to, jo santykiai su karinio štabo biurokratais ir kitomis karinė- 
mis organizacijomis sulig kiekviena diena vis labiau šlijo. 

Kontraversiškąjį Kysą Čerčilis galiausiai pakeitė kur kas diplomatiškes- 
niu kapitonu Luisu Mauntbatenu (Louis Mountbatten), karaliaus pusbroliu, 


kuris geriausiai gebėjo spręsti nesutarimus ir dėl charizmos buvo nepapras- 

tai mėgstamas pavaldinių. Jungtinių operacijų vadas lordas Mauntbatenas 


skyrė naują išmėginimą jo valioje atsidūrusiems komandosams. 


Į NORVEGIJĄ 


1941 m. gruodį Jungtinių operacijų pajėgos, kurioms vadovavo ką tik 
naujas pareigas gavęs lordas Mauntbatenas, įvykdė pirmą didelę ataką. Jos 
taikiniu tapo tarp Trondheimo ir Bergeno esanti Vagsiojaus sala, kurią nuo 
Norvegijos krantų teskyrė keli šimtai metrų. 

Atakos tikslai buvo panašūs kaip Lufuteno salose, tik ambicingesni. Ko- 
mandosai ruošėsi ne tik užpuolę sunaikinti vokiečių kariuomenę mažame 
Pietų Vagsiojaus uoste, išsprogdinti žuvų aliejaus fabrikus, bet ir paskandinti 
priešų laivų, į Britaniją atsivežti norvegų savanorių, sugautų į nelaisvę vokie- 
čių kareivių ir kolaborantų. 

Šie siekiai, tiesa, ne visi lengvai įgyvendinami, sudarė dalį strategijos pulti 
vokiečius tokiose vietose, kur jie jautėsi saugūs, pavyzdžiui, Norvegijoje, ir 
priversti juos į karštus taškus perkelti daugiau kariuomenės. Kuo daugiau 
kareivių kausis Europos vakaruose, tuo mažiau priešo pajėgų liks Rytų fronte 
ir Šiaurės Afrikoje. 

Pietų Vagsiojaus salos įgulą sudarė 150 kareivių pėstininkų, vienas tankas 
ir apie šimtą organizacijos Todt darbininkų. Keturių patrankų baterija Mo- 
lojaus saloje ir dviejų patrankų baterija Rugsundo saloje dengė Vagsiojaus 
fhordą. 

Salose išsilaipinti ruošėsi 570 komandosų. Jiems labai pravertė gidus ir 
vertėjus atstojantys Norvegijos kariuomenės savanoriai. Mūšio vadai ketino 
įsikurti lengvajame kreiseryje Kenya. Kareivius atplukdyti ir jiems padėti 
kautis turėjo keturi eskadriniai minininkai (Onslow, Oribi, Offa ir Chidding- 
fold). Į sausumą iš pradžių ruošėsi išsikelti dviejų laivų įgulos. Povandeninis 
laivas Tuna atstojo plūdurą, kad būtų lengviau orientuotis. 


" Valstybinę organizaciją Todt 1938 m. įkūrė inžinierius Fricas Todas (Fritz Todt) karinių įtvir- 
tinimų ir kitų viešų objektų statybai. Po Todo mirties 1942 m. vadovavimą perėmė Albertas 
Špėras (Albert Speer). (Aut. past.) 

1941 m. gruodžio 13 d. buvo sušaukti visi misijoje dalyvausiantys karei- 
viai ir jiems buvo smulkiai išdėstyti veiksmai, kuriuos privalės atlikti per 
operaciją Archery. 

Vagsiojus, skirtingai nuo Lufuteno salų, buvo smarkiai saugomas vo- 
kiečių kareivių ir pakrantės baterijų, dėl to buvo mažai tikėtina, kad pa- 
vyks išsikelti į sausumą be kovos. Buvo suplanuota, kad viena komandosų 
grupė užpuls ir užgrobs Vagsiojaus salos pietus, o per tą laiką kita grupė 
susprogdins fabrikus. Pirmiausia reikėjo neutralizuoti pakrantės patrankas 
ir priešlėktuvines baterijas Molojuje, miniatiūrinėje salelėje, kuri saugojo 
sąsiaurį tarp Vagsiojaus ir Norvegijos kranto. 

Svarbiausias operacijoje buvo glaudus Karališkojo laivyno ir Karališkųjų 
oro pajėgų bendradarbiavimas. Komandosams priartėjus prie salų, bom- 
bonešiai turėjo atakuoti artimiausius vokiečių okupuotus aerodromus, o 
kreiseris Kenya ir keturi eskadriniai minininkai - bombarduoti vokiečių 
artilerijos pozicijas Vagsiojuje ir Molojuje. Ataką buvo planuojama įvykdyti 
1941 m. gruodžio 26 d., kai vokiečiai ilsėsis po Kalėdų šventės. Komando- 
sai turėjo išplaukti į misiją dviem dienomis anksčiau. 

Luisas Mauntbatenas atvyko į Skapos įlanką palinkėti sėkmės karei- 
viams, kurie šįkart neturės progos švęsti Kūčias. Savo karštą kalbą baigė 
šiais žodžiais: 


„Paskutinis dalykas: kai metų pradžioje prie Kretos buvo pa- 
skandintas mano laivas, eskadrinis minininkas Kelly, vokiečiai 
sušaudė skęstančius likusius gyvus kareivius. Mano nuomone, 


priešai malonaus elgesio nenusipelnė. Sėkmės visiems!“ 


Komandosams nestigo nusiteikimo bei ryžto ir be lordo Mauntbateno 
žodžių. Dauguma kareivių buvo dalyvavę Diunkerko mūšyje, todėl dabar 
manė turėsią puikią progą revanšui. Vadai net buvo priversti juos raminti, 
priminti, kad laikytųsi elgesio su belaisviais normų ir gerbtų rašytas bei 
nerašytas karo taisykles. 

Gruodžio 24 d. 21 val. 15 min. supamas nakties tamsos būrys išplaukė iš 


Skapos įlankos link Šetlando salose esančio Salem Veu (uosto - vert. past.). 

Britų komandosai tvarkingai susėdę išsilaipinimo 


valtyje. Tokios treniruotės jiems pravertė jūrų misijose, 
pavyzdžiui, Vagsiojaus atakoje. 


JES3U5 KERNANDC/ 


Kelionėje konvojų užklupo iš Atlanto atūžęs uraganas. Bangos karo laivus 
su išsilaipinimo valčių kroviniu vėtė taip, kad, rodės, šie tuoj apvirs. Įgulos 
lengviau atsikvėpė, kai vidurdienį pagaliau pasiekė Šetlando salas. Audra 
nerimo, todėl buvo nuspręsta palaukti Salem Veu uoste ir, pasinaudojus 
proga, pašalinti dėl uragano atsiradusius gedimus. Iš vieno laivo teko išpilti 
net šimtą dvidešimt tonų vandens. 

Meteorologinės prognozės liudijo, jog audra tęsis dar mažiausiai dvylika 
valandų, be to, stichija laivus buvo apgadinusi, todėl buvo nuspręsta ope- 
raciją atidėti parai. Komandosai, jau pripratę prie dažnų atidėliojimų, ėmė 
spėlioti tikrąją antpuolio nukėlimo priežastį; nuskambėjo originaliausia 
versija, neva pats popiežius paprašęs, kad per Kalėdas nebūtų puldinėjama. 
Taigi, kareiviai gavo šventinį laisvadienį ir net pasipuošė kalėdinę eglutę. 

Rytojaus dieną kita komandosų grupė įvykdė nedidelę ataką Reinė, 
šiauriniame Lufuteno salų krante. Anklet pavadinta operacija britai siekė 
išblaškyti vokiečių dėmesį prieš didįjį puolimą, kurį tuoj turėjo surengti 
Norvegijos pakrantėje. 

Gruodžio 26 d. 16 val. pajėgos, kurios turėjo užpulti Vagsiojų, vėl leidosi 
į jūrą tris šimtus mylių, kurios buvo likusios iki tikslo. Ataką, rodės, teks 
vykdyti pučiant stipriam vėjui ir siaučiant bangoms, nors oro sąlygos artė- 


jant prie sausumos po truputį gerėjo. 


NELAUKTA SIAIGMENA 


Kaip minėjau skyriaus pradžioje, dar neišaušus 1941 m. gruodžio 27 d., 
komandosai, gindamiesi nuo šalčio užsivilkę megztinius aukštomis apy- 
kaklėmis ir aklinai užsisagstę uniformas, užėmė vietas karo laivuose. Bri- 
tų laivai įplaukė į fiordą nekeldami nė menkiausio garso ir išjungę visas 
šviesas. Pirmieji saulės gaisai spalvino rytą, sniegas krantuose vis ryškiau 
bolavo, o padriki žiburiai bylojo esant žvejų lūšnų. 

Vagsiojaus salos pietuose įrengtame žvalgybos poste vokietis sargybi- 


nis pastebėjo besiartinančius laivus. Atrodė, kad britams nepavyks pateikti 


24 


priešams staigmenos, tačiau likimas buvo jiems palankus. Vokietis sargybi- 
nis paskambino Pietų Vagsiojaus komendantui, bet niekas neatsakė. Į kitą 
skambutį atsiliepė Pietų Vagsiojaus uosto kapitonas, tačiau, užuot tuoj pat 
skelbęs aliarmą, pareiškė žvalgui, jog atplaukė nedidelis saviškių konvojus. 
Zvalgas tvirtino, kad laivai ne prekiniai, o kariniai, tačiau jo žodžių kapito- 
nas nesiklausė ir smarkiai jį išplūdo, nes būstinėje visi pamanė, jog kareivis 
tiesiog per daug išgėrė. 

Nors įspėjimo niekas nepaisė, žvalgas rankų nenuleido. Išsiuntė į ryšių 
stotį Žinutę, kad „neidentifikuoti karo laivai įplaukė į fiordą“. Pranešimas 
pradingo biurokratinėje raizgalynėje, nes niekas nenorėjo prisiimti atsa- 
komybės ir atidengti ugnies į konvojų, neišsiaiškinus, ar jis tikrai priklauso 
priešams. Beje, įspėjimas apie pavojų Molojaus salelėje įtaisytos pakrantės 
baterijos, kurios vaidmuo Vagsiojaus gintyje buvo svarbiausias, nė nepa- 
siekė. 

Abejonės išsisklaidė po 9 val. ryto, kai britų laivai atidengė patrankų 
ugnį į Molojų. Vokiečiai iš netikėtumo apstulbo, nes tuo metu buvo susi- 
rinkę kareivinėse ir klausėsi vado kalbos. Iš kreiserio ir keturių eskadrinių 
minininkų sviediniai į vokiečių pozicijas pylė kas sekundę ir per kelias mi- 
nutes kareivines bei tris iš keturių pabūklų, kurie sudarė pakrantės bateriją, 
pavertė šipuliais. 

Šūvių siena prisidengusios komandosų grupės, kurių užduotis buvo 
neutralizuoti bateriją ir Molojaus įgulą, išsilaipinimo valtis artėjo prie kran- 
to. Vos liovėsi bombarduoti, puikiai suderinę veiksmus danguje pasirodė 
Karališkųjų oro pajėgų lėktuvai ir, skrisdami pažemiui, paleido dūminės 
bombas - šitaip padėjo komandosams išsikelti į sausumą. 

Molojaus saloje netikėtai užpulti vokiečių kareiviai mėgino gintis nuo 
priešų, tačiau tai pasirodė per sunku. Britai mikliai apsupę kareivines ne- 
leido priešams šaudyti; slėpdamiesi už pastatų kampų vokiečiai leido tik 
padrikas salves. Kova tęsėsi apie dvidešimt minučių. Vokiečiai, kuriems pa- 


vyko išvengti britų kulkų, pasidavė - ginklai Molojuje nutilo. 

VAGSIOJAUS UŽPUOLIMAS 


Molojuje komandosai vokiečiams pateikė staigmeną netikėtai juos už- 
puolę, tačiau pagrindinėje saloje laukė sunkesnė kova. Komandosams, 
kuriems buvo liepta užimti Pietų Vagsiojaus miestelį, sėkmė nesišypsojo. 
Vieną Karališkųjų oro pajėgų lėktuvą numušė priešraketinis vokiečių svie- 
dinys, o fosforo bomba, iš lėktuvo nukritusi tiesiai ant valties su komando- 


sais, daugumą jų sunkiai arba mirtinai sužeidė. Krantą pasiekusius britus 


tuoj pat puolė įvykių Molojuje ant kojų sukelti vokiečiai. 


Trys parašiutus segintys britų komandosai slepiasi už pastato 
per Vagsiojaus ataką. 


Atakos pradžia nesisekė, tačiau komandosams pavyko prasiskinti ke- 
lią į salą ir priversti vokiečius trauktis į sniegu nukloto miestelio gilumą. 
Komandosai brovėsi pirmyn šaudydami trumpomis salvėmis ir stumdami 
vokiečius. Vis dėlto užpuolikų įkarštis pamažu blėso, ir vokiečiai paskubo- 
mis suformavo gynybos liniją, užėmę pozicijas tarpduriuose ir langų an- 


gose. Vokiečiai vertė britus užimti namą po namo, o toks scenarijus šiems 


26 


nepatiko. Įsibrovėlių gretas ėmė naikinti vokiečių snaiperių kulkos. Kovos 
rezultatas darėsi vis neaiškesnis. 10 val. 20 min. ryto britai, nepralaužę at- 
kaklios vokiečių gynybos, buvo priversti kviesti laivuose laukiantį rezervą. 
Taip pat jie sulaukė pastiprinimo iš Molojaus, kur kova buvo pasibaigusi 
prieš valandą. 

Atvykus pastiprinimui, vokiečių vienu smūgiu įveikti nepavyko. Ko- 


mandosus stebino priešų užsispyrimas - šie kontroliavo visą pagrindinę 


miestelio gatvę. Britai pabandė prasiveržti šalutinėmis gatvėmis, tačiau 

vokiečių knibždėjo visuose pastatuose. Kelios saugyklos uoste taip pat 
tebebuvo priešų rankose, nepaisant įnirtingų atakų, kuriomis juos išvyti 
stengėsi komandosai. 

Sumaištį kėlė įsiplieskę gaisrai, kurie greitai plito, nes beveik visi mieste- 
lio statiniai buvo mediniai. Namai degė abiejose pagrindinės gatvės pusėse 
ir vienas po kito byrėjo smengant ugnies apimtoms sijoms. Virė žvėriška 
kova, britai negailestingai šaudė į vokiečius, sprunkančius iš degančių pas- 
tatų. Plintanti ugnis vertė šiuos palikti tvirtas pozicijas; o komandosai per 
dūmus veržėsi pirmyn, pasiryžę žūtbūt užimti miestelį. 

Kai mūšis užsitęsė gerokai po vidurdienio, vokiečiai suprato, kad prie- 
šintis nebeverta. Vis dar aidint pavieniams šūvių pliūpsniams jie pasida- 
vė. Britai užėmė Pietų Vagsiojaus miestelį ir ėmėsi naikinti visus daiktus, 
galinčius praversti priešams. Komandosų griovimo brigados susprogdino 
visus Molojaus salos gynybos įrenginius. Sausumoje sunaikino žuvų taukų 
fabrikus, radijo stotį ir švyturį. 

Po intensyvių kovų 15 val. britų kareiviai grįžo į savo laivus ir atsivedė 
devyniasdešimt aštuonis vokiečius belaisvius. Sausumoje liko šimto pen- 
kiasdešimties vokiečių lavonai. Prie sąjungininkų pajėgų prisijungti nu- 
sprendė septyniasdešimt vienas norvegas. 

Buvo daugiau gerų naujienų. Iš patrankų šaudydami britų laivai ne tik 
padėjo įvykdyti operacijas salose, bet ir skandino prekinius vokiečių laivus, 
kurie tuo metu buvo kovos zonoje. Penki karo laivai nuskandino devynis 
prekinius. Apšaudytas vokiečių žvejybinis laivas užplaukė ant seklumos, ir 
komandosai, įsibrovę į jį, pasisavino kodų sąsiuvinius. Po nuožmios kovos 
su priešų įgula sąsiuvinius pavyko paimti nesuniokotus. Tai buvo tikras lo- 
bis, nes juose buvo surašyti visi kiekvieno Norvegijoje ir Prancūzijoje esan- 
čio vokiečių laivo radijo, aliarmo kodai, slaptažodžiai ir pavojaus signalų 
šifruotės. Britų slaptajai žvalgybai šie sąrašai buvo neįkainojamos vertės. 
Operacijai Chariot skirtame skyriuje sužinosite, kokios naudos gavo anglai 


iš tądien rastų kodų sąsiuvinių. 

Komandosai iš salų išsinešdino palikę griuvėsių kalnus. Visi Molojaus 
salų kareiviai buvo nušauti arba suimti, jų pabūklai sunaikinti, o kareivi- 
nės sugriautos. Fabrikai buvo išsprogdinti arba sudeginti. Sugadintos tele- 
komunikacijos, švyturys ir išgriauti sandėliai. Vagsiojuje buvęs vienintelis 
vokiečiams priklausantis prancūzų gamybos tankas buvo susprogdintas 


nespėjęs nė išriedėti iš garažo. 
IŠSAUGOTI VILTĮ 


Antpuolis Molojaus ir Vagsiojaus salose Didžiajai Britanijai teikė daug 
vilčių, nors per operaciją žuvo devyniolika ir buvo sužeisti penkiasdešimt 
du kareiviai. Laimė, gyvybę atidavė tik vienas civilis norvegas ir penki buvo 
nesunkiai sužeisti, o Norvegijai padaryta žala siekė penkis milijonus kronų. 
Vis dėlto aukų skaičius nesumenkino sėkmingos smarkiai saugotos priešų 
pozicijos atakos reikšmės, sinchroniškai panaudojus oro, jūrų ir sausumos 
pajėgas. Ši ataka tebuvo nežymus įbrėžimas tuo metu neįveikiamai begali- 
nei Hitlerio jėgai, tačiau labai padėjo išsaugoti viltį kada nors ją nugalėti. 

Didžiosios Britanijos savanorių gretas papildė septyniasdešimt vienas 
norvegas, tačiau ištremta Norvegijos vyriausybė atakos rezultatais buvo 
ne itin patenkinta. Kabinetas priėjo išvadą, kad operacija nepadės jų šalyje 
sustabdyti karo; priešingai, vokiečiai buvo užpulti pakrantėje, kurią manė 
esant saugią, todėl reikėjo tikėtis, jog Vokietija prie Norvegijos krantų dar 
labiau sustiprins savo pozicijas ir apsunkins pergalės siekimą, nei tuo atve- 
ju, jei nebūtų buvę atakuoti. 

Ištremta Oslo vyriausybė neklydo. Išgirdęs apie Vagsiojaus užpuolimą 
Hitleris įtūžo ir tuoj pat atsiuntė dvylika tūkstančių kareivių sustiprinti gy- 
nybai Norvegijos teritorijoje. Vis dėlto operaciją Archery pasmerkę Nor- 
vegijos politikai buvo nevisiškai teisūs; nors sąjungininkai neturėjo tikslo 
įsiveržti į Norvegiją, tačiau Vagsiojaus manevras turėjo milžiniškos svarbos 
priešų dėmesiui nukreipti ir, kas žino, galbūt net karo baigčiai. Beje, Hitle- 


ris šią operaciją palaikė sąjungininkų treniruote prieš didžiulę Norvegijos 

ataką, todėl ženkliai padidino investicijas į regioną ir išsiuntė šarvuotlaivių 
diviziją, kad atliktų mobilaus rezervo funkcijas, taip pat įsakė vėl įrengti 
naujas, modernias pakrančių baterijas. Šias priemones jis perkėlė iš kitų 
karo mūšių vietų, kuriose vėliau išsisprendė karo baigtis. 

Vokietijos gynybos pozicijų Norvegijoje tvirtinimo procesas, didžią- 
ja dalimi išprovokuotas sėkmingos britų atakos Vagsiojuje, užsitęsė iki 
1944 m. birželio 6 d., kai sąjungininkai išsikėlė Normandijoje, o Norvegijoje 
tuo metu buvo 372 000 Vokietijos kariuomenės kareivių. Jei nors 100 000 iš 
jų būtų likę prie Prancūzijos krantų tuo metu, kai atplaukė sąjungininkai, 
gali būti, kad D dienos atomazga būtų buvusi visai kitokia. Šis nuopelnas 
yra britų komandosų, nepabūgusių šalčio ir pasiryžusių užpulti Hitlerio 


kareivius atokiame Norvegijos fiorde. 


R Š Š 
>) skyrius 


Operacija Biting: 
slaptojo ginklo medžioklė 


1942 m. vasario 27 d. popietę būrys, kurį sudarė daugiau nei šimtas bri- 
tų parašiutininkų, pasiruošė sudėtingai ir pavojingai misijai. Dėl nepalan- 
kių orų ji buvo keletą kartų atidėta, tačiau artėjančią naktį kareiviai rengėsi 
susėsti į dvylika lėktuvų, iš jų iššokti virš okupuotos Prancūzijos ir įvykdyti 
užduotį - užgrobti britams ramybės neduodantį vokiečių slaptąjį ginklą. 
Vokiečiams jis buvo labai svarbus, todėl buvo saugomas visomis įmanomo- 
mis priemonėmis, kad priešai jokiais būdais negalėtų prie jo nė prisiartinti, 
o slaptajam ginklui atsidūrus priešų rankose, jo sergėtojai privalėjo jį tuo- 
jau pat sunaikinti. 

Ginklą vokiečiai griežtai slėpė, tačiau britai buvo pasiryžę apie jį sužino- 
ti viską, kad iš anksto apsisaugotų nuo jo poveikio. Taigi, prieš tai laukę su- 
dėję ginklus, drąsieji parašiutininkai buvo atsakingai išmokyti ir paruošti. 
Jiems pro ausis nepraslydo nė menkiausia smulkmena, jie nepriekaištingai 
žinojo operacijos, kurioje dalyvaus, eigą, privalėjo veikti greitai, ryžtingai 
ir pagrobti vieną iš vertingųjų vokiečių įrenginių, atgabenti jį į Didžiąją 
Britaniją ir atiduoti nuodugniam tyrimui. 

Misijai ruošęsi parašiutininkai žinojo, kad ją įvykdyti bus nelengva: juos 
turėjo pasitikti vokiečiai, pasiryžę žūtbūt išsaugoti vieną didžiausių savo 
paslapčių, nes nuo to įrenginio smarkiai priklausė, ar reicho teritorija iš- 


vengs priešų atakų. Misija buvo numatyta sudėtinga, todėl parašiutininkai 

iš anksto nujautė, kad dalis jų namo nebegrįš. Vis dėlto tikėjo, kad stengtis 


verta, o jų pasiaukojimas padės sąjungininkams priartėti prie pergalės. 


RADIJO BANGŲ KOVA 


Operacijos, kurią buvo ruošiamasi įvykdyti 1942 m. vasario mėnesio 
naktį, užuomazgų reikia ieškoti 1936 m., kai, pajutusi agresyvią Vokietijos 
užsienio politiką į valdžią iškilus Hitleriui, Londono vyriausybė nuspren- 
dė imtis priemonių, kad apsaugotų savo šalį nuo galimo puolimo iš oro. 
Pasinaudojo Roberto Vatsono-Vato (Robert Watson-Watt) išradimu, kuris 
leido radijo dažnio bangomis aptikti skrendančius lėktuvus. Radaras jau 
buvo išrastas. 

Pietinėje Britanijos salų pakrantėje iškilo plieniniai bokštai, skirti priim- 
ti ir išsiųsti radiolokacinėms bangoms. Palei visą krantą per dvejus metus 
buvo pastatyta 18 tokių bokštų, todėl į Didžiosios Britanijos oro erdvę ne- 
pastebėtas negalėjo patekti joks lėktuvas. 1937 m. vasarą Britanijos žvalgy- 
ba gavo žinių, kad į vakarus nuo Tilžės, ( dabar Sovetskas - vert. past.) prie 
Noikircheno, vokiečiai pastatė neaiškios paskirties stulpų. Londone buvo 
įtariama, kad tai įrenginiai, todėl į regioną netikra pavarde kaip turistas iš- 
siųstas Vatsonas-Vatas. Ten nuvykęs fizikas nepatvirtino, kad stulpai skirti 
radarams, bet anglų būgštavimų neišsklaidė. Britai nežinojo, kad vokiečiai 
radiolokacinius eksperimentus vykdė ne Vatsono-Vato aplankytose vieto- 
vėse, o Pelcerhakene (dabar Noištadtas - vert. past.) šalia Liubeko įlankos 
Vokietijos jūrų laivyno užsakymu. 

Londonas buvo įsitikinęs, kad pirmauja radijo bangų kovoje su Berlynu, 
tačiau iš tiesų vokiečiai dar 1934 m. pradėjo tyrinėjimus šioje srityje. Kol 
anglai palei krantus kėlė į dangų metalinius stulpus, Vokietijos bendrovė 
Telefunken kūrė tobulesnius radiolokatorius, kuriais buvo galima nustatyti 
aptikto skrendančio objekto kryptį, skrydžio aukštį ir atstumą iki objekto. 
Liuftvafės vadas Hermanas Gėringas (Hermann Goering) buvo sužavėtas 


ką tik išrastų aparatų galimybių. 

Taigi, vokiečiai turėjo gerus radiolokatorius, tačiau nežinojo, kiek britai 
pažengė juos tobulindami, todėl nusprendė tai išsiaiškinti. 1939 m. rugpjū- 
čio 2-4 d., likus mažiau nei mėnesiui iki Antrojo pasaulinio karo pradžios, 
vokiečiai surengė bandomąjį skrydį dirižabliu, nelaimingojo Hindenburg 
dvyniu Graf Zeppelin II. Orlaiviu pasiekę Didžiosios Britanijos krantus vo- 
kiečiai apsimetė, kad jiems ėmė gesti varikliai, ir taip pasiteisino užtrukę 
svetimos šalies erdvėje. Iš tiesų tuo metu mokslininkų grupė iš orlaivio 
matuokliais ruošėsi nustatyti britų radarų charakteristikas. Vis dėlto vo- 
kiečiams suktybė neišdegė, nes anglai, sužinoję, kad dirižablis artinasi prie 
Britanijos krantų", ėmėsi atsargumo priemonių ir radarus išjungė. 

Radijo bangų kova tapo intensyvesnė, kai abi šalys įstojo į karą. Jam įsi- 
siautėjus spėlionės, kiek abu priešai pažengę šioje tiek diskusijų keliančioje 
srityje, išsisklaidė, ir paaiškėjo tiesa. 

1939 m. gruodžio 18 d. britai patyrė nemalonią staigmeną ruošdamiesi 
bombarduoti Vokietijoje, Vilhelmshafeno uoste, plūduriuojančius priešų 
laivus. Be palydos skrendančius anglų bombonešius vokiečiai užfiksavo net 
už 100 km nuo Vokietijos kranto. Iki priešų teritorijos dar buvo toli, tačiau 
lėktuvus atakavo vokiečių naikintuvai, ir anglai buvo priversti grįžti. Britų 
specialistai priėjo išvadą, kad vokiečiai pasitelkė radarą, galingesnį nei tuo 
metu britų naudoti radiolokatoriai. 

1939 m. gruodį vokiečių šarvuotlaivis Graf Spee nuskendo prie Platos 
upės žiočių netoli Montevidėjo. Po susirėmimo su britų laivais vokiečių laivą 
i dugną pasiuntė jo paties įgula, tačiau vokiečių laivas nugrimzdo vos kelis 
metrus, ir anglų slaptoji tarnyba sutelkė dėmesį į paslaptingą pagrindinio lai- 
vo bokšto prietaisą. Jie tuoj pat išsiuntė ekspertus su radarais ir išsiaiškino ap- 
tikę radiolokacinį aparatą, greičiausiai skirtą nukreipti baterijų sviediniams. 

Londono technikai nustebo, kad į Graf Spee minėtas aparatas buvo 
imontuotas dar 1938 m. - tai patvirtino iš oro darytos nuotraukos, tik tuo 


metu laivas buvo uždengtas brezentu. Kai prasidėjo karas, Karališkasis lai- 


“ Išsamiau apie šį įvykį galite rasti Jesūs Hernandez, El desastre de Hindenburg, Barselona: Tem- 
rus. 2010, p. 241-242. (Aut. past.) 

vynas neturėjo vokiečių radiolokatoriui prilygstančio prietaiso. Tiesą pasa- 
kius, panašų įsigijo tik po poros metų. 

Karas plėtėsi, ir britai pamažu įsitikino, jog vokiečiai radijo bangų ko- 
voje juos smarkiai lenkia. Tai lėmė didžiulius nuostolius po vokiečių terito- 
rijos bombardavimo operacijų. Britai stengėsi išsiaiškinti priežastis, tačiau 
tyrimai davė mažai naudos, nes lėktuvai beveik visada krisdavo priešų te- 
ritorijoje. Anglai vis labiau įsitikino, kad vokiečiai naudojasi pažangia de- 
tektavimo sistema, o tai paaiškino, kodėl priešlėktuviniai reflektoriai taip 
greitai nukrypdavo į bombonešius. 

Mokslinį išsilavinimą turintys karo pareigūnai atsidėjo tyrinėti viską, 
kas tik galėjo būti susiję su tais paslaptingais prietaisais. Buvo analizuo- 
jamas vokiečių naikintuvų pilotų elgesys per sąjungininkų oro antpuolius 
ir smulkmeniškai kvočiami iš misijų grįžę britų pilotai. Vokiečių radarų 
fotografijos iš žvalgybos orlaivių, ataskaitos iš frontų Prancūzijoje ir Belgi- 
joje, gauta informacija iš vokiečių lakūnų, pakliuvusių į nelaisvę, po truputį 
anglams nušvietė vokiečių turimą pažangią detektavimo sistemą. 

Vokietijos gynyba naudojo radarą Freya, kurio bangos sklido iki šimto 
dvidešimties kilometrų. Dėl šio aparato kaltės nepasisekė Karališkųjų oro 
pajėgų ataka virš Vilhelmshafeno uosto. Vis dėlto Freya buvo neįmanoma 
nustatyti nei aukščio, kuriame skrido lėktuvai, nei kiek jų sudarė eskadrą. 
Tai parodyti gebėjo tik vėliau išrastas radaras Wirzburg. Šis aparatas buvo 
pirmasis, kuris atliko siuntimo, priėmimo, lokalizavimo ir susisiekimo 
funkcijas. Parabolės formos veidrodis atstojo siuntimo ir priėmimo ante- 
ną, o galintis suktis dipolis, įtaisytas veidrodžio centre, tiksliai rodė priešų 
lėktuvo kryptį ir jo skridimo aukštį. Aparatą valdė trys žmonės, o juo gauti 
duomenys - atstumas, aukštis ir lėktuvo koordinatės - buvo tiesiai siunčia- 
mi eskadrilių ir priešlėktuvinių baterijų vadovybėms. 

Taigi, Freya susekdavo už didelio atstumo esančius lėktuvus, o kai jie 
patekdavo į Wūrzburg veikimo spindulį, šis nustatydavo skrydžio aukštį. 
Freya ir Wirzburg tandemas buvo puiki aparatų kombinacija, padėjusi sau- 


goti reicho padanges nuo britų bombonešių. 

Karinio štabo mokslininkų, patarėjų ir radarų ekspertų grupės vadovas 
profesorius Redžinaldas Viktoras Džounsas (Reginald Victor Jones) gavo 
įsakymą kuo daugiau sužinoti apie vokiečių radarą ir kuo skubiau išrasti 
kontrapriemonių. Tam tikslui jis iš Karališkųjų oro pajėgų Atpažinimo iš 
fotografijos skyriaus gavo nuotraukų. 

Siekdama gauti informacijos apie vokiečių radarus, mokslininkų grupė 
ėmėsi netradicinių priemonių. Karališkųjų oro pajėgų bombonešių pilo- 
tams, kurie skraidė virš Belgijos, Olandijos ir Šiaurės Afrikos, liepė iš lėktu- 


vų paleisti balandžius. Šie prie kojų turėjo pririštus raštelius, kuriuose tokį 

Anglijos Duksfordo muziejuje eksponuojamas vokiečių radaras Wūrzburg - 
moderniausias epochos radiolokacinis aparatas. 

balandį radusių žmonių buvo prašoma tame pačiame raštelyje parašyti, ar 
aplink nematyti apvalios, plokščios formos ar besisukančių įrenginių. Juos 
pastebėjus, buvo prašoma keliais žodžiais apibūdinti ir paleisti balandį, ku- 
ris turėjo grįžti į Didžiąją Britaniją su vertinga informacija. 

Iš ore darytų nuotraukų ir balandžius radusių žmonių suteiktos ano- 
niminės informacijos profesorius Džounsas sužinojo, kad Vokietijos oku- 
puotose valdose apstu radarų. Nebuvo abejonių, kad nuo Šiaurės jūros iki 
Biskajos įlankos vokiečiai buvo pristatę radiolokacinių įrenginių, kad ap- 
saugotų reicho padangę nuo sąjungininkų oro atakų. 

1941 m. lapkričio pabaigoje iš nedidelio aukščio daryta nuotrauka pa- 
rodė, kad radaras Freya stirkso Prancūzijoje netoli Brunevalio miestelio, 
įsiterpusio tarp Lamanšo sąsiaurio uolų už dvidešimties kilometrų į šiau- 
rės rytus nuo Havro. Nuo Freya, įkurdinto šalia vienišo pastato, driekėsi 
kelias pakrantės uolų link. Išanalizavus nuotraukas paaiškėjo, kad jose yra 
dar vienas, mažesnis už Freya, objektas. Nuojautos vedamas Redžinaldas 
Džounsas paskyrė vienam garsiausių to meto Karališkųjų oro pajėgų pilotų 
Toniui Hilui (Tony Hill) iš kiek įmanoma žemiau nufotografuoti minėtus 
prietaisus ir objektą, įtaisytą uolėtame krante. Hilo nuotraukose ryškėjo 
nematytas aparatas, panašus į parabolinį radarą, besiskiriantį nuo to meto 
įprastų plokščios struktūros radarų. Tikriausiai tai buvo prietaisas, kurį 
dažnai minėjo kvočiami vokiečių pilotai. Britai pagaliau gavo paslaptingojo 
Wūrzburg nuotrauką. 

Aptikęs radarą Džounsas britų karinei vadovybei pateikė prašymą nu- 
fotografuoti pagrindines aparato dalis, kad būtų galima pradėti kurti prie- 
mones prieš jį. Užduotis anaiptol nebuvo lengva - Brunevalio radaro stotį 
vokiečiai saugojo dieną ir naktį. Prie įrenginio prisibrauti trukdė aukštos 
metalinės tvoros, o aplinkinėje teritorijoje buvo iškabinti skelbimai, įspė- 
jantys civilius vokiečius ir prancūzus nefotografuoti aparato. Wiūrzburg 
buvo itin griežtai saugomas. Radarą saugančių kareivių pareiga buvo jo- 
kiais būdais neleisti priešams nufotografuoti įrenginio; kilus pavojui įsaky- 


ta sunaikinti jį susprogdinus specialiai paruoštą amuniciją. 

Jungtinių operacijų vadui Luisui Mauntbatenui buvo pateiktas pasiūly- 
mas užpulti vokiečius. Iš nuotraukų smulkmeniškai išnagrinėjus Bruneva- 
lio teritoriją buvo nuspręsta, kad įmanoma atakuoti radaro stotį. Londonas 
paprašė prancūzų gynybos ištirti ir pateikti duomenų apie radaro apsaugą. 

Ataskaitos parodė, jog apsaugos būrį sudaro maždaug šimtas trisdešimt 
kareivių, todėl britai nusprendė išsiųsti jų tiek pat, kad kovos jėgos būtų 
vienodos. Mintis atakuoti Brunevalį ir pagrobti radarą Wūrzburg ėmė virsti 


tikrove. 


PASIRUOŠSIMAS UZPUOLIMUI 


Britų komandosų vadas lordas Mauntbatenas pradėjo kurti Brunevalio 
radaro prietaisų užpuolimo, pavadinto Biting operacija, planą. 

Pulti iš vandens atrodė rizikinga, nes visa pakrantė buvo nusėta vokie- 
čių kulkosvaidžių lizdais ir betoniniais kazematais, be to, krantas buvo sun- 
kiai pasiekiamas dėl uolų; jomis būtų tekę kopti tik tuo atveju, jei keliai iki 
radaro stoties būtų pasirodę nepraeinami. Dar reikėjo pridėti atstumą jūra, 
kurį būtų turėję nuplaukti karo laivai, o tai būtų užėmę per daug laiko ir 
būtų nepavykę užpulti netikėtai. 

Galiausiai Mauntbatenas pasirinko oro ataką, kurios užduotis - karei- 
viams ir specialistams parašiutais nusileisti kuo arčiau radaro ir iki jo nusi- 
gauti. Specialistai turėjo Wiūrzburg nutotografuoti, išmontuoti, pasiimti da- 
lis ir jomis nešini pasiekti krantą, kur jų turėjo laukti laivai kelionei atgal. 

1942 m. sausio 8 d. 1-osios oro divizijos generolas Frederikas Braunin- 
gas (Frederick Browning) gavo įsakymą įvykdyti Mauntbateno suplanuo- 
tą misiją. Užpuolimui vadovauti paskyrė komendantą Džoną Frostą (John 
Frost), kuris savo ruožtu išrinko iš savo pulko kareivius, jo manymu, tinka- 
miausius radarui pagrobti. Naujasis būrys buvo supažindintas su misija, jos 
eiga, skirtos specialios pratybos. Tuo pačiu metu įgulos pradėjo išsikėlimo 


valtimis treniruotes, kad parplukdytų komandosus ir jų grobį namo. 

Komendantas Frostas gavo šūsnį Wūrzburg ir vietovės, kurioje jis sto- 
vėjo, nuotraukų, taip pat visus operacijai surengti reikalingus duomenis. 
Radaras stūksojo atvirame lauke netoli pakrantės uolų, netoliese stovėjo 
namas, kuriame buvo įsikūrę dvi dešimtys ginkluotų vokiečių ir techninis 
radaro stoties personalas. Fermoje už puskilometrio gyveno daugiau zoną 
saugančių vokiečių kareivių, kurie buvo pasiruošę per antpuolį ginti sau- 
gomą objektą. 

Užpuolikų būrį sudarė šimtas devyniolika britų kareivių, padalytų į tris 
komandas. 

=» Pirma komanda, sudaryta iš penkiasdešimties vyrų, buvo suskirs- 
tyta į dvi dalis: viena jų, įskaitant radarų specialistus, turėjo pa- 
grobti aparatą, o kita - užpulti vienišą pastatą. 

= Antra iš keturiasdešimties kareivių sudaryta komanda į sausumą 
nusileido truputį vėliau nei pirmoji. Jos užduotis - apsaugoti be- 
sitraukiančią pirmą komandą, kol ši įsės į valtis. 

= Trečia komanda iš trisdešimties vyrų į žemę turėjo nusileisti pa- 
skutinė. Jos užduotis - sudaryti rezervą bet kokioms nenumaty- 


toms aplinkybėms arba numalšinti galimą vokiečių kontrataką. 


Prancūzų gynybos žvalgybos dėka britai tiksliai žinojo, kiek kareivių yra 
zonoje, kuo jie ginkluoti ir kur jų būstinės. Gynybos žvalgai taip uoliai pasi- 
darbavo, kad britai net žinojo kai kurių vokiečių kareivių pavardes. 

Siekdamas, kad užpuolimas būtų kuo netikėtesnis, Frostas nusprendė 
iššokti vos iš septyniasdešimties metrų - minimalaus saugumui pavojaus 
nekeliančio aukščio. Vos pasiekę žemę kareiviai po švilpuko signalo priva- 
lėjo įsiveržti į vienišą sodybą; buvo labai svarbu vykdyti veiksmus minučių 
tikslumu. Pirma komanda turėjo veikti labai greitai, vokiečiams dar nepra- 
dėjus gintis nuo įsibrovėlių. 

Buvo apskaičiuota, kad parašiutininkai galės kontroliuoti zoną pusę va- 
landos: per tą laiką specialistai technikai privalėjo nufotografuoti aparatą, 


išmontuoti, kas įmanoma, o likusias dalis sunaikinti. 


4() 


Įtampą kėlė ne tik labai trumpas laiko tarpas užduočiai atlikti, bet ir 
tai, kad britų technikai prieš operaciją treniravosi su angliškais įrenginiais, 
o čia jie turėjo susidurti su nepažįstamais aparatais. Be to, iš Redžinaldo 
Džounso Frostas gavo įsakymą paimti į nelaisvę nors vieną vokietį radistą, 
kurį paskui galėtų iškvosti apie Wūrzburg veikimą. 

Visi misijoje dalyvaujantys kareiviai žinojo smulkiausias jos detales, ta- 
čiau neturėjo informacijos apie esminę užduotį ir vietovę, kurioje turėjo 
vykdyti operaciją. Kad būtų išvengta informacijos nutekėjimo ir žinios ne- 
pasiektų vokiečių, kareiviams šias detales nuspręsta atskleisti tik per skrydį 
prieš iššokant iš lėktuvų. Jei priešai apie misiją būtų sužinoję iš anksto, ji 
vienareikšmiškai būtų buvusi pasmerkta nesėkmei. 

Operaciją įvykdyti buvo suplanuota per pilnatį, kad būtų šviesiau naktį 
parašiutininkams nusileisti ir judėti ant žemės, ir per jūros potvynį, kad ko- 
mandosus paimti turinčios valtys neužstrigtų prie krantų. Taigi, iki vasario 
24 d. šiai operacijai tiko vos keturios naktys, kai sutapo gamtinės sąlygos. 

Nuotraukos, kurias 1941 m. pabaigoje padarė pilotas Tonis Hilas, buvo 
labai svarbios Brunevalio reidui organizuoti. Pagal jas ir žvalgybos agentų 
atsiųstus piešinius buvo sudarytas tikslus operacijos vietovės maketas, kad 
Frosto vyrai kuo geriau įsisavintų planą, pagal kurį turėjo vykdyti užduotį. 

Britanijos slaptoji tarnyba sugebėjo Prancūzijoje gauti filmuotos me- 
džiagos ir daug nuotraukų, priklausiusių buvusiam sodybos, kurią dabar 
buvo užėmę vokiečiai, savininkui gydytojui Gosetui (Gosset) - jis prieš- 
kariu fotografavo ir filmavo dvaro apylinkes. Slaptieji agentai šią medžiagą 
gavo iš Goseto, kuris, išguitas iš sodybos, Paryžiuje dirbo medicinos srityje. 
Jo užfiksuoti kadrai buvo lemiamos svarbos. 

Svarbiausios operacijos dalies, be kurios ji būtų netekusi prasmės, vadu 
buvo paskirtas skrydžių seržantas, radarų inžinierius ir specialistas Čarlzas 
Viljamas Koksas (Charles William Cox). Jam buvo pavesta priešų radarą 
išmontuoti ir paruošti gabenti. Nors seržantas ir priklausė Karališkosioms 


oro pajėgoms, pasiruošimas operacijai jam prasidėjo nuo su specialybe 

nesusijusio dalyko - išmokti iššokti parašiutu. Antrą treniruočių dalį su- 
darė radaro montavimo ir išmontavimo per trumpiausią įmanomą laiką 
užduotys. Koksas su jomis susitvarkė puikiai, tačiau tada nenujautė, kad 
misijos sėkmė ir parašiutininkų, kurie treniravosi kartu, gyvybės priklau- 
sys tik nuo jo sugebėjimo kuo sparčiau išmontuoti radarą. 

Kad parašiutininkų ir radarų specialisto anksčiau laiko neprislėgtų di- 
džiulė įtampa, jiems buvo pranešta, jog treniruotės reikalingos parengti ke- 
liems manevrams, kuriuos turės pademonstruoti Generaliniam kariniam 
štabui, ir, jei jo vadovai pasirengimą įvertins, tuomet bus galima ruoštis 
atakai. Kareiviai nežinojo, kad jau buvo nuspręsta pulti ir vykdyti manev- 
rus, kuriuos jie treniravosi. 

Dangstantis ruošimusi parodomiesiems manevrams, būsimieji misijos 
dalyviai vasario mėnesio pradžioje buvo perkelti į Škotijos pajūrį ir ten pra- 
dėjo mokytis paskutiniam operacijos etapui reikalingų įgūdžių - sprukti 
nuo priešų jūra, todėl ėmė treniruotis išsikelti valtimis. Reikėjo išmokti 
aklinoje nakties tamsoje valtis surasti ir į jas įsilaipinti. Užduotis buvo sun- 
ki, todėl ne vienas kareivis suabejojo, ar pavyks atlikus misiją sausumoje 
išsigelbėti valtimis. Vis dėlto jie neprarado drąsos ir tikėjo, kad lemiamą 


dieną treniruočių rezultatais nustebins net patys save. 


MISIJA PRASIDEDA 


1942 m. vasario 27 d. naktį iš Trakstono aerodromo pakilo dvylika Whi- 
tney bombonešių, kiekviename jų buvo po dešimt veidus juodai išsipai- 
šiusių kareivių su parašiutais ant pečių. Po pusantros valandos trukusio 
skrydžio virš Lamanšo sąsiaurio, kur užklupo priešų antskrydis, jie pasiekė 
Prancūzijos krantą. 

Pirmasis į tamsą iššoko komendantas Frostas. Operacija prasidėjo, kaip 
buvo numatyta: visos pajėgos nusileido į šuolio zoną, išskyrus pusę būrio - 
dvidešimt vyrų, — kurie žemę pasiekė už trijų kilometrų ir turėjo deng- 


ti traukimąsi paskutiniame atakos etape. Aplink buvo ramu, bombonešių 

Whitney motorų gaudesys nutolo, ir įsivyravo nakties tyla. Frosto kareiviai 
leidosi taikinio link palaukę, kol atokiau nusileidusi grupė užims pozicijas. 

Pasiekę vietą, kur stovėjo sumontuotas radaras, kareiviai nustebo nei ša- 
lia esančiame name, nei aplink jį neišvydę nė menkiausio aliarmo ženklo. 
Frostas su savo grupe iš lėto apsupo vilą ir radarą. Kaip planuota, Frostas 
prisiartino prie pastato durų ir radęs jas atviras susigriebė vos nepamir- 
šęs sušvilpti. Po kelių akimirkų tylą perskrodė sprogimai, šūviai ir riksmai. 


Frostas ir keturi jo vyrai pasklido po namą šaukdami: „Aukštyn rankas!“ 


Prieš ataką iš oro Karališkųjų oro pajėgų nufotografuota Brunevalio sodyba, šalia jos 
matyti parabolės formos radaras Wiūrzburg. 


Viršutiniame aukšte užklupo vieną vokietį kareivį, kuris pro langą šau- 
dė į parašiutininkus, apsupusius vietą, kur stirksojo Wūrzburg. Vertingojo 
aparato sargai ir gynėsi, ir stengėsi jį sunaikinti, kaip buvo mokyti tokiam 
atvejui. Sprogmenys buvo sudėti aparate, bet, britų laimė, kad išvengtų ne- 
tvčinio sprogimo, vokiečiai detonatorių laikė kitur, taigi dabar neturėjo nei 


kada, nei kaip jį prilipdyti prie sprogmenų. 

Frostas name paliko du savo kareivius, o su kitais išskubėjo padėti saviš- 
kiams išplėšti iš priešų nagų radarą. Wūrzburg sargybiniai krito nuo britų 
kulkų. Tik vienas priešų kareivis išsigelbėjo ir pabėgo, tačiau jo kelionė vos 
nenutrūko prie kranto uolų. Laimė, vokiečiui pavyko užsikabinti už uolos 
briaunos, o nuo jos jį nukrapštė anglai. Belaisvis buvo tuoj pat iškvostas 
ir išdavė, kad Brunevalio apylinkėse buriasi daugiau nei šimtas vokiečių 
kareivių. 

Tuo tarpu inžinierius Koksas nufotografavo aparatą iš visų pusių ir, pa- 
dedamas kareivių, iškart ėmėsi jį ardyti. Nors Koksas prieš operaciją daug 
rato dalis, kurias buvo galima išrinkti rankomis. 

Kai per dešimtį iš trisdešimties veiksmams skirtų minučių buvo išardy- 
ti pagrindiniai aparato elementai, komendantas Frostas pastebėjo, kad iš 
kaimyninės sodybos jų link juda trys sunkvežimiai. Vokiečiai anksčiau pa- 
sirodyti nespėjo, nes turėjo pasikeisti amuniciją. Kadangi prieš tai ruošėsi 
atlikti naktines pratybas, beveik visi kareiviai, netikėtai užklupus priešams, 
turėjo tik po apkabą kulkų. Kol vokiečiai minosvaidžių bombardavo prie- 
kinę namo dalį, Frostas patraukė iš ten savo kareivius ir liepė suformuoti 
gynybinį lanką aplink radarą. 

Frostas nepamiršo profesoriaus Džounso prašymo - pasisekė į nelaisvę 
taip greitai, kaip sugebėjo. Viena kulka net pataikė į detalę, kurią Koksas tą 
akimirką laikė rankoje. Netrukus inžinierius baigė išrinkti aparatą, ir prie- 
taisų likučiai išlakstė į šipulius. Vokiečiai tikriausiai buvo įsitikinę, jog prie- 
šų tikslas sunaikinti radarą, o ne pagrobti svarbiausias jo dalis. Šias britai 
sukrovė į surenkamą vežimėlį, ir grupė pajudėjo pakrantės link vedančiu 
keliu. Tuo tarpu vokiečiai, atsikovoję sodybos namą, ruošėsi kontratakuoti. 
Priešingai nei anglai tikėjosi, vokiečiai buvo užėmę pakrantę ir puldinėjo 
juos iš slėptuvių uolose. 

Už trijų kilometrų nuo numatytos zonos nusileidusių dviejų dešimčių 


britų kareivių užduotis buvo pridengti traukimąsi ir užtikrinti, kad pakran- 

tė būtų laisva. Jie kiek įkabindami lėkė į užvirusios kovos vietą, pasirodė 
punktualiai ir būtent tą akimirką, kai Frosto vyrai puolė pakrantę iš sausu- 
mos. Bendromis jėgomis pavyko palaužti vokiečių gynybą. 

Britai užkovojo krantą: paėmė kelis belaisvius ir pagrindines radaro deta- 
les. Beliko sėsti į laivus, tačiau, visų nuostabai, jų nebuvo. Britai paleido kelias 
bengalijas, kad flotilė pamatytų, kur jie laukia, tačiau negavo jokio atsakymo. 
Tuo tarpu iš pakrantę juosiančių uolų stiprėjo priešų spaudimas: vokiečių 
ugnis netilo ir spjaudė šūvius į įsibrovėlius, besistengiančius pasislėpti. Britai 
prakeikė tuos, kuriems buvo patikėta užduotis juos pasiimti nuo kranto. 

Frostas ir jo kareiviai patikėjo, kad dėl kažkokių priežasčių yra palikti 
likimo valiai. Padėtis buvo nepavydėtina. Frostas įsakė kareiviams užim- 
ti gynybines savižudiško pasipriešinimo pozicijas. Staiga kažkas sušuko: 


„Vade, horizonte laivai!“ 


Britų kareiviai atlieka pratybas valtimis; 
įgytais įgūdžiais jie pasinaudojo Brunevalyje. 

Po trijų amžinybe virtusių minučių, nuo kranto skriejant kulkosvaidžių 
kulkų ir rankinių granatų krušai, parašiutininkai sušoko į šešias atplauku- 
sias valtis. Atsidūrę saugiu atstumu, kur nebepasiekė vokiečių kulkos, jie 
persėdo į motorines valtis ir patraukė atgal į Britaniją. 

Šiapus saviškių borto komendantas Frostas išsiaiškino vėlavimo prie- 
žastį: motorinės valtys buvo priverstos slėptis nuo patruliuojančio vokiečių 
laivo, kuris jų vos neužklupo. Saugomi keturių eskadrinių minininkų ir ke- 


lių naikintuvų Spitfire kareiviai namo grįžo be incidentų. 


MISIJA ĮVYKDYTA 


Grįžęs į Britaniją komendantas Frostas atidavė vertingąjį grobį iš Bru- 
nevalio: svarbiausias Wūrzburg detales ir radaro nuotraukas, Redžinaldo 
Džounso „užsakytą radistą ir dar vieną vokietį belaisvį. 

Operacija Biting pasisekė, tačiau britai už sėkmę atidavė duoklę - du 
kareiviai žuvo, du buvo sužeisti ir šeši pateko į priešų nelaisvę. Vokiečiai per 
antpuolį neteko penkių kareivių. Turint omeny, kad operacija buvo ypač 
pavojinga, nes buvo vykdyta priešų teritorijoje, britai patirtais nuostoliais 
nesiskundė. Tikriausiai operacijos rezultatus pateikė joje dalyvavę kareiviai, 
nes paprastai tokio tipo antpuoliai pareikalaudavo daug daugiau aukų. 

Brunevalio operacija radijo bangų kovose su vokiečiais buvo labai svarbi 
ir ne mažiau reikšminga nei ankstesniame skyriuje aprašyta Vagsiojaus ata- 
ka. Sėkmingi antpuoliai britams reiškė dvasinės stiprybės injekcijas, ypač 
reikalingas, kai galutinė pergalė atrodė dar labai toli. 

Spauda šiai misijai skyrė ypatingą dėmesį, kelias savaites informacija mir- 
gėjo pirmuosiuose puslapiuose. Pats Čerčilis rūpinosi, kad susidomėjimas 
užpuolimų neblėstų. Kovo 3 d. Britanijos premjeras priėmė komendantą 
Frostą ir kelis operacijoje dalyvavusius karo pareigūnus. Iš viso buvo apdo- 
vanoti devyniolika kareivių, įskaitant Frostą, kuris gavo dar ir Karo kryžių. 

Iš atgabentų vokiško radaro detalių ir į nelaisvę patekusio vokiečių ope- 


ratoriaus, kuris nesipriešindamas uoliai bendradarbiavo su britais, pasako- 

Komandosai grįžta iš misijos. 

jimų profesorius Džounsas išsiaiškino, kaip veikė aparatas. Britų specialis- 
tus labai nustebino mechanizmo paprastumas - jį sudarė tik keli moduliai. 
Kilus gedimui užteko lengvai ir greitai pakeisti vieną jų, o britų radarų 
konstrukcija buvo gerokai sudėtingesnė ir sunkino gedimų taisymą. Ne 
menkesnę nuostabą britams sukėlė ir tai, kad vokiečio mechaniko techni- 
nės žinios buvo labai ribotos ir gerokai nusileido britų išprusimui. 
Galiausiai Džounsas išsiaiškino bangos dažnį, kuriuo veikė aparatas, ir 
atrado jo trūkumą - kitu dažniu jis neveikė, nebent tik nežymiai nukry- 
pus. Sutrikus dažniui įrenginys buvo niekam tikęs. Tiek galvosūkių britams 
sukėlęs Wirzburg liovėsi būti slaptasis ginklas. Nuo tos akimirkos radijo 
bangų kovoje, kurioje iki tol pirmavo vokiečiai, į priekį išsiveržė sąjungi- 


ninkai. 

Operacija Chariot: 


Sen Nazero uosto užpuolimas 


1942 m. kovo 27 d. naktis vokiečių okupuotos Prancūzijos Sen Naze- 
ro uoste atrodė rami. Kareiviai pasikeisdami saugojo Vokietijos kariniam 
laivynui (vok. Kriegsmarine) labai svarbius uosto įrenginius — vienintelį 
sausąjį doką, tinkamą milžiniškam Tirpitz, jei laivą prireiktų remontuoti. 
Paskendus Bismarck, tai buvo vienintelis Vokietijai likęs didžiulis jūrų šar- 
vuotlaivis. 

Vokiečiai bijojo sabotažo, todėl Sen Nazero moluose keliagubai sustipri- 
no apsaugą. Atrodė, kad ramiai praeis dar viena naktis, bet netikėtai uosto 
žiotyse išniro besiartinanti flotilė, kurios priešakyje plaukė vokiečių eska- 
drinis minininkas, o ant laivastiebio plaikstėsi Vokietijos karinio laivyno 
karo vėliava. Uosto apsaugos prožektoriai nutvieskė uosto Žiotis, ir laivams 
buvo įsakyta sustoti, tačiau flotilė toliau yrėsi artyn. Krante pasigirdo įspė- 
jamieji šūviai, bet laivai nestojo. 

Flotilė į uostą pasiuntė žinutę, kad tai vokiečių konvojus grįžta iš slap- 
tosios misijos. Gavę šį pranešimą uosto sargybiniai nusiramino ir nuleido 
ginklus, tačiau laivai atvykėliai nė nemanė lėtinti greičio, priešingai, eska- 
drinis minininkas priešakyje akivaizdžiai jį didino. Lyg pamišėlis visu grei- 
čiu skrodė vandenį ir lėkė tiesiai į uosto molus. 

Vokiečiai apstulbę netikėjo savo akimis - laivas pašėlusiu greičiu lėkė į 
sausojo doko šliuzus. Kareiviai puolė į jį šaudyti, kad sulaikytų, tačiau buvo 


aišku, jog galingo smūgio niekaip neišvengs... 

TIRPITZ APSAUGA 


Maždaug prieš metus nuo tada, kai Sen Nazero uostą pašiurpino ši dra- 
matiška scena, britai jau buvo pradėję galvoti apie galimybę atakuoti sausąjį 
doką, į kurį dabar visu greičiu lėkė išprotėjęs laivas. Šis dokas Vokietijos ka- 
riniam laivynui buvo gyvybiškai svarbus, tad britams pasisekus jį sugriauti, 
Vokietijos karinio jūrų laivyno galia būtų buvusi pakirsta, ir pagaliau būtų 
atsivėręs kelias į pergalę. 

1940 m. Vokietijai grėsęs pavojus būti užpultai Didžiosios Britanijos 
1941 m. jau buvo praėjęs. Po atkaklių liuftvafės oro atakų britų gynyba 
atbaidė Hitlerį nuo operacijos Jūrų liūtas, kari numatė Vokietijos armijai 
persikelti per Lamanšą ir užpulti tuo metu vienintelį likusį priešą, kurio dar 
nebuvo sutraiškęs nacių karo volas. 

Kurį laiką užpuolimo pavojus atlėgo, tačiau Vokietija 1941 m. Britanijai 
metė kitą iššūkį - karinis laivynas pradėjo jūrų blokadą. Vokiečių povan- 
deniniai laivai sėkmingai puolė Didžiosios Britanijos tiekimo kelius per 
Atlantą ir medžiojo laivus, kurie gabeno ginklus, maistą, pirmosios būtiny- 
bės prekes apgultiems anglams. Ne veltui Britanijos ministras pirmininkas 
Vinstonas Čerčilis savo atsiminimuose rašė, jog galutinėje karo atomazgoje 
labiausiai baimintis dėl savo šalies sėkmės jį vertė Atlanto kova. 

Anglų jūrų tiekimo kelius buvo pavesta užkirsti Vokietijos povandeni- 
nių laivų laivynui, tačiau Vokietijos karinis laivynas dar turėjo du antvan- 
deninius laivus, kurie Britanijai galėjo suduoti lemiamą smūgį. Tai buvo 
šarvuotlaiviai dvyniai Bismarck ir Tirpitz, tuo metu didesni už didžiausius 
britų ir amerikiečių karo laivus. Jų variklių galia leido pasiekti didesnį greitį 
nei bet kurio šarvuotlaivio, o pabūklai galėjo kiaurai perskrosti storą blin- 
dažą už trisdešimt penkių kilometrų. 

Britų džiaugsmui, Karališkasis laivynas 1941 m. gegužės 19-27 d. po 
ilgų persekiojimų Šiaurės Atlante nuskandino Bismarck. Vis dėlto dar buvo 
Tirpitz, kuris tūnojo atokiuose Norvegijos fiorduose laukdamas įsakymo 


išplaukti į atvirus vandenis. Čerčilis taip bijojo šios galimybės, jog troški- 

mas sunaikinti priešų šarvuotlaivį jį tiesiog apsėdo, jis negailėjo lėšų ir ka- 
riuomenės pajėgų, kad visiems laikams atsikratytų ramybės neduodančio ir 
grėsmę keliančio vokiečių šarvuotlaivio. 

Tirpitz paskandinti buvo sudėtinga, nes laivas plūduriavo saugiame 
Norvegijos užkampyje, todėl anglai sukūrė alternatyvų planą, kaip neleisti 
jam išplaukti į atvirą jūrą. Dėl milžiniškų apimčių sugedusio Tirpitz buvo 
neįmanoma remontuoti jokiame uoste, išskyrus Luaros upės estuarijos 
šiauriniame krante esantį Sen Nazero miesto uostą. 

Kaip minėjau, tik šiame uoste buvo priimti Tirpitz tinkamas sausasis 
dokas, 1932 m. pastatytas priglausti vandenynų laineriui Normandie, ir tuo 
metu tai buvo didžiausias sausasis dokas pasaulyje. Be to, uoste buvo įreng- 
ta kitokia šliuzų sistema, kuri palaikė vienodą vandens lygį ir apsaugojo 
nuo labai Atlanto krantams būdingų potvynių bei atoslūgių. 

Taigi, sunaikinti Sen Nazero uosto įrenginius buvo prioritetinis britų 
tikslas. Buvo aišku, kad Hitleris, kuriam Bismarck praradimas buvo neti- 
kėtas ir skaudus, neturėdamas tinkamos įrangos nerizikuos išleisti Tirpitz 
i vandenyną. 

Sen Nazero uostas buvo strategiškai labai svarbus visam Vokietijos kari- 
niam laivynui. Prancūzijoje prie Atlanto vandenyno jis buvo puiki priebėga 
povandeniniams laivams, kuriems plaukti iki Vokietijos pasipildyti atsargų 
buvo nepatogu ir pavojinga, nes Lamanšo sąsiauryje ar Šiaurės jūroje rizi- 
kavo būti užpulti priešų. Šis uosto pranašumas Vokietijai tapo ypač svar- 


bus, nes šalies karinis laivynas jau turėjo mažai antvandeninių laivų. 


TAIKINYS — SEN NAZERAS 


Anglai privalėjo sugriauti Sen Nazero uosto sausąjį doką, jei nenorėjo, 
kad Tirpitz dalyvautų lemtingame mūšyje Atlanto vandenyne. Sugadinti 
uosto įrenginiai Vokietijos kariniam laivynui būtų sukėlę papildomų rū- 
pesčių, o kaip tik tuo metu Atlante įsiplieskusios kovos buvo pasiekusios 


aukščiausią įtampą. Šiam tikslui pasiekti anglai suplanavo Chariot - vieną 

drąsiausių komandosų įvykdytų operacijų, kuri išgarsėjo kaip „didingiau- 
sia iš visų . 

Sausojo doko šliuzui sugadinti buvo paskirtas senas, Pirmajame pasau- 
liniame kare tarnavęs laivas Campbeltown. Jį Amerikos laivynas atidavė 
Karališkajam laivynui. Šis jį perdarė taip, kad būtų panašus į vokiečių mė- 
weclass tipo šarvuotlaivį, nupjovė du kaminus ir iškėlė Vokietijos karinio 
laivyno karo vėliavas. Taip pat pakeitė ginkluotę: kad sumažintų laivo svo- 
rį, išmontavo sunkius pabūklus, nes jie laivą būtų nugramzdinę į smėlėtą 
uosto prieplaukos dugną. Į sandėlius prikrovė sprogmenų ir užtaisė juos 
specialiu chronometru, kad vokiečiai jo negalėtų deaktyvinti. 

Buvo parengtas planas flotilei su šešiais šimtais komandosų. Laivai tu- 
rėjo įplaukti į Luaros žiotis naktį, įsiveržti į uostą, o laivą Campbeltown su- 
daužyti į sausąjį Sen Nazero doką. Šarvuotlaiviui įsirėžus į doko šliuzus, ko- 
mandosams reikėjo iššokti ant molo, suniokoti uosto įrenginius ir pabėgti 
valtimis. Chronometras po aštuonių valandų turėjo suveikti, susprogdinti 
Campbeltown, sugriauti šliuzus, ir paversti doką į nebetinkamą naudoti. 

Visi suprato, kad operacija beprotiškai rizikinga. Vokiečiai suvokė uosto 
svarbą, todėl daug investavo į jo apsaugą. Turėjo aštuoniasdešimt aštuo- 
nių milimetrų patrankų, tinkamų naudoti tiek sausumos, tiek oro atakose, 
taip pat penkis tūkstančius gerai ginkluotų, bunkeriuose ir kulkosvaidžių 
duobėse įsitvirtinusių kareivių. Prieš patenkant į uostą britų flotilei reikėjo 
perplaukti Luaros žiotis, saugomas stambaus kalibro pakrantės baterijų, ir 
kirsti estuariją, kurios krantuose būrėsi dar tūkstantis kareivių, ginkluotų 
keturiasdešimties milimetrų patrankomis ir kulkosvaidžiais. 

Paradoksas, bet britai šioje bemaž neįveikiamoje gynybinėje sistemoje 
įžvelgė naudos. Vokiečiai ja labai pasitikėjo ir manė, jog galimybė sulaukti 
atakos itin menka, todėl buvo ne tokie budrūs, kokie būtų buvę baiminda- 
miesi antpuolio. Britai suprato, kad vienintelis, jei išvis įmanomas, būdas 
įsiveržti į Sen Nazero uostą yra užpulti priešus netikėtai, veikti labai greitai, 
užtikrintai, bet misija vis vien atrodė itin rizikinga ir panėšėjo į savižudy- 


bę. 

Komandosų flotilę, be Campbeltown laivo, sudarė dar du šarvuotlaiviai 
Tynedale ir Atherstone, kurie turėjo saugoti Campbeltown, tačiau atakoje 
nedalyvauti, taip pat aštuoniolika motorinių valčių, keli torpediniai kateriai 
ir viena kanonierė, atstojanti generalinį štabą. Korvetės kapitonas Robertas 
Raideris-Redas (Robert Ryder-Red) turėjo vadovauti laivų atakai, o papul- 


kininkis Čarlzas Niumanas (Charles Newman) - veiksmams sausumoje. 
ĮSIVERŽIMAS Į UOSTĄ 


Laivų konvojus iš Anglijos Falmuto uosto Prancūzijos kryptimi pajudė- 
io 1942 m. kovo 26 d. antrą valandą popiet. Jį lydėjo naikintuvų Spitfire es- 
kadrilė. Kelionė buvo numatyta tolima - iš viso aštuoni šimtai kilometrų į 
abi puses, - todėl motorinės valtys kajutėse gabeno dideles degalų atsargas. 
Užpuolimo atveju grėsė didžiulis pavojus, kad valtys sprogs, be to, jos buvo 
medinės. Plano rengėjai žinojo, kad gabenti degalus tokiu būdu ir dar me- 
dinėmis valtimis pavojinga, tačiau kitų laisvų laivų neturėjo, todėl nebuvo 
iš ko rinktis ir teko rizikuoti. 

Kitos dienos rytą britai susidūrė su vokiečių povandeniniu laivu: atsi- 
skyrę nuo konvojaus, jo persekioti leidosi abu anglų šarvuotlaiviai ir ne- 
sėkmingai bandė nukauti. Povandeninis priešų laivas puikiausiai galėjo 
pranešti saviškiams apie laivų grupę, plaukiančią Prancūzijos link, tačiau 
vokiečiai veikiausiai buvo įsitikinę, kad konvojus traukia į kitą Prancūzijos 
vietą, nes daugiau joks vokiečių povandeninis ar antvandeninis laivas britų 
nepuolė. Jei vokiečiai būtų laiku susigriebę, greičiausiai operacija būtų žlu- 
gusi. Sėkmė anglams šypsojosi jau ne pirmą kartą. 

Verta paminėti kitą pirmo operacijos etapo epizodą, kai britų konvojus 
pakeliui sutiko du zonoje žvejojančius prancūzų žvejybinius tralerius. Bri- 
tai baimindamiesi, kad laivų įgulos gali būti kolaborantai ir pranešti apie 
juos vokiečiams, tralerius užpuolė, jūreivius perkėlė į vieną savo šarvuo- 
tlaivį, o laivus paskandino, nes likę plūduriuoti apleisti jie galėjo sukelti 


įtarimų vokiečių patruliams. 


Lė 

Kovo 27 d. po pietų, kai britai jau buvo netoli Prancūzijos kranto, šar- 
vuotlaiviai nuo konvojaus pasitraukė. Sutemus flotilė įplaukė į Luaros Žio- 
tis. Nuo San Nazero britus skyrė vos aštuoni kilometrai. Apsuptas motori- 
nių valčių Campbeltown laivas plaukė flotilės viduryje. 

Kelios minutės prieš vidurnaktį, kai britai pasiekė uosto prieigas, pasi- 
girdo su niekuo nesupainiojamas artėjančių bombonešių gaudesys. Atskri- 
do britų eskadra įvykdyti užduoties - bombarduoti, kad nukreiptų vokiečių 
dėmesį. Šie įžiebė uosto prožektorius ir sutelkė dėmesį į dangų, o britų flo- 
tilė sparčiai artėjo prie San Nazero. Bombonešių pasirodymas ilgai netru- 
ko: lėktuvų pilotai nepradėjo bombarduoti dėl didelio debesuotumo, nes 
buvo įsakyta pulti tik tuo atveju, jei aiškiai matys taikinius ir galės išvengti 
prancūzų civilių aukų. 

Praėjus pusvalandžiui po pusiaunakčio bombonešiai pasišalino, vokie- 
čių prožektoriai užgeso. Per tą laiką sąjungininkų flotilė spejo įveikti sudė- 
tingiausią Luaros upės žiočių ruožą - sekliausią vietą, kur Campbeltown 
užkabino dugną du kartus ir buvo priverstas paleisti propelerius visu galin- 
gumu, kad neįklimptų ir nesužlugdytų misijos. 

Susidorojusi su šiomis kliūtimis, flotilė turėjo įveikti dar vieną — pra- 
plaukti pakeliui į San Nazarą esantį švyturį. Komandosai bijojo, kad šis juos 
išduos, tačiau prasmuko pro jį neužklupti. Pakrantė atrodė rami, tyli, ir lai- 
vai yrėsi pirmyn. Kiek išvarginti įtampos britai džiūgavo, kad jiems sekasi 
plaukti į tikslą nepastebėtiems. 

Kaip ir reikėjo tikėtis, netikėta sėkmė iki misijos pabaigos jų nelydė- 
jo. 1 val. 22 min. nakties, kai buvo likusios dešimt minučių iki akimirkos, 
kai Campbeltown turėjo pasiekti molo prieigas, laivus pastebėjo vokiečiai. 
Kranto prožektoriai staiga įsiplieskė ir nušvietė įsibrovėlius. Vokiečiai, ma- 
nydami, kad atakos galimybė vis dėlto labai menka, abejojo, kad atplaukė 
priešai, todėl delsė paskelbti aliarmą per vietinį radiją. Laivai nestojo, todėl, 
siekdami juos sustabdyti, iš vienos pakrantės baterijos paleido šūvių į tra- 


jektoriją, kuria plaukė laivai. 

Komandosai buvo užklupti, tačiau nesutriko. Įsibrovėliai užantyje slė- 
pė akmenį: pagal kodų knygą, rastą ginkluotame žvejybiniame vokiečių 
laive per pirmame skyriuje aprašytą ataką Vagsiojuje, sutartinių vokiečių 
šviesos ženklų buvo specialiai išmokytas vienas britų kareivis. Jis pasiuntė 
žinutę, reiškiančią „puolamas saviškių laivas“, apsimesdamas, kad atplaukė 
slaptąją misiją vykdantis vokiečių konvojus. Vokiečiai tuoj pat nutraukė 
ugnį ir laukė, kol neva savi laivai bus identifikuoti. Karine gudrybe laimėję 
kelias brangias minutes laivai atvykėliai visu greičiu skrodė vandeniu tolyn 


i uostą. 
RĖZĖSI Į ŠLIUZĄ 


Kai vokiečiai nuščiuvo, britų flotilė pasinaudojo akimirka ir visu greičiu 
lėkė į tikslą. Vokiečiai nešaudė keturias minutes ir siuntė šviesos ženklus, į 
kuriuos atsakymų nesulaukė, kol galiausiai suprato, kad buvo apgauti. Ba- 
terijos ėmė pliekti į laivus. Naktį nušvietė šovinių pliūpsniai ir sprogimai. 
Kaip aprašyta ankstesniame skyriuje, Campbeltown, nepaisydamas aplink 
1 krintančių sviedinių, visu galingumu paleistais varikliais lėkė į šliuzus. 
Ugnį į vokiečius atidengė jį lydintys laivai. 

1 val. 34 min. Campbeltown visu greičiu rėžėsi į San Nazero sausojo 
doko šliuzą. Nuaidėjo milžiniškas griausmas. Iš pradžių per dūmus nie- 
ko nebuvo įmanoma įžiūrėti, bet jiems prasisklaidžius komandosai išvydo 
pagrindiniame šliuze įstrigusį laivą. Anot šaltinių, puikiai pavykusi pirma 
operacijos dalis nustebino net pačius britus ir, žinoma, žado netekusius vo- 
kiečius. 

Atėjo eilė pavojingiausiai operacijos daliai. Komandosai puolė bėgti lai- 
vo deniu į pirmagalį ir metalinėmis kopėčiomis ropštis ant molo. Atsipei- 
kėję iš nuostabos vokiečiai šaudė į juos visais ginklais, kuriuos tik turėjo. 
Daug komandosų krito sužeisti nespėję išlipti iš laivo Campbeltown. 

Pirmiausia kuo greičiau reikėjo numalšinti nuožmią priešų ugnį. Iš 


pradžių atrodė, kad tai padaryti pavyks. Dvylika britų kareivių greitai 

neutralizavo netoliese sudužusio laivo Campbeltown lengvąjį kulkosvaidį. 
Vokietis kareivis į užpuolikus paleido rankinę granatą, bet vienas koman- 
dosas šaltakraujiškai ją pagriebė ir sviedė į vokiečių artileristus. Granata 
pataikė tiesiai į juos ir sprogo. Naudodamiesi suirutės akimirka britai nu- 
kovė šešis vokiečius ir užėmė reikiamą poziciją. 

Tada būtinai reikėjo neutralizuoti betoniniuose bunkeriuose įtaisytas 
kitas tris patrankas. Komandosai puolė vokiečius po vieną, be paliovos 
svaidydami į juos granatas. Keturi iš britų žuvo, tačiau tikslą pasiekė. Pa- 
trankos buvo nutildytos, ir kurį laiką pavyko sudaryti apsaugos zoną aplink 
Campbeltown laivą, įsirėžusį į šliuzą. 

Atėjo laikas sprogdintojų būriui. Jų užduotis buvo svarbiausia ir lemia- 
ma: išgriauti vandens pumpavimo įrenginius, kuriais buvo reguliuojamas — 
didinamas ir mažinamas - vandens lygis šliuzuose, bei įrenginius, kuriais 
buvo uždaromi ir atidaromi šliuzo vartai. Šiai užduočiai nepasisekus, visos 


pastangos būtų nuėjusios perniek. 


KOVA MOLE 


San Nazero šliuzų sistemą sudarė du vienodi vartai priešinguose molo 
galuose: vienas priklausė sausajam dokui, kitu buvo reguliuojamas uosto 
vandens lygis. Drąsiai priešų patrankas užėmusių ir saugią zoną aplink 
laivą sudariusių dvylikos komandosų dėka arčiau Campbeltown esančius 
sausojo doko šliuzo įrenginius buvo galima užimti be sunkios kovos. Aš- 
tuoniasdešimt kilogramų sprogmenų nešina kareivių ekipa nusileido į dvy- 
lika metrų po žeme esantį požemį ir jo pumpavimo skyriuje įvykdė pirmą 
sprogdinimą. Sudėję sprogmenis ir uždegę vienos su puse minutės dagtį, 
skubiai išbėgo į viršų. 

Sprogimas nušlavė skyrių ir sugriovė visą konstrukciją. Atėjo eilė išorėje 
esančiai šliuzų vartų kontrolės sistemai. Kitas šaudmenų užtaisas sunaikino 
milžinišką sudėtingą mechanizmą ir sugadino šios molo dalies šliuzo var- 


tus. Pusė misijos buvo atlikta. 

as 


Į San Nazero uosto sausąjį doką įsirėžęs šarvuotlaivis Campbeltown. 


Liko sunkiausia dalis — išsprogdinti įrenginius kitoje molo pusėje, pa- 
skendusioje priešų kulkose, kurios skriejo tiek iš stebėjimo bokštų, tiek iš 
:en prišvartuotų laivų. Antra sprogdinimo operacija nebuvo tokia lengva 
xaip pirmoji. 

Kol vienas būrys dėjo sprogmenis šliuzo kontrolės sistemoje, kitas ata- 
xavo įėjimą į požemį, kur buvo įrengta antra pumpavimo sistema. Kulkų 
„ietus, kurį privalėjo ištverti lauke, privertė komandosus trumpiau užtruk- 
:: dedant sprogmenis prie šliuzo vartų, reguliuojančių uosto vandenį, ir 
:rauktis. Sprogimo galios neužteko visiškai išsprogdinti vartus, tačiau buvo 
>adaryta rimtos žalos. Pumpavimo įrenginius susprogdinti turėję koman- 
Zosai tikslą pasiekė - pavyko juos visus paleisti į orą. 

Už operaciją atsakingiausi Raideris ir Niumanas, iki šiol laukę būstinė- 
< kanonierėje, išlipo į molą patenkinti misijos sėkme. Viskas ėjosi kaip iš 
>vpkės, britai degė optimizmu. Vos sugriovus uosto šliuzų sistemas, turėjo 


2elikti kareivius surinkti ir susodinti į laivus. 

Niumanas liko mole prižiūrėti traukimosi, o Raideris grįžo į laivą. Pa- 
skutinei operacijos daliai atlikti Niumanas pasirinko mažą slaptavietę, iš ku- 
rios buvo matyti visas molas. Su kareiviais pasukęs jos link užklupo vokietį 
sargybinį ir šis nedvejojęs pasidavė. Po trumpos kvotos jis išdavė, jog ten 


buvo įėjimas į vokiečių štabą. Atrodė, kad užpuolikus išties lydi sėkmė. 


GRĮŽTI LAIVAIS NEBEĮMANOMA 


Sėkmė ėmė nuo britų gręžtis, nors iki tol jiems puikiai sekėsi. Vokiečiai 
nukreipė į komandosus visus savo ginklus. Niumanas buvo priverstas at- 
šaukti vokiečių štabo puolimą, o bėgančius kareivius sekė intensyvi minų 
tralerio ugnis. 

Mole pasklidusius komandosus iš visų pusių užklupo kulkų kruša. Iš- 
taikę laiko reorganizuotis, vokiečiai vieną po kitos vėl užėmė patrankas 
visame mole ir negailestingai baudė užpuolikus, o šiems trauktis buvo vis 
sunkiau. 

Komandosų laukusios valtys atsidūrė ne ką geresnėje padėtyje. Iš sausu- 
mos pilanti ugnis retino flotilę. Medinės valtys greitai užsidegdavo, ir karei- 
viai buvo priversti jas palikti. Prie molo priartėti nebuvo galimybių, todėl 
britus buvo nuspręsta pasiimti už kelių šimtų metrų upe žemyn. Ten buvo 
suręstas prietiltis, kuriuo kareiviai galėjo pabėgti. Niumanas ir jo vyrai ėmė 
trauktis ir šimtą mole besikovusių komandosų nuvedė prie paskubomis su- 
organizuotos įsėdimo vietos. 

Pasiekę vietą, kur turėjo laukti valtys, Niumanas ir būrys nustėro iš siau- 
bo. Jas buvo išsprogdinusi vokiečių gynyba. Likučiai plūduriavo apsupti 
tirštų, juodų dūmų ir tvyksčiojančių sprogimų. Atrodė, kad dega net upė. 
Kanonierėje likęs Raideris neturėjo kitos išeities, kaip tik liepti likusiems 
sveikiems laivams bėgti nuo žūties. Sausumoje komandosai su Niumanu 
priešakyje buvo palikti likimo valiai. 

Nei Niumanui, nei kuriam nors kareiviui nė į galvą nešovė mintis pasi- 


duoti, todėl reikėjo staigiai sukurpti kitą gelbėjimosi planą. Kareiviai buvo 

išvargę po kovos, daug jų buvo sužeista, todėl nuspręsta trauktis tolyn į 
Prancūziją, mėginti pasiekti Ispaniją, o iš ten - grįžti namo. Britų kareivių 
ši mintis neįkvėpė, tačiau niekas nenorėjo viso likusio karo laiko praleisti 
belaisvių stovyklose arba dar blogiau - būti nužudyti, todėl, neturėdami 
geresnio pasirinkimo, sutiko su miglotos baigties pasiūlymu. Niumanas 
suskirstė kareivius į grupeles po dvidešimt vyrų, kad būtų paprasčiau pa- 
sprukti iš uosto ir pasiekti provinciją, kur tikėjosi gauti vietinių pagalbos 
ir kur nors pasislėpti. 

Niumano grupė, kurioje buvo keli sunkiai sužeisti ir daug kraujo ne- 
tekę kareiviai, pagalbos ieškoti patraukė į San Nazero miestelį. Čia juos 
gatvėje pastebėjo ir puolė vienas vokiečių patrulis, tačiau komandosams 
pavyko nuo jo išsisukti ir pasislėpti apleisto namo rūsyje, ten jie galėjo 
pailsėti ir sutvarstyti sužeistuosius. Kai juos susekė, Niumanas suprato, 
kad ramybė laikina. Absurdiška buvo tikėtis pabėgti leidžiantis Ispanijos 
link su tiek mažai amunicijos ir keliais sunkiai sužeistais, negalinčiais nė 
pajudėti kariais. Po kelių valandų namą priešai patikrino ir aptiko pasislė- 
pusius komandosus. Niumanas su savo kareiviais pasidavė. Jiems atrodė, 
kad jau viskas prarasta. 

Kitiems britų būriams pasisekė ne ką geriau. Rytojaus dieną beveik 
visi jie buvo sugauti. Tik penkiems komandosams pasisekė pabėgti nuo 
vokiečių ir gauti prieglobstį name pas asmenį, kuris turėjo kontaktų su 
Prancūzijos pasipriešinimu. Eidami naktimis, o dienomis slapstydamiesi, 
penki britai pasiekė Ispanijos teritoriją ir per Gibraltarą grįžo į Didžiąją 
Britaniją. 


PASKUTINĖ STAIGMENA 
Britai už San Nazero uosto ataką sumokėjo brangiai. Iš 622 misijos 
dalyvių į Angliją grįžo tik 218. Žuvo 169 kareiviai, iš jų 105 jūreiviai ir 


614 komandosai. 215 vyrų, iš kurių 106 buvo jūreiviai, ir 109 - komandosai 

pateko į vokiečių nelaisvę ir buvo išsiųsti į kalinių stovyklą Renė. Zuvu- 
siųjų, sužeistųjų ir patekusių į priešų nelaisvę komandosų skaičius bylojo, 
kad už operaciją, kurios tikslas buvo sugadinti kelis įrenginius, nežinant, 
ar tai pasiteisins, buvo sumokėta per aukšta kaina. 

Prie šių abejonių reikėtų pridėti, nors britai tuo momentu to nežinojo, 
koks palengvėjimas ir džiaugsmas apėmė vokiečius, kai auštant jie išvydo 
mole įstrigusį, apgailėtinai atrodantį Campbeltown sutrupintu laivagaliu. 
Jį įamžino vokiečių fotografai ir nuotraukas panaudojo propagandiniams 
tikslams, tačiau jie neįtarė, ką sudaužytas laivas slėpė viduje. 

Kovo 28 d. rytą 10 val. 55 min., vokiečiams apžiūrinėjant sausojo doko 
mole įstrigusį laivą, laikmatis suveikė, ir sprogo Campbeltown viduje pa- 
slėptas dinamitas. Sprogimas buvo toks galingas, kad Campbeltown per- 
skilo į dvi dalis, visiškai sugriovė sausąjį doką ir pražudė daugiau nei ke- 
turias dešimtis vokiečių kareivių bei jūreivių, kurie tą akimirką tikrino 
denį ir laivo vidų. Bendras San Nazero operacijos vokiečių aukų skaičius 
nežinomas, tačiau gali būti, kad gerokai viršijo šimtą. 

Uždelstas Campbeltown sprogimas turėjo herojišką atspalvį. Vokiečiai 
visą naktį kvotė du tuzinus sučiuptų komandosų, bet nė vienas jų prie- 
šams neišdavė apie seno laivo sandėliuose paslėptą staigmeną. Vokiečių 
propaganda mėgino sumenkinti misijos rezultatus platindama Campbel- 
town nuotraukas prieš sprogimą ir pateikdama misiją kaip nevykusį ban- 
dymą pulti uostą. Iš tiesų drąsiųjų komandosų dėka Vokietijos karinis 
laivynas neteko gyvybiškai svarbaus uosto, kuriame buvo laikomi ir re- 
montuojami laivai. 

Vokiečiams nemalonios staigmenos nesibaigė. Po dviejų dienų, kai ci- 
viliai Todt organizacijos darbininkai pradėjo atstatyti molą, kelios torpe- 
dos, likusios prie uosto šliuzų užstrigusioje britų valtyje, sprogo suveikus 
jų užtaisytam laikmačiui. Sprogimas uoste sukėlė sąmyšį, vokiečiai pama- 
nė, kad juos vėl puola. Liūdniausia, kad organizacijos Todt darbininkus, 


kurių uniformos buvo panašios į britų kariuomenės, pirmąsias akimirkas 

vokiečiai palaikė priešais komandosais ir puolė šaudyti. Net supratę, jog 
įvyko nesusipratimas, vokiečiai įtarė, kad tai buvo dar vienas britų išpuo- 
lis, todėl iššukavo visą zoną ieškodami komandosų. Galime įsivaizduoti, 
kokia psichozė buvo apėmusi San Nazero uosto gynybą. 

Operacijos tikslas buvo pasiektas, uosto įrenginiai paversti šipuliais, 
tačiau svarbiausia, kad sausuoju doku, galinčiu priimti Tirptiz, vokiečiai 
naudotis nebegalėjo. Spragas šliuzuose darbininkai užtaisė, tačiau kiti 
įrenginiai buvo suremontuoti tik po pusantrų metų, kai mūšį Atlanto 
vandenyne jau buvo laimėję sąjungininkai. 

Operacija Chariot atėmė iš Tirpitz galimybę išplaukti į atvirą jūrą, ta- 


čiau po šios sėkmės sąjungininkams buvo sunkiau doroti Hitlerio kara- 


Kareiviai vokiečiai padeda sužeistam saviškiui per britų komandosų ataką. 

lystę Europos žemyne. Kai žinia apie San Nazerą pasiekė Berlyną, fiureris 
siaubingai įsiuto - taip pat, kaip sužinojęs apie Vagsiojaus ataką, - ir tuo- 
jau pat atstatydino laivyno vakarų eskadros vadą generolą Karlą Hilpertą 
(Carl Hilpert). Hitleris įsakė sustiprinti gynybą Atlanto pakrantėse, idant 
apsisaugotų nuo naujų antpuolių. Todėl tų pačių metų rugpjūčio mėnesį 
buvo pradėta ręsti Atlanto siena, kuri turėjo apsaugoti Europos krantus 
atsitvėrus nuo Norvegijos ir Ispanijos. 

Atakos sėkmė įkvėpė stiprybės ir vilties sąjungininkams, kuriems labai 
reikėjo gerų žinių kare, kai, rodės, Trečiojo reicho galios niekas neįveiks. 
Britanijos karinė vyresnybė įvertino ir pripažino misijos reikšmę, apdo- 
vanojo aštuoniasdešimt devynis jos dalyvius, penkis jų įvertino Viktorijos 


kryžiais, iš kurių dviem buvo pagerbti žuvę kariai. 

Operacija Chastise: 
„Po manęs nors ir tvanas“ 


1943 m. balandžio 28 d. Anglijos pietryčiuose, prie jūros kranto susirin- 
kusi Karo ministerijos komisija laukė ypatingo pasirodymo pradžios. Tuo 
tarpu Londone, karo kabinete, ministras pirmininkas Vinstonas Čerčilis 
budėjo prie telefono, nes norėjo nedelsdamas sužinoti, kaip pasisekė suor- 
ganizuoti „spektaklį, kuris tuoj turėjo prasidėti. 

Prieš tai vykusios pratybos daugelį nuvylė, todėl tądien į renginį susirin- 
kusių veiduose šmėsčiojo skeptiška nuotaika. 

Organizatoriai, daugiau nei metus dėję pastangas, kad karo vadovybė 
iiems uždegtų žalią šviesą, aiškinimais nieko nepasiekė, tik dar labiau pa- 
kurstė abejones, ar jų planas kada nors sulauks sėkmės. 

Taigi, tą giedrą pavasario rytą žiūrovai įsitaisė paplūdimyje stebėti ne- 
žinia kelinto ginklo, kuris turėjo smogti priešams tiesiai į saulės rezginį, 
cačiau iki tol vilčių nebuvo pateisinęs, pristatymo. 

Sutartą valandą susirinkusiųjų akis prikaustė žemai skrendantis bombo- 
nešis Lancaster. Visų žvilgsniai nukrypo į lėktuvą, kurio riaumojantys mo- 
torai buvo girdėti iš tolo. Po kelių sekundžių jis virš jūros paleido cilindro 
rormos artefaktą, nuo kurio vėliau priklausė tūkstančių žmonių likimai. 
Žmonių, kurie tuo metu nė neįsivaizdavo, kad jų dalią lems tai, kas vyko 


šioje pakrantėje... 

RUŪRO UŽTVANKA 


Kai Anglijos pietryčiuose vyko ši scena, kitoje Lamanšo sąsiaurio pusė- 
je apie ją niekas nė nenutuokė. Vokietijoje esančios Rūro srities gyventojai 
neįsivaizdavo, kad britai žaidžia jų regiono likimu. 

Rūro sritis (vok. Ruhrgebiet), esanti Šiaurės Reino-Vestfalijos krašte, 
istoriškai yra stambiausias Europos industrinis regionas. XIX a. vykusi 
Industrinė revoliucija pakeitė regioną, kurį tuo metu sudarė mažos gy- 
venvietės. Jos susivienijo ir virto pirmąja miestų aglomeracija Vokietijo- 
je, kuri jungė Dortmundo, Bochumo, Duisburgo, Eseno, Gelsenkircheno 
miestus. 

Įspūdingai augo regiono anglių ir plieno pramonė, todėl reikėjo galin- 
gos infrastruktūros. Kad patenkintų didžiulį elektros energijos poreikį, pa- 
laikytų vienodą Rūro upės vandens lygį ir palengvintų upių laivininkystę, 
buvo pastatyta ir 1913 m. atidaryta didžiausia Europoje Mėnė užtvanka. 

Strateginę Rūro srities svarbą liudijo ir tai, kad pasibaigus Didžiajam 
karui, 1923-1925 m. ją okupavo Belgijos ir Prancūzijos kariuomenės, nes 
Vokietija laimėtojoms turėjo atlyginti karo nuostolius. 

Tarpukariu šis regionas tapo Vokietijos industrijos lopšiu ir įgavo dar 
didesnę svarbą prieš pat Antrojo pasaulinio karo pradžią dėl agresyvios 
Trečiojo reicho užsienio politikos. Juodosios metalurgijos gamyklose ir 
aukštakrosnėse buvo pradėta gaminti ginkluotė, buvo tiekiamas plienas 
cechams, kurie gamino patrankas ir tankus. 

Prasidėjus Antrajam pasauliniam karui, britai išskirtinės strateginės 
Rūro srities svarbos nepamiršo. Tuo metu, kai dar nebuvo galimybių 
rengti tokius intensyvius bombardavimus kaip 1943 m., jie turėjo ieškoti 
originalių sprendimų. Turint omeny, kokia šiam rajonui gyvybiškai svar- 
bi hidroelektrinių energija, buvo apsvarstytos tyčinio vandens užtvankų 
išgriovimo pasekmės. Gyventojai būtų likę be geriamojo vandens, būtų 
sutrikusi laivininkystė, iš užtvankų staiga prasiveržęs vanduo būtų sukėlęs 


didžiulius potvynius, ir visas regionas būtų patyręs nuosmukį. 

1939 m. spalio mėnesį anglų mokslininkas Barnsas Volisas (Barnes 
Wallis) gavo užduotį išsiaiškinti Rūro srities užtvankų išgriovimo galimy- 
bes. Volisui labai padėjo 1932 m. technikos žurnale išspausdintas Mėnė 
užtvanką suprojektavusio inžinieriaus straipsnis, kuriame su visomis 
smulkmenomis buvo išdėstyta užtvankos charakteristika ir valdymas. Į 
užtvanką, esančią už keturiasdešimt penkių kilometrų į rytus nuo Dor- 
tmundo, tekėjo Mėnė ir Hevešo vandenys. Vandens sulaikymo siena buvo 
40) metrų aukščio, 34 metrų storio ir 640 metrų ilgio. Statybų darbai, pum- 
pavimo sistemų įrengimas ir centrinio elektros generatoriaus statyba tru- 
ko penkerius metus. 

Remdamasis straipsniu ir piešiniais, kuriuose buvo pavaizduoti sker- 
siniai mūro pjūviai, Volisas parengė išsamią ataskaitą ir pateikė išvadas, 
jog svarbu sugriauti tiek šią, tiek kitas Rūro užtvankos dambas - Zorpės, 
Dymelio, Enepės ir Listerio. Anglas mokslininkas taip pat įžvelgė galimy- 
bę išgriauti Oderio upės užtvanką, kuri priklausė Vėzerio upės baseinui ir 
buvo labai arti Rūro srities. Oderio užtvanka buvo pastatyta metais vėliau 
nei Mėnė ir buvo trečdaliu už šią didesnė. Jos funkcija buvo ta pati - tiekti 
energiją industriniam Kaselio rajonui ir reguliuoti Vėzerio vandens lygį, 
kad būtų palengvinta laivininkystė, dėl to jos išgriovimas šiame regione 
taip pat būtų sukėlęs didžiulę suirutę. 

Voliso tyrimai parodė, kad užtvankas suardyti įmanoma atakuojant iš 
oro, ir nubrėžė gaires operacijai. Ataskaita sukėlė Karo ministerijos entu- 
ziazmą; buvo nedelsiant sudaryta karininkų ir mokslininkų komisija kartu 
su Volisu parengti užtvankų užpuolimo planus. 

Volisas komitetui suprojektavo Mėnė užtvankos modelį, kad būtų ga- 
lima pradėti pratybas. Užtvankos maketo siena buvo pusantro metro 
aukščio, tačiau jos užteko išbandyti įvairius sprogdinimo būdus. Pirmieji 
bandymai smarkiai nuvylė. Skaičiavimai parodė, kad susprogdinti tikrajai 
dambai reikia keturiasdešimt tonų sveriančios bombos, o galingiausias Bri- 


tanijos bombonešis, kuris tuo metu dar tik buvo kuriamas, būtų tegalėjęs 


6/ 


J SU HERNANDLEL 


skraidinti dešimt tonų sprogmenų. Šios išvados lyg šaltas dušas atvėsino 
Karo ministerijos užsidegimą: aiškėjo, jog sugriauti Rūro srities užtvankas 


nerealu. 


BESVAIDANT PLOKŠČIUS AKMENIS Į VANDENĮ 


Nusivylimas, kurį sukėlė išvada, jog Rūro užtvankas išgriauti turimomis 
priemonėmis neįmanoma, Voliso užsispyrimo nesumažino. Po daugybės 
bandomųjų povandeninių sprogdinimų mokslininkas suprato, kad užtvan- 
ką galima išgriauti nebūtinai tiesioginiu smūgiu, o sprogimo sukeltomis 
bangomis, kurios dar sustiprėtų, jei bomba pasiektų dugną ir sprogtų susi- 
maišius priešingoms vandens srovėms. 

Šį efektą sukelti buvo galima torpedomis: jas reikėjo paleisti pavande- 
niui, nutaikyti į užtvankos mūrą, o jutikliams suveikus torpeda būtų spro- 
gusi prie pat sienos ir taip sukėlusi vandens bangas. Vokiečiai nujautė, kad 
britai gali mėginti išgriauti užtvankas, todėl jų dambas apsaugojo prieštor- 
pediniais tinklais. 

Taigi, atrodė, kad torpeduoti dambų nėra prasmės, bet Volisui šovė ge- 
niali mintis. Mokslininkas galbūt iš vaikystės žaidimų kur nors prie upės ar 
ežero atsiminė, kad paleidus plokščią akmenį į vandens paviršių tam tikru 
kampu, akmuo prieš paskęsdamas keliskart nuo jo atšoka, ir nusprendė, jog 
kliūtis, kurias sudarė vokiečiai, siekdami apsaugoti užtvankų sienas, įveiktų 
nuo vandens atšokti galinti bomba. 

Volisas kaip tarė, taip padarė: sukūrė cilindro formos bombą ir ją iš- 
mėgino Tedingtone, Karališkojo laivyno bandymų centre. Bomba buvo pa- 
vadinta užšifruotu pavadinimu Upkeep (galima versti „išsilaikymas, nes 
galėjo išsilaikyti virš vandens), tačiau tapo plačiau žinoma kaip šokinėjanti 
bomba (angl. bouncing bomb). Tedingtone kantriai buvo stebimas eksperi- 
mentinis sprogmens veikimas ir rezultatai pranoko lūkesčius. Regėjos, kad 


Volisas eina teisingu keliu. 

Įsitikinus, kad tam tikru greičiu paleista tokio tipo bomba gali išveng- 
ti kliūčių vandenyje, reikėjo sugalvoti, kaip išgriauti užtvankos vandenis 
skiriantį mūrą. Volisas siūlė pritaikyti tokį degiklį, kad atsitrenkusi į mūrą 
ir nugrimzdusi su jo atskalomis bomba sprogtų tokiame gylyje, kuriame 
sprogimo sukelta banga būtų stipriausia ir labiausiai tikėtina, jog pramuštų 
damboje skylę. 

Nepaisant daug žadančių pratybų rezultatų ir Voliso entuziazmo, Karo 
ministerijos susidomėjimas užtvankų išgriovimu atvėso. 1940 m. buvo 
svarbiausia apginti Britanijos teritoriją nuo tuo metu grėsmingos liuftvafės. 
Buvo apsiribota įspėjamaisiais išpuoliais prieš Vokietiją, skirtais parodyti 
nepalaužiamą Londono vyriausybės dvasią prieš Hitlerio grasinimus. Be 
to, vokiečiai Rūro srities užtvankų apsaugą sustiprino įrengę sunkiosios 
artilerijos baterijas ir reflektorius, o tai numalšino britų ryžtą: jie gailėjo 
paleisti į neužtikrintą misiją ir taip mažai turimų karinių lėktuvų, nes tuo 
metu labiausiai reikėjo ginti šalį. 

Dar neatėjus 1941 m. vasarai Hitleris nukreipė žvilgsnį nuo Didžiosios 
Britanijos ir susitelkė į Sovietų Sąjungos puolimą, o Britanijos kariniai or- 
ganai vėl susidomėjo Voliso siūlomais išradimais. Karo ministerija skep- 
tiškai tebežiūrėjo į vokiečių užtvankų išgriovimo projektą, dėl to Volisas 


darbams negavo šimtaprocentinės paramos. 


PIRMIEJI BANDYMAI 


Voliso nusiminimui, dėl lėšų trūkumo pirmas rimtas šokinėjančios 
bombos bandymas buvo vis atidėliojamas, tačiau kantrusis mokslininkas 
įvertinimo sulaukė po pusantrų metų. 1942 m. gruodžio 4 d. Volisas bom- 
bonešiu Wellington pakilo virš atviros jūros. Lėktuvo krovinių skyriuje jis 
skraidino bombą, kuri buvo dvigubai mažesnė už suprojektuotą, tačiau 
baimintasi, ar vartų sklendės atlaikys išskirtinių matmenų sprogmenį. 

Tarytum Volisui būtų neužtekę patirtų sunkumų, skrydžio dieną vos 


neįvyko tragedija. Britanijos pakrančių baterijos nebuvo įspėtos apie 

Wellington skrydį, todėl pastebėjusios lėktuvą ėmė į jį šaudyti. Laimė, ugnį 
nutraukė atpažinę lėktuvo siluetą. Išgąsčiui atslūgus lėktuvas pakilo virš 
atviros jūros, kur Volisas ruošėsi įgyvendinti sumanymą. Mokslininkas pa- 
traukė reikiamą svirtį ir paleido bombą. Voliso nusiminimui, bomba spro- 
go atšokusi nuo vandens antrą kartą. Metalinis jos apvalkalas pasirodė esąs 
per silpnas atlaikyti du smūgius į vandenį. 

Po šios nesėkmės Volisas visas pastangas skyrė sukurti stipresniam 
apvalkalui. Kitas bandymas turėjo įvykti po aštuonių dienų. Šįkart Volisas 
nė už ką negalėjo susikirsti, nes mokslinio komiteto nariai iš Aprūpinimo 
ministerijos turėjo stebėti bandymą ir bombos šokčiojimą vandeniu Rekul- 
verio paplūdimyje - mažoje Kento grafystės gyvenvietėje Anglijos pietry- 
čiuose. Šis bandymas turėjo lemti, ar projektas bus toliau finansuojamas. 

1942 m. gruodžio 12 d. skrydis Wellington buvo pakartotas, šįkart bom- 
bonešis skraidino kelias bombas. Skrisdamas pro pakrantę, kurioje buvo 
susirinkę komiteto nariai, lėktuvas paleido vieną iš bombų. Sprogmuo kelis 
kartus grakščiai atšoko aukštai pakildamas nuo vandens paviršiaus ir nu- 
grimzdo. Ministerijos mokslininkai su didžiule nuostaba sekė reginį, kai tą 
patį pakartojo kitos bombos. 

Eksperimentas sukėlė abejonių, nes viena bomba nukrypo nuo trajekto- 
rijos vandens paviršiuje ir liovėsi šokinėti vos už kelių metrų nuo komisi- 
jos. Bomba nebuvo pripildyta sprogstamųjų medžiagų, todėl klaida nebu- 
vo įskaityta ir tragiškai galėjęs baigtis incidentas teigiamoje eksperimento 
ataskaitoje neužfiksuotas. 

Šokinėjanti bomba gavo visų komiteto atstovų palaiminimą. Ataskai- 
toms pasiekus Cerčilį jis pareiškė pageidaująs tęsti projektą ir pažadėjo vi- 


sokeriopą paramą. 


CHIRURGINIS TIKSLUMAS 


Voliso sugalvotą planą parėmė aukščiausioji valdžia ir mokslininkui su- 


teikė daugiau projektui plėtoti reikalingų priemonių. Bandymams jam atida- 

vė nebenaudojamą užtvanką Velso kalnuose. Vietos hidrografijos konfede- 
racija leido mokslininkui naudoti ją pratyboms ir susprogdinti, jei reikės. 

Volisas susidūrė su sunkumais. Pirmasis jų buvo gauti bombų gamybai 
būtino plieno, kurio tuo metu Didžiojoje Britanijoje trūko. Mokslininkui 
teko gerokai pasistengti, kol jo gavo. Kai galutinai nusprendė, koks bus ti- 
krosios bombos dydis, Volisas pamatė, kad ją gabenti pajėgtų nebent ke- 
turių motorų bombonešis Lancaster, bet jame, kaip ir Wellington, bombos 
paleidimo anga buvo per siaura. Atlikti reikalingi pakeitimai: perdaryta ap- 
atinė lėktuvo fiuzeliažo dalis ir įtvirtinti du bombos laikikliai, skirti paleisti 
sprogmeniui. Problema buvo išspręsta. 

Galiausiai Volisas per bandymus pastebėjo, kad sukdamosi atbulai 
bombos lengviau atšoka nuo vandens paviršiaus ir prieš nugrimzdamos 
nurieda ilgesnį atstumą. Kad išgautų šį judesį, Volisas naudojo diržus nuo 
povandeninio laivo hidraulinio variklio valdymo sistemos: jie įsukdavo 
bombas prieš jas paleidžiant į vandenį. 

Kol buvo baigiami spręsti techniniai operacijos aspektai, reikėjo įver- 
tinti žmogiškąjį faktorių. Lakūnai, kuriems bus patikėta paleisti bombas, 
turėjo būti ypač patyrę ir išmanūs, nes misijos sėkmė tiesiogiai priklausė 
nuo bombardavimo tikslumo. 

1943 m. kovo pradžioje jaunas, bet jau veteranu tapęs aviacijos pulki- 
ninkas leitenantas Gajus Gibsonas (Guy Gibson) gavo užduotį suformuoti 
naują eskadrilę užtvankų dambų sprogdinimo misijai įvykdyti. Gibsonui 
buvo suteikta visiška laisvė išsirinkti geriausius pilotus iš Karališkųjų oro 
pajėgų bombonešių eskadrono. Tam jis gavo tik keturiasdešimt aštuonias 
valandas. Gibsonas išsirinko dvidešimt vieną pilotą, juos sušaukė ir pareiš- 
kė, kad jie atliks misiją, kuri, kaip pats aiškino, galbūt pagreitins karo pabai- 
gą. Praėjus vos savaitei naujoji elitinė eskadrilė su savo lėktuvais, ekipažais, 
sausumos ir angarų personalu įsikūrė Skemptono bazėje ir buvo pavadinta 
617-ąja eskadrile. 

Volisą nustebino ir nuvylė skubus, atmestinis rengimasis įgyvendinti 


projektą, kuris buvo vykdomas daugiau nei trejus metus ir per tą laiką ne 

kartą buvo vilkinamas, net vos nesustabdytas. Vis dėlto nebuvo kada švais- 
tyti laiko. Britanijos valdžia troško kuo greičiau išsprogdinti Rūro srities 
užtvankas, todėl reikėjo kaip įmanoma skubiau suderinti visas operacijos 
detales. Volisas paaiškino Gibsonui, kaip išgriauti dambas - tam reikėjo 
paleisti bombas į vandenį vos iš aštuoniolikos metrų aukščio. 

Gibsonas neįstengė nuslėpti, jog jaudinasi dėl užduoties. Jo lėktuvai pri- 
valėjo paleisti bombas, kurių charakteristika tuo metu dar nebuvo galutinai 
patvirtinta ir nebuvo visiškai užtikrintas jų veiksmingumas numatytomis 
aplinkybėmis - skrendant 350 kilometrų per valandą greičiu ir bemaž van- 
dens paviršiumi. Be to, bombas planuota paleisti naktį, kai lėktuvai atskris 
tiksliai į iš anksto numatytą tašką. 

Nepaisydamas nuogąstavimų, Gibsonas kibo į darbą. Su labiau pietie- 
čiams nei anglosaksams būdingu temperamentu ir gebėjimu improvizuoti 
Gibsonas įveikė per bandymus išryškėjusius trūkumus. Reikėjo sukurti ap- 
švietimo sąlygas, kokiomis bus vykdoma ataka, - naktį ir pilnaties šviesą. 
Dėl laiko trūkumo ir dažnai apsiniaukusio Britanijos dangaus jis sugalvojo 
pilotų kabinų langus nudažyti mėlynai, kad dienos metu treniruotės vyktų 
lyg mėnesienos nutviekstą naktį. 

Kita, viena svarbiausių, problemų buvo sugebėti numesti bombas tiks- 
lioje vietoje ir tiksliu laiku. Kad misija pasisektų, reikėjo veikti tiksliai kaip 
chirurgams. Deja, tuo laiku dar nebuvo išrasti precizišką tikslumą užtikri- 
nantys prietaisai. Britai griebėsi primityvaus, tačiau veiksmingo būdo - im- 
provizuoto telemetro tik iš dviejų sukaltų medinių kraštinių, kurios sudarė 
V formą, judančios rodyklės ir dviejų vinių galuose. Skalės kampas tiks- 
liai sutapo su dviem bokštais, kurie buvo prie vandens tvenkinių. Pilotas, 
vienodai matydamas abu bokštus, žinos, jog yra tinkamoje vietoje išmesti 
bombą. Neįprastam mediniam telemetrui išbandyti buvo suręsti du bokštai 
prie vienos Škotijoje esančios užtvankos dambų. Po kelių dienų visos įgulos 
įgudo paleisti bombų muliažus reikiamu momentu. 

Mėnesį su puse dieną ir naktį treniruodamiesi misijai sunkieji 617-osios 


eskadrilės bombonešiai gaudė virš ežerų ir slėnių Škotijos provincijoje. Es- 

kadrilės pilotai susidūrė su dar viena problema - kaip tiksliai nustatyti, kad 
skrenda aštuoniolika metrų virš vandens, į kurį turi paleisti bombas. Reikia 
turėti omeny, kad to meto aukščiamačiai galėjo parodyti tik didesnį nei 
penkiasdešimties metrų aukštį. Buvo elektrinių aparatų, kurie rodė jį ir že- 
mesnį, tačiau gerai veikė tik virš atviros jūros ar lygumų ir būtų sutrikę virš 
kalnais apsuptų slėnių, kuriuose plytėjo vokiečių užtvankos. Bombonešių 
pilotai neturėjo kitos išeities, kaip tik iš akies nustatyti aukštį ir skristi visai 
palei vandens paviršių, todėl per pratybas ne sykį grėsė tragedijos lėktuvais 
palietus vandenį. 

Netrukus ši problema buvo išspręsta išradingai ir paprastai. Ant bom- 
bonešių pirmagalių ir uodegų buvo prikabinti lęšiai, kad lėktuvui priartėjus 
prie vandens per aštuoniolika metrų, jų šviesos nubrėžtų 8 figūrą. Pilotas 
tai pamatęs galėjo žinoti, kad skrenda tinkamame aukštyje. Štai jums įrody- 


mas, kad to, ko negali technologijos, gali žmogaus gudrumas. 


LEMIAMAS BANDYMAS 


Įpusėjus balandžio mėnesiui viskas buvo paruošta operacijos Chastise 
(angl. „bausmė ), kurią buvo numatyta įvykdyti po mėnesio, generalinėms 
pratyboms. Bombonešių Lancaster gamintojai lėktuvus patobulino ir pri- 
taikė sprogmenims gabenti, taip pat buvo pagaminti du bombos prototi- 
pal. 

1943 m. balandžio 15 d. rytą Karo ministerijos mokslinė komisija vėl 
susirinko Rekulverio paplūdimyje, kad įsitikintų, kaip pasirengta projek- 
tui. Konverguojančių lęšių sistema leido išmesti bombą tinkamame aukšty- 
je, tačiau per bandymą ja nebuvo įmanoma pasinaudoti, nes pasirodymas 
vyko dienos metu. Lancaster pilotas blogai įvertino atstumą iki vandens ir 
išmetė bombą iš per didelio aukščio. Žiūrovų nuostabai ir nusivylimui, nuo 
smūgio į vandenį bomba vos nesukiužo. Metalinis jos apvalkalas išlakstė 
i šipulius, tačiau sprogmuo ne grimzdo, o šokčiodamas riedėjo vandens 


paviršiumi. 

Po pasirodymo, kuris sukėlė daugiau nusivylimo nei vilties, praėjus še- 
šioms dienoms toje pačioje vietoje įvyko kitas bandymas. Rezultatas varė į 
neviltį: nors bomba buvo paleista iš reikiamo aukščio, nė karto neatsimušu- 
si nuo vandens paviršiaus iškart nuskendo. Mokslininkai priėjo išvadą, kad 
dėl nelauktos nesėkmės kaltas jūros bangavimas, kokio užtvankose nėra, 
tačiau komisija patarė nukelti operaciją dar metus, kai projektas kels dau- 


giau pasitikėjimo, nors jau sklandė minčių išvis jo atsisakyti. 


Šokinėjanti bomba eksponuojama Duksfordo muziejuje. 
Ji buvo sukurta specialiai operacijai Chastise. 


Volisas nepasidavė ir išmeldė komisijos suteikti trečią, paskutinę, ga- 
limybę. Nors Karo ministerija, kuri tiekė bombų gamybai būtiną plieną, 


reiškė nepasitenkinimą, Volisas pagamino naują bombą. 1943 m. balandžio 

Šokinėjančios bombos išradėjas Barnsas Volisas šalia bombonešio Lancaster. 
Rūro srities užtvankų ataka įvyko tik dėl jo didžiulio užsispyrimo. 


28 d. turėjo įvykti paskutinis bandymas: jam nepavykus, projektas viena- 
reikšmiškai turėjo būti nutrauktas. 

Taigi, kaip minėjau skyriaus pradžioje, šią dieną Karo ministerijos moks- 
linė komisija laukė bandymo, kuris turėjo lemti, ar vokiečių užtvankos bus 
išgriautos. Žiūrovai įsitaisė paplūdimyje stebėti bandymo, o Čerčilis Lon- 
Žone budėjo prie teletono ir laukė naujienų. 

Numatytą valandą virš jūros žemai praskrido Lancaster ir, kaip planuo- 
-a, išmetė bombą. Šį kartą pilotas teisingai apskaičiavo atstumą ir paleido 
sprogmenį iš reikiamo aukščio. Susirinkusieji sekė akimis, kaip bomba atsi- 


:renkė į vandens paviršių ir nė kiek nebuvo apgadinta. Po įtampos kupinos 

akimirkos ji atšoko ir pradėjo šokčioti vandeniu, lyg vaikas būtų paleidęs į 
ežerą akmenėlį. 

Komisijos nariai pratrūko sveikinti ir ploti. Volisas netvėrė džiaugsmu 
matydamas, kaip jo kantraus triūso vaisius sulaukė sėkmės. Laukė sunkiau- 
sias išbandymas — paleisti bombą į taikinį. Mokslininkas džiūgavo gavęs 
galimybę paskutinį sykį pamėginti, nes projekto ateitis kybojo ant plauko. 
Po sėkmingo balandžio 28 d. bandymo Karo ministerijos mokslinė komisi- 


ja uždegė misijai išsvajotą žalią šviesą. 
TRYS KOMANDOS 


Kelias savaites žvalgybiniai lėktuvai skraidė virš užtvankų ir fotografavo 
dambas. Priešlėktuvinė priešų gynyba vykdant operaciją, rodės, ypatingų 
kliūčių neturėjo sudaryti. Iš nuotraukų buvo nustatyta, kad Mėnė užtvan- 
kos vanduo aukščiausią lygį pasiekia gegužės 13-19 dienomis. Tą savaitę 
turėjo būti pilnatis - puiki pertrauka įvykdyti misijai. 

Pirmieji perdaryti Lancaster įsijungė į eskadrilę, tačiau dar trūko 
bombų. Gegužės pradžioje vandens lygis Mėnė užtvankoje pakilo tiek, 
kad iki maksimumo trūko trijų metrų. Ataka turėjo įvykti likus vos vie- 
nam metrui. 

1943 m. gegužės 13 d. prasidėjo paskutinis rengimosi operacijai eta- 
pas. Į Skemptono bazę sunkvežimių konvojus atvežė ką tik sukonstruo- 
tas bombas. Leitenantas Gibsonas sušaukė lakūnus ir aptarė skrydžio iki 
objekto detales. Eskadrilė į Vokietiją turėjo skristi žemai, kad lėktuvų 
neužfiksuotų radarai. Komanda iki paskutinės minutės studijavo dam- 
bų maketus, kad mintyse gerai įtvirtintų visas objektų, kuriuos reikėjo 


išgriauti, smulkmenas. 


* 1997 m. birželio mėnesį jūros dugne prie Rekulverio paplūdimio buvo rastos ir iškeltos ke- 
turios per pratybas išmestos šokinėjančios bombos. Kiekviena jų sveria keturias tonas. Viena 
eksponuojama Hern Bėjaus muziejuje, esančiame už penkių kilometrų nuo Rekulverio, antra — 
Doverio pilyje, trečia - Taneto saloje esančiame Spitfire 6+ Hurricane memorialiniame muziejuje 
ir ketvirta - Dukstfordo muziejuje. (Aut. past.) 


Iš devyniolikos lėktuvų sudaryta eskadrilė buvo padalyta į tris komandas. 


= Pirmąją, vadovaujamą Gibsono, sudarė devyni lėktuvai, kurie tu- 


rėjo pulti svarbiausią taikinį - Mėnė užtvankos dambą. Iš šiau- 
rės rytų pusės atskridę lėktuvai turėjo praskristi virš taikinio, kad 
susiorientuotų, o Gibsonas — nusileisti prie vandens ir atakuoti 
pirmasis. Tuo tarpu kiti aštuoni lėktuvai turėjo skristi aplink tven- 
kinį ratu ir ruoštis pradėti veiksmus. Vos išgriovę šią dambą lėk- 
tuvai turėjo leistis Ėderio užtvankos link ir ten paleisti likusias 
bombas. 

Iš penkių lėktuvų sudarytos antros grupės, kuriai vadovavo Džo 
Makartis (Joe MacCarthy), taikiniu buvo paskirta Zorpės užtvan- 
ka. Ją išgriovę lėktuvai turėjo skubiai skristi į Ederio bazę ir ten 
paleisti likusias bombas. 

Trečioji, irgi sudaryta iš penkių lėktuvų, turėjo pasirodyti po dviejų 
valandų ir laukti atsargoje, jei iškiltų koks nors pavojus. Prireikus 
jie turėjo prisijungti prie pagrindinių objektų atakų. Jei iki opera- 
cijos pabaigos nebus reikalingi, jie turėjo išmesti bombas virš trijų 


antraeilių objektų: Švelmo, Enepės ir Dymelio upių užtvankų. 


Tokia rikiuotė turėjo užtikrinti, kad niekas neišslys iš rankų ir opera- 


cija bus įvykdyta kaip galima geriau. Kad gandas apie rengiamą operaciją 
nepasiektų vokiečių, nors šie bazės informatorių tinklo Anglijoje neturėjo, 
kitoms Skemptono bazės eskadrilėms buvo pasakyta, jog 617-oji ruošiasi 
pulti vokiečių šarvuotlaivį Tirpitz ir tą dieną, kurią iš tiesų buvo numatyta 
įvykdyti operaciją, lėktuvai surengs praktinį skrydį virš užtvankų, idant pa- 


tikrintų, ar yra gerai pasiruošę. 


UŽTVANKŲ ATAKA 


Kai 1943 m. gegužės 13 d. prasidėjo paskutinis rengimosi operacijai eta- 


pas, bombonešių įgulos žinojo, kad pradėti operaciją gali būti liepta bet 

kada ir, kaip dažniausiai būna tokiais atvejais, pilotams apie tai bus praneš- 
ta paskutinę akimirką. 

Trečią dieną - gegužės 16 d. - lakūnai gavo pirmuosius ženklus, kad mi- 
sijai išrinkta ateinanti naktis. Buvo uždaryti įėjimai į bazę, uždrausta siųsti 
laiškus ir skambinti telefonu į išorę. Kareiviai neklydo: netrukus Gibsonas 
sušaukęs į susirinkimą visus, kurie turėjo dalyvauti misijoje ir skrupulingai 


jai ruošėsi, pranešė, kad naktį bus skrendama į Vokietiją. 


Kad galėtų gabenti šokinėjančią bombą, specialiai šiai operacijai perdarytas sunkusis 
britų bombonešis Lancaster. 


Visą vakarą eskadrilė ruošėsi. Laikantis saugumo priemonių į bombo- 
nešio fiuzeliažus buvo sudėtos bombos su sprogmenimis. Kad padarytų 
įspūdį užtvankas saugantiems artileristams, lėktuvų kulkosvaidžiai buvo 
užtaisyti šviečiamosiomis kulkomis. Britai į Vokietiją turėjo skristi dviem iš 
anksto kruopščiai suplanuotais maršrutais, kad aplenktų išžvalgytas prieš- 
lėktuvines baterijas. 

1943 m. gegužės 16 d. 21 val. 28 min. antros, Makarčio vadovaujamos, 
komandos bombonešis pakilo iš Skemptono bazės tikslo link. Nuo trijų 
iki dešimties minučių intervalais paskui jį išskrido visi pirmos ir antros 


komandų lėktuvai. Lancaster bombonešiai kilo sunkiai, nes kiekvienas 

gabeno po dešimt tonų sprogmenų. Prieš sėsdami į Gibsono pilotuojamą 
lėktuvą įgulos nariai ištaikė akimirką nusifotografuoti atminčiai. Makarčio 
lėktuvas nepakilo, nes sugedo hidraulika, todėl lakūnai persėdo į rezervinį 
lėktuvą ir išskrido dvidešimčia minučių vėliau. Kaip ir buvo suplanuota, 
trečios komandos bombonešiai į Vokietiją išskrido po dviejų valandų, de- 
šimt minučių po vidurnakčio. 

Nepaisant Makarčio lėktuvo gedimo, dėl kurio jo įgula įkandin ben- 
dražygių išlėkė paskutinė, atrodė, jog misija prasidėjo sklandžiai. Netru- 
kus ėmė gesti antros komandos lėktuvai, kurių maršrutas vedė į Olandijos 
šiaurę. Keturi lėktuvai, kad neaptiktų radarai, skrido labai žemai; vienas jų 
sparnu kliudė jūros paviršių. Atsidarius krovinių skyriaus vartams bomba 
iškrito į vandenį, todėl lėktuvas grįžo į Skemptoną. 

Vos pasiekusius Olandijos pakrantes likusius tris lėktuvus pasitiko ne- 
laukta priešlėktuvinės gynybos ugnis. Vokiečių baterijos pliekė taikliai: vie- 
ną Lancaster bombonešį numušė, o kito sugedo radijo aparatas ir dėl to 
jis buvo priverstas taip pat grįžti į bazę. Ketvirtam bombonešiui pavyko 
pasprukti nuo gynybos kulkų, tačiau skrisdamas labai žemai užkliuvo už 
laidų ir sudužo. Iš antros komandos, kurios keturi lėktuvai tikslo nepasiekė, 
tik Makarčio bombonešis perskrido Olandiją ir pasiekė Vokietiją. 

Pirmai komandai pasisekė labiau nei antrajai, nes jų maršrutas driekėsi 
virš pietinės Olandijos pusės, mažiau saugomos nei šiaurinė, viršum kurios 
teko skirsti pirmai komandai. Visi devyni lėktuvai sėkmingai įveikė Olan- 
dijos oro erdvę ir įskrido į Vokietiją, tačiau čia vienas lėktuvas atsitrenkė į 
aukštos įtampos laidus ir sudužo. 

Aštuoni pirmos komandos lėktuvai pasiruošė atakuoti Mėnė užtvanką. 
Kaip vyko operacija, geriausiai atspindi leitenanto Gibsono pasakojimas, 


užrašytas jo atsiminimų sąsiuvinyje Enemy coast ahead: 


žiemą užrašus serijomis spausdino dienraštis Sunday Express. Abi versijos klasifikuojant me- 
džiagą buvo cenzūruotos. Knyga buvo išleista kelis kartus, kol 2006 m. pagaliau pasirodė necen- 
zūruota, originali versija Guy Gibson, Enemy coast ahead, United Kingdom: Crecy Publishing, 
2006. (Aut. past.) 

ECB M AM EE 


„Tarp Hamo ir Zosto pasukom į dešinę, matėm Rūro kalvas. 
Kol skridom virš jų, mums prieš akis atsivėrė Mėnė ežeras ir už- 
tvankos damba, didinga, neįveikiama. Jautėmės, lyg žvelgtume į 
maketą. Ten nebuvo reflektorių, ir negalėjom suskaičiuoti, kiek 
apačioje priešlėktuvinių baterijų. 

Kai atsidūrėm virš ežero, susisiekiau su kirais savo komandos 
lėktuvais. Užėmėme puolimo pozicijas ir skridome virš kalvų į 
rytinę ežero pusę, kur buvo žemės iškyšulys lyg liežuvis, puikiai 
mums žinomas iš maketų. Pikiravom iki aštuoniolikos metrų 
aukščio stengdamiesi pasiekti reikiamą greitį. Tada pamatėm 
bokštus ir kitus užtvankos objektus. 

Vokiečiai pradėjo šaudyti; mums tai buvo klaikios akimirkos. 
Iki dambos dar trūko kelių šimtų metrų, jau buvo pradėjęs veikti 
mechanizmas, kuris, įsukęs bombą, turėjo ją paleisti. 

Visa operacija alsavo didingumu. Palyginti su milžiniška už- 
tvankos siena mano lėktuvas atrodė lyg vabzdys. Užuodžiau su- 
degusį paraką ir mačiau, kaip pro mūsų kabiną lekia šviečiamo- 
sios kulkos. Tada išgirdau įsakymą: „Išmesti bombą!“ Darydami 
posūkį matėm, kaip atsimušusi į vandenį bomba iškėlė apie 
šimto metrų aukščio vandens stulpą. Iš pradžių pamanėm, kad 
užtvankos siena subyrėjo. Mums iš paskos skrido kitas lėktuvas 
ir, kai mus nuo jo skyrė šimtas metrų, kažkas sušuko: „Dieve, į jį 
pataikė!“ Mačiau, kaip prieš tai jis išmetė bombą. Lėktuvas nu- 
krito netoli elektrinės. Įsakiau išmesti bombą trečiam lėktuvui, 
sprogmuo į vandenį nukrito nepriekaištingai. Vėl pasigirdo ga- 
lingas sprogimas ir sujudino viso ežero paviršių. Jei Voliso teorija 
pasiteisino, vandenį užtvenkusi siena jau turėjo būti subyrėju- 
si, tačiau ją pratrupinti pavyko tik šeštu sprogimu. Atsigręžiau 
ir nepatikėjau savo akimis. Mūre žiojėjo didžiulė, beveik šimto 
metrų skersmens, skylė, o vanduo liejosi į upės baseiną. Priešų 


gynyba nebešaudė.“ 


Viršutinė Mėnė užtvankos dambos dalis iš tiesų sugriuvo. Tikslas buvo 


pasiektas. Vieną bombonešį, kaip rašė Gibsonas, nušovė priešų gynyba, kai 


šis išmetė bombą, tačiau dambą pasiekęs sprogmuo jos nepramušė. 


80 


Leitenantas Gibsonas tuoj pat prisijungė prie trijų Mėnė užtvankos 
bombardavime nedalyvavusių lėktuvų, kad įvykdytų pirmos komandos 
misiją sugadinti Ederio upės užtvanką. Prie jos priešlėktuvinės gynybos 
baterijų nebuvo įrengta, bet tiršta migla ir orografijos ypatumai lėmė, kad 


susprogdinti užtvanką buvo nelengva. Gibsonas pasakojo: 


„Skridome toliau Ederio užtvankos link. Vos įžiūrėjom sieną, 
nes rūkas virš upės plėtėsi. Užtvankos gynyba buvo silpna, tačiau 
mums atsiėjo daug pastangų išgriauti dambą, praradom vieną 
lėktuvą. Kaip ir ankstesnėje užtvankoje galinga srovė ėmė plūsti 


į upės baseiną. Įsakiau savo vyrams sukti į bazę.“ 


Gibsono minėtą lėktuvą apgadino jo paties išmestos bombos sukelta 
vandens banga. Lėktuvas nesudužo ir, nors buvo gerokai apdaužytas, pa- 
suko grįžti į savo šalį, tačiau virš Vokietijos jį numušė priešai. Iš devynių 
pirmosios komandos lėktuvų tik penki grįžo į Skemptono bazę. 

Antros komandos užduotis buvo išgriauti Zorpės užtvanką, bet, kaip 
jau žinome, iš penkių lėktuvų liko sveikas tik vienas - leitenanto - lėktu- 
vas, kuriam pasisekė įveikti Olandijos pakrantėse išdėstytas priešų gynybos 
priešlėktuvines baterijas. Taigi, leitenanto Makarčio bombonešis vieninte- 
lis pasiekė užtvanką maždaug ketvirtis valandos po vidurnakčio. Makartis 
ryžosi sprogdinti užtvankos sieną vienas. Tam trukdė reljefas, todėl prieš 
paleidžiant bombą reikėjo „devynis kartus pamatuoti, o dešimtą pjauti. 
Bomba sprogo šalia sienos, bet išgriovė tik viršutinę jos dalį. 

Tuo metu trys iš penkių trečios komandos lėktuvų pakilo iš Skemptono 
ir pasuko Zorpės užtvankos link. Vieną jų taip pat numušė priešlėktuvinė 
gynyba virš Olandijos. Kitiems dviem pavyko pasiekti užtvanką ir priskristi 
prie dambos, tačiau tirštėjanti migla labai blogino matomumą. Pirmas lėk- 
tuvas išmetė bombą, bet ji sprogo per toli nuo sienos ir jos nepažeidė. Kai 
atėjo antro bombonešio eilė, tvyrojo toks tirštas rūkas, kad buvo nuspręsta 


bombos nemesti. Abu lėktuvai sėkmingai grįžo į Skemptoną. 

Kiti du trečios komandos bombonešiai buvo nusiųsti pulti antraeilių 
objektų - Listerio ir Enepės užtvankų. Listerio upės užtvanką turėjęs su- 
sprogdinti ekipažas jos nepasiekė, nes buvo nukautas priešų ugnies. Tas, 
kuriam buvo pavesta susprogdinti Enepės dambą, supainiojo ją su labai 
panašia Beverio upės užtvanka ir paleido bombą, bet sienos nepažeidė. Po 
atakos grįžo į Angliją. 

Devyni per operaciją Chastise išlikę bombonešiai pradėjo leistis į Skemp- 
tono bazę gegužės 17 d. paryčiais, 3 val. 10 min. Leitenantas Gibsonas pa- 
lietė žemę 4 val. 15 min. Paskutinis 6 val. 15 min. grįžo Beverio užtvanką 


atakavęs lėktuvas. 


„PO MANĘS NORS IR TVANAS 


Džiaugsmą, užliejusį pasitikus Lancaster bombonešius, kurie pary- 


*wove 


čiais sveiki grįžo iš Vokietijos, greitai pritemdė žinia, jog iš šimto tris- 

dešimties į misiją išskridusių karių penkiasdešimt šeši niekada nebegrįš. 
Penkiasdešimt trys žuvo sudužus lėktuvams, o trys - du iš antros ir vie- 
nas iš trečios komandos - pakliuvo į priešų nelaisvę. 

Po didžiulių dvejonių šokinėjančios bombos idėja pasiteisino prak- 
tikoje: pavyko pramušti didžiules spragas dviejų didžiausių - Mėnė ir 
Ederio - užtvankų dambose ir padaryti žalos Zorpės užtvankos sienos 
viršutinėje dalyje. Tuo metu, kai Skemptone džiugesys dėl pavykusios 
operacijos mišo su liūdesiu dėl daug žuvusių pilotų, Rūro, Mėnė, Ede- 
rio ir Fuldos slėniuose dėjosi siaubingi dalykai. Daugiau nei 330 milijo- 
nų tonų iš užtvankų išsiveržusio vandens šlavė tiltus, geležinkelio lini- 
jas, namus, fabrikus, žmones ir naminius gyvūnus. Užtvankos neturėjo 
aliarmo sistemų, dėl to buvo sudėtinga pranešti slėniuose gyvenantiems 
žmonėms apie pralaužtas dambas, kad galėtų laiku išsigelbėti nuo atsiri- 
tančios baisios vandens bangos. 

Sunku nustatyti per potvynį žuvusių žmonių skaičių, kuris pagal turi- 
mus duomenis siektų tūkstantį tris šimtus. Iš jų potvynio aukomis tapo 
septyni šimtai rusų ir lenkų, kalintų stovykloje, kurią su žeme sulygino 
vandens banga. Šią katastrofą nacių vadai nuslėpė nuo Vokietijos gyven- 
tojų. Kitą dieną ginkluotės ministras Albertas Špėras apskrido zoną ir 
raportavo Hitleriui, ką matęs. 

Per vieną naktį 617-oji eskadrilė, gavusi pavadinimą Dambuster (angl. 
„užtvankų griovėja“), virto garsiausia Karališkųjų oro pajėgų komanda. 
Britanijos vyriausybė pasinaudojo operacija Chastise tautos dvasiai sti- 
printi ir pateikė kaip puikiai pasisekusią. Birželio 22 d. Bakingamo rū- 
muose surengtoje ceremonijoje iš septyniasdešimt septynių namo grįžu- 
sių pilotų buvo apdovanoti trisdešimt keturi, o komendantas Gibsonas 
gavo Viktorijos kryžių. 617-ajai eskadrilei buvo pritaikytas prancūzų ka- 
raliaus Liudviko XV devizas: „Aprės moi le dėluge“ (pranc. „Po manęs 
nors ir tvanas). 

Po šio apdovanojimo leitenantas Gibsonas misijos užrašus sudėjo į 


anksčiau minėtą knygą. 1943 m. gruodį išvykęs į Jungtines Valstijas su- 

rengė turą ir pasakojo apie operaciją, kuriai vadovavo ir kurioje dalyva- 
vo, Baltuosiuose rūmuose jį priėmė ir apdovanojo prezidentas Frankli- 
nas Delanas Ruzveltas (Franklin Delano Roosevelt). Grįžęs iš kelionės, iš 
viso per karjerą virš Vokietijos įvykdęs šimtą septyniolika bombardavi- 
mų Gibsonas buvo paskirtas į biurokratines pareigas Karinių oro pajėgų 
departamente, tačiau nusprendė atsisakyti kabineto ir grįžti prie veiks- 
mų. Operacijos Chastise herojų mirtis ištiko 1945 m. rugsėjo 19 d. per 
bombardavimo užduotį Vokietijoje, kai jo lėktuvas sudužo, nes baigėsi 
degalai. 

Vertinant objektyviai, operacija Chastise neatnešė ypatingos naudos. 
Prarasti aštuoni iš devyniolikos bombonešių ir žuvusios jų įgulos - be- 
veik keturi nuošimčiai bendro misijos dalyvių skaičiaus - buvo aiškiai 
per didelė auka. Rūro užtvankos padaryta žala nebuvo tokio masto, ko- 
kio tikėtasi. Britų specialistai vylėsi, jog išgriautos užtvankos sukels bibli- 
niam prilygstantį potvynį ir vokiečius ištiks šokas. Didžiausi optimistai 
tvirtino, kad ši operacija net paspartins karo baigtį. 

Britų wishful thinking subliūško susidūręs su žiauria tikrove. Potvy- 
nis regionui atnešė didžiulių nuostolių, tačiau vandens banga nesukėlė 
katastrofos, kokios tikėjosi britai. Dėl griežtos komunikacijų kontrolės 
naciai sugebėjo nuo daugumos vokiečių nuslėpti įvykius Rūre, todėl tau- 
ta nepatyrė dvasinio smūgio. 

Be to, vokiečiai tuoj pat puolė remontuoti pralaužtas užtvankas. Šiam 
reikalui nuo Atlanto sienos buvo atšaukta daug darbininkų brigadų. Po 
didžiulių pastangų tų pačių metų spalio mėnesį Mėnė ir Ėderio užtvan- 
kų dambos buvo atstatytos. Kad apsigintų nuo britų, jei šie vėl bandytų 
pulti, vokiečiai įtvirtino sunkiosios artilerijos priešlėktuvines baterijas, 
įmontavo dirbtinės miglos aparatus, įrengė prožektorius, apsauginius 
balionus ir nutiesė metalines tvoras. 

Operacija Chastise nedavė lauktų rezultatų, tačiau britai pasistengė iš 
jos gauti kuo daugiau naudos. Čerčilis ja pasinaudojo prieš sovietų lyderį 


Josifą Staliną, siekdamas įrodyti, jog Didžioji Britanija įsipainiojusi į ko- 

vas su Vokietija, o daugiausia nuostolių patiria Sovietų Sąjunga. Britani- 
jos Ministras pirmininkas misijos sėkme pasinaudojo, kad susigrąžintų 
Ruzvelto palankumą. 

Įdomu tai, kad 1943 m. gegužės 16 d. 617-osios eskadrilės įvykdy- 
ta operacija šiais laikais nusižengtų karo taisyklėms ir būtų neleistina. 
1977 m. Ženevos konvenciją papildė protokolas, kuriuo draudžiama at- 
akuoti užtvanką siekiant ją išgriauti dėl galimų katastrofinių pasekmių 
civiliams gyventojams. 


2 DALIS 


Pasikėsinimai 
ir pagrobimai 


Operacija P/ipper: 


Romelį, gyvą ar mirusį 


1941 m. lapkričio 14 d. naktį du britų povandeniniai laivai artėjo prie 
Libijos krantų nuo karinės fronto linijos nutolę per tris šimtus kilometrų. 
Jais plaukė pusė tūkstančio nuo galvos iki kojų ginkluotų kareivių, pasiruo- 
šusių šokti į pripučiamąsias valtis ir jomis pasiekti sausumą. Jie buvo itin 
užsigrūdinę ir pratę kovoti dykumose žiauriausiomis sąlygomis. 

Būsimai misijai kareiviai privalėjo sutelkti visus įgūdžius ir patirtį, ku- 
rios buvo įgavę kituose mūšiuose už priešų linijų. Išsilaipinę pakrantėje jie 
turėjo skverbtis į vokiečių, italų ir žiaurių čiabuvių patrulių knibždančią 
teritoriją, braudamiesi tolyn naktimis, o dienomis slapstydamiesi, kol pa- 
sieks tikslą. 

Kareiviai gavo užduotį sugauti asmenį, kurio dėka Vokietijos armija 
užėmusi Šiaurės Afriką joje įsitvirtino ir privertė anglus rimtai sunerimti. 
Nesučiupus gyvo, kareiviams buvo leista su juo susidoroti. 

Įvykdę užduotį britų kareiviai turėjo grįžti į tą pačią pakrantę, kurioje 
išsilaipino, ir sėsti į savo laivą. Turint omeny, kad priešų kariuomenė taip 
pat medžios įsibrovėlius ir padvigubins pakrantės apsaugą, kad komando- 
sai nepaspruktų, visiems buvo aišku, jog grįžti gyviems ir sveikiems vilties 
mažai. Vis dėlto kareiviai, kurie dabar buvo pasiruošę iš povandeninių lai- 
vu sėsti į valtis, galvojo ne apie grįžimą, o tik kaip įvykdyti jiems pavestą 


misiją. 

Tikėtasi, kad tuoj prasidėsianti operacija šiame strategiškai svarbiame 
regione bus lemtingas smūgis karo eigai, kuri tuo momentu krypo vokie- 
čiams palankesniu keliu. Čerčilio nusivylimui, britų pajėgoms šiame fronte 
nesisekė, Afrikoje grėsė visiškas žlugimas. Premjeras vylėsi, jog dviejuose 
povandeniniuose laivuose ginklus paruošę kariai įstengs užvesti britų ka- 
riuomenę ant kelio į pergalę. 

Misija už priešų linijos buvo sunkiai įsivaizduojama ir labai rizikinga, 
tačiau drąsūs, patys į savanorius pasisiūlę kareiviai tikėjo, kad jiems pasi- 
seks, ir jų, narsių kovotojų, vardai amžiams įėjo į istoriją su viena nutrūkt- 


galviškiausių Antrojo pasaulinio karo operacijų. 


CHARIZMATIŠKASIS LYDERIS 


Karas dykumoje įsiplieskė prieš metus ir du mėnesius, kai Italijos kariuo- 
menė pamėgino įsiveržti į tuo metu Britanijos valdomą Egiptą. Kupini en- 
tuziazmo italai į egiptiečių teritoriją įsibrovė beveik šimtą kilometrų, tačiau 
stokodami aprūpinimo maksimaliai išplėtę silpnas pozicijas buvo priversti 
trauktis. Juos puldinėjo sąjungininkų kariuomenė, tuo metu vadovaujama 
generolo Arčibaldo Vavelio (Archibald Wavell), kuriam pavyko išprašyti, 
kad Didžioji Britanija atsiųstų pastiprinimą. Iš pradžių buvęs tvarkingas 
traukimasis virto padriku bėgimu. Tik iš trisdešimties tūkstančių anglų su- 
darytos pajėgos suėmė daugiau nei šimtą trisdešimt tūkstančių italų, kai 
apsupo priešus po vieno miklaus šarvuotosios divizijos manevro. 

Sutriuškinę italus sąjungininkai gavo progą išstumti iš Šiaurės Afrikos 
Musolinio (Mussolini) pajėgas. Tada Hitleris nusprendė savo sąjungininkui 
ištiesti pagalbos ranką ir į Libiją atsiuntė ekspedicinį būrį Deutsches Afrika 
Korps (vok. DAK). Tai buvo 5-oji tankų divizija, skirta gynybai pagal italų 
nurodymus. Iš būrio išsiskyrė Afrika Korps vedlys generolas, Pirmojo pa- 
saulinio karo veteranas, dalyvavęs Lenkijos ir Prancūzijos atakose, Ervinas 
Romelis, nors ypatingu didvyriu netapo. Beje, britams iškilo problemų su- 


daryti generolo dosjė, nes apie jį beveik neturėjo informacijos. 

Generolas Ervinas Romelis 

(Erwin Rommel) tiek tarp saviškių, tiek tarp 
priešų buvo virtęs kone mitiniu personažu. 
Čerčilis jį gerbė, tačiau įsakė pašalinti. 


Romelio atvykimas į Afriką nė kiek nesujaudino britų, kurie manė, jog 
vokiečiai kariauti dykumoje tiesiog nesugebės. Tuo metu jie buvo teisūs, 
nes Afrika Korps ginkluotė visai neatitiko kovos lauko sąlygų, tačiau Ro- 
melis ėmė sparčiai taisyti klaidas ir pavertė savo kariuomenę darniu karo 
mechanizmu. Nors laikėsi konservatoriškos taktikos, vokietis įtikino italų 
vadovybę 1941 m. kovo 31 d. surengti puolimą. Anglai netikėjo, kad vokie- 
čiai puls taip greitai, todėl labai nustebo, kai juos atakavo Romelio tankai. 
Britų kariuomenė buvo priversta trauktis, o balandžio 4 d. vokiečių gene- 
rolas triumfuodamas įžengė į Bengazį. 

Vokiečių tankai brovėsi tikslo - Tobruko - link, iš kurio tikėjosi lengvai 
zatekti į Egiptą. Tobruko įtvirtintas uostas buvo svarbiausia regiono pozi- 
ziia, vienintelė vieta, kur buvo įmanoma laivais atsigabenti karo reikmenų. 
“okiečiai negalėjo įsiveržti į Egiptą prieš tai neužėmę šio strategiškai svar- 
>aus anklavo. Čerčilis taip pat žinojo, koks svarbus yra Tobrukas, ir įsakė 


>et kokia kaina atsispirti vokiečiams, „nė negalvoti apie jokį traukimąsi ir 

kautis iki paskutinio atodūsio . Britanijos premjeras suprato, kad praradus 
Tobruką vokiečiams plačiai atsivertų vartai į Egiptą ir iškiltų pavojus britų 
kontrolei Sueco kanale. 

Vokiečiai atakavo Tobruką 1941 m. balandžio 10 d. Miestą gynė aus- 
tralų kareiviai, atlaikė keturias dienas užsitęsusią nuožmią kruviną kovą. 
Generolas Vavelis kontratakavo 1941 m. birželio 15 d., tačiau vokiečiai, 
atsispyrę įnirtingam britų puolimui, privertė sąjungininkų būrius trauktis 
Egipto sienos link ir palikti Tobruko tvirtovę su joje užsibarikadavusiais be 
apsaugos likusiais anglais. Tobruką iš visų pusių apsupo Romelio kareiviai. 

Jei Tobrukas būtų pasidavęs — o atrodė, kad tai anksčiau ar vėliau vis 
vien atsitiks, - raktas į Egiptą būtų patekęs Romeliui į rankas. Nuo šios karo 
akimirkos jo vardas išgarsėjo. Vokiečių generolas pademonstravo užsispy- 
rimą ir apsukrumą - savybes, kurios jam padėjo įveikti priešus turint kur 
kas menkesnę ginkluotę. Generolas triumfavo, nes puikiai išmanė karinę 
strategiją ir turėjo, kaip įrodė per Pirmąjį pasaulinį karą, talentą lyderiauti. 
Dėl šių savybių, drąsos ir pavojų nepaisymo Romelis virto baugiu priešu. 

Generolą lydėjo sėkmė, jo vardas tiek tarp saviškių, tiek tarp priešų grei- 
tai virto kone legenda. Išmintis, geros manieros ir kilnus elgesys kovos lau- 
ke, būdingesnis ankstesniems laikams, pelnė jam pagarbą. Paradoksas, kad 
Romelį legendine asmenybe pavertė jo priešai, o ne Vokietija, nes generolo 
santykiai su nacių hierarchais buvo labai šalti. 

Pratę prie dusinamo karščio ir nuolatinio geriamojo vandens trūkumo 
per kovas su italais britų kareiviai niekaip neįstengė suprasti, kaip Afrika 
Korps sugebėjo sudaryti tokį puikų frontą iš karių, kurie niekada nebuvo 
įkėlę kojos į dykumą, turėjo netinkamą ginkluotę, kentė maisto ir degalų 
nepriteklių. Anglai buvo tikri, kad tai gabaus jų vado Romelio, praminto 
Dykumų Lapinu, nuopelnas. 

Romelio kareiviai taip pat stebėjosi ir žavėjosi savo vadu. Kai pradė- 
jo kampaniją Afrikoje, generolui buvo besueiną penkiasdešimt metų. Jo 
pavaldiniai stebėjosi, kad vadas beveik nevalgo, negeria ir nemiega. Karo 


veteranas demonstravo ištvermę - jam nusileido net dvidešimčia ar tris- 

dešimčia metų jaunesni vyrai - ir reikalavo išskirtinės stiprybės pats rody- 
damas pavyzdį. 

Apie jį sklandė būtos ir nebūtos istorijos, kurios pavertė generolą dar 
žymesne legenda. Pasak vienos, per įprastą žvalgybinį pasivažinėjimą savo 
automobiliu Romelis privažiavo mažą laikinąją ligoninę. Ten jam pasigirdo 
vokiška tarmė, ir jis pamanė, jog tarp ligonių yra vokiečių belaisvių. Įėjęs 
į vidų ir lydimas gydytojo anglo lankė ligonius, bet staiga susigriebė, jog 
atsidūrė anglų stovykloje. Jį priešai supainiojo su lenku generolu. Romeliui 
nevirptelėjo nė vienas veido raumuo, jis šaltakraujiškai lėtai išėjo iš ligoni- 


nės, sėdo į savo automobilį ir skubiai nurūko, kol jo niekas nesučiupo. 


Generolas Romelis Libijoje, 15-osios tankų divizijos priešakyje. 
Nuotrauka daryta 1941 m. lapkritį. Dykumų Lapinas greitai virto gyva legenda. 

Kartą Bendruomenių rūmuose Čerčilis jį pavadino „didžiu generolu“ 
ir šiais žodžiais sukėlė britų deputatų pasipiktinimą. Kai kurie net pašoko 
šaukdami, kad Romelį Britanijos kariuomenėje tuoj pat nulinčiuotų, nesu- 
prato, kaip Čerčilis drįso viešai girti asmenį iš priešų armijos, kurią, pri- 
kėlusi Pirmojo pasaulinio karo mitus, sąjungininkų propaganda vaizdavo 
kaip barbarų ordą. 

Nepaisant Bendruomenių rūmų narių protestų, daugiau teisybės buvo 
įžvalgaus premjero žodžiuose. Romelis iš tiesų buvo charizmatiškas lyde- 
ris, gebantis iš pavaldinių išreikalauti didžiausio paklusnumo ir sėti paniką 
priešų gretose. Vien žinojimas, kad artinasi Romelis, smukdė britų kareivių 


ryžtą ir kėlė baimę. 


TAIKINYS — ROMELIS 


Čerčilis sukaupė dėmesį į Tobruką, iš visų pusių apsiaustą Vokietijos 
kariuomenės sąjungininkų salelę. Žūtbūt reikėjo sustabdyti Britanijos ka- 
riuomenės nesėkmių grandinę ir nė už ką neatiduoti Tobruko Romeliui. 
Nuvylusi kampanija Afrikoje pareikalavo pirmosios aukos. Čerčilis Vavelį 
kaip pulkininką perkėlė į Viduriniuosius Rytus, o vietoje jo paskyrė gene- 
rolą Klodą Okinleką (Claude Auchinleck) tikėdamasis, jog šis sustabdys 
pergales skinančią Afrika Korps. 

Gegužės pradžioje Romelis nutraukė spaudimą Tobruke, nes per bran- 
giai atsiėjo išlaikyti miestą apgulusius kareivius, ir jam saugoti paliko kelias 
italų pėstininkų divizijas. Romelio planas buvo aiškus: sukaupti prie Tobru- 
ko pajėgas, okupuoti miestą ir brautis Kairo link. Apsupta britų kariuome- 
nė turėjo užtektinai kareivių, ginkluotės ir maisto, kad išsilaikytų kelis mė- 
nesius, bet Čerčilis suprato, jog jei nebus imtasi ryžtingų veiksmų, Tobruko 
užėmimas bus tik laiko klausimas. Kad to išvengtų, generolui Okinlekui 
skyrė trisdešimt tūkstančių tonų maisto atsargų, daugiau kareivių divizijų, 
septyniasdešimt tankų ir beveik šimtą patrankų surengti atakai 1941 m. 


lapkritį. 

Čerčilis žinojo, kad vien nusiųsto pastiprinimo neužteks veržliai Ro- 
melio kariuomenei įveikti ir pergalei pasiekti. Į britų gretas smelkėsi pe- 
simizmas, kareiviai buvo įtikėję, jog Romelio nugalėti neįmanoma. Prieš 
puolant jiems reikėjo sustiprėti psichologiškai. Nesisekė įtikinti britų ka- 
reivius, jog vokiečių generolas įveikiamas, todėl Čerčilis griebėsi drastiško 
sprendimo - eliminuoti Dykumų Lapiną iš arenos, kurioje vyko kova dėl 
dominavimo Šiaurės Afrikoje. 

Britanijos premjeras manė, kad susidorojus su Romeliu tikimybė lai- 
mėti smarkiai padidės, nes Afrika Korps neteks pagrindinio „proto“. Šiai 
operacijai buvo suteiktas Flipper pavadinimas, jos planas - pasiųsti vieną 
komandosą už priešo linijos, kad įsigautų į Romelio štabą ir generolą pa- 
grobtų. Tada ketinta belaisvį nugabenti į uostą, įsodinti į povandeninį laivą 
ir atplukdyti į Didžiąją Britaniją. Ten jis turėjo būti uždarytas į belaisvių 
stovyklą. Afrika Korps kareiviams, išvydusiems vadą netikėtoje padėtyje, be 
abejonės, būtų suduotas skaudus dvasinis smūgis. Jei generolo pagrobimo 
lemiamą akimirką dėl kokių nors priežasčių nebūtų įmanoma įvykdyti, ko- 
mandosas gavo teisę jį nužudyti. 


PAVOJINGA OPERACIJA 


Čerčilis suplanuoti šią svarbią misiją pavedė admirolui Rodžeriui Kysui, 
kuris, kaip minėta pirmame knygos skyriuje, 1941 m. birželį buvo paskir- 
tas Jungtinių operacijų vadu. Admirolas sužlugdė savo karjerą dėl biuro- 
kratinių nesutarimų susipykęs su Jungtinių operacijų organizacija ir vietą 
užleido lordui Mauntbatenui, tačiau turėjo daug patirties tokio pobūdžio 
operacijose ir neabejotinai buvo tinkamiausias šiai užduočiai. 

Isitikinęs, kad misija tikrai pavyks, admirolas Kysas užpuolimui įvyk- 
Zvti paskyrė vyriausiąjį iš savo sūnų, dvidešimt ketverių metų Džetrį Kysą. 
Tėvas jį įpareigojo labai atsakingai operacijai, tačiau jaunasis Kysas nepasi- 
žymėjo smogikų grupės vadui būtinais bruožais. Trumparegis, neprigirdin- 
::s. labiau linkęs prie intelektualaus darbo nei prie karinių veiksmų, uždaro 


>ūdo jaunuolis nedemonstravo ypatingo troškimo siekti karjeros ginklais. 

Papulkininkis Džefris Kysas 
vadovavo komandosui, kuriam 
buvo paskirta užduotis Romelį 
pagrobti arba nužudyti. 


Lieknas, atsikišusiais skruostikauliais, liūdnomis akimis ir plonais ūsiukais 
jis veikiau panėšėjo į jautrų poetą nei į ryžtingą kariuomenės pareigūną. 
Vis dėlto spaudžiamas šeimos Džefris įstojo į prestižinę karinę Sandhersto 
akademiją. Per karinę parengtį gauti prasti įvertinimai Kysui nesutrukdė 
tapti pareigūnu. Be to, jis buvo paskirtas į pulką, kuriame gavo išskirtinę 
protekciją, nes pulkui vadovavo jo dėdė. Dėl kilmės jį visur lydėjo favoritiz- 
mas, tačiau nepadėjo pelnyti pavaldžių kareivių pagarbos. 

Jungtinių operacijų vadu paskirtas senasis Kysas į naująsias elitines pa- 
jėgas priėmė tuo metu kapitonu tarnavusį sūnų. Jaunajam Kysui tėvas metė 
iššūkį: sūnus turėjo pateisinti jo lūkesčius. 1941 m. birželį Džefris buvo pa- 
skirtas vadovauti Prancūzijos pajėgų Viši, Sirijoje, atakai. Užduotis pasise- 
kė, tačiau už pergalę buvo suplota pernelyg didelė kaina. Vaikinas pakilo į 
papulkininkius, buvo gausiai apdovanotas už nuopelnus ir dėl to patikėjo, 
jog kada nors laurais galės varžytis su tėvu. 

Jis gavo progą pelnyti šlovę, kai tėvas jam paskyrė sugauti arba nužudyti 
Dykumų Lapiną. Užpuolimą reikėjo įvykdyti Beda Littoria', kur, pagal bri- 
tų surinktą informaciją, buvo Romelio štabas. 


italų valdomai kolonijai. Jis labiausiai išsiplėtė penktame dešimtmetyje, prieš tai buvo nedidelė 
gyvenvietė. (Aut. past.) 


Užduoties tikslas buvo generolą sučiupti ir atgabenti į Britaniją, tačiau 
tai atrodė beveik nerealu, todėl galimybė jį nužudyti vietoje virto priimtina 
alternatyva. 

Smogikų būrį sudarė Long Range Desert Group rinktinė, kuri buvo sufor- 
muota iš savanorių ir kareivių, turinčių patirties rengiant sabotažus, žvalgant 
priešų fronto ariergardą. Šie drąsuoliai, žinomi kaip dykumų žiurkės (angl. 
Desert Rats), iš savo bazių dykuma į atakas žygiuodavo šimtus kilometrų. Iš- 
tisas savaites penkiais šešiais sunkvežimiais keliaudavo per bekraščius smė- 
lynus orientuodamiesi kaip jūreiviai vidury vandenyno. Dažniausiai gau- 
davo užduotis užtaisyti sprogmenis oro uostuose arba degalų saugyklose. 
Taip pat jie atlikdavo žvalgybą, kasdien radiju informuodavo savo bazes apie 
konvojus, priešams tiekiamas maisto atsargas ir jų judėjimą. 

Kyso pavaldiniai buvo puikūs kovų dykumose specialistai, įsigudrinę 
vykdyti operacijas už priešų fronto ribų Šiaurės Afrikoje. Šimtas geriausių 
dykumų žiurkių treniravosi tris savaites, o misijai vykdyti iš jų buvo atrink- 
ta penkiasdešimt. 

Atakai vadovauti buvo paskirtas Kysas, tačiau už operaciją oficialiai 
buvo atsakingas papulkininkis Robertas Leikokas (Robert Laycock). Per 
pasiruošimą misijai šis nuo kareivių neslėpė, kad bus labai pavojinga. Nuo- 
širdžiai ir tiesmukai, kas buvo neįprasta, pareiškė, jog per Romelio reziden- 
cijos puolimą kareivių laukia beveik užtikrinta mirtis, vadinasi, operaciją 
galima pavadinti savižudiška. Be to, neslėpė Leikokas, „tikimybė, kad po 
operacijos kareiviai bus evakuoti, yra labai maža“. Kareiviai buvo pasiryžę 
išmėginti jėgas ir nepaisė pesimistinių, tačiau teisingų įspėjimų. Kysas savo 
ruožtu prašė Leikoko neskleisti niūrios nuotaikos, baimindamasis, kad ka- 


rinė valdžia atšauks operaciją. 


SUDĖTINGAS IŠSILAIPINIMAS Į KRANTĄ 


1941 m. lapkričio 10 d. operacija prasidėjo, kai du skyriaus pradžioje mi- 


nėti britų povandeniniai laivai išplaukė iš Aleksandrijos uosto į Kirenaiką. 

tenantu Gajumi Kuku (Gay Cook) plaukė pats Kysas bei jo vadovaujama 
dvidešimt penkių kareivių komanda. Antrojo laivo Talisman dvidešimt aš- 
kapitonas Glenis (Glennie) bei leitenantas Sadelandas (Sutherland). 

Pratę prie užduočių dykumoje spartietiškomis sąlygomis, džiaugėsi gavę 
progą kitokiu būdu infiltruotis į priešų gretas, o ne kęsti karštį, smėlynus 
ir muses. 

Komandosai išsilaipino naktį iš lapkričio 14 d. į 15 d. Hamamos pa- 
plūdimyje tuo pačiu metu, kai generolas Okinlekas pradėjo puolimą, kad 
pralaužtų apgulą aplink Tobruką. 

Laivai į susitikimo vietą atplaukė kartu ir iškilę į paviršių išvydo, jog jū- 
roje siaučia audra. Kareiviams buvo kur kas sunkiau išsilaipinti į sausumą. 

Tiksliai atplaukti į sutartą vietą jiems padėjo bebaimis slaptosios Brita- 
nijos tarnybos darbuotojas Džonas Džokas Haseldenas (John Jock Hasel- 
den), kuris, rengdamasis kaip arabas ir įsimaišęs tarp vietinių gyventojų, 
jau kelis mėnesius gyveno peržengęs priešų fronto ribą. Nuo kranto Hasel- 
denas rodė ženklus liktarna, kol povandeniniai laivai jam atsakė ir taip pat 
šviesos ženklais patvirtino jau atplaukę. 

Prieš išlipdamas ant Torbay trapo Kysas savo kareiviams davė pasku- 
tinius nurodymus. Neturėdamas talento vadovauti, užuot padrąsinęs ko- 
mandą, pagrasino „iškart paleisiąs kulkų į tuos, kurie drįs nors prisidegti 
cigaretę, ir nevykusiai prikišo vienam kareiviui: „Kai grįšim, nusikirpk 
plaukus.“ 

Povandeninių laivų bokštelius talžė milžiniškos jūros bangos. Įsikibę į 
trapą Torbay jūreiviai ruošėsi leisti į vandenį gumines dvivietes kanojas, 
kuriomis kariai turėjo pasiekti krantą. Laivą jūra blaškė kaip besvorį butelio 
kamštį. Komandosai įsikibę į turėklus vos ne vos laikė pusiausvyrą. Stebi- 

Džonas Ričas (John Rich). 

Smarkiai banguojanti jūra labai apsunkino kareivių nusileidimą į gu- 
mines valtis, kurias buvo sudėtinga nulaikyti šalia laivo korpuso. Banga 
nušlavė keturias jų su jau įsėdusiais kareiviais - teko šiuos traukti iš van- 
dens. 

Gardemarinas Ričas suskubo prie Kyso bejėgiškai skėsčiodamas ran- 
komis. Jau pradėjęs nekantrauti Kysas liepė kareiviams šokti į vandenį ir 
įsiropšti į valtis, kaip išmano. Pavyzdį parodė ir pirmasis įšoko kapitonas 
Kembelas. Galiausiai kareiviai savo jėgomis sulipo į valtis ir ėmė ener- 
gingai irtis kranto link. Kai jie nutolo, laivas panėrė į audringus vandenis. 
Po sekinamo dvi valandas, per kurias nuplaukė vos vieną mylią, trukusio 
grūmimosi su bangomis kareiviai pagaliau pasiekė sausumą. 

Laivo Talisman kareiviams sekėsi kur kas blogiau. Dėl įnirtingo ban- 
gavimo jiems taip pat nepavyko nusileisti į valtis nuo laivo trapo, todėl 
neliko kitos išeities, tik šokti į jūrą. Už borto prasidėjo chaosas, nes didelę 
dalį valčių vanduo nunešė tolyn. Iš paskutiniųjų bandžiusius vytis valtis 
ir netekusius jėgų kareivius teko traukti atgal ant denio, keli nelaimėliai 
nuskendo. Leitenantas Leikokas ir sumažėjusi jo komanda galiausiai nu- 
sigavusi į krantą susitiko su Kysu ir jo komandosais. 

Išlipusius į krantą komandosus, atstodamas „priėmimo komisiją , pa- 
sitiko arabišku kostiumu apsivilkęs Džokas Haseldenas. Kartu su juo buvo 


dar du pareigūnai anglai iš Long Range Desert Group žvalgybos būrio. 


Skiriamasis Long Range Desert Group ženklas. 
Susidoroti su Romeliu išrinkti kareiviai 
priklausė šiai organizacijai, kurios nariai buvo 
vadinami dykumų žiurkėmis. 

PRIEŠŲ ŽEMĖJE 


Pirma operacijos dalis siaubingai nepasisekė. Iš penkiasdešimt de- 
vynių krantą pasiekti turėjusių vyrų koją ant sausumos pastatė tik tris- 
dešimt šeši. Kadangi kareivių ženkliai sumažėjo, Kysas buvo priverstas 
keisti planus. Vietoje keturių grupių, kurios turėjo užpulti keturis objek- 
tus, jis apsiribojo dviem grupėmis ir dviem taikiniais. Atsisakė pulti ita- 
lų štabą ir komunikacijų centrą. Kysas su didžiausia komanda ketino at- 
akuoti Romelio generalinį štabą, o leitenantas Kukas su šešiais kareiviais 
turėjo nukirsti telefono bei telegrafų linijas ir sudaryti kliūčių keliuose. 

Po titaniškos kovos su jūros bangomis ant smėlio sukritusiems karei- 
viams prieš žygį nebuvo laiko nė atgauti kvapo. Valtis jie paslėpė netolie- 
se esančiuose urvuose, kad baigę misiją turėtų kuo išplaukti. Pulkinin- 
kas leitenantas Leikokas, vienas seržantas ir du kareiviai apsistojo krante 
laukti vildamiesi, kad jūroje likę kareiviai iš laivo Talisman kitą naktį 
galbūt pasieks krantą. Kiti, pasitikrinę ekipuotes, išsigręžę drabužius, 
susidėjo kuprines ir pasiruošė kelionei per priešų teritoriją tikslo link. 

Haseldenas papasakojo Kysui šviežiausias naujienas apie vokiečių 
pajėgas zonoje ir, nubraižęs ant smėlio žemėlapį, davė patarimų, kaip 
jų išvengti. Atsakę į Kyso pabertus klausimus trys anglai atsiskyrė nuo 
grupės, prieš tai išklausę nepasitenkinimą tuo, kad britams kelią rodys 
du arabai. 

Tuoj turėjo aušti, todėl komandosai susirado slėptuvę sausoje upės 
vagoje (arab. wadi), kokių Šiaurės Afrikoje gausu, ir ten lindėjo visą 
dieną. Sutemus kitos dienos vakarui, nepaisydami pliaupiančio lietaus, 
kareiviai pakilo į žygį, tačiau gidai arabai atsisakė juos vesti tvirtindami, 
kad geriau pradėti kelionę, kai pagerės oras. Apakintas būsimos šlovės 
Kysas nekantravo ir nusprendė keliauti į Beda Littoria be gidų pagal- 
bos. 

Maršrutas driekėsi per akmenimis nusėtą ožkų taką, kuriuo eiti buvo 


labai sunku, juolab pliaupiant lietui. Po visą naktį trukusio žygio, per 

kurį nuėjo trisdešimt kilometrų ir dar įkopė į kalną, Kysas su kareiviais 
sustojo pailsėti ant kalvos. Paryčiais juos užklupo itališkais šautuvais 
ginkluoti ir priešiškai nusiteikę arabai. Laimė, Kyso grupėje atsirado 
puikiai arabiškai kalbantis kareivis ir, pelnęs gaujos vado palankumą, už 
turimus itališkus pinigus paprašė maisto. Arabas sutiko išpildyti prašy- 
mą ir vidurdienį atnešė ožkiuko mėsos bei sultinio. Komandosams tai 
buvo pirmasis karštas valgis per trisdešimt šešias valandas. Britai atgavo 
jėgas ir net nusipirko iš arabų cigarečių. 

Sutemus leidosi į kelionę lydimi vieno arabo, kuris sutiko juos nuves- 
ti į Beda Littoria. Apytiksliai po trijų valandų kelio pasiekė didžiulį sau- 
są urvą, kuriuo naudodavosi ožkų piemenys, jame apsistojo ir pagaliau 
išsimiegojo. Sulig aušra komandosai paliko urvą, nes dienos metu bet 
kurią akimirką, iš lietaus pritvinkusių debesų prapliupus lietui, čia galė- 
jo ateiti piemenys, ir prisiglaudė netoliese esančiame mažame miškelyje. 
Ketino palaukti sutemų, o tada toliau traukti į Beda Littoria, iki kurio 
buvo likę dvidešimt kilometrų. Kol kareiviai lindėjo miške, vėl pradėjo 
smarkiai lyti, todėl jie nusprendė rizikuoti ir grįžti į urvą, kad visiškai 


nepermirktų. 


ATVYKIMAS Į BEDA LIT TORIA 


Gidas arabas Kysui suteikė visą informaciją, kokios šis pageidavo, 
apie Beda Littoria, pagal ją pulkininkas leitenantas nubraižė štabo pas- 
tato ir jo aplinkos planą. Kysas kareiviams davė paskutinius nurodymus 
atakai ir kiekvienai grupei nurodė pozicijas, kurias turėjo užimti. Visi 
kareiviai labai tiksliai žinojo savo užduotis. Buvo paruošti sprogmenys, 
neperšlampamu audiniu apvynioti detonatoriai, išvalyti ir permontuoti 
ginklai. 

Nuo lietaus pažliugo žemė, bet Kysas nusprendė, kad blogu oru bus 
mažesnė tikimybė būti pastebėtiems. Lapkričio 17 d. vakarą komandosų 


grupės išėjo iš urvo ir tęsė žygį. Lietus pylė be perstojo, kareiviai greitai 

permirko iki paskutinio siūlo, per molėtą žemę eiti buvo sunku. Pusę 
vienuolikos vakaro jie pasiekė prie miesto esančio kalno papėdę; kitoje kal- 
no pusėje buvo jų taikinys. 

Lemiama operacijos dalis tuoj turėjo prasidėti. Nesiliaujantis lietus 
Kyso nesulaikė, priešingai, šią aplinkybę jis laikė lengvinančia užduotį. 
Galbūt kai kas nustebs, tačiau lietus Beda Littoria tokiu metų laiku buvo 
įprastas, nors miestas buvo įsikūręs prie pat dykumos. Vietovė pasižymė- 
jo nenuspėjamu klimatu, dėl to niekas nesistebėjo, kad žiemos metu gali 
iškristi ir sniego. 

Prieš pradėdami kopti į kalvą komandosai valandėlę atsipūtė ir suo- 
džiais juodai išsitepė veidus. Netrukus pakilo kopti į kalną, bet pusiau- 
kelėje jiems baimės įvarė pradėjęs skalyti kalno pašonėje stūksantį namą 
saugantis šuo. Kareiviai puolė ant žemės ir lengviau atsikvėpė tik išgirdę, 
kaip šeimininkas pakvietė šunį ir užvėrė namo duris. 

Užkopę į viršūnę nuo jos apžvelgė nedidelį Beda Littoria miestą, kurį 
sudarė namų ir netvarkingai palmių lapais dengtų lūšnų kvartalai. Į langų 
stiklus ir pašiūrių stogus monotoniškai barbeno lietus, ošė vėjas, miestą 
supo monotoniškas garsų plakinys. Žaibų blyksniai nutvieskė namus: at- 
rodė, kad visi jų gyventojai įmigę. Miesto nuošalėje atskirtas kiparisais ap- 
žėlusios kalvos žaibų šviesoje ryškėjo grūdų laukas ir kelios lūšnos. Buvo 
matyti iš pilko akmens italų pastatytas dviaukštis prefektūros (it. La Pre- 
fettura) pastatas, skirtas administracinei veiklai. Jame, pagal britų turimą 
informaciją, tuo metu turėjo būti Romelis. 

Kyso kareiviai rado kelią, kuris, pasak gido arabo, vedė prie galinės Ro- 
melio štabo pastato dalies. Grupė pradėjo artintis prie taikinio. Kysas ir 
seržantas Teris (Terry) ėjo priekyje žvalgydamiesi, o paskui juos atsilikęs 
per penkiasdešimt metrų žengė pagrindinis kareivių būrys, kurį vedė ka- 
pitonas Kembelas. Paėjėję apie puskilometrį britai paliko savo gidą primi- 
nę, kad šis jų lauktų. Atsilyginti pažadėjo po atakos, taip užsitikrindami, 
kad arabas jų neišduos. 

Pasiruošę ginklus kareiviai artinosi prie tikslo ir pusę dvyliktos nakties 
pasiekė statinius, vos per šimtą metrų nutolusius nuo namo, kuriame buvo 
įsikūręs Romelis. Tuo metu ten, kur tūnojo kareiviai, ėmė ambryti kitas 
šuo, ir, palikęs sargybos postą kareivis italas, lydimas vieno arabo, išėjo 
pažiūrėti, kas dedasi. Kapitonas Kembelas kuo įtikimesniu balsu prisistatė 
vokiečiu patruliu, o vienas jo kareivis pakartojo tą patį itališkai. Kai italas 
grįžo į savo postą, Kysas leidosi toliau ir, laikrodžiui išmušus lygiai pusiau- 


naktį, įsakė kareiviams apsupti pilkąjį pastatą ir pasiruošti pulti. 
LEMIAMAS PUOLIMAS 


Kyso būrys pozicijas aplink prefektūrą užėmė be garso, o jei netyčia ir 
sukėlė triukšmo, tai niekas neatkreipė dėmesio, nes viską slopino miestą 
užklupusi audra. Trys kareiviai apėjo pastatą. Kysas kelis kareivius pastatė 
prieš įėjimą, o likusiesiems liepė įvykdyti kitą užduotį - sugriauti už šimto 
metrų nuo prefektūros stovinčią centrinę gyvenvietės elektros stotį. 

Komandosai vos per porą minučių padėjo sprogmenis ir užtaisė detona- 
torius kukliame pastatėlyje, kuriame buvo įrengti generatoriai. Sprogimas 
sumišo su griaustinio dundesiu, generatorius nustojo veikti, ir visa Beda 
Littoria liko be elektros. 

Tada kapitonas Kembelas, kuris puikiai mokėjo vokiškai ir tai įrodė ap- 
gavęs italą sargybinį, pasibeldė į namo duris ir pareikalavo įleisti. Jas mi- 
kliai atidarė vienas iš sargybinių pamanęs, jog beldžiasi saviškis. Kembelas 
jam prie veido prikišo liktarną, o seržantas Teris smeigė peiliu, bet ašmenys 
tik pradrėskė švarką, ir sargas rėkdamas puolė įsibrovėlius kumščiais. Kilo 
didžiulis triukšmas, koks įprastai būtų pakėlęs ant kojų visus namo gyven- 
tojus, tačiau žūtbūtinę dviejų kareivių kovą slopino audros griaudėjimas. 
Seržantas Teris pastūmė stambaus sudėjimo priešą ir šis tvojosi į prieškam- 
bario duris. Nuo smūgio durys išvirto, o vokietis susmuko ant grindų. 

Šalimais kambaryje miegojęs brigadininkas Lencenas (Lentzen), seržan- 


tas Kovačičius (Kowačič) ir ginklininkas Bartelis (Bartel) pašoko iš miego. 

Pirmieji du stvėrė ginklus, ir Lencenas šovė į duris tą pačią akimirką, kai 
Kysas į jų kambarį įmetė dvi rankines granatas. Kysas suriko iš skausmo 
pajutęs, kaip kulka smigo jam į šlaunį. Sprogimas nužudė Kovačičių, o 
Lenceną sunkiai sužeidė. Ne toks miklus kaip jo befdrai Bartelis tebetįsojo 
ant grindų. Lėta reakcija išgelbėjo jam gyvybę: pamatęs, kad Kysas sviedžia 
granatas, jis krito ant žemės, išvengė sprogimo bangos ir iš šoko būsenos 
atsigavo nesužeistas. 

Nuo laiptų aikštelės antrame aukšte į komandosus šautuvą atstatė vo- 
kiečio ranka. Ryšininką Kaufholcą (Kaufholz) kamavo chroniška nemiga, 
todėl jis girdėjo iš pirmo aukšto sklindančius audros slopinamus bildesius 
ir sargybinio riksmus. 

Spausdamas kruviną nosinę prie sužeistos šlaunies Kysas suriko Kem- 
belui: „Dar vienas! Viršuje!“ 

Tą akimirką Kaufholcas į juos šovė. Kembelas sureagavo žaibiškai ir iš- 
tuštino į vokietį visą lengvojo kulkosvaidžio apkabą. Į pilvą sužeistas vo- 
kietis nusirito laiptais, bet prieš mirdamas dar spėjo sukaupęs jėgas paleisti 
paskutinę kulką Kembelui į koją. Persikreipęs iš skausmo kapitonas puolė 
prie išėjimo, bet užkliuvo už tįsančio sargybinio ir netekęs pusiausvyros 
pargriuvo. 

Britai sutriko: neteko abiejų vadų, ir tapo aišku, kad užpuolimas nepa- 
vyko. Pirmame aukšte aidėjo įsakymai, lauke tratėjo šūviai. Seržantas Teris 
pamanė, kad šaudo vokiečiai, bet iš tiesų britas nušovė leitenantą Jėgerį 
(Jaeger). Vokiečių pareigūną, miegojusį kitame pirmo aukšto kambaryje, 
iš lovos išvertė granatų sprogimas. Jėgeris mėgino sprukti lauk pro langą, 
išdužusį nuo sprogimo bangos, bet pataikė tiesiai ant komandoso. 

Išgirdę šūvius lauke ir pamanę, kad vokiečiai gavo pastiprinimo, seržan- 
tas Teris su dviem kareiviais puolė iš namo. Bėgdami pro duris susidūrė su 
kitu vokiečiu, kuris negyvas krito nuo lengvojo kulkosvaidžio salvės. Iš visų 
pusių tratantys šūviai kėlė nerimą trims britams, kurie bergždžiai bandė 


patekti į pastatą per galines duris, stengdamiesi jas išversti, bet nežinojo, 

kad vokiečiai jas užrėmė didžiule vandens statine. Smarkus šaudymas prie- 
kinėje pastato pusėje vertė įtarti, kad kažkas nepasisekė, todėl komandosai 
ilgai nedvejoję pasipustė padus. Pasikėsinimas Romelį nužudyti arba paim- 


ti į nelaisvę žlugo. 


TRAUKIMASIS 


Seržantas Teris su septyniolika kareivių spruko iš miesto ir leidosi jūros 


link, kur pakrantėje buvo likęs Leikokas, veltui tikėjęsis sulaukti į atvirą 


jūrą iš Talisman iššokusių kareivių. 


Pulkininkas leitenantas Robertas Leikokas tikrina savo būrį. Operacijos vadu 
buvo paskirtas papulkininkis Kysas, tačiau oficialiai jai vadovavo Leikokas. 
Priešingai nei Kysas, jis atvirai teigė, kad misija - labai pavojinga. 

Vos pasiekę paplūdimį Terio ir Leikoko kareiviai puolė prie olų, kur 
buvo paslėpę valtis, kad jomis grįžtų į laivus. Čia jų laukė nemaloni stai- 
gmena - valčių nebebuvo. Šiaip ar taip, tokiu oru, koks buvo tąnakt, ban- 
dyti plaukti į jūrą nepatartina. Neliko nieko kito, kaip laukti, kol kuris 
nors iš laivų atplauks jų pasiimti. Netrukus prisistatė du arabai ir paaiš- 
kino, kad pernešė valtis į saugesnę vietą, todėl kareiviai jų olose nera- 
do. Naktį, kai valtys buvo paruoštos išplaukti, o jų laukė Torbay, oras dar 
labiau subjuro. Iš povandeninio laivo liktarna Morzės abėcėle kareiviai 
gavo ženklą, jog plaukti valtimis jūra per audringa, todėl grįžimas į laivus 
buvo atidėtas kitai nakčiai. Vis dėlto iš Torbay jūreiviai į jūrą nuleido valtį 
su maisto ir vandens siuntiniu, kad srovė nuneštų ją į krantą. 

Leikokas liepė kareiviams pasislėpti olose ir pakaitomis be perstojo bu- 
dėti prie slėptuvės. Vidurdienį britus užtiko italų mobilizuoti arabai. Juos 
atsiuntė vokiečiai, vieno sugauto komandoso kišenėje radę žemėlapį ir 
sužinoję, kad pakrantėje yra britų, laukiančių, kada galės grįžti į laivus. 

Leikokas suprato, jog geriausia bus atakuoti priešus, ir pasiuntė dvi 
grupes kareivių, kad užpultų besiartinančio vokiečių būrio flangus. 

Britams pavyko sudaryti frontą prieš kelias dešimtis vokiečių, bet šie 
sulaukė pastiprinimo, ir komandosai pradėjo trauktis pakrantės link. Ho- 
rizonte pasirodė didelis lemiamai atakai pasiruošusių italų būrys. Antrą 
valandą popiet suvieniję jėgas vokiečiai ir italai puolė pakrantę smarkiai 
šaudydami ir prie olų, kuriose slėpėsi britai, priartėjo per porą šimtų me- 
trų. Tada Leikokas paskirstė savo kareivius į mažas grupeles po du tris ir 
įsakė bėgti į dykumą. Slapstydamiesi olose ir brūzgynuose dauguma ko- 
mandosų paspruko iš paplūdimio ir išsisuko nuo mėginusių juos apsupti 
priešų. 

Grupelėmis išdrikę britai gelbėjosi, kaip kas išmanė. Vieni bandė pa- 
sislėpti arti jūros, kad, pasitaikius palankesnei akimirkai, galėtų išplaukti 
ir mėginti pasiekti savo laivus. Kiti nusprendė nusigauti iki toli esančios 
sąjungininkų linijos, treti ieškojo saugios vietos apylinkėse, tikėdamiesi 


sulaukti atžygiuojančios britų kariuomenės. 

Vokiečiai leidosi ieškoti pabėgusių britų kareivių, keliuose steigė kon- 
trolės punktus ir šukavo gyvenvietes. Britams labai padėjo senusis genties 
vadas, kurį jie papirko: nusprendę likti apylinkėse komandosai prisiglau- 
dė vietinių gyventojų namuose persirengę arabais, kad nepatrauktų dė- 
mesio. 

Vokiečiai po savo padu paspaudė karabinierių italą, kuris seniai ten gy- 
veno ir gerai pažinojo arabų mentalitetą. Gudrusis italas, vokiečių lieptas, 
įtikino arabus, kad už kiekvieną sugautą britą šie gaus keturiasdešimt kilo- 
gramų miltų ir dešimt kilogramų cukraus. Pasiūlymą arabai entuziastingai 
priėmė, ir nuo tos akimirkos bėgliai nebebuvo saugūs nė atokiausiame Ki- 
renaikos kampelyje. Dienos lėkė, o britai vienas po kito krito nuo vokiečių 
rankų. Bandžiusieji dykuma pasiekti Egiptą pasidavė, mirė iš troškulio ar 


buvo ištremti. 


GARBINGOS LAIDOTUVĖS 


Iš visų operacijoje dalyvavusių komandosų gyvi liko tik Leikokas su 
Teriu, kurie po trisdešimt septynių kelionės pėsčiomis dienų galiausiai 
nusigavo iki britų linijos Kirėnėje, ir po trijų dienų saviškių stovyklą pa- 
siekęs vienas kareivis. Visi kiti žuvo arba pateko į belaisvių stovyklas. Ga- 
lime įsivaizduoti, kokiomis sunkiomis sąlygomis šie trys vyrai nuėjo kelią, 
daugiausia per dykumą, be perstojo baimindamiesi įkliūti priešams. Buvo 
dienų, kai jie mito tik laukinėmis uogomis; laimė, vandens jiems netrūko, 
nes neseniai tame regione buvo praūžusios liūtys. Leikokas ir Teris, anglų 
frontą pasiekę kaip tyčia Kalėdų dieną, pirmiausia sušveitė po marmelado 
skardinę. 

Įdomu, kad Romelis Kyso palaikus liepė iškilmingai palaidoti Bengazio 
kareivių kapinėse, nors britų papulkininkis atvyko į tą kraštą jo nužudyti. 
Sunkiai į koją sužeistą kapitoną Kembelą vokiečiai paguldė į mažą ligoninę 
Beda Littoria. Gydytojai padarė viską, ką galėjo, kad išgelbėtų jo koją, tačiau 
ją vis tiek teko amputuoti, kai kapitoną perkėlė į kalinių stovyklą Italijoje. 

Gulėdamas Beda Littoria ligoninėje, kapitonas Kembelas jo koją 
gydančiam gydytojui vokiečiui papasakojo, kad čia atvyko pagrobti arba 
nužudyti Romelio. Nustebęs, kad britai turi tiek mažai ir klaidingos in- 
formacijos, ne ką mažiau nustebindamas Kembelą pasakė, jog Romelis 
niekada negyveno užpultame name - prefektūroje buvo įsikūrusi admi- 
nistracinė tarnyba. 

Romelis tuo metu gyveno slaptoje rezidencijoje Suzos vietovėje, šalia 
graikų Apolonijos griuvėsių. Dykumų Lapinas ten nakvodavo tik su savo 
parankiniu karininku Aleksu Ulrichu (Alex Ulrich) ir šio asmeniniu pa- 
dėjėju libiu Isa Kraimu Budava (Issa Kraim Budawa). Kad britų žvalgai 
nesusektų gyvenamosios vietos, generolas Romelis visada rengdavo- 
si civiliais drabužiais, o vokiečių kareiviai manė, jog jis yra žurnalistas, 
mokytojas ar karo asesorius. Beje, padėjėjas libis suprato, kas jis, tik po 
tarnyboje praleisto pusmečio. 

Net jei britai būtų žinoję, kad Romelis reziduoja Suzoje, tą naktį, kai 
Kysas su savo kareiviais užpuolė prefektūrą Beda Littoria, nebūtų su juo 
susidoroję, nes vokiečių generolas buvo išvykęs toli - į Romą. Romelis 
Italijos sostinėje planavo Tobruko ataką - operaciją, nuo kurios priklau- 
sė, ar vokiečiai į Afriką gaus prekių, o svarbiausia degalų, iš Italijos. Be 
to, amžinajame mieste jis užtruko para ilgiau, nei planavo, nes atvyko 
žmona kartu atšvęsti generolo gimtadienio. Romelis grįžo lapkričio 18 d. 
po pietų, pakeliui užsukęs į Beda Littoria štabą sužinoti, kiek kareivių 


žuvo ir kokių nuostolių buvo patirta per antpuolį. 


VISIŠKAS EIASKO 


Kyso surengta operacija sugauti Romelį patyrė visišką fiasko, tačiau 
žuvęs pulkininkas leitenantas po mirties vis tiek buvo apdovanotas Vik- 
torijos kryžiumi už vadovavimą šiai misijai. Be abejo, tėvas didžiavosi 
sūnumi, tačiau niekas negalėjo užglaistyti gėdingai žlugusios ir daug 


gyvybių nusinešusios operacijos. Jai buvo mėginama suteikti šlovingų 

atspalvių, bet tikrovė greičiausiai buvo dar liūdnesnė, nei liudijo oficiali 
versija. Neatmetama, kad Kysą mirtinai sužeidė „draugų ugnis“ per susi- 
šaudymą kilus chaosui. 

Išryškėjo didžiulės operacijos rengimo klaidos. Svarbiausioji buvo, 
kad senasis Kysas primygtinai rekomendavo leisti organizuoti misiją Ky- 
sui jaunesniajam, kuris nepasižymėjo nė viena vadovams būtina savybe. 
Jo pavaldiniai juo nepasitikėjo, nes žinojo, kad vargu ar vadas sugebės 
jiems tinkamai vadovauti per tokią sudėtingą ir sunkią užduotį. Atsa- 
komybė už Kyso jaunesniojo paskyrimą vadu krito ant admirolo Kyso, o 
labiausiai ant Čerčilio pečių, nes būtent jo žodis buvo lemiamas rengiant 
antpuolį. 

Taip pat nesuprantama, kodėl operaciją imtasi vykdyti tada, kai Ro- 
melis buvo ne Beda Littoria, o toli Italijos sostinėje. Žvalgybos tarnybos 
išties siaubingai susimovė ir pasmerkė operaciją žlugti, šiai dar neprasi- 
dėjus. Anot oficialios Britanijoje paskleistos versijos, Romelis antpuolio 
dieną Beda Littoria vis dėlto buvo, tačiau tą vakarą aštuntą valandą išėjo 
į vieno šeicho vestuves ir grįžo praėjus pusvalandžiui po antpuolio. Tokiu 
būdu buvo mėginama išsaugoti britų informatorių, kurie šiuo atveju vis 
tiek nebuvo itin tikslūs, reputaciją. Taip pat tvirtinta, jog komandosai 
myriop pasiuntė dešimtis vokiečių, nors iš tiesų nužudė tik keturis. 

Kitas nepaaiškinamas sprendimas - vykdyti operaciją sudėtingomis 
meteorologinėmis sąlygomis, kurios regione tokiu metų laiku yra būdin- 
gos, todėl nuspėjamos. Tai, kad krantą pasiekė ne visi misijos dalyviai, 
sumažino galimybes, jog operacija pasiseks, net jei Romelis per užpuoli- 
mą būtų buvęs ten, kur tikėtasi. 

Atsižvelgus į šias nepalankias aplinkybes protingiausia buvo opera- 
ciją atidėti, tačiau lemiamą žodį turėjo leitenantas Kysas, labiau troškęs 
nei sąžiningai tarnauti sąjungininkų labui. Tai lėmė, jog operacija buvo 
vykdyta bet kokiomis aplinkybėmis ir smarkiai rizikuojant ją sužlugdy- 


ti - deja, taip ir atsitiko. 

Už prastą vadovavimą ir nevykusio Romelio štabo užpuolimo pasekmes 
Kysas atsakė gyvybe. Britanijos kariuomenė neteko kelių to meto geriausių 
Long Range Desert Group priklausiusių pareigūnų. 

Žlugusi operacija britų kovinę dvasią paveikė dvejopai. Iš vienos pu- 
sės, įrodė, kad vokiečiai užnugaryje buvo nesaugūs, o komandosai galėjo 
bandyti sugauti Romelį, kad ir kur šis būtų buvęs. Iš kitos pusės, Dykumų 
Lapiną gaubusi legenda dar labiau įsišaknijo britų kareivių sąmonėje, nes 
vokiečių generolas išsisuko nuo pagrobimo ir mirties. Kad ją bent kiek iš- 


sklaidytų, seras Klodas Okinlekas pasirašė po štai tokiu pareiškimu: 


„Visiems Viduriniųjų Rytų pajėgų Generalinio štabo ir jam 
pavaldžių būstinių, tarnybų viršininkams bei vadams. Nerimau- 
ju, kad mūsų kareiviai įtikėję, jog mūsų draugas Romelis yra koks 
nors raganius ar baubas, nes apie jį per daug kalba. Jis labai ener- 
gingas ir sumanus, bet nėra superžmogus. Net jei toks, būtų labai 
blogai, jei mūsų kareiviai žinotų, jog jis turi antgamtinių galių. 

Dėl to prašau jūsų visais įmanomais būdais išsklaidyti nuo- 
monę, kad Romelis yra kas nors daugiau nei paprastas vokietis. 
Pirmiausia, neminėkite jo vardo, kai kalbate apie mūsų priešus 
Libijoje. Sakykite „vokiečiai“, „Ašis“ arba tiesiog „priešai“, ne- 


minėkit jo vardo kiekviena pasitaikiusia proga.“ 


Romelio autoritetas dar labiau išaugo, kai 1942 m. birželį užėmė Tobru- 
ką. Perėmus į savo rankas šią strateginę vietovę kelias į Egiptą tapo atviras, 
tačiau Afrika Korps ėmė trūkti maisto atsargų, ginklų, Ašies kariuomenę 
atkakliai puldinėjo britai, VIII būrys gavo gausų aprūpinimą ir pirmą kar- 
tą jiems galiausiai pavyko sustabdyti Dykumų Lapiną. Apie jį legenda dar 
ilgai sklandė tarp tų, kurie jam tarnavo ar turėjo garbės su juo susiremti 


kovoje. 


* Ašis (angl. Axis) - valstybių grupė, susikūrusi prieš sąjungininkus. Šią grupę sudarė trys pa- 
grindinės valstybės: nacistinė Vokietija, fašistinė Italija ir imperialistinė Japonija. Sąjunga save 
vadino Romos, Berlyno, Tokijo ašimi. (Vert. past.) 

Operacija Antropoide: 


Heidrichas turi mirti 


1942 m. gegužės 27 d. Prahoje išaušo giedras ir šiltas, tipiškas pavasario 
rytas. Vyko karas, bet miestas gyveno apgaulingu darnos ritmu. Čekijos 
fabrikai liejo ginklus ir veikė visu pajėgumu, kad patenkintų vis didėjantį 
Vokietijos armijos apetitą, todėl darbo čekams netrūko. Maisto taip pat ne- 
stigo, nors įvairove nebuvo galima pasigirti. Prieš daugiau nei trejus metus 
vokiečiai šalį okupavo ir sutrypė čekų savigarbą, tačiau gyvenimas buvo 
visai pakenčiamas tiems, kurie nuolankiai nuleido galvas prieš naujuosius 
šeimininkus. 

Tą rytą atsitiko svarbių dalykų. Vienoje Čekijos sostinės priemiesčio ga- 
tvėje nervingai pirmyn ir atgal vaikštinėjo trys vyrai, apsivilkę paltais ir už- 
simaukšlinę kepures, nors buvo karšta. Du iš jų turėjo portfelius ir apsimetė 
laukiantys stotelėje tramvajaus, o trečiasis su laikraščiu rankose stovėjo per 
porą žingsnių nuo jų, pasiruošęs duoti draugams ženklą, kai gatvėje pasiro- 
dys juodas mersedesas nuleistu stogu. 

Lėtai slinko netoliese stūksančios varpinės laikrodžio rodyklės, o auto- 
mobilio dar nebuvo matyti. Neva laukiantys tramvajaus vyrai baiminosi 
sukelti įtarimą, nes stoviniavo jau ilgai, bet neįsėdo nė į vieną tramvajų. 
Kai po sutarto laiko praėjo pusantros valandos, juos apėmusi įtampa ėmė 
slūgti, nes darėsi aišku, jog dėl kažkokių priežasčių mersedesas tądien ne- 


bepasirodys. Jie grįš kitą dieną tikėdamiesi, kad pasiseks geriau. 

Sąmokslininkai jau ruošėsi pasišalinti, kai tas, kuris stovėjo rankose lai- 
kydamas laikraštį, ėmė jį purtyti - rodyti sutartą ženklą. Juodas mersedesas 
išniro iš už kampo, prie kurio tykojo užpuolikai, o posūkyje automobiliui 
teko smarkiai sulėtinti greitį, beveik sustoti. Būtent tą akimirką čekai turėjo 
įvykdyti tai, kam ruošėsi kelis mėnesius ir kas turėjo trukti vos kelias se- 


kundes. Išaušo akimirka, nuo kurios priklausė tūkstančių žmonių likimai. 


ČEKAI IŠTREMTI 


Dvejais metais anksčiau, nei trys čekai ryžosi įgyvendinti ketinimus, 
kuriems taip ilgai ruošėsi, daug Čekijos piliečių, tokių kaip jie, bėgdami 
nuo nacių emigravo į Britanijos salas. Kai Prancūzija buvo okupuota, 
Didžioji Britanija liko vienintelė Vakarų Europos šalis, atsilaikiusi prieš 
pergalingą Hitlerio armijos veržimąsi. Londonas virto atremti nacių 
puolimo neįstengusių ir okupuotų Europos šalių vyriausybių bei kari- 
nių organų prieglobsčiu. Čia telkėsi savanoriai lenkai, norvegai, olandai, 
belgai, prancūzai, čekai, pasiryžę bet kam, kad kada nors atgautų oku- 
puotas tėvynes. 

1941 m. rudenį Škotijos specialiųjų operacijų pajėgų (angl. Special 
Operations Executive, SOE) pratybų lauke du jauni čekai, buvę Čekijos 
kariuomenės seržantai - valstiečio iš Moravijos sūnus Janas Kubišas (Jan 
Kubiš) ir slovakas šaltkalvis Josefas Gabčikas (Joset Gabčik) - pradė- 
jo specialius mokymus. Savanoriai pabėgo iš Čekoslovakijos į Didžiąją 
Britaniją ir čia tęsė tarnybą ištremtai savo šalies vyriausybei. Anglijoje 
susipažinę ir artimi lyg broliai tapę vaikinai tuo metu nė nenutuokė, kad 
kada nors taps pasipriešinimo priespaudai simboliu ir pamokomu pa- 
vyzdžiu tūkstančiams tėvynainių. 

Po Sudetų regiono aneksavimo pagal 1938 spalį pasirašytą Miun- 
cheno susitarimą Hitleris 1939 m. kovą okupavo likusią Čekoslovakiją. 


Tuometinis šalies prezidentas, silpnadvasis Emilis Hacha (Emil Hacha) 

išliko pareigose, tačiau visiškai pavergtas vokiečių. Hachai teko susitai- 
kyti su tuo, kad Slovakija tapo nepriklausoma, nes jos vyriausybė paklu- 
so naciams, o likusi šalies dalis buvo pavadinta Bohemijos ir Moravijos 
protektoratu. Nuo 1939 m. lapkričio valdžią Prahoje į savo rankas per- 
ėmė Bohemijos ir Moravijos reichsprotektoriumi (vok. reichsprotektor) 
paskirtas vokietis Konstantinas fon Noiratas (Konstantin von Neurath), 
o Hacha vadovavo vyriausybei, kuri vykdė Berlyno diktatą. 

Protektorato gyventojai neteko demokratinės laisvės, šalies ekonomi- 
ka buvo pajungta Vokietijos kariniam stiprinimui. Vokiečiams atsivėrė 
kelias į Čekiją. Iš pradžių prezidentas Hacha nedrąsiai mėgino protes- 
tuoti, tačiau tai jokio atgarsio nesulaukė. Tuo tarpu buvęs Čekoslovaki- 
jos prezidentas Edvardas Benešas (Edvard Beneš), padedamas sąjungi- 
ninkų, Londone suformavo okupuotos šalies vyriausybę. 

Vokiečiai užėmė Čekijos teritoriją, tačiau vietiniai gyventojai užgro- 
bėjams pakluso ne taip greitai, kaip norėjo Berlynas. Darbininkai kėlė 
streikus ir protestus, aktyviai veikė rezistencija. Hitleris nusprendė, kad 
ron Noiratas prastas vadovas, todėl 1941 m. rugsėjį į jo vietą paskyrė 
gudrų, protingą, tačiau ne mažiau žiaurų ir negailestingą asmenį, į kurį 
dėjo daug vilčių, - SS obergrupenfiurerį (vok. obergruppenfiihrer) ir rei- 
cho Saugumo tarnybos (vok. Sicherheitsdienst, SD) vadą Reinhardą Hei- 
Jrichą (Reinhard Heydrich). 

Heidrichas žavėjosi smuikavimu, grojimu pianinu ir fechtavimu. 
siaurietiško gymio vokietis buvo vadinamas „šviesiaplaukiu bestija“, 
začiau jo priešininkai tvirtino, jog Heidrichas turi žydų kraujo, todėl, 
siekdami sutrukdyti jam kilti karjeros laiptais, praminė „šviesiaplaukiu 
Moze. „Ožio“ pravardę jis gavo dėl šaižaus juoko. 

Naujuoju Bohemijos ir Moravijos reichsprotektoriumi tapo SS vado 
zatikėtinis Heinrichas Himleris (Heinrich Himmler), tačiau neatme- 
:ama prielaida, jog į Prahą Himleris įsiprašė pats, pavydėdamas val- 


Žžios ambicingajam Heidrichui. Už valdžios rato ribų jis nebuvo garsus, 

tačiau iš privilegijuoto posto aukštumų niekas nepraslysdavo jam pro 
akis. Heidrichas įsiveldavo į visus šalies viduje vykstančius audringus 
įvykius, todėl greitai niekam neliko abejonių, jog jis „aukščiausio rango 
reicho šiukšlyno niekšas“. 

1941 m. rugsėjo 27 d. Heidrichas su pusšimčio specialistų svita at- 
sibeldė į Prahą reorganizuoti protektorato. Po trijų dienų jis sušaukė 
aukštus Vokietijos kanceliarijos pareigūnus ir pranešė, kokiais princi- 
pais nuo šiol valdys šalį. Rėžė kalbą ne vien apie „reicho misiją, skirtą 
Didžiąją Vokietiją paversti kolosalia germanų imperija, bet ir paminėjo 
tokių dalykų, kuriuos klausytojai buvo priversti praleisti pro ausis. Jis 
kalbėjo apie naują Europą, kurioje „čekai bus tuščia vieta. Anot Hei- 
dricho, rasei pratęsti tinkami čekai bus „germanizuoti“, o visi kiti bus 
„sterilizuoti arba, paprasčiau, išrikiuoti prie sienos ir sušaudyti“. 

Užėmęs naująsias pareigas Heidrichas atsikratė savo pirmtako, įve- 
dė šalyje karinę padėtį ir įsakė suimti beveik visą čekų inteligentiją. Per 
mažiau nei penkias savaites liepė nužudyti penkis šimtus penkiasdešimt 
čekų ir tokiu būdu pasiuntė pavergtai tautai nedviprasmišką žinią, jog 
reikalai šalyje pasikeitė. Heidrichas persekiojo ir Čekijos žydus, tūkstan- 


čius jų išsiuntė į koncentracijos stovyklas. 


TAIKINYS: HEIDRICHAS 


Naujasis reichsprotektorius greitai išgarsėjo, įsikūrė Prahos pilyje ir, 
kone susitapatinęs su Cezariu, Bohemijoje ir Moravijoje pradėjo taikyti 
tą pačią sėkmingą formulę, kurią taikė Trečiajame reiche, kad padidin- 
tų Vokietijos galią, - apdairią „lazdos ir meduolio“ politiką. Pagal šią 
strategiją piliečiams buvo skiriamos malonės - didinami atlyginimai, 
trumpinama darbo diena, suteikiamos mokamos atostogos, socialinė 
pagalba, papildomų maisto produktų - ir taikomos žiaurios represinės 


priemonės rezistencijai naikinti. Pirmas svarbiausias uždavinys buvo 

pelnyti Čekijos darbininkų, reikalingų gaminti ginkluotei, palankumą. 
Čekų tauta susitaikė su naujos padėties pranašumais, nes neturėjo kito 
pasirinkimo, o kai kuriais atžvilgiais gyvenimo kokybė net pagerėjo, pa- 
lyginti su buvusia prieš vokiečių okupaciją. 

Stiprėjantis čekų bendradarbiavimas su vokiečiais padidino šalies 
karinės industrijos gamybos mastus, o tai kėlė nerimą sąjungininkams. 
Kilo pavojus, kad nuolankiu čekų pavyzdžiu paseks kitos okupuotos ša- 
lys. Reikėjo kaip nors destabilizuoti Vokietijos įtaką Čekijai. Paprasčiau- 
sias būdas tai pasiekti buvo padaryti taip, kad skaudus režimo kumštis 
nesirinkdamas smogtų visai čekų tautai, ir ši atsipeikėtų iš nuolankaus 
paklusnumo. 

Jei sąjungininkams būtų pavykę pasiekti tikslą tuo metu, kai vokiečių 
tankai pergalingai riedėjo link Maskvos, o povandeniniai laivai Atlan- 
tą pavertė negailestingos medžioklės plotu, reichui netikėtai „galinia- 
me kieme“ būtų iškilę problemų, kurios būtų atitraukusios dėmesį, o 
tai buvo labai reikalinga vis labiau plečiantis vokiečių imperijai. Čerčilis 
pritarė, kad reikia išprovokuoti vokiečius galingai smogti ir čekų tautai 
pademonstruoti visą nacių režimo brutalumą. 

Gimė išganinga, bet kartu labai rizikinga mintis - nužudyti Heidri- 
chą. Hitleris žavėjosi visus keliamus reikalavimus pakilti į aukščiausias 
Trečiojo reicho sferas atitinkančiu Heidrichu - jaunu, žiauriu, be skru- 
pulų naciu fanatiku. Sąjungininkai žinojo, kad pašalinus Heidrichą Hit- 
leris įtūš ir imsis negailestingų, baisių represijų, taip pat neabejojo, kad 
mandagūs čekų santykiai su okupantais nutrūks. Buvo pradėta ruoštis 
operacijai Antropoide. 

Į Londoną ištremta Čekoslovakijos vyriausybė, baimindamasi tau- 
tą užgriūsiančių represijų, svyravo, ar imtis veiksmų prieš vokiečius. 
Vis dėlto kartais būtina ką nors paaukoti dėl gerovės, galiausiai supra- 
to Čekijos vyriausybė, turėjusi žūtbūt išlaikyti gerus santykius su savo 


slobėja Britanija, kurios svarbiausias tikslas buvo laimėti karą. Čekijos 

Bohemijos ir Moravijos reichsprotektorius Reinhardas Heidrichas, beširdis ir 
fanatiškas nacis, buvo pelnęs Hitlerio palankumą. 

vyriausybė neturėjo kitos išeities, tik paremti idėją nužudyti reichspro- 
tektorių ir susitaikyti su baisiomis pasekmėmis, kurias išprovokuos šis 
išpuolis. Be to, šalis priklausė nuo britų, nes gavo iš jų paramą, ir sutiku- 
si su šiuo planu būtų atsiribojusi nuo prezidento Hachos, kuris slapčia 
siuntė savo šalies vyriausybei solidarumo žinutes, o veiksmais pakluso 
okupantams. Įvykdytas pasikėsinimas į Heidrichą būtų įspėjęs nacius, 
kad jų galia nėra tokia absoliuti, kaip jie įsivaizduoja, ir būtų įkvėpęs 
vilties rezistentams visoje Europoje. Britai pasiryžo sugriauti čekų vi- 
liojimo politiką, kurią sėkmingai sekėsi vykdyti Heidrichui, ir pateisino 
priemones pasiekti tikslui. 

Misiją patikėjo Kubišui ir Gabčikui, suteikė jiems įgūdžių, būtinų 
lemiamu momentu eliminuoti „šviesiaplaukį bestiją“. Pratybų lauke 
Škotijoje čekai kareiviai įgudo svaidyti šarvuotiesiems automobiliams 
sprogdinti skirtas rankines granatas, nes reichsprotektorių ruošėsi už- 
pulti važiuojantį. Abu vyrai privalėjo puikiai mokėti naudotis visomis 


priemonėmis, kad sėkmingai įvykdytų užduotį. 


OPERACIJA PRADEDAMA 


1941 m. gruodžio 28 d. pavakarę iš netoli Londono esančio oro uosto 
pakilo sunkusis bombonešis Halifax. Temstant po pavojingo skrydžio 
virš okupuotos Europos Kubišas ir Gabčikas parašiutais nusileido šalia 
Nehvizdy gyvenvietės, esančios už dvidešimties kilometrų nuo Prahos. 
Jų tikslas buvo nužudyti Heidrichą, tačiau prieš tai reikėjo susisiekti su 
čekų rezistentais, kad šie padėtų pasiruošti ir įvykdyti žmogžudystę. 

Čekai nusileido ant žemės ir, ieškodami saugios slaptavietės, porą 
valandų klaidžiojo po apylinkes, kol rado apleistą karjerą, tinkamą pa- 
sislėpti ir pailsėti. Paryčiais prieš juos netikėtai išdygo liesas, ūsuotas, 
su akiniais ir berete vyras, išvaizda kiek primenantis Hitlerį. Ji pamatę 


Kubišas ir Gabčikas čiupo ginklus ir atstatė juos į nelauktą svečią. Šis 

nė kiek neišsigandęs pareiškė girdėjęs lėktuvo riaumojimą ir matęs du 
besileidžiančius parašiutus, todėl supratęs, kad atskrido sąjungininkų 
žvalgai. Prisistatė esąs malūnininkas Baumanas (Baumann) ir užtikrino, 
kad gerai pažįsta apylinkes, o karjeras šiuo metu yra geriausia slėptuvė. 
Kubišas ir Gabčikas, nusprendę patikėti nepažįstamuoju, papasakojo, 
kad ką tik atskrido iš Anglijos, dabar turi nusigauti į Prahą ir įvykdyti 
specialią užduotį, tačiau apie ją ničnieko neaiškino. 

Jaunuoliams pasisekė - Baumanas pažadėjo jiems padėti susisiekti su 
sostinės rezistentais. Jis pats priklausė Sokol judėjimui, vienai iš daugy- 
bės patriotinių organizacijų, kurias vokiečiai buvo paskelbę draudžia- 
momis. Po keturių karjere praleistų dienų malūnininkas juos nuvedė į 
Prahą, o ten čekus savo namuose priglaudė su rezistentais bendradar- 
biavusi šeima. 

Po kelių dienų Baumanas juos suvedė su Sokol judėjimo vadu, che- 
mijos profesoriumi Vladislavu Vaneku (Vladislav Vanėk). Profesorius 
Vanekas Kubišo pareikalavo paaiškinti, dėl ko abu jaunuoliai atvyko 
į Prahą. Tikėjęsis šilto sutikimo, Kubišas nustebo, kai Vanekas jį ėmė 
griežtai tardyti nenuleisdamas nutaikyto ginklo. Čekų rezistentai jau 
žinojo, kad šiedu čekai nusileido parašiutais, tačiau įtarė, jog lėktuvas 
galėjo priklausyti vokiečiams. Taip pat neatmetė galimybės, kad vos at- 
sistojusius ant žemės tikruosius agentus galėjo suimti ir paskui jais apsi- 
mesti vokiečiai žvalgai - tokie incidentai jau buvo įprasti. Kad įsitikintų, 
jog jaunuolis tikrai yra tas, kas sakosi esąs, Vanekas liepė pasakyti kelių 
Anglijoje rezidavusių čekų karo pareigūnų pavardes ir apibūdinti vie- 
tovę, iš kurios buvo kilęs. Vokiečiai ne kartą mėgino infiltruotis į čekų 
rezistencijos organizacijas, todėl ypatingas atsargumas buvo būtinas. 

Kubišas pyktelėjo patekęs į tokį tardymą, bet Vanekas pasiteisino sa- 
kydamas, kad jie - pirmieji iš Anglijos atsiųsti agentai, ir britai, žinoma, 
nieko neinformavo apie jų atvykimą, todėl jaunasis čekas turėjo suprasti 


baiminimąsi, ar tai ne vokiečių spąstai. 

Profesorius Vanekas paklausė Kubišo, ką jis ir jo bendražygis ketina 
daryti. Iš pradžių Kubišas tvirtino, jog yra gavę slaptą užduotį, bet po 
ilgų išvedžiojimų, supratęs, kad bet kokiu atveju sėkmingai atlikti mi- 
sijai jiems reikės rezistentų pagalbos, atskleidė jog atvyko susidoroti su 
Heidrichu. 

Čekų rezistentų vadas atšovė tokių kalbų jau girdėjęs ir prisipaži- 
no pernelyg nesižavįs planu nužudyti Heidrichą. Vokiečių atakos Če- 
kijos teritorijoje atsieidavo baisiomis represijomis, o šiuo atveju pasi- 
kėsinus į vieną pagrindinių nacių hierarchų, okupantų kerštas galėjo 
prasiveržti neįsivaizduojamu žiaurumu. Kubišas papasakojo, kad prieš 
nusprendžiant, vykdyti išpuolį ar ne, buvo įvertintos neišvengiamai po 
jo grėsiančios represijos, tačiau prieita prie išvados, jog tikslo pasiekti 
nesutrukdys net kruvinas nacių atsakymas. Jaunasis čekas tvirtino ga- 
vęs įsakymą Londone, o Čekijos rezistentai privalo padėti jiems įvykdyti 
užduotį. 

Vanekas nesutiko su planu, kuriam pavykus būtų surengtas tūžmin- 
gas kerštas šimtams ar tūkstančiams nekaltų žmonių, bet Kubišas neno- 
rėjo nė girdėti apie operacijos atšaukimą. 

Norėdamas garbingai išsipainioti iš keblios padėties pareiškė, kad 
įvykdys misiją su rezistentų pagalba ar be jos. Matydamas, kad jaunuolis 
tvirtai apsisprendęs, ir įsitikinęs, jog Kubišas vykdo Čekijos vyriausybės, 
kurios rezistencija niekaip negalėjo išduoti, įsakymą, Vanekas galiausiai 
sutiko prisidėti prie operacijos. 

Vanekas čekus atidavė į vieno geriausių savo žmonių, maestro Jano 
Zelenkos (Jan Zelenka), rankas, kurį visi žinojo dėdės Hajskio slapy- 
vardžiu, ir šis jiems parūpino prieglobstį patikimos Moravecų šeimos 
namuose. Ponia Moravec - teta Marija - buvo charizmatiška moteris ir 
kovotoja, jos vyriausias sūnus pabėgo į Angliją ir tapo Karališkųjų oro 
pajėgų pilotu. Jaunėlis Ata, nors teturėjo šešiolika metų, taip pat prisidė- 


jo prie pasipriešinimo. 

Abu čekai įsikūrė Prahoje ir pradėjo rinkti informaciją, reikalingą su- 
rengti išpuoliui. Greitai įsitikino, kokia jiems svarbi pasipriešinimo ju- 
dėjimo pagalba. Pavyzdžiui, dėdė Hajskis juos supažindino su staliumi, 
savanoriškai įstojusiu į Sokol organizaciją, ir šis pasišovė jiems parodyti 
mersedesą, kuriuo Heidrichas važinėjo po Prahą, ir kitus eskorto auto- 


mobilius. 


RUOŠIMASIS IŠPUOLIUI 


1942 m. pavasarį Kubišas ir Gabčikas, gavę padirbtus dokumentus 
ir po dviratį, daugybę sykių važiavo įprastu Heidricho maršrutu, kad 
išsirinktų tinkamiausią vietą jį užpulti. Kaštonais apaugusi gatvė, kuria 
Heidrichas važiuodavo dukart per dieną, jiems pasirodė ideali vieta me- 
džioklei. 

Iš pradžių, kad sukeltų avariją, nusprendė nutiesti plieninį kabelį 
skersai gatvę, kuri toje atkarpoje buvo tiesi, tad automobilis važiuodavo 
dideliu greičiu. Tada abu turėjo pripulti prie sustojusios mašinos ir su- 
šaudyti Heidrichą bei jo vairuotoją. 

Agentai jau buvo nusprendę pulti šioje vietoje, tačiau pastebėjo plano 
trūkumą: jei užpuolimas nepasisektų, būtų sudėtinga pabėgti, nes aplink 
nebuvo kur pasislėpti. Pasirinkta gatvės atkarpa buvo atviroje vietoje, o 
sprukdami dviračiais, buvo aišku, jog nenuvažiuotų pakankamai toli ir 
būtų sučiupti. Dėl to reikėjo surasti kitą gatvės dalį Prahoje, kur po pa- 
sikėsinimo būtų paprasčiau dingti priešams iš akių. 

Libanio priemiestyje rado reikiamą vietą - šimto aštuoniasdešimties 
laipsnių posūkį, esantį prieš Trojos tiltą, kuris vedė į centrą. Libanio 
posūkis idealiai tiko užpulti iš pasalų, nes jame Heidricho automobilis 
privalėjo sumažinti greitį. Posūkis staigus ir ilgas, todėl automobilis net 
kelias sekundes turėjo būti puikus taikinys. 

Čekams turėjo padėti taip pat Didžiojoje Britanijoje treniravęsis jų 


tėvynainis Josefas Valčikas (Josef Valčik). Pagal planą, kurį vykdydami 

jie suvaidino skyriaus pradžioje aprašytą epizodą, truputį po devintos 
valandos ryto trise susitarė ateiti į netoliese esančią tramvajaus stotelę ir 
apsimesti jo laukią. Kubišas portfelyje turėjo neštis specialią keturiasde- 
šimties centimetrų ilgio granatą, o Gabčikas - anglišką automatą Sten, 
paslėptą po paltu. Suplanuota, kad sutartu laiku Valčikas nuo stotelės 
paėjės apie šimtą metrų ir sustos vietoje, iš kurios gerai matyti, ar atva- 
žiuoja Heidricho automobilis. Kai šį atpažins, Valčikas parodys ženklą 
purtydamas laikraštį, tada du bendrininkai greitai pribėgs prie posūkio 
ir paruošę ginklus lauks, kol prieš juos išnirs Heidricho mersedesas. Ne- 
toliese bus paslėpę dviračius, kad po išpuolio jais pabėgtų ir pranyktų 
miesto gatvelėse. 

Kol buvo ruošiamasi išpuoliui, profesorius Vanekas vis dar abejo- 
jo, kad misija pavyks. Jis atvirai pareiškė savo abejones, tačiau Kubišas, 
Gabčikas ir Valčikas buvo tvirtai pasiryžę užduotį įvykdyti. Rezistenci- 
nio judėjimo vadas susisiekė su Čekijos vyriausybe Londone ir mėgino 
įtikinti ją, kad sumanymą geriau atšaukti. Vanekas būgštavo, kad orga- 
nizacijai gresia pavojus, nes vokiečiai buvo sugavę kelis judėjimo narius, 
todėl po išpuolio galėjo dar labiau padidėti spaudimas rezistencijai ir 
kilti rizika, jog ji bus visiškai sugniuždyta. 

Nepaisant Vaneko protestų, iš Londono atėjo aiški ir vienareikšmė 
žinia: be jokių abejonių, buvo būtina susidoroti su Heidrichu. Ištremta 
Čekijos vyriausybė siekė įrodyti savo tautai, kad nebuvo niekaip susijusi 
su Hachos padlaižių kabinetu - vokiečių kolaborantais. Be to, po šio 
išpuolio čekai turėjo vėl atgauti viltį kada nors išsivaduoti iš Vokietijos 
gniaužtų, o tai būtų suteikę naujų jėgų rezistenciniam judėjimui. 

Londonas matė tokią perspektyvą, tačiau čekams rezistentams atrodė 
kitaip: jų nuomone, Žiaurus vokiečių atkirtis į išpuolį turėjo sukelti prie- 
šingą efektą. Čekijos vyriausybė tikėjo, jog būsimos represijos privers 
čekus sureaguoti ir suaktyvins pasipriešinimą, todėl į jokius kompromi- 


sus dėl apsisprendimo užpulti Heidrichą nesileido. Londone veikiančios 

Čekijos vyriausybės perkalbėti nepavyko, todėl Vanekui liko vienintelė 
išeitis - paremti planą. 

Įpusėjus 1942 m. gegužės mėnesiui Kubišas ir Gabčikas informavo 
Vaneką, kad yra pasiruošę įvykdyti užduotį. Tereikėjo nuspręsti, kurią 
dieną išpuolį surengti. Vaneką žvalgai informavo, kad Heidrichas ne- 
trukus ruošiasi vykti į Berlyną ir į Prahą grįš po kelių savaičių. Reikėjo 


veikti nedelsiant - operacijai buvo pasirinkta gegužės 27 diena. 


LEMIAMAS MOMENTAS 


Kaip minėjau skyriaus pradžioje, 1942 m. gegužės 27 d. išaušo įpras- 
tas pavasariškas rytas. Apie pusę vienuoliktos ryto, pusantros valandos 
vėliau nei įprasta, Heidrichas atsisveikino su žmona ir vaikais prabangio- 
je Panenske-Brezany rezidencijoje, esančioje už keturiolikos kilometrų 
nuo Prahos. Heidricho vairuotojas SS oberšarfiureris (vok. oberschar- 
fūhrer) Johanesas Kleinas (Johannes Klein) laukė paruošęs mersedesą 
nuleistu stogu. Ne pirmą kartą Heidrichas ketino keliauti be palydos. Be 
to, važinėdavo nuleistu stogu tarytum demonstruodamas, kad jam jo- 
kios apsaugos nereikia. Heidricho visi taip bijojo, kad jis buvo įsitikinęs, 
jog niekas nedrįs į jį pasikėsinti. 

Tuo tarpu Libanio tramvajų stotelėje Kubišas ir Gabčikas nekantriai 
laukė Heidricho. Jie manė, kad jis išvažiuos iš namų devintą valandą 
ryto, tačiau automobilis nepasirodė, ir sąmokslininkai vis smarkiau 
nervinosi. Ties posūkiu trečias grupelės narys Valčikas įdėmiai stebėjo 
gatvę pasiruošęs pranešti bendrininkams apie atvažiuojantį mersedesą, 
tačiau netoliese stūksančio bokšto laikrodis vijo minutes, o nacio hierar- 
cho automobilio vis nebuvo. 

Rytą keitė diena, ir sąmokslininkai suprato, kad šiandien Heidrichas 
pro tą vietą nepravažiuos. Ilgai ruoštą išpuolį teks nukelti į kitą dieną. 


Netikėtai, kai bokšto laikrodis mušė lygiai vienuoliktą, Kubišas ir Gab- 

Vieta netrukus po išpuolio prieš Heidrichą. Automobilis, kuriuo jis važiavo, vis dar 
pusiau atidengtas, prie jo jau artinasi keli smalsuoliai. 


čikas pamatė, kad Valčikas purto rankoje laikomą laikraštį; sutartinis 
ženklas reiškė, kad tuoj išnirs Heidricho automobilis. Kai abu vyrai pa- 
sileido prie posūkio, į stotelę lyg tyčia artėjo tramvajus. Su niekuo nesu- 
painiojamas juodas nacio mersedesas visu greičiu lėkė nuo kalno. Priva- 
žiavęs posūkį vairuotojas nuspaudė stabdžius ir sulėtino greitį. 

Ten stovėjo automatą pasiruošęs Gabčikas. Kai mersedesas atsidūrė 
tiesiai prieš jį, pirmą kartą gyvai pamatė įsimenamą, nepriekaištingai nu- 
skustą Heidricho veidą. Čekas nusitaikė ir tvirtai nuspaudė gaiduką, tačiau 
iš ginklo neišlėkė nė viena kulka. Neįtikėtina, užsikirto saugiklis. Gabčikas 
suakmenėjęs įbedė akis į lemiamu momentu jį išdavusį ginklą. Kubišas 


jam sušuko: „Josefai!“ Tačiau šis sviedė automatą į šaligatvį ir puolė bėgti. 

Tą akimirką Heidricho vairuotojas padarė lemtingą klaidą. Užuot 
spaudęs akceleratorių ir kuo greičiau sprukęs iš spąstų, Kleinas staigiai 
sustabdė automobilį ir griebė savo pistoletą Luger. Heidrichas neliepė 
vairuotojui visu greičiu nešdintis kuo toliau nuo įvykio vietos ir iš dėklo 
išsitraukęs šautuvą taip pat nusitaikė į pasipriešinimo narius. 

Vejami Heidricho ir jo vairuotojo kulkų Kubišas su Gabčiku spru- 
ko, bet staiga Kubišas atsiminė, kad turi granatą, skirtą planui B. Buvo 
aišku, kad dabar laikas. Kubišas nedvejodamas sviedė granatą į auto- 
mobilį. Ji smarkiai sprogo šalia dešiniųjų automobilio durelių, metalo 
gabalai ir brezento skiautės pasipylė į orą. Sprogimo banga išdaužė šalia 
buvusių dviejų tramvajų langus. Heidrichas instinktyviai nusisuko ran- 
komis bandydamas užsidengti veidą. Sprogimas smogė visa jėga, tačiau 
jis įstengė išsiropšti iš automobilio ir nusvirduliuoti kelis žingsnius, kol 
kraujuodamas susmuko ant gatvės grindinio. 

Nelaukdamas, kol galės įsitikinti sprogimo padaryta žala, ir būdamas 


tikras, kad Heidrichas žuvo, Kubišas šoko ant dviračio ir nulėkė Trojos 


Heidricho mersedeso būklė po sprogimo. 

tilto link. Gabčikas užmetė akį į automobilį ir nubėgo kiek įkabindamas. 
Neįtikėtina, bet vairuotojas Kleinas net nebuvo sužeistas; jis šaukdamas 
ir šaudydamas puolė vytis Gabčiką. Šis metėsi į šoninę gatvelę, bet įtūžęs 
oberšarfiureris bėgo įkandin. Gabčikas įsmuko į pakeliui pasitaikiusios 
parduotuvės tarpdurį ir taikliai šovė į Kleiną. Paskui vėl puolė bėgti ga- 
tve tolyn ir spėjo įšokti į tramvajų, vežantį į miesto centrą. 

Tramvajuje niekas neatkreipė dėmesio, kad jaunuolis uždusęs nuo 
bėgimo. Atgavęs kvapą prisiminė daiktus, kuriuos paliko užpuolimo 
vietoje: ne tik automatą, dviratį, bet ir paltą bei portfelį. Jis nežinojo, 
kaip sekėsi jo bendražygiui, bet Kubišas taip pat buvo padaręs nesupran- 
tamą klaidą - pametė kepurę ir lagaminą. Portfeliuose nebuvo jokių juos 
identifikuojančių dokumentų, bet abu suprato, jog akyli gestapo nariai 


ilgai neužtruks jų rasti ir anksčiau ar vėliau vis tiek nudės. 


PAGALBA LIGONINĖJE 


Kol sąmokslininkai bėgo kuo toliau nuo įvykio vietos, Heidrichui pa- 
dėti pripuolė pro šalį ėjusi čekė. Tuoj pat į įvykio vietą atskubėję čekų 
policininkai sustabdė pakeliui pasitaikiusį automobilį, kad nuvežtų Hei- 
drichą į ligoninę. Sukaupęs paskutines jėgas nacių vadas įlipo į automo- 
>ilį ir atsigulė ant galinės sėdynės. Buvo sunkios būklės, tačiau atrodė, 
xad vis dėlto išgyvens. Bulovkos ligoninę, į kurią jis buvo greitai nuvež- 
zas, apsupo SS kareiviai, užėmė visą antrą aukštą ir uždraudė į jį įeiti 
žekų personalui. Heidrichas reikalavo, kad jį slaugytų gydytojai vokie- 
žiai. Nepasitikėjimas čekų medikais atnešė jam mirtį. 

Nacių valdžia stengėsi nuslėpti pasikėsinimą į reichsprotektoriaus 
zvvybę, tačiau jau po kelių valandų apie tai žinojo visa Čekija. Naujiena, 
xad Heidrichas per sprogimą nežuvo, Čekijos pasipriešinimo organi- 
zacijos nariams sukėlė prieštaringus jausmus: jie nusivylė, kad išpuo- 
„is nepasisekė, bet tikėjosi, jog vokiečiai nesiims itin žiaurių represinių 


veiksmų, jei nacių vadas išgyvens. Kiti manė, kad pasveikęs Heidrichas 

Pašto ženklas su Heidricho 
laidotuvių kauke. 


išlies ant okupuotos tautos dar nematytą žvėrišką įtūžį. Kol reichspro- 
tektoriui tvarstė žaizdas, rezistentai sulaikę kvapą gaudė naujienas apie 
išpuolio pasekmes. 

Rentgeno nuotraukos parodė, kad Heidricho stubure yra įsmigusių 
skeveldrų, kurios kėlė siaubingą skausmą, tačiau labiausiai gyvybei pa- 
vojų kėlė blužnyje įstrigusi skeveldra. Atviroje žaizdoje buvo uniformos 
medžiagos skiaučių ir ašutų iš mersedeso sėdynės užpildo. Heidrichas 
laukė, kol iš Vokietijos atvyks Himlerio išsiųstas gydytojas, todėl delsė 
valyti žaizdą. Ši buvo užkrėsta, ir infekcija pateko į kraujotaką. Heidri- 
chas būtų buvęs išgelbėtas, jei veiksmų būtų imtasi nedelsiant. Kai jam 


pagaliau pradėjo leisti sulfamidus, jau buvo per vėlu. 


* Kai kurie šaltiniai teigia, kad tikroji Heidricho mirties priežastis buvo botulino toksinas, ku- 
riuo neva buvo užpildyta į jo automobilį paleista granata. Pagal šią versiją, SOE atstovas profeso- 
rius Mauricijus Niuitas (Maurice Newitt) palaikė glaudžius ryšius su Biologinio karo komisijos 
direktoriumi Paulu Fildsu (Paul Fildes), iš kurio gavo toksino ir vėliau panaudojo išpuolyje. 
Oficialūs tokios sandaros granatų bandymai su gyvūnais atlikti tik 1944 m., po operacijos Antro- 
poide praėjus dvejiems metams, bet gydytojo Fildeso padėjėjas, kartą pokalbiui pasisukus apie 
Heidricho nužudymą, pareiškė, jog šis gestas paliko „pirmą įbrėžimą ant mano pistoleto“ (Renė 
Pita, Armas biolėgicas. Una historia de grandes enganos y errores, Madridas: Plaza y Valdės, 2011, 
p. 45-46). Tikroji Heidricho mirties priežastis neišaiškinta iki šiol. 2004 m. buvo paviešintas 
autopsijos protokolas, kuriame, stebėtina, ji nenurodyta (asmeninis NBOEI Karinės gynybos 
mokyklos profesoriaus komendanto Renė Pita pranešimas). (Aut. past.) 


176 


Nors Heidrichui pareikalavus iš Vokietijos skubiai atsiųsti gydytojai 
suteikė visą įmanomą pagalbą, niekas nebegalėjo išgelbėti jo gyvybės. 
Dėl pavėluotos medicininės pagalbos kilo sepsis, po aštuonias dienas 
užsitęsusios lėtos ir skausmingos agonijos Heidrichas mirė. 

Reischsprotektoriaus kūnas buvo pašarvotas Hradčanai pilyje, o pas- 
kui išvežtas į Berlyną, kur palaidotas su visa derama aukščiausia pagar- 
ba. Į laidotuves susirinko visa nacių hierarchijos aukštuomenė, taip pat 


Hitleris, kuris atrodė smarkiai sukrėstas. 


PAIEŠKOS OPERACIJA 


Kol Heidrichas ligoninėje merdėjo, išpuolio vykdytojų pamesti daik- 
tai buvo eksponuojami vienos centre esančios Venzelio aikštės parduo- 
tuvės vitrinoje. Praeiviai už stiklo galėjo apžiūrėti dviratį, paltą, kepurę 
ir du portfelius, o šalia čekiškai ir vokiškai perskaityti plakatus, kurie 
kvietė pranešti policijai apie šių daiktų savininkus. 

Daiktų nuotraukos buvo išspausdintos laikraščiuose, per radiją ir 
garsiakalbius skambėjo grasinimai, kad „tas, kas kokiu nors būdu pade- 
da banditams, bus nužudytas kartu su šeima . Skatindama miestiečius 
valdžia siūlė dešimt milijonų kronų - apie šimtą dvidešimt tūkstančių 
eurų - tam, kas pateiks informacijos, kuri padėtų sugauti Žmogžudystės 
kaltininkus. Po kelių dienų kompensacijos suma buvo padvigubinta, ne- 
sulaukus jokių patikimų duomenų apie išpuolio rengėjus. 

Gabčikas rado prieglobstį Prahos priemiestyje, Žižkovo rajone, pas 
kitą rezistentams padedančią šeimą. Kubišas slėpėsi namuose, į kuriuos 
nuvedė malūnininkas Baumanas, kai abu čekai pasiekė Prahą. Kubišui 
grėsė didesnis pavojus, nes dviratis, kurį jis paliko išpuolio vietoje, pri- 
klausė tetai Marijai, ir kas nors galėjo jį atpažinti. Valčikas irgi pasislėpė 
bute, kuris priklausė rezistentų organizacijai. 

Vokiečiai Čekijos sostinėje tuoj pat paskelbė ypatingąją padėtį. Pri- 


vertė uždaryti restoranus, teatrus ir kino teatrus. Nuo devintos valandos 

Heidrichą pakeitęs Karlas 
Hermanas Frankas. 

Naujasis reichsprotektorius 
atsilygindamas už pirmtako 
nužudymą žiauriai ir 
negailestingai keršijo čekams. 


vakaro buvo įvesta komendanto valanda, SS patruliai smulkmeniškai 
kratė privačius namus. Gestapo agentai dirbo viršvalandžius, net vidur- 
naktį įsibraudavo į namus tų nelaimėlių, kurie pakliuvo į jų akiratį. Die- 
ną vokiečiai užtverdavo gatves ir tiltus, registravo pėsčiuosius ir tikrino 
automobilius. Be privalomo leidimo niekas negalėjo patekti į Prahą ir 
išvažiuoti iš jos. 

Paieškos vyko ne tik sostinėje. Vokiečiai pasiryžo patikrinti namus, 
rūsius, kluonus, tvartus visoje Bohemijoje ir Moravijoje - ši paieška tur- 
būt buvo didžiausia per visą provincijos istoriją. Kasdien buvo sulaiko- 
mi ir kankinami šimtai žmonių. 

Heidrichą pakeitusio obergrupenfiurerio Karlo Hermano Franko 
(Karl Herman Frank) lieptos vykdyti represijos palietė ne tik užpuoli- 
mo dalyvių ir jų bendrininkų šeimas. Apie tris tūkstančius niekaip su 
rezistencinio judėjimo veiksmais nesusijusių Čekijos žydų buvo išvežta 


į koncentracijos stovyklas Lenkijoje. 

Berlyne žinia apie pasikėsinimą tapo pretekstu daugybei žmonių su- 
imti, taip pat buvo sulaikyti ir deportuoti šimtas penkiasdešimt du žydai. 
Stengdamasis numaldyti vokiečių įtūžį, kurį šie ėmė lieti ant čekų tautos, 
ir atsikratyti asmeninės atsakomybės už išpuolį, Emilis Hacha žmogžu- 
dyste tiesiogiai apkaltino ištremtos vyriausybės prezidentą Edvardą Be- 
nešą. Kalbėdamas per radiją jį pavadino „čekų tautos priešu Nr. 1“. 

Vokiečiai visomis įmanomomis priemonėmis siekė surasti išpuolio 
vykdytojus, tačiau nesėkmingai. Jausdami, kad ratas aplink slėptuvės 
siaurėja, Gabčikas, Kubišas ir Valčikas persikėlė į kitų šeimų namus, ta- 
čiau kuo daugiau bendrininkų turėjo, tuo labiau rizika augo. Stačiatikių 
Šventojo Kirilo cerkvės kapelionas Vladimiras Petrekas pasisiūlė padėti 
nužudymo kaltininkams ir dar keturiems rezistentams - leido jiems pa- 


sislėpti cerkvėje. 
NUTRAUKTA TYLA 


Vokiečiai tęsė karštligiškas ir žiaurias, bet nevaisingas Heidricho žu- 
dikų paieškas. Rezistentai, kuriuos suėmė, arba iš tiesų nieko nežinojo 
apie išpuolį, arba didvyriškai kentė gestapo kvotas ir neišdavė su opera- 
cija susijusių bendrininkų. Čekijos kalėjimai buvo perpildyti įtariamųjų, 
kamerose susigrūsdavo po penkiolika ar dvidešimt sulaikytųjų. 

Padėtis dar pablogėjo, kai vokiečiai nė neslėpdami pradėjo masines 
žudynes. Kad sukeltų didesnę baimę, per radiją kasdien pranešdavo apie 
šimtus nužudytų čekų. Ginklų gaidukai dirbo be atvangos, Pankraco ka- 
lėjimo giljotina beveik nesustodama vykdė makabrišką pareigą - per tą 
laiką nukirto daugiau nei tūkstantį galvų. Čekiją sukaustė siaubas. 

Paskelbtas ultimatumas sugauti išpuolio vykdytojus turėjo baigtis 
birželio 18 d. Niekas neįsivaizdavo, kas atsitiks, jei išaušus tai dienai 
Heidricho žudikai nebus rasti. Pasipriešinimo judėjimo narys, mokytas 


Anglijoje ir parašiutu nusileidęs į Čekiją Karelis CČurda (Karel Čurda) 

ryžosi nutraukti čekų tautai vykdomą žiaurų kerštą ir kančias, kurios 
galėjo virsti dar kraupesnėmis atėjus ultimatumo laikui. Birželio 16 d. 
Čurda prisistatė į gestapo generalinį štabą Prahoje identifikuoti Josefui 
Gabčikui priklausiusio portfelio ir iškloti viską, ką žinojo apie pasikėsi- 
nimo į Heidrichą operaciją. 

Iki tos akimirkos Čurda buvo Gabčiko ir Kubišo draugas ir apie juos 
žinojo viską, išskyrus, kur jie slepiasi, tačiau organizatorių identifika- 
vimo vokiečiams pakako, kad užčiuoptų prie kamuolio vedančio siūlo 
galą. Vokiečiams buvo svarbiausia, kad pagaliau nutrūko konspiracinė 
tyla. 

Vokiečių tyrėjai privertė kalbėti daugiau ar mažiau su išpuolio kalti- 
ninkais susijusius suimtuosius ir netrukus sudarė pavardžių bei adresų 
sąrašą. Gabčiko ir Kubišo apsauginis tinklas ėmė sparčiai irti. Gestapo 
agentai įsibrovė į dėdės Hajskio namus šiam vos spėjus praryti nuodų 
kapsulę ir nusižudyti. Moravecų namuose, kuriuose Kubišas pasislėpė 
iškart po išpuolio, įvyko tragiška scena: įsiveržus gestapo pareigūnams 
teta Marija pasielgė kaip bendražygis ir nusinuodijo. Moteris mirė su- 
tuoktinio ir sūnaus Atos akivaizdoje. 

Poną Moravecą su sūnumi nuvežė į gestapo generalinį štabą, ten juos 
bei kitus rezistencijos narius tardė ir kankino. Vokiečius jau buvo pasie- 
kę gandai, jog užpuolikai slepiasi cerkvėje, tereikėjo išsiaiškinti, kurioje. 
Iš kitų rezistentų gestapo pareigūnai iškvotė, kad išpuolio rengėjų slėp- 
tuvę žinojo tik velionė teta Marija ir jos sūnus Ata. 

Išaušo birželio 17 d. Kitą dieną baigėsi ultimatumo laikas, ir Ata pri- 
valėjo pasiduoti. Drąsusis jaunuolis atsisakė kalbėti ir demonstruodamas 
geležinę valią ištvėrė tardymą. Ištisą parą gestapo agentai jį kankino visais 
įmanomais metodais, tačiau Ata tylėjo. Supratę, kad fizinėmis bausmė- 
mis jo prasižioti neprivers, kankintojai sugalvojo kraupų, bet veiksmingą 
būdą. Parodė jam nukirstą motinos galvą ir pareiškė, kad jei vaikinas 


tylės, išvys nupjautą tėvo, kuris dar buvo gyvas, galvą. Išvydęs siaubingą 

motinos galvos vaizdą ir girdėdamas grasinimus nužudyti jo tėvą, iki pu- 
siaunakčio likus kelioms minutėms jaunuolis prašneko. Pagaliau vokie- 


čiai gavo taip trokštos informacijos; ratas aplink bėglius užsidarė. 
CERKVĖS UŽPUOLIMAS 


Naujajam reichsprotektoriui Karlui Frankui tuoj pat buvo pranešta, 
kad žinoma vieta, kur slepiasi nacių vado žudikai. Jis susisiekė su SS 
senerolu Karlu fon Trauenfeldu (Karl von Treuenfeld) ir šis pradėjo pla- 
nuoti, kaip sugauti Heidricho žudikus. Prieš ketvirtą valandą ryto fon 
Trauenfeldas įsakė savo kareiviams užblokuoti gatves aplink Šventojo 
Kirilo cerkvę. Liepė „bėglius suimti gyvus, nepaisant, ar jie bandys pa- 
sprukti, ar priešinsis“. 

Kubišas ir du rezistentai budėjo sargyboje viršutinėje cerkvės dalyje, 
o Gabčikas, Valčikas ir kiti du bendražygiai miegojo kriptoje. Žinodami 
apie suėmimus ir nujausdami, kad kas nors vis tiek išduos, jie nuspren- 
dė, jog ši naktis bus paskutinė cerkvėje ir kitą dieną bėgs iš Prahos ieš- 
koti saugesnės vietos pasislėpti. 

Trijulė pamatė, kad cerkvę apsupo kareiviai, ir pradėjo šaudyti į vo- 
kiečius, mėginančius per mažas šonines dureles įsibrauti vidun. Šie mėtė 
rankines granatas ir pliekė kulkosvaidžiais, o apsuptieji iš paskutiniųjų 
bandė juos sustabdyti. Matydamas, kad viskas baigta, vienas iš rezisten- 
tų nusižudė, Kubišas su kitu beūndru sunkiai sužeisti granatų po kelių 
minučių mirė. 

Gestapo pareigūnai atvedė į susirėmimo vietą įskundėją Čurdą. Šis 
atpažino Kubišo lavoną ir vokiečiams pranešė, kad iš kitų dviejų žuvu- 
siųjų nė vienas nėra Gabčikas. Vis dėlto cerkvėje kareiviai rado drabu- 
žių, kurie liudijo, kad joje slepiasi dar bent vienas žmogus. Ėmė ieškoti 
ir aptiko po geležies plokšte paslėptą įėjimą į kriptą, iš kūr į tamsų rūsį 


vedė laiptai. 

Už Joseto Valčiko sugavimą naciai žadėjo premiją. 


Be to, šalia altoriaus stūksojo akmeninis antkapis, iš žymių buvo maty- 
ti, kad ką tik pastatytas, todėl kėlė įtarimą, jog už jo - dėl saugumo užver- 
tas įėjimas į kriptą. Vokiečių valią pagal savo kompetenciją vykdęs čekų 
gaisrininkų vadovas paaiškino, jog patraukti antkapį ir atlaisvinti kelią į 
kriptą prireiks trijų ar keturių valandų. Kapelionui vokiečiai liepė įkalbėti 
kovotojus pasiduoti, tačiau šie pareiškė kovosią iki paskutinio atodūsio. 

Negalėdami pulti tiesiogiai, vokiečiai liepė gaisrininkams per ven- 
tiliacijos angą lieti vandenį. Po kelių minučių vandens lygis rūsyje ėmė 
sparčiai kilti, ir vokiečiai pradėjo baimintis, kad rezistentai pabėgs ka- 
nalizacijos vamzdžiais ar požeminiais tuneliais. Kol buvo skandinamas 
rūsys, smogikų būrys pradėjo leistis siauru keliu į kriptą. Viduje jiems 
buvo pasipriešinta, todėl jie ėmė svaidyti granatas ir intensyviai šaudyti 
automatais, tačiau čekai nepasidavė. Vokiečiai numetė dūminių bombų, 
bet kovotojai jas išsviedė į gatvę. 

Galiausiai vokiečiai sunkųjį antkapį išsprogdino dinamitu ir atlaisvi- 
no kelią į kriptą. ČCekai, gindamiesi nuo SS kareivių, besibraunančių per 
antrą įėjimą, išeikvojo menkas amunicijos atsargas. Keturi rezistentai, 
tarp kurių buvo Gabčikas, pasiliko kulkų, kad nusižudytų. Pagaliau įsi- 
brovę į kriptą vokiečiai rado keturis vandens beveik visiškai apsemtus 
lavonus. 

Keturi nusižudę rezistentai tragiškai padėjo tašką nacių vado žudikų 
paieškoje, tačiau susidorojimas su Heidrichu išprovokavo žymiai dides- 


nę nelaimę, į istoriją įėjusią kaip neregėtai žiaurią. 
AUKA - LIDICĖS MIESTELIS 


Brutaliausią ir baisiausią vokiečių kerštą už Heidricho nužudymą pa- 
tyrė mažas Čekijos miestelis Lidicė. Jame gyveno vieno iš dviejų čekų, ku- 
rie parašiutais nusileido į tėvynę įvykdyti užduoties, šeima. Jai jaunuolio 


rašytas laiškas pakliuvo į gestapo rankas, ir Lidicė atsidūrė vokiečių 


155 


o S KE MN 


stebėjimo akiratyje. Buvo suimti ir ištardyti parašiutininko kaimynai bei 
šeimos nariai, visas miestelis iššukuotas, tačiau vokiečiai nerado jokių 
ženklų, liudijančių, kad pasipriešinimo judėjimas ten turėtų palaikymą. 

Po išpuolio gestapas gavo informacijos, kad britų siųstam smogikų 
būriui padėjo Lidicės gyventojai. Vokiečiams mažai rūpėjo tai, kad ne- 
rado jokių sąsajų tarp miestelio ir išpuolio rengėjų. Kai birželio 9 d. ši 
informacija pasiekė Hitlerio ausis, jis įsakė atkeršyti. Fiureris liepė išžu- 
dyti visus gyvenvietės vyrus, o miestelį sugriauti iki pamatų. 

Tos pačios dienos 9 valandą vakaro du šimtai vokiečių kareivų, lydi- 
mi vietinės žandarmerijos, miestelyje užėmė pozicijas ir antrą valandą 
nakties pradėjo žudynes. Išgalabijo visus vyrus. Moteris ir vaikus suvarė 
į mokyklą, vėliau susodino į sunkvežimius, nuvežė į gretimą kaimą, o iš 
jo išgabeno į koncentracijos stovyklą. 

Kitos dienos rytą, kai miestelyje liko tik lavonai, o kiti gyventojai 
buvo išvežti, vokiečiai Lidicę padegė. Paskui ėmėsi iškasti pamatus, nes 
Hitleris buvo įsakęs gyvenvietės plotą paversti kaimiško stiliaus dvaru ir 
padovanoti Heidricho našlei. 

Žudynių Lidicėje vokiečiai nuo čekų tautos nė nemanė slėpti, kad pa- 
sipriešinimo judėjimui įvarytų siaubą. Net paviešino oficialų pranešimą, 
kurį pasirašė reichsprotektorius Frankas: „Lidicėje gyvenę suaugę vyrai 
sušaudyti, moterys ištremtos į koncentracijos stovyklas, o vaikams skir- 
ta būtina mokomoji globa. Taip pat pranešta, kad „gyvenvietė visiškai 


nušluota nuo žemės paviršiaus, o jos pavadinimas ištrintas“. 


PER AUKŠTA KAINA 


Operacija Antropoide pavyko: Reinhardas Heidrichas buvo pašalin- 


tas. Nacių teroro taktika buvo sujaukta, o Trečiajam reichui pademons- 


* Glaustą pasakojimą apie Lidicės žudynes skaitykite Jesūs Hernandez, Las cincuenta grandes 
masacres de la historia, Barselona: Tempus, 2009, p. 203-211. (Aut. past.) 

truota, kad okupuota Europa neketina nulenkti galvos prieš žiaurią 
nacių karaliją. Be to, tokie veiksmai kaip šis, surengtas sąjungininkų, 
palaikė gyvą milijonų Hitlerio diktatui priverstų paklusti žmonių viltį. 

Heidricho nužudymas parodė, kad nacių imperiją, kuri atrodė ne- 
įveikiama, galima nugalėti. Buvo aišku, kad dar reikės daug laiko, kol 
vokiečiai po kojomis pajus drebančią žemę, tačiau vieno iš garsiausių 
hierarchų pašalinimas reiškė, jog sąjungininkai neleis Vokietijai jų par- 
klupdyti ir tęs mirtiną kovą iki pabaigos. 

Išpuolis sukėlė didžiulį tarptautinį atgarsį. Po jo vokiečiai griebėsi 
prieš čekus baisių represijų, dėl kurių Didžioji Britanija ir ištremta Pran- 
cūzijos vyriausybė 1938 m. pasirašytą Miuncheno susitarimą paskelbė 
negaliojančiu. Šis sprendimas, kuris karo įkarštyje neatrodė tik populis- 
tinis pažadas, reiškė, kad po to, kai Vokietija bus nugalėta, Čekoslovaki- 
ja atgaus nepriklausomybę ir prieš pakto pasirašymą jai priklausiusias, 
o vėliau Hitlerio nusiaubtas teritorijas. Vokietijos pasisavintas Sudetų 
kraštas po Trečiojo reicho griūties turėjo sugrįžti Čekoslovakijai. Siek- 
dami išvengti galimų vokiečių pretenzijų ateityje, britai ir prancūzai nu- 
sprendė išguiti vokiečių kilmės gyventojus iš Sudetų krašto. 

Čerčilis ir Čekoslovakijos vyriausybė Londone, nusprendę uždegti 
operacijai žalią šviesą, žinojo, kad ji sukels žiaurų atsaką, tačiau nejsi- 
vaizdavo, jog kerštas virs tokiomis kraupiomis represijomis. Lidicėje nu- 
žudyta trys šimtai šešiasdešimt žmonių, iš viso suimta trylika tūkstančių 
čekų, iš kurių tūkstantis trys šimtai nužudyti, o kiti ištremti į koncentra- 
cijos stovyklas. 

Kai Londoną pasiekė žinios, kad vokiečiai prieš čekus vykdo biblinio 
žiaurumo represijas, Čerčilis įtūžo ir prisiekė, jog už kiekvieną sunaikintą 
Čekijos kaimelį su žemėmis sumaišys tris Vokietijos gyvenvietes. Laimė, 
šio savo pažado niekada neišpildė. Išvydę žvėrišką kerštą ir bamindamie- 
si sulaukti tokio paties atsakymo, sąjungininkai atsisakė ketinimo nu- 
žudyti kitą nacių vadą. Išpuolis turėjo baisių pasekmių, buvo aišku, kad 


čekams už Heidricho nužudymą teko sumokėti pernelyg aukštą kainą. 

Operacija Vengeance: 
kerštas už Perl Harborą 


1943 m., auštant balandžio 18 d. rytui, šešiolikos amerikiečių lėktuvų 
eskadrilė iš salos Ramiajame vandenyne pakilo vykdyti ypač svarbios 
misijos. Dieną prieš tai amerikiečiai slapta klausėsi japonų telefoninio 
ketino skristi žymiausias japonų karo pareigūnas. Per mažiau nei dvide- 
šimt keturias valandas buvo parengtas planas kovai danguje. 

Operacijai pasisekus, amerikiečiai turėjo suduoti Japonijai smar- 
kų smūgį. Misijos nebūtų buvę įmanoma įgyvendinti, jei amerikiečių 
slaptosios tarnybos nebūtų sužinojusios kodų, kuriuos pranešimuose 
naudojo japonai, - vienos didžiausių Antrojo pasaulinio karo paslapčių, 
neatskleistos iki pat karo pabaigos. 

Karo eigai Ramiajame vandenyne gebėjimas įsiterpti į priešų komu- 
nikaciją buvo lemtingas. Amerikiečiai iš anksto sužinodavo japonų pla- 
nus, išsiųsdavo karinį pastiprinimą į priešų puolamas vietas, sėkmingai 
spendė japonams spąstus ir šie į juos įkliūdavo. 

Kaip vokiečiai, kurie buvo įsitikinę, jog jų kodifikavimo sistemų ne- 
įmanoma iššifruoti net sudėtingomis šifravimo mašinomis Enigma, ja- 
ponai taip pat manė, kad jų kodų niekas neįstengs atskleisti. Amerikie- 


čiai, išsiaiškinę priešų šifravimo sistemas, išpešė daug naudos, o japonai 

neįdiegė naujų apsaugos priemonių, kad išvengtų informacijos nutekė- 
jimo. 

Ne pirmą kartą japonų kodų sistemos buvo išaiškintos. Pirmą kar- 
tą tai įvyko 1932 m., kai jų kodų knyga pakliuvo į amerikiečių rankas. 
Kodai buvo pavadinti „raudonais“, nes knyga buvo įrišta į tokios spal- 
vos viršelius. 1940 m. japonai sukūrė kitus, didesnį saugumą užtikrinti 
turinčius, kodus, kuriuos amerikiečiai pavadino „mėlynais“ ir po dvejų 
metų taip pat iššifravo. 

Prasidėjus Antrajam pasauliniam karui vokiečiai išmokė japonus 
naudotis sudėtingesne kodų sistema, panašia į tą, kurią vokiečiai nau- 
dojo šifravimo mašinose Enigma. Šią sistemą buvo sunkiau iššifruoti, 
nes ją sudarė ne paprasti kodai, o kintantys atsitiktiniai, kuriuos sukur- 
davo pati mašina. Enigma paremtą japonų sistemą amerikiečiai praminė 
„purpurine“ - spalva, kuri gaunama sumaišius raudoną ir mėlyną. 

Tokiu būdu užkoduotas žinutes buvo labai sudėtinga iššifruoti, tačiau 
amerikiečių specialistai išsiaiškino „purpurinį“ kodą, kaip britai įveikė 
kodą Enigma. Dėl kriptografų triūso amerikiečių slaptosioms tarny- 
boms japonų komunikavimas nebebuvo paslaptis, tačiau atradimą trūks 
plyš reikėjo išsaugoti paslaptyje. Kitu atveju japonai būtų pakeitę kodą, 
ir sunkiai pasiektas pranašumas būtų nebetekęs prasmės. Šis pranašu- 
mas leido amerikiečiams iš anksto sužinoti žymaus japonų pareigūno 
skrydžio maršrutą ir paruošti jam spąstus, kurių pasekmės galėjo lemti 


karo eigą Ramiajame vandenyne. 


SPĄSTAI MIDVĖJUJE 


1942 m. birželį galimybės šifruoti priešų žinutes tapo itin svarbios, 
nes artinosi lemiama amerikiečių ir japonų dvikova Ramiajame vande- 
nyne, kūrį tuo metu kontroliavo japonų karinis laivynas, vis dar buvęs 


stipresnis už amerikiečių. Admirolas Isoroku Jamamoto, „galva“, suor- 

ganizavusi ir įvykdžiusi ataką Perl Harbore, nusprendė netikėtai pulti 
Midvėjaus salas. Jas užkariavus, pavojus būtų iškilęs Havajams ir krašti- 
nei amerikiečių gynybos linijai Vakaruose. 

Jamamoto ryžosi smarkiai rizikuoti ir į susirėmimą išsiuntė šešis lėk- 
tuvnešius. Kad operacija pasisektų, reikėjo ją surengti slapta ir ameri- 
kiečius užpulti nepasiruošusius, todėl laivai į Midvėjų plaukė be radi- 
jo ryšio. Vis dėlto japonų priešai jau mokėjo iššifruoti japonų laivyno 
kodus. Jamamoto laivus aptiko amerikiečių tolimųjų skrydžių lėktuvai, 
bet buvo neaišku, kurlink jie plaukia. Buvo panašu, kad tikslas - užimti 
Aleutų salas. Amerikiečių slaptosios tarnybos nusprendė pergudrauti 
grėsmingą japonų flotilę. Amerikiečiai žinojo, kad susitikimo vietos pa- 
vadinimas yra užkoduotas, ir įtarė, jog tai Midvėjaus salos. Jie išsiuntė 
paprastą žinutę, jog Midvėjuje yra problemų dėl aprūpinimo geriamuo- 
ju vandeniu. Neilgai laukę amerikiečiai iššifravo japonų žinutę, kuria 
buvo pranešama, kad ten, kur jie plaukia, trūksta vandens, o tai reiškė, 
kad Jamamoto flotilė iš tiesų traukia į Midvėjų. 

Amerikiečiai greitai pasiruošė ginti salas ir sugalvojo klastą, kaip su- 
sidoroti su imperinio laivyno lėktuvnešiais. Kai japonų lėktuvai pakilo 
nuo denių skrydžiui į Midvėjų, laivai liko neapsaugoti. Naudodamiesi 
šia akimirka amerikiečiai juos užpuolė. Japonų lėktuvai atsidūrė keblioje 
padėtyje - reikėjo apsispręsti, pulti salas, ginti laivus ar atakuoti priešų 
lėktuvnešius. Nesitikėjęs priešų, Jamamoto susipainiojo tarp įsakymų ir 
kontraįsakymų. Amerikiečiai sutriuškino japonų flotilę kryžminiame 
mūšyje dėl Ramiojo vandenyno kontrolės. Japonai neteko keturių lėk- 
tuvnešių, o amerikiečiai prarado tik vieną. 

„Purpurinio“ kodo iššifravimas, be jokių abejonių, buvo lemtingas 
kovoje su Jamamoto flotile. Po nesėkmingos operacijos nepraėjus nė 
metams, japonų admirolas vėl nukentėjo nuo slapto neįkainojamos ver- 


tės ginklo, kuriuo naudojosi amerikiečiai. 

Admirolas Jamamoto buvo geriausias japonų karo vadas. 
Vašingtonas be ginčų sutiko jo atsikratyti. 

MORALINĖ DILEMA 


1943 m. balandžio 17 d. ryte Aleutų salose įkurta pasiklausymo sto- 
tis pagavo žinutę, kurią šarvuotlaivis Yamato siuntė japonų jūrų bazei 
Truko saloje, Karolinų salyne. Pagal sutartą tvarką žinutę teletaipu ame- 
rikiečiai persiuntė Vašingtono slaptajai jūrų tarnybai, kad ją iššitruotų. 
Tai buvo pranešimas, kad admirolas Jamamoto ketina vykti patikrinti 
Japonijos bazių Saliamono salose ir išskris iš Rabaulo aerodromo, esan- 
čio Naujosios Britanijos saloje. Amerikiečių nuostabai, žinutėje buvo 
nurodytas lėktuvo pakilimo ir nusileidimo laikas, skrydžio maršrutas ir 
net įgulos sudėtis. 

Dešifruotojai tuojau suprato, kokia svarbi ką tik gauta Žinia. Tą patį 
rytą, vos gavęs informacijos apie japonų pranešimą, jūrų pajėgų sekreto- 
rius Frankas Noksas (Frank Knox) skubiai sušaukė susirinkimą apsvars- 
tyti galimybę atakuoti Jamamoto lėktuvą. Artimiausia amerikiečių bazė 
buvo Gvadalkanalio saloje už penkių šimtų kilometrų nuo maršruto, 
kuriuo ketino skristi admirolas. Tuo metu Gvadalkanalyje buvo laisvi ir 
techniškai įveikti tokį atstumą galėjo tik dvimotoriai lėktuvai Lockheed 
P-38 iš 339* naikintuvų eskadrilės. Susirinkime Lockheed inžinierius pa- 
tvirtino, kad lėktuvai pajėgūs įvykdyti užduotį, tereikės juose įmontuoti 
papildomus degalų bakus. Vienintelė problema buvo ta, kad Gvadalka- 
nalyje nebuvo kuro atsargų, o artimiausia vieta papildyti bakus buvo 
tolima bazė Australijoje. 

Nebuvo galima praleisti pro akis dar vienos aplinkybės: nusprendus 
misiją vykdyti, būtų iškilusi rizika, kad japonai supras, jog slaptosios 
amerikiečių tarnybos dešifruoja jų kodus. Jei dėl Jamamoto pašalini- 
mo operacijos japonai būtų pakeitę kodifikavimo sistemą, amerikiečiai 
būtų netekę slaptojo ginklo, padėjusio laimėti mūšį Midvėjuje. Vis dėl- 
to proga smogti Japonijai ir atimti iš jos talentingiausią vadą pernelyg 


viliojo. Kai galiausiai buvo nustatyta, jog amerikiečių lėktuvai pasieks 

Jamamoto lėktuvą, susirinkimo dalyviai kreipėsi į prezidentą Ruzveltą 
ir jūrų pajėgų vadą admirolą Ernestą Kingą (Ernest King), kad šie palai- 
mintų operaciją. 

Remiantis vien techniniais kriterijais ir įvertinus riziką, kad amerikie- 
čių paslaptis iškils į viešumą, sprendimo priimti nebuvo galima, reikėjo 
atsižvelgti ir į etinius principus. Susidoroti su japonų admirolų - karo 
veiksmas ar žmogžudystė? Kilo abejonių, ar asmens, per užpuolimą bū- 
siančio užnugaryje, pašalinimas neperžengia karo taisyklių. Be to, galėjo 
kilti pavojus, kad Japonija imsis tokių pačių atsakomųjų veiksmų. 

Įsiplieskė karštos diskusijos, jas nutraukė admirolas Česteris Nimicas 
(Chester Nimitz), pateikęs svarų argumentą operacijos naudai: Japoni- 
ja neturėjo kuo pakeisti Jamamoto. Visi sutiko su teiginiu, kad japonų 
admirolui neprilygsta kiti priešų vadai. Nimicas ryžtingai pareiškė, kad 
nėra ko dvejoti ir reikia pašalinti Jamamoto, nes jis priešams gyvybiškai 
svarbus. 

Apėję moralinius barjerus prezidentas Ruveltas ir admirolas Kin- 
gas galiausiai įsakė vykdyti ataką. Prasidėjo operacija Veangance (angl. 
„kerštas '), kurios pavadinimas bylojo apie sąskaitų suvedimą su Perl 


Harboro atakos rengėju. 


JUNGTINIŲ VALSTIJŲ GERBĖJAS 


Vašingtono palaiminimą gavusios operacijos taikinys admirolas Ja- 
mamoto tuomet ėjo penkiasdešimt devintuosius metus. Vyras buvo 
kresno sudėjimo, akmeninės veido išraiškos, bylojančios apie asmenybės 
drausmę ir pasitikėjimą savimi. Likimo ironija, tačiau Jamamoto buvo 
didis Jungtinių Valstijų gerbėjas, gabus Harvardo universiteto studen- 
tas. 1921 m. baigęs studijas pradėjo tarnauti jūrų pajėgų atašė Vašing- 
tone, pelnė amerikiečių kolegų pagarbą. Taisyklingai kalbėjo angliškai, 


domėjosi beisbolu ir net mėgo lošti pokerį. 

Japonas puikiai išmanė amerikiečių industrines galimybes, neiš- 
senkamus išteklius ir žinojo ryžtingą jų būdą, todėl buvo nusiteikęs 
prieš karą dėl valdžios Ramiajame vandenyne, kokio troško Japoni- 
jos kariniai organai. Jamamoto nuomone, karas prieš gigantiškąsias 
Jungtines Valstijas iš anksto buvo pasmerktas nesėkmei. Už tai, kad 
nepritarė karui, kurio rezultatai atrodė gana migloti, jis pelnė kraštu- 
tinių pažiūrų karinių funkcionierių antipatijas ir sulaukė grasinimų 
susidoroti. 

Vis dėlto, kai buvo nuspręsta pradėti karą su Jungtinėmis Valsti- 
jomis, Jamamoto stojo tarnauti savo šaliai ir, naudodamasis įgimtais 
organizaciniais gebėjimais, vadovavo japonų karinėms jūrų pajė- 
goms. Kadangi buvo aviacijos iniciatorius, padėjo ištobulinti nai- 
kintuvą Zero. Jo pasitikėjimas lėktuvnešiais iš pagrindų pakeitė jūrų 
karo strategiją. Sugalvojo ir įgyvendino taktiką naudoti povandeni- 
nius laivus kaip puolamąjį ginklą, o ne tik priemonę greičiau gaben- 
ti karines atsargas pakeliui skandinant priešų prekinius laivus, kaip 
darė vokiečiai. 

Jamamoto buvo paskirtas atsakingu už Japonijos karinę strategiją. 
Suprasdamas, kad Jungtines Valstijas įveikti įmanoma nebent stai- 
giu, netikėtu ir trumpu karu, per kurį reikėtų greitai sunaikinti visą 
tuo metu priešų turimą karinę potenciją, sugalvojo netikėtą ataką 
Perl Harbore. Sėkmingai įvykdęs ataką prieš amerikiečių bazę, ku- 
rios prieplaukose plūduriavo didžioji dalis amerikiečių flotilės Ra- 
miajame vandenyne, Jamamoto tapo nacionaliniu didvyriu. 

Japonas savo strategiją pritaikė rengdamas Midvėjaus salų už- 
puolimą, kurio tikslas buvo paspartinti karo atomazgą. Šį kartą jam 
nepasisekė, ir šlovė prigeso, tačiau jo protingi sprendimai organizuo- 
jant karinius veiksmus buvo neįkainojamas indėlis. Jei pasitaikius 
šiai progai, kokios galbūt niekada nebebus, Jamamoto būtų buvęs 


pašalintas, Japonija būtų gavusi skaudų smūgį. 

IIIN SVARBI OPERACIJA 


Gavus prezidento Ruzvelto leidimą nedelsiant pradėta ruoštis opera- 
cijai, kurios tikslas buvo eliminuoti japonų admirolą. Jamamoto leistis į 
kelionę iš Rabaulo į Bugenvilį turėjo kitą rytą, todėl nebuvo kada delsti. 
Admirolas turėjo skristi bombonešiu Mitsubishi G4M, kurį sąjunginin- 
kai kodavo kaip Betty, o jį lydėti ruošėsi šeši naikintuvai Mitsubishi A6M, 
legendiniu pavadinimu Zero. Amerikiečiai tuojau pat išsiuntė įsakymą į 
bazę Australijoje, kad iš jos į Gvadalkanalį atgabentų kuro atsargų Ligh- 
tning bombonešiams. 

Tuo pačiu metu Hendersono aerodromas Gvadalkanalyje gavo kitą 
žinutę, informuojančią apie skubią operaciją, kurią turės įvykdyti bazės 
kareiviai. „Jamamoto ir jo generalinio štabo nariai į Bugenvilį atvyks oro 
keliu balandžio 18 d. Eskadrilė 3392 privalo visomis išgalėmis atakuoti ir 
sunaikinti. Prezidentas šiai operacijai teikia ypatingą svarbą, - telegrafu 
pranešė iš būstinės ir paaiškino, kad Jamamoto su palyda skris dviem 
bombonešiais, kuriuos lydės šeši Zero, taip pat nurodė tikslų skrydžio 
maršrutą. Žinutė baigta pranešimo autoriaus patvirtinimu: „Frankas 
Noksas. Karinių jūrų pajėgų sekretorius.“ 

Misijoje turėsiantys dalyvauti kareiviai tuoj pat buvo sušaukti į pa- 
sitarimų kabinetą ir ten informuoti apie ypatingą operacijos svarbą. 
Jai vadovauti paskirtas eskadrilės 3392 vadas, majoras Džonas Mičelas 
(John Mitchell). 

Visiems dalyvaujant buvo sudarytas veiksmų planas. Jamamoto į Bu- 
genvilyje esantį Kahilio tūpimo taką turėjo atvykti kitą rytą 9 val. 45 
min. Buvo nuspręsta atakuoti ore dešimčia minučių anksčiau nutolus 
penkiasdešimt penkis kilometrus į šiaurę. Amerikiečių lakūnai smarkiai 
rizikavo, nes operacijai buvo skirti tik aštuoniolika lėktuvų, o japonai 
Kahilyje jų turėjo daugiau nei šimtą. Be to, su papildomais kuro atsargų 


bakais, kurie tuo metu buvo skubiai gabenami iš Australijos, naikintuvai 

vis tiek nebūtų galėję ilgai išsilaikyti zonoje virš tikslo. Kad misija būtų 
sėkmingai įvykdyta, užduotį reikėjo atlikti preciziškai tiksliai. 

Netrukus šalia aerodromo, ant vešlia žole apaugusios kalvos, susirin- 
kusiems lakūnams Mičelas davė paskutinius nurodymus. Pakils 7 val. 25 
min. Skris dvi eskadrilės. Vieną sudarys keturiolika lėktuvų, jai vado- 
vaus pats Mičelas, ir skrisdama šešių tūkstančių metrų aukštyje ji suda- 
rys frontą japonų naikintuvams Kahilyje. Kitai keturių lėktuvų eskadri- 
lei vadovaus kapitonas Tomas Lanfiras (Thomas Lanphier), ji skris trijų 
tūkstančių metrų aukštyje ir pastos kelią Jamamoto lėktuvams. Pastaroji 
buvo skambiai praminta „žudikų būriu“. 

Po majoro Mičelo nurodymų prie misijos dalyvių priėjo kariuome- 
nės žvalgybos pareigūnas ir kreipėsi į karius: pabrėžė jiems pavestos 
operacijos svarbą ir paaiškino, jog Jamamoto yra labai svarbus asmuo 
Japonijos kariniam laivynui, o jo netektis bus smarkus smūgis priešų 
dvasiai. Dar pridūrė, kad pagal slaptųjų tarnybų surinktą informaciją 
japonų admirolas yra išskirtinai punktualus, todėl, norėdami jį nukauti, 


lakūnai privalo būti tokie pat tikslūs. 


AKISTATA SU MIRTIMI 


1943 m. balandžio 18 d., sekmadienis išaušo giedras, nors naktį 
tvyrojo tirštas rūkas. Pakilimo takas, išklotas plieninėmis grotelėmis, 
buvo žemėtas ir šlapias. Lėktuvai pasiruošė skrydžiui. Naktį į juos buvo 
imontuoti papildomi kuro bakai, kuriuos iš Australijos atgabeno ketu- 
ri sunkieji bombonešiai B-24 Liberator. 7 val. 25 min. į pakilimo taką 
išriedėjo lėktuvai, kurių užduotis buvo numušti admirolo Jamamoto 
naikintuvą. 

Operacija prasidėjo ne itin sklandžiai. Vienam lėktuvui iš Lanfiro 
komandos įsibėgėjant sprogo padanga, ir jis nepakilo. Mičelas iš savo 


komandos skyrė kitą. Jo paties grupės lėktuvas taip pat nepakilo dėl me- 

chaninių gedimų. Taigi, vos pradėjusi misiją eskadrilė prarado du lėk- 
tuvus. 

Nesklandumai lakūnų ryžto nesumenkino; visi šešiolika Lightning 
bombonešių pakilę nukreipė pirmagalius į šiaurę ir, danguje išrėžę 
zigzagą, leidosi Kahilio link. Lėktuvai skrido palei vandenyno bangas, 
išjungę radijo aparatus, kad jų neužfiksuotų priešų radarai. Beveik po 
dviejų valandų skrydžio šiaurės vakarų pusėje horizonte išvydo Tesoro 
salas ir šalia Bugenvilį, atpažįstamą iš džiunglių, vešinčių iki pat kranto. 
Kai pusę devynių ryto perskrido pakrantės liniją, majoras Mičelas su 
savo komanda ėmė kilti į šešių tūkstančių metrų aukštį, o kita grupė 
pakilo iki trijų tūkstančių metrų. 

Pasiruošę nukauti Jamamoto naikintuvą keturi lėktuvai kilo, ir neiš- 
vengiamai artėjo susitikimo su taikiniu akimirka, - 9 val. 35 min. Tiks- 
liai tuo laiku, kaip tikėtasi, vienas Mičelo eskadrilės pilotas pertraukė 
tylą ir pranešė apie artėjančius priešų lėktuvus. Jamamoto į akistatą su 
mirtimi atvyko punktualiai. 

Tolumoje ryškėjo V forma išsidėstę tamsūs taškai. Priartėję ameri- 
kiečiai juos pažino: skrido du priešų dvimotoriai bombonešiai ir šeši 
Zero. Keturi Lanfiro vadovaujami lėktuvai pasiruošė atakuoti ir išmetė 
papildomus degalų bakus, tačiau vienam lėktuvui to padaryti nepavy- 
ko. Pilotas ėmė smarkiai purtyti lėktuvą mėgindamas atsikratyti bako, 
tačiau tai buvo nesėkminga, todėl skubiai pasišalino skrisdamas palei 
pakrantę. Šalia jo skridusiam lėktuvui neliko nieko kito, kaip tik pasi- 
traukti kartu. Taigi, nukauti Jamamoto lėktuvo liko du amerikiečių nai- 
kintuvai - pilotuojamas Lanfiro ir šalia jo skrendantis leitenanto Rekso 
Barberio (Rex Barber). 

Abu Lightning nuo japonų eskadrilės buvo nutolę pusantro kilome- 
tro, bet skrisdami dideliu greičiu sparčiai prie jos artėjo. Jų pasitikti nuo 
būrio atsiskyrė du Zero. Lydintysis bombonešis bandė pabėgti nerda- 


mas apačioje plytinčių džiunglių link, o kitas pralėkė tiesiai virš abiejų 

Naikintuvas ir bombonešis Lockheed P-38 Lightning gavo užduotį numušti lėktuvą, 
kuriuo skrido admirolas Jamamoto. 


amerikiečių. Kai Lanfiras išniro prieš pirmąjį bombonešį, jį puolė trys 
Zero. Lanfiras paleido vairalazdę, nukreipė kulkosvaidžius į arčiausiai 
esantį Zero ir vos su juo nesusidūrė, o kulkų pliūpsnis nuplėšė japonų 
lėktuvui vieną sparną. Skęsdamas liepsnose ir dūmuose pažeistas Zero 
ėmė suktis ore po Lanfiro naikintuvu. Tuo metu amerikiečių lėktuvas 
kone vertikaliai šovė į viršų ir apsuko ore kilpą dairydamasis lydinčiojo 
bombonešio, kurį per kovą buvo pametęs iš akiračio. 

Barberio Lightning bombonešis įnirtingai gynėsi nuo kelių Zero, o 
Lanfirą ėmė persekioti kiti du japonų naikintuvai. Grumtynių įkarštyje 
pasirodė abu japonų bombonešiai. Vienas iš Betty, kuriuo pagal praneši- 
mo informaciją skrido Jamamoto, gavo į uodegą ilgą ir nuožmią kulkos- 


vaidžio salvę. Nuo šūvių užsidegė lėktuvo variklis ir dešinys sparnas, šis 

Japonų bombonešis Mitsubishi G4M. Tokiu skrido Jamamoto tą dieną, 
kai buvo nukautas. 


tuoj pat nuplyšo, o bombonešis nukrito į džiungles. Amerikiečiai numu- 
šė ir antrą bombonešį, jis nukrito į jūrą. Jis buvo nukautas vieno iš šešių 
kilometrų aukštyje skridusių lydinčiųjų naikintuvų. 

Reikėjo kuo greičiau sprukti iš mūšio vietos, tačiau Lanfiro Lightning 
bombonešį vis dar vijosi du naikintuvai. Vingiais skrisdamas virš džiun- 
glių jis bandė nuo priešų pabėgti. Niekaip jų neatsikratydamas, Lanfiras 
šovė tiesiai virš įlankos ir pakilo viršum atviros jūros, tuomet nuspaudė 


greitį ir pamažu nutolo nuo Zero. 


SĖKMINGA MISIJA 


Skrydis atgal buvo sudėtingas, nes degalai jau buvo išsekę, o kai ku- 


rie lėktuvai - apgadinti priešų ugnies. Vis dėlto vienas po kito lakūnai 

leidosi į bazę gyvi ir sveiki. Paskutinis parskrido Lanfiras. Kai nusileido, 
lėktuvo bakas buvo beveik tuščias. Vos išlipęs iš lėktuvo, laimingas ir ap- 
imtas euforijos puolė šaukti, kad jam pavyko sėkmingai numušti Jama- 
moto bombonešį. Prie jo būrėsi lakūnai, mechanikai, kareiviai, sveikino 
jį ir glėbesčiavo. 

Netikėtai Reksas Barberis nutraukė džiaugsmingą Lanfiro sutikimą. 
Šis tuo momentu važiavo ant galinės visureigio sėdynės ir plyšavo nu- 
kovęs Jamamoto, o Reksas pareiškė, jog jis numušė bombonešį, kuriuo 
skrido admirolas. Visureigis tuoj pat sustojo, tarp dviejų pilotų užvi- 
rė aršus ginčas ir per jį Lanfiras savo bendražygį išvadino „prakeiktu 
melagiu“. Kivirčą greitai išsklaidė visus apėmusi euforija - juk pasisekė 
įvykdyti misiją, kuri iš pradžių atrodė itin sudėtinga. 

Tą naktį Hendersone kareiviai šventė operacijos sėkmę ir vaišinosi 
ypatinga vakariene - kepta mėsa, bambukų ūgliais ir šaltu alumi. Lakūnai 
gavo sveikinimą iš Jungtinių Valstijų jūrų pajėgų vado Ramiajame van- 
denyne admirolo Viljamo Halsio (William Halsey): „Sveikinu jus ir jūsų 
vyrus, komendante Mičelai.“ Džiaugdamasis dėl sėkmingos medžioklės 
pridūrė: „Regis, tarp ančių, kurias nušovėt, pasitaikė vienas povas.“ 

Kad japonai nesuprastų, jog išmoko įspėti jų kodą, amerikiečiai sukur- 
pė ir spaudoje išplatino istoriją, kad neva vienas civilis Saliamono salų gy- 
ventojas matė Jamamoto, sėdantį į lėktuvą, ir jie gavo žinutę apie skrydį. 

Tik po mėnesio Tokijas galutinai suvokė ir susitaikė su tuo, kad admi- 
rolas žuvo per ataką. Sklandė kalbos, kad mirusį vadą rado įsikibusį į 
savo ceremonijų lazdelę. Jo pelenai buvo nugabenti į Japonijos sostinę, 
ten oficialiose laidotuvėse dalyvavo šimtai tūkstančių žmonių. Jamamo- 
to turėjusių apginti lėktuvų Zero pilotai per ataką išgyveno, bet buvo nu- 
bausti ir priversti be atvangos skristi į oro mūšius už tai, kad nesugebėjo 
apsaugoti admirolo. Greitai visi jie vienas po kito žuvo, išskyrus Kendzi 
Janagiją, kuris vienoje misijoje neteko rankos ir tokiu būdu išsaugojo 


gyvybę. 

Piloto Rekso Barberio nuotrauka su autografu. Lakūnas ilgai ginčijosi su Lanfiru 
dėl to, kuris iš tiesų numušė japonų admirolo bombonešį. 

Japonija prarado didį jūrų pajėgų vadą. Labai tikėtina, kad supra- 
tęs, jog trumpas ir greitas jo sugalvotas karas nepasiteisino, Jamamo- 
to, jei būtų likęs gyvas, būtų ieškojęs kompromiso dėl taikos. Deja, Ja- 
ponija įsivėlė į sekinamą karą, kuriame niekaip neprilygo galingajam 
priešui ir už ambiciją sumokėjo labai brangiai. 

Kol karas nesibaigė, amerikiečiai niekam nė puse žodžio neprasi- 
tarė, kas įvyko 1943 m. balandžio 18 d., kad neišduotų paslapties, kuri 
jiems padėjo laimėti karą Ramiajame vandenyne. Toliau sėkmingai 


šifravo japonų pranešimus ir nusitiesė kelią į pergalę. 
ILGI GINCAI 


Operacijos Vengeance pasekmės paaiškėjo tik ją įvykdžius, tačiau 
daugiausia triukšmo sukėlė galvosūkis, kuris pilotas - Lanfiras ar Bar- 
beris - numušė Jamamoto bombonešį. Iš pradžių garbė buvo priskir- 
ta Lanfirui, bet Barberiui užginčijus įsiterpė oro pajėgos ir išsprendė 
ginčą, nuopelną lygiomis dalimis padalijusios abiem. Vis dėlto disku- 
sijos šia tema tęsėsi dar kelis dešimtmečius. 

Lanfiras pergalės nuopelnus gynė kur kas karščiau. 1967 m. kovą 
populiariame žurnale Readers Digest išspausdino straipsnį „Aš nuko- 
viau Jamamoto , nepaisydamas, kad pagal vis gausėjančius duomenis 
aiškėjo, jog japonų vado lėktuvą iš tiesų numušė Barberis. Lėktuvo 
likučių tyrimai prieštaravo Lanfirui, kuris tvirtino, kad į jį Betty šaudė 
iš uodegos, nors iš tiesų būtent tas lėktuvas uodegoje kulkosvaidžių 
neturėjo, nes jie buvo išimti talpumo sumetimais. Taip pat Lanfiras 
sakėsi priešo lėktuvo sparną nuplėšęs kulkomis, tačiau šis teiginys 
neatitiko fakto, jog sparnas buvo rastas prie lėktuvo likučių. Jei jis 
būtų nuplyšęs ore, kaip teigė pilotas, būtų nuskriejęs ir rastas atokiau. 
Lanfiro pasakojimuose buvo daugiau neatitikimų, pavyzdžiui, kad jis 


numušė vieną Zero, kuris mūšyje nedalyvavo, arba teigė matęs, kaip 

Barberis nukovė antrąjį bombonešį, nors buvo įrodyta, jog jį numušė 
palaikančioji komanda. 

Po 1985 m. įrašyto vaizdo pokalbio su vieninteliu karą išgyvenusiu 
Zero pilotu Kendzi Janagija galutinai paaiškėjo, kad Lanfiro valdomas 
lėktuvas Jamamoto numušti negalėjo, nes tokiu atveju jo naikintuvas 
būtų turėjęs atlikti neįmanomą šimto aštuoniasdešimties laipsnių posū- 
kį, kad atsidurtų amerikiečio ugnies lauke. Kito per ataką išgyvenusio, į 
jūrą nukritusio Betty piloto, japonų admirolo Matome Ugaki dienoraštis 
tiksliai sutapo su Janagijos liudijimais. Akivaizdūs įrodymai bylojo, kad 
Lanfiras neteisus, tačiau oro pajėgos susilaikė neatnaujinusios bylos ir 
paliko šlovę, padalytą abiem pilotams perpus. 

Po Lanfiro mirties 1987 m. buvo surengta kampanija, kurios tikslas - 
grąžinti Barberiui garbę dėl pergalės. Surinkti jo nuopelnus liudijantys 
irodymai ir pradėti teisiniai veiksmai, kuriais siekta, jog oro pajėgos juos 
pripažintų. Gaila, kad Barberis mirė nespėjęs pasidžiaugti kampanijos 
rezultatais. 2003 m., praėjus dvejiems metams po jo mirties, remiantis 
nuodugniais šaudymo trajektorijų ir šūvių į Jamamoto lėktuvą tyrimais, 
buvo oficialiai paskelbta, kad japonų generolo bombonešį numušė Bar- 
beris. Iš Lanfiro garbė buvo atimta ir perduota Reksui Barberiui - paga- 


liau laimėjo tiesa. 


Operacijos Zeppelin taikinys — 


Stalinas 


1944 m. rugsėjo 5 d. paryčiais du Raudonosios armijos uniformomis 
vilkintys asmenys — komendantas Tavrinas ir leitenantė Šilova - mo- 
tociklu su lopšiu važiavo į Maskvą. Abu puikiai žinodami, kad negali 
padaryti nė menkiausios klaidos, skubėjo į Rusijos sostinę vedančiu ke- 
liu. Karinės kontrolės postai pakeliui buvo išbandymas jų geležiniams 
nervams, užgrūdintiems per sunkius mokymus, kurie porai buvo skirti, 
kad nesutriktų net įtempčiausiomis akimirkomis. 

Kol kas jų padirbti dokumentai kareiviams, kuriems buvo liepta ti- 
krinti visų keliu, vedančiu į Maskvą, vykstančių asmenų tapatybę, įta- 
rimų nesukėlė, bet vis dėlto pora galėjo bet kada būti demaskuota. Jie 
žinojo, kad tokiu atveju jų laukia mirties bausmė už niekšišką išdavys- 
tę - Tavrinas ir Šilova vyko įvykdyti vokiečių sąmokslo ir nužudyti pa- 
ties sovietų lyderio Josifo Stalino. 

Hitleris Staliną laikė galingu priešu. Priešingai nei Čerčilį, kuriam 
jautė stiprią panieką, vokiečių diktatorius savo atitikmenį Sovietų Ru- 
sijoje įsivaizdavo kietą kaip titaną. Ryžtingai pasipriešinęs ir išvadavęs 
šalį nuo 1941 m. ją užėmusios Vokietijos kariuomenės, Stalinas Hitleriui 


kėlė didžiulę slaptą pagarbą. 


155 


dB) JUS ENA A UE 


Kova Rytų fronte buvo lyg kolosalus dviejų traukinių susidūrimas ir 
dėl pergalės vertė rizikuoti bet kuo. Hitleris suprato, kad jei Sovietų Są- 
jungos visiškai nesutryps, anksčiau ar vėliau ji sunaikins Trečiąjį reichą. 
Kad žūtbūt pasiektų nacistinei Vokietijai gyvybiškai svarbią pergalę, Hi- 
tleris nusprendė nužudyti gerbiamą, bet kartu bauginantį priešą. Įvyk- 
dyti šią misiją patikėjo drąsiai porelei, kuri šią akimirką lėkė į Maskvą 


susidoroti su sovietų diktatoriumi. 


RUSAS PARSIDAVĖLIS 


1942 m. gegužę vokiečiai ruošėsi vasaros atakai Rytų fronte. 1941 m. 
gruodį prie Maskvos Raudonoji armija atrėmė vermachtą, tačiau vokiečių 
fronto linijos neįveikė. Visi požymiai rodė, kad vasarą Hitleris vėl mėgins 
užimti sostinę, nes šįkart jam nereikės kovoti su „generolu žiema. 

Naktį iš gegužės 30 d. į 31 d. rusų leitenantas Piotras Ivanovičius Šilo 
buvo paskirtas vadovauti žvalgų grupei ir išsiųstas į vokiečių užnugarį 
šiaurės fronto sektoriuje įvertinti priešų gynybinių įtvirtinimų. Vokie- 
čiai užklupo negausų jų būrį, apšaudė ir kelis rusus nušovė. Likę gyvi 
grįžo į savo pozicijas, tačiau jų vadas leitenantas Šilo gavo progą atsidur- 
ti vokiečių stovykloje. 

Per tardymą leitenantas prisipažino, dėl ko perėjo į priešų pusę, ir 
pateikė vokiečių akyse jį visiškai pateisinančią priežastį: jis buvo caro 
pulkininko, kurį 1917 m. per revoliuciją nužudė, sūnus, tuo metu vos 
aštuonmetis. Be to, iš jo šeimos buvo atimtos didžiulės žemės valdos, 
kurias giminė paveldėdavo iš kartos į kartą. Šilo troško atkeršyti, todėl 
ilgai laukė tinkamos progos pabėgti pas vokiečius. Tokiu būdu būtų ga- 
lėjęs kovoti su tėvo žudikais ir, Vokietijai karą laimėjus, atgavęs šeimai 
priklausiusį turtą. 

Ruso Berlyne vėl laukė tardymai, kurie Šilo pasakojimus patvirtino, 


tačiau vokiečiai norėjo dar labiau įsitikinti jo nuoširdumu ir ryžtu per- 

eiti į priešų pusę. Leitenantas Šilo naciams smulkiai išdėstė Raudonosios 
armijos pozicijas - ši informacija vokiečiams labai pravertė. 

Pasiruošęs bendradarbiauti rusų pareigūnas buvo labai parankus 
kontržvalgybai, tačiau Vokietijos slaptoji tarnyba Abwehr (veikė 1921- 
1944 m. - vert. past.) delsė jį kaip lygiavertį priimti į savo gretas. Karo 
metais buvo įprasta, kad kariaujančios pusės savo dvigubus agentus infil- 
truotų į priešų gretas: iš pradžių jiems pavesdavo išsiaiškinti kokių nors 
ne itin svarbių faktų, o vėliau skirdavo svarbesnių užduočių, pavyzdžiui, 
paskleisti įtakingos melagingos informacijos. Vokietijos žvalgybai rusas 
kareivis galėjo būti naudingas tik tuo atveju, jei būtų sutikęs besąlygiškai 
tarnauti vokiečiams ir per bandomąjį laikotarpį būtų įrodęs, jog yra pa- 
tikimas. Iš pradžių rusui vokiečiai davė Politovo pseudonimą. 

Pirmas Šilo skirtas bandymas buvo įskųsti savo tėvynainius. Jis kaip 
kalinys siųstas į belaisvių stovyklas ir kalėjimus, kur buvo laikomi rusai, 
kad išduotų tuos asmenis, kurie turėjo ryšių su pasipriešinimu ar rengė 
pabėgimo planus. Leitenantas uoliai dirbo vokiečiams, be skrupulų iš- 
duodavo savo tautiečius ir raportuodavo menkiausius įtarimus. Šnipu 
jis dirbo vienus metus. 

Politovo asmens byla storėjo vokiečių naudai, kaupėsi geriausi duo- 
menys, kokių tik buvo galima tikėtis iš agento. Ataskaitose, kurias pildė 
už Šilo darbo įvertinimą atsakingi gestapo pareigūnai, buvo rašoma, jog 
rusas „protingas, labai valingas ir (kas ypač patraukia dėmesį) turintis 


šaltakraujiško teroristo bruožų. 


IŠANKSTINIS RENGIMAS 


Ataskaitos apie Politovą užkliuvo už akių reicho saugumo vyriau- 


siosios valdybos (vok. RSHA) VI skyriaus vadui, SS brigados vadui 


“ Vok. Brigadefūhrer - 1932-1945 m. SA ir SS karinis laipsnis, atitinkąs armijos generolą ma- 
orą. (Vert. past). 

nER 


SS brigados vadas, kontržvalgybos 
vadas Valteris Šelenbergas. 
Prisidėjo prie operacijos Zeppelin 
rengimo. 1942 m. nuotrauka. 


Valteriui Šelenbergui (Walter Schellenberg). Šelenbergas vadovavo Vo- 
kietijos kontržvalgybai. Trečiajame reiche turbūt nebuvo nė vienos in- 
trigos, į kurią nebūtų įsivėlęs šis gabus, gudrus ir žiaurus vokietis. Šilo 
duomenys labai tiko tamsiems Šelenbergo planams, kurių jam niekada 
nestigo. 

Šilo buvo idealus asmuo, kokio Šelenbergas ieškojo įvykdyti slaptai ir 
ypač sudėtingai operacijai prieš Sovietų Sąjungą. Šelenbergas nusprendė 
ištobulinti įgimtas ruso savybes ir atidavė jį į geriausio agentų instrukto- 
riaus, taip pat augusio Rusijoje ir puikiai kalbančio rusiškai, SS oberšt- 
urmbanfiurerio Georgo Greifo (George Greif) rankas. 

Per pirmąją pažintį Greifas ilgai tardė Šilo, nors šiuo atveju tai labiau 
panėšėjo į išsamų pokalbį, nes norėjo dar kartą įsitikinti, perbėgus į priešų 


pusę, ruso pademonstruotomis savybėmis. Silo išlaikė ir šį išmėginimą, 


* Vok. Obersturmbannfūhrer - SA ir SS karinis laipsnis, atitinkąs armijos papulkininkį (pulki- 
ninką leitenantą). (Vert. past.) 

o Greifas nerado nė menkiausios priežasties, dėl ko galėtų prisikabinti. 
Taigi, nepriekaištingas Politovo dosjė pasipildė dar viena ypač teigia- 
ma ataskaita, parašyta tokio srities specialisto kaip Greifas. 

Greifo pasirašyta ataskaita turėjo lemiamą įtaką, nes leitenantas 
Šilo joje buvo apibūdintas kaip būtent toks žmogus, kokio ieškojo Še- 
lenbergas įgyvendinti planui, kurį jau buvo palaiminęs pats Hitleris, — 
nužudyti Staliną. 

Rusui niekas nepasakė, kokią svarbią užduotį turės atlikti. Greifas 
tik paaiškino, kad jį išrinko įvykdyti „teroristinį aktą Maskvoje“. Be 
abejo, Greifas rusui pabrėžė, kad šis galįs bet kada atsisakyti gautos 
užduoties, nes ją pasirinko vykdyti visiškai savanoriškai. Taip vokie- 
tis norėjo dar kartą patikrinti slaptojo agento patikimumą, tačiau Šilo 
kategoriškai atmetė šią galimybę. 

Nežinia, kaip tvirtai Šilo pasiryžo įvykdyti slaptąją misiją Rusijos 
širdyje, bet jam užteko nuovokos suprasti, jog atsisakius jo dienos 
būtų suskaičiuotos. Jis jau žinojo per daug ir, jei vokiečiams būtų tapęs 
nebenaudingas, būtent dėl to šie nė nemirktelėję jo būtų atsikratę. 
Galima numanyti, kad Šilo ne itin apsidžiaugė tuo, kad savo šalyje 
turės įvykdyti teroristinį aktą, bet jis neturėjo kitos išeities, tik priimti 
vokiečių pasiūlymą. Na, jam bent jau buvo suteikta galimybė likti gy- 
vam. 

Kai tik rusas raštiškai paliudijo sutinkąs, Greifas jį užtikrino, kad 
misija jam atneš „šlovę, garbę ir turtų. Kad nepasirodytų per mažai 
įtikinama, pareiškė, jog „jo vardas įeis į žmonijos istoriją. 

1943 m. vasaros pradžioje Šilo širdies gilumoje vis dar tikėjosi Rau- 
donosios armijos pralaimėjimo. Nors prie Stalingrado vokiečiams labai 
nepasisekė, jie tebebuvo gana galingi ir pasiryžę kautis iš naujo. Laukė, 
kad skirti vasarą planuojamai surengti atakai ir galintys nulemti kovos 
eigą tankai pasirodys laiku. Atrodė, kad Šilo pasiseks įvykdyti vokiečių 


paskirtą užduotį ir optimistiniai jo instruktoriaus lūkesčiai išsipildys. 

JE5US5 KREKNAND 


TAPO TAVRINU 


Po vaisingo susitikimo su Greifu rusas Berlyne pradėjo naujus mo- 
kymus. Dabar jis tobulino ne slaptojo agento įgūdžius, o pratinosi prie 
naujos tapatybės, būtinos įvykdyti pavestai misijai, kurios tikrojo tiks- 
lo kol kas nežinojo. Dokumentų specialistai suklastojo dokumentus, ir 
vokiečių leitenantas dezertyras tapo komendantu Piotru Ivanovičiumi 
Tavrinu. Vokiečiai šią asmenybę tiesiog išgalvojo. Kad lengviau priartėtų 
prie Stalino, Tavrinas buvo „apdovanotas“ aukščiausiais sovietini.is 
įvertinimais: Lenino ordinu, dviem Raudonosios vėliavos medaliais, 
Aleksandro Nevskio ir Raudonosios žvaigždės medaliais. Be to, komen- 
dantas Tavrinas buvo „pripažintas“ Sovietų Sąjungos didvyriu. Per kelis 
mėnesius Šilo psichologiškai susitapatino su savo personažu. 

Kol Šilo treniravosi, vokiečiai analizavo galimybes išsiųsti jį į Maskvą, 
į misiją, kurios sėkmė buvo mažai tikėtina. Peržengti fronto liniją buvo 
labai rizikinga, o dar reikėjo sugalvoti kuo saugesnį būdą pasiekti Rusi- 
jos sostinę ir judėti ten, kur knibždėte knibždėjo kontrolės. 

Buvo kuriamas operacijos planas, ir rusas gavo apie ją daugiau infor- 
macijos. Svarbiausia žinia, kad per terorizmo aktą, kurį turėjo įvykdyti, 
reikės nužudyti žmogų. Nežinia, ar Šilo nujautė, kad Staliną, tačiau ma- 
tydamas, kiek laiko ir lėšų vokiečiai skiria jam mokyti, reikia manyti, 
rusas suprato, jog taikinys išskirtinai svarbus, ir galėjo spėti, kad omeny 
turimas pats sovietų lyderis. Šilo užteko išminties suprasti, kad geriau 
neklausinėti ir pasitenkinti šykščia informacija. 

1943 m. rugsėjį Georgas Greifas pranešė savo vadams, kad leitenan- 
tas Šilo, dabar tapęs komendantu Piotru Ivanovičiumi Tavrinu, yra 
pasiruošęs pradėti misiją. Buvo tinkamiausias laikas pradėti įgyvendinti 
susidorojimo su Stalinu planą. Liepos mėnesį baigėsi mūšis rytuose prie 
Kursko, po jo vokiečiai siekė rusų fronte perimti iniciatyvą. Vis dėlto 


vokiečių antpuolis subyrėjo atsimušęs į tvirtą sovietų gynybą. 

Hitleris į šią ataką sudėjo visas viltis ir tikėjosi, kad rusus nugalės 
ar bent žiauriai pamokys ir parodys pasauliui, jog vokiečiai vis dar 
neįveikiami. Deja, taip neatsitiko. Be to, tą pačią vasarą Italijoje atidary- 
tas Antrasis frontas vertė pajėgas iš rusų fronto koncentruoti vakaruose. 
Iš šių faktų aiškėjo, kad Vokietija jau nesugebės perimti iniciatyvos iš 
Raudonosios armijos; jei norėjo tikėtis pergalės, reikėjo smogti veiks- 
mingai. Toks smūgis šiuo atveju, be abejonės, buvo susidorojimas su 
Stalinu - asmeniu, sugebėjusiu prikelti rusų pasipriešinimo dvasią. 

Atėjo metas Šilo pagaliau pademonstruoti per ilgą mokymosi laiką 
išlavintus įgūdžius. Netikėtai buvo nuspręsta, jog karo eigą galinti lemti 
misija dar turi palaukti. Rugsėjo mėnesį vokiečiai Šilo išsiuntė į Pskovą, 
nuo 1941 m. patekusį vokiečiams į nagus, į naujas treniruotes pas SS 
aukščiausios valdžios šiaurėje vadą šturmbanfiurerį Otą Krausą (Ott 
Krauss). Tiesiogiai vadovaujamas Krauso ir padedamas kitų Pskove 
besidarbuojančių vokiečių slaptųjų agentų leitenantas Šilo susipažino su 
misijos smulkmenomis. 

Regis, rusui po treniruočių likdavo laisvo laiko, nes susipažino su 
jauna miesto siuvykloje dirbančia rusaite vardu Lidija Jakolevna ir 
užmezgė draugystę. Netrukus Šilo ją įkalbėjo pereiti į vokiečių pusę, ir 
mergina, prieš tai teigiamai įvertinta Oto Krauso, ryžosi dalyvauti myli- 
majam patikėtoje misijoje. 

1943 m. gruodį Greifas atvyko į Pskovą įsitikinti ruso pasiruošimu. 
Po ilgų pokalbių ir naujų praktinių išbandymų Greifas įsitikino, kad 
Šilo puikiai įsisavino visas Krauso ir jo padėjėjų perduotas žinias. Labai 
patenkintas Greifas į Berlyną grįžo lydimas Šilo ir Lidijos. Vokietijos 
sostinėje pora santykius sutvirtino santuoka. 

Mokymus paskelbęs baigtus, Greifas supažindino mokinį su SS šturm- 


banfiureriu Otu Skorseniu (Ott Skorzeny), kuriam Hitleris patikėdavo 


“ Vok. Sturmbannfūhrer - SA ir SS karinis laipsnis, atitinkąs armijos majorą. (Vert. past.) 

JE5UJ3 KRERNANDLEL 


pavojingiausias užduotis. Šlovę pelnęs po to, kai sėkmingai išvadavo 
Musolinį iš nelaisvės Gran Saso, Skorsenis sąjungininkų buvo įvertintas 
kaip „pavojingiausias žmogus Europoje“. Jis akimoju įžvelgė įgimtas 
ruso agento savybes ir pasveikino Greifą už puikią parengtį. 

Dėl nežinomų priežasčių misija vėl buvo nukelta. Neaišku, kas stabdė 
Stalino nužudymo operaciją, tačiau toks vilkinimas sunkiai supranta- 
mas, nes vermachto padėtis rusų fronte blogėjo kasdien, ir galimybė, 
kad Raudonoji armija pergalingai atžygiuos iki reicho, darėsi vis rea- 
lesnė. Misija nekėlė pavojaus niekam, išskyrus Šilo ir jo žmoną, be to, 
Stalino pašalinimas sovietams būtų buvęs didžiulis smūgis, todėl nesu- 
prantama, kodėl vokiečiai delsė išmesti šią kortą. 

Gali būti, kad operacija buvo atidėta, nes vokiečiai dvikovoje su So- 
vietų Sąjunga vylėsi pasiekti kompromisą, dėl šios galimybės, regis, de- 
rėjosi per slaptus ryšius, o tokiu atveju bet kokia agresija būtų pakenku- 
si. Skorsenis taip pat matė, kad padėtis Rytų fronte darosi kritiška, todėl 
norint pakreipti karo eigą kita linkme reikėjo vengti rizikingų veiksmų. 
Vokietis nusprendė Šilo skirti kelias savaites papildomų mokymų agen- 
tų mokykloje Oranienburge; gali būti, kad vykdė SS vado Heinricho 
Himlerio nurodymus, kuris tuo metu Hitleriui už nugaros derėjosi su 
sąjungininkais siekdamas užsitikrinti valdžią po vokiečių pralaimėjimo. 
Greifas, reikia manyti, buvo nepatenkintas, tačiau pakluso netikėtam 
Skorsenio sprendimui ir išsiuntė Šilo į Oranienburgą paskutinį sykį to- 
bulinti įgūdžius. 

Leitenantui Šilo, kad Tavrino personažas atrodytų kuo įtikinames- 
nis, buvo pasiūlyta suvaidinti operaciją, per kurią jam neva turėjo būti 
nupjauta koja. Tuo norėta, kad Šilo sudarytų tūkstančius mūšių išgy- 
venusio karo didvyrio, koks turėjo būti Tavrinas, įspūdį, tačiau rusas 
kategoriškai atsisakė. Įkalbinėjamas vokiečių galiausiai sutiko, kad jam 
įrėžtų kelis randus pilve ir kairėje šlaunyje, panašius į liekančius sužei- 


dus kulkomis. Kai tik tai buvo atlikta, rusas gavo pažymą, kad neva yra 

išleistas iš rusų ligoninės, kurioje buvo gydomas po sužeidimų mūšyje. 


Kaip matote, vokiečiai nepraleido nė menkiausios smulkmenos. 


ŽALIA ŠVIESA OPERACIJAI 


1944 m. liepos 20 d. Rytų Prūsijoje, Rastenberge, buvo pasikėsinta į 
Hitlerį jo paties štabe. Sprogmenį po stalu, į kurį buvo atsirėmęs nacių 
vadas, padėjo pulkininkas Klausas fon Štaufenbergas (Claus von Stauf- 
fenberg). Sprogęs užtaisas fiurerį tik sužeidė, tačiau visa Hitlerį supusi 
nacių režimo grietinėlė kelias valandas praleido įtemptoje nežinioje. Iš- 
puolis nacių hierarchus smarkiai paveikė ir parodė, kaip dramatiškai bet 
kurią akimirką viskas gali žlugti. Būtent tuo metu ką tik į Normandiją 
laivais atplaukę sąjungininkai grūmojo reichui Vakarų fronte, o sovietai 
brovėsi pirmyn rytuose. 

Kai karas akivaizdžiai krypo Vokietijos nenaudai, Himleris Hitleriui 
pritarus leido pradėti vykdyti Stalino nužudymo planą, pavadintą opera- 
cija Zeppelin. Buvo mažai tikėtina, kad susidoroję su Stalinu vokiečiai 
pakeis situaciją Rytų fronte, bet beviltiška padėtis vertė ką nors daryti ir 
imtis lemtingų priemonių, kad ir kokios jos būtų. Po ilgo misijos brandi- 
nimo agentas Šilo pagaliau gavo paskutinius nurodymus ir įsakymą tuoj 
pat ją pradėti. 

Operacijai skirtą naktį Šilo ir jo žmoną vokiečiai keturių motorų 
Arado 232 atskraidino už priešų linijos, netoli nuo Maskvos. Nutūpęs 
ant žemės lėktuvas išlaipino keleivius ir nedelsdamas grįžo į Vokietiją. 
Sutuoktiniai sėdo į lėktuvu atskraidintą motociklą su lopšiu ir išskubėjo 
i Maskvą. Pasiekę sostinę jie turėjo apsistoti vieno kolaboranto namuose 
ir iš ten palaikyti ryšį su Vokietija, kol ruošis žmogžudystei. 

Stalino nužudymo plano dalis buvo maršrutų, kuriais sovietų lyderis 
važiuodavo iš namų į Kremlių arba į generalinio štabo būstinę Kirovska- 
ios metro stotyje, išstudijavimas. Viename iš šių kelių Šilo turėjo rasti 


tinkamiausią akimirką jį nužudyti. 

Sovietų lyderis Josifas Stalinas. Vokiečiai tikėjosi, 
kad jį nužudžius karas pakryps jų naudai. 

Arado AR 232 T. Tokiu lėktuvu agentas Šilo su žmona buvo atskraidinti už priešų 
linijų. Nuotraukoje matyti vienuolika porų ratų, kurie veikė kaip važiuoklė. 


Maskvoje turėjusi įsitrinti kompanija gavo spausdinimo mašinėlę, 
su kuria galėjo padirbti beveik visus reikalingus rusiškus dokumen- 
tus. Mažu aparatėliu sukurpti dokumentai buvo netobuli, bet jų užteko 
įveikti kliūtis. Vokiečiai tikėjosi, kad „nusipelnęs Sovietų Sąjungos did- 
vyris nepaklius į itin griežtą patikrinimą. 

Abu sutuoktiniai gavo Raudonosios armijos uniformas ir reikiamus 
dokumentus, net iškarpas netikrų straipsnių, neva išspausdintų Rusijos 
laikraščiuose ir liaupsinančių didvyriškus komendanto Tavrino - Šilo 
ikūnyto personažo - žygdarbius. 

Misijai įvykdyti juodu gavo specialių ginklų, tarp jų pistoletą, užtai- 
somą užnuodytais šoviniais. Jei toks šovinys būtų bent įbrėžęs sovietų 
diktatoriui odą, žaizda būtų sukėlusi neišvengiamą mirtį. Jei prie Sta- 
lino nepavyktų prieiti taip arti, kad būtų galima panaudoti šį pistole- 


tą, Šilo buvo įteiktas įdomus išradimas — „geležinis kumštis“. Tai buvo 

miniatiūrinis rankinės granatos variantas, kurį galima paslėpti ran- 
kovėje. Koncentruotas užtaisas buvo toks stiprus, kad galėjo, kaip 
buvo tikimasi, mirtinai sužeisti rusų lyderį, net jei jis tuo metu sėdėtų 
šarvuotajame automobilyje. Šilas galėjo ją sviesti skersai aikštę tarp 
Kremliaus bei metro stoties ir atvirkščiai. Jei nei pistoleto, nei grana- 
tų panaudoti nepavyktų, Šilo turėjo trečią mirtiną ginklą: mažą miną, 
kurią galėjo radijo bangomis aktyvinti per atstumą. 

Be šio arsenalo, leitenantui buvo įduoti dokumentai, liudijantys jo 
tarnybą Raudonosios armijos kontržvalgyboje; tikėtasi, kad su jais iš- 
vengs klausimų ir patikrinimų, o pasitaikius tinkamai progai sėkmin- 
gai įsimaišys į artimą Stalino ratą. Tam pačiam tikslui Šilo turėjo voką 
su daugybe antspaudų ir parašų, kurį privalėjo nešiotis ir tvirtinti, kad 
voke yra slapti dokumentai. Dar turėjo daugiau nei pusšimtį tuščių an- 
ketų ir dokumentų, kuriais galėjo pasinaudoti iškilus nenumatytoms 
situacijoms. Gavo čekių, grynųjų, vairuotojo pažymėjimą ir liudijimą, 


kad fronte kovoti jis netinkamas dėl patirtų sunkių sužalojimų. 


NUSILEIDIMAS PIEVOJE 


1944 m. rugsėjo 4 d., beveik prieš pusiaunaktį, merkiant lietui, trys 
automobiliai pajudėjo iš centrinio vokiečių štabo Rygoje miesto oro 
uosto link. Jais važiavo misijai, kuriai taip kruopščiai ruošėsi, pasiren- 
gę Šilo su žmona. Po keturiasdešimties minučių kelio automobiliai su- 
stojo prie didžiulio keturmotorio Arado, kuris juos turėjo nuskraidinti 
už priešo linijos. 

Kad lėktuvo nepastebėtų rusų Žvalgai, jo fiuzeliažą vokiečiai nu- 
dažė visiškai juodai. Izoliavo variklių garsą ir apšvietimą įrengė taip, 
kad žibintų šviesų iš lauko pusės nebūtų matyti; lėktuvas tapo beveik 
nepastebimas. Buvo numatyta, kad Arado nusileis pievoje, todėl į lėk- 


tuvą buvo įmontuoti galingi stabdžiai ir speciali nusileidimo pakaba 

su dvidešimčia guminių vikšrinių ratų, kad galėtų važiuoti bet kokiu 
paviršiumi. 

Siekdami užtikrinti sėkmingą skrydį, vokiečiai lėktuvą pilotuoti pa- 
tikėjo naktiniuose skrydžiuose patyrusiai penkiolikos lakūnų koman- 
dai, kuriai vadovavo leitenantas Noimanas (Neumann). Šilo su žmona 
išskrido į iš anksto numatytą už šimto kilometrų nuo Maskvos esančią 
vietą tarp Rusijos sostinės ir Smolensko. 

Lėktuvas ramiai skrido valandą su puse, bet staiga jam pavymui iš 
priešlėktuvinės gynybos baterijų pasipylė ugnis. Šoviniai skriejo padri- 
kai ir netiksliai, todėl buvo galima spėti, jog priešai šaudo vadovauda- 
miesi klausymosi aparatais. Pilotas nusprendė pakeisti skrydžio kryp- 
tį - iš tiesų skrido link kelio, jungiančio Rževą su Maskva, - suklaidino 
rusus ir tęsė kelionę be trukdžių. 

Po trijų valandų lėktuvas pasiekė skrydžio tikslą. Variklių gaudesio 
beveik išvis nebuvo girdėti, o juos išjungus, lėktuvą buvo galima palai- 
kyti sklandytuvu. Jis pradėjo leistis. Likus maždaug šimtui metrų iki 
žemės, pilotas įjungė leidimosi žibintus. Lėktuvas greitai artėjo prie že- 
mės. Leitenantas Noimanas išvydo, kad vietoje pievos, kurią manė ten 
esant, iš tiesų yra žolėmis apaugę gilūs grioviai. Keturmotoris sparčiai 
artėjo prie miško, todėl kilti buvo per vėlu. Noimanas padidino greitį 
iki maksimumo stengdamasis pakilti virš priešais stūksančios medžių 
sienos, bet lėktuvas jau buvo palietęs žemę ir kliuvo už griovių, kurie 
trukdė įsibėgėti. Nebebuvo įmanoma pakilti tiek, kiek reikėjo perskris- 
ti medžius. Lėktuvas nurovė porą beržų, dešiniu sparnu nurėžė milži- 
nišką pušį ir sustojo. Aplink viskas nuščiuvo. 

Prie liuko pirmasis prišoko Šilo. Rusas jį atidarė, išlipo iš lėktuvo ir 
padėjo tai padaryti žmonai. Per kelias sekundes iš lėktuvo išsilaipino 
visa įgula. Šilo liepė vokiečiams ištraukti jo motociklą ir kuo greičiau 
pasišalinti iš nusileidimo vietos. Ruošdamasis operacijai Šilo apgalvojo 


visas galimybes. Jis gerai žinojo, kokie jo tėvynainiai: jei jiems į nagus 

paklius kuris nors vokietis, ilgai netruks jį prakalbinti ir sa smulkme- 
nomis išgaus visą informaciją apie misiją; to būtų užtekę surengti išda- 


viko gaudynes. 


MASKVOS LINK 


Šilo, dabar tapęs komendantu Tavrinu, o jo žmona Lidija - leitenan- 
te Šilova, visu greičiu tolo nuo nusileidimo vietos. Per lauką važiuoti 
motociklu su lopšiu buvo nelengva, nes lopšys vis krisdavo į duobes ar 
kliūdavo už kauburių. Kai pasiekė karo beveik visai sugriautą kaimelį, 
agentas nustatė, kur jie atsidūrę: iki kelio Rževas-Maskva buvo nebe- 
toli. 

Šilo mikliai užvedė motociklą, ir abu keleiviai greitai nurūko tolyn. 
Lidija radijo ryšiu susisiekė su Ryga, pranešė apie nesklandų nusileidi- 
mą ir patvirtino, kad niekas nesusižeidė. 

Artėjant paryčiams kelyje atgijo eismas. Kartkartėmis pora sutikda- 
vo karinę kontrolę, patikrinimai vyko be kliūčių, nes turėjo padirbtus 
dokumentus; Šilo „Sovietų Sąjungos didvyrio“ statusą suteikianti pa- 
žyma buvo lyg visur galiojantis leidimas. Vis dėlto, norėdamas išvengti 
bereikalingos rizikos, Šilo išsuko iš pagrindinio kelio ir toliau keliavo 
saugesniais aplinkkeliais, nepaisydamas, kad šie po nakties lietaus buvo 
pažliugę. Vos pravažiavo pirmąjį pakelės kaimą, grupelė vietinių gy- 
ventojų nervingais rankų mostais liepė jam sustoti, tačiau Šilo nekreipė 
į juos dėmesio ir nuvažiavo tolyn. Netrukus kelią pastojo po pažastimi 
medžioklinį šautuvą pasibrukęs eigulys. Vyras pamojo jiems sustoti, ir 
Šilo sustabdė motociklą. 

Agentas paklausė eigulio, kas atsitiko. Šis atsakė, kad vietiniai gyven- 
tojai paryčiais buvo sukelti ant kojų „medžioti šnipų“. Buvo aišku, kad 
sovietų valdžios atstovai rado sudužusį lėktuvą ir nedelsdami organiza- 


vo būrį sugauti jo įgulai. Šilo draugiškai pavaišino eigulį cigarete, o tada 

netikėtai jam smogė ir įvertė į motociklo lopšį šalia Lidijos. Pavažiavęs 
porą kilometrų, jį ištempė iš motociklo, nuvilko iki miškelio, nušovė, o 
lavoną paslėpė brūzgynuose. 

Šilo suprato, kad jie sugaišo daug laiko, todėl turėjo skubėti į Mas- 
kvą, o mieste rasti namus, kurie buvo numatyti jų slėptuvei. Iki Mas- 
kvos buvo likę trisdešimt kilometrų, todėl Šilo grįžo į pagrindinį kelią 
ir toliau važiavo juo. Auštant likus penkiolikai kilometrų iki miesto, 
jiems kelią užkirto eilinė kontrolė. Kaip ir prieš tai Šilo ir jo žmonos pa- 
prašė parodyti dokumentus. Kol pareigūnas tikrino raudoną karininko 
pažymėjimą ir iš anksto tokiems atvejams paruoštą įsakymą atvykti, 
Šilo, kad viskas atrodytų kuo natūraliau, jam papasakojo, jog juodu su 
žmona labai pavargę, nes važiavo visą naktį. Kareivį toks pasiteisini- 
mas nustebino, nes naktį smarkiai lijo, o motociklas ir jo keleiviai buvo 
sausutėliai. Pastebėjęs kareivio nustebimą, Šilo susigriebė suklydęs. Iš- 
sigandęs, kad bus sučiuptas, mėgino pasiaiškinti, bet jo nervinga kalba 
pareigūnui sukėlė įtarimą. 

Vokiečių agentui buvo liepta išlipti iš motociklo ir eiti kartu į kontro- 
lės punktą. Ten jį ištardė rusų pareigūnas. Šilo pareiškė nepasitenkinimą 
tokiu elgesiu su karo didvyriu ir pareikalavo, kad jam tučtuojau leistų 
tęsti kelionę į Maskvą. Šilo vaidmenį atliko nepriekaištingai, tačiau jį iš- 
davė viena smulkmena. Vienas iš prisegtų ant krūtinės medalių - SSRS 
didvyrio, - iš tiesų priklausęs kalinių stovykloje nušautam generolui 
Šepetovui, buvo prisegtas prie krūtinės priešingoje uniformos pusėje, 
nei reikalavo reglamentas. Pareigūnui kilo dar daugiau įtarimų, todėl 
jis liepė patikrinti motociklo lopšį ir jame buvo rasta daiktų, aiškiai in- 


kriminuojančių porą. Operacija Zeppelin žlugo vos pradėta. 


* 2008 m. gruodį Ginkluotųjų pajėgų muziejuje Maskvoje sovietų karinės kontržvalgybos tar- 
nybos įkūrimo 90-mečio proga atidaryta sovietų agentų slaptų ginklų ekspozicija. Joje galima 
pamatyti SSRS didvyrio generolo Šepetovo medalį, kurį Šilo segėjo uniformos atlape, kai 1944 
m. rugsėjo 5 d. buvo sugautas. 

foto: 195: Sovietų Sąjungos didvyrio 
žvaigždė. Agentas Šilo sukėlė įtarimą, 
nes ji buvo įsegta ne toje uniformos 
vietoje, kaip reikalavo taisyklės. 


Tą akimirką Šilo galvojo, kad viskas baigta ir kad už tėvynės išda- 
vystę turės atlyginti gyvybe. Taip mąstė kalėdamas vidaus reikalų liau- 
dies komisariato - arba kitaip kovos su nusikalstamumu ir viešosios 
tvarkos palaikymo organo, labiausiai žinomo sutrumpintu pavadinimu 
NKVD, - kalėjime, kur jį tardė ir visokiais būdais kankino. Šilo sėdėjo 
kalėjime, bet pasibaigus karui NKVD netikėtai nusprendė jį įdarbinti 
agentu. Šaltasis karas su buvusiais sąjungininkais reikalavo išnaudoti vi- 
sus įmanomus resursus, o dėl gabumų ir patirties buvo galima pamiršti 
besąlyginį Šilo atsidavimą naciams. Beje, Stalino laikais nestebino pana- 
šūs atvejai, kai svarbų postą šalies valdymo aparate užimantys asmenys, 
nesvarbu, politikai, tarnautojai ar kariai, įtarus politine neištikimybė 
būdavo išsiunčiami į lagerius Sibire, o vėliau, kai valstybės valdžiai pri- 
reikdavo „kadro, būdavo sugrąžinami, lyg nieko nė nebūtų atsitikę. 

Taigi, kaip ir jo žmona Lidija, kuriai sovietai taip pat atleido, Šilo tapo 


NKVD agentu ir vykdė žvalgybos užduotis Maskvoje. 1952 m. jam buvo 

lemtingi greičiausiai dėl vidinės konkurencijos. Jo priešams pavyko at- 
naujinti pasikėsinimo į Stalino gyvybę bylą. Per slaptą teismą Šilo buvo 
nuteistas myriop, bausmė įvykdyta 1952 m. kovo 28 d. Žmogus, kuriam 
buvo pažadėta „šlovė, garbė ir turtai , o vardas turėjo „įeiti į žmonijos 
istoriją, mirė niekam nežinant. Jo likimas būtų buvęs visai kitoks, jei 


būtų sėkmingai įvykdęs misiją. 


Įsiveržimas į Kretą: 
generolo pagrobimas 


1944 m. balandžio 26 d. vakare į Kretą paskirtas vokiečių generolas 
Heinrichas Kreipė (Heinrich Kreipe) su saviškiais mėgavosi prancūziš- 
ku konjaku karininkams skirtame Archaneso kazino. Vokiečių kareivių 
gyvenimas Kretos saloje buvo vienas malonumas palyginti su tų, ku- 
riems teko kovoti su sovietais Rytų fronte, ar su anglų ir amerikiečių 
kariuomenės sąlygomis fronte Italijoje. Generolas Kreipė tai žinojo ge- 
riau už visus, nes prieš tai, kai buvo apdovanotas ramia tarnyba prie 
Viduržemio jūros, patyrė rusiškos žiemos rūstį vadovaudamas mūšiams 
Rytų fronte. 

Vokietijos galia akivaizdžiai silpo, nors didžioji Europos žemyno da- 
lis tebebuvo Hitlerio gniaužtuose. Sąjungininkai išsikėlė Italijoje praeitą 
vasarą ir veržėsi pirmyn per pusiasalį nepaisydami kylančių sunkumų. 
Vokiečiai atkakliai gynėsi ir nepasidavė, tačiau rytuose iniciatyvą visiš- 
kai į savo rankas perėmė sovietai, nors vokiečių gynyba juos vertė pra- 
šyti sąjungininkų, kad vakaruose atidarytų Antrąjį frontą. 

Vokiečiai neabejojo, kad jų karaliją Europoje priešai puls, tik kol kas 
nežinojo, kurioje vietoje. Sąjungininkai galėjo mėginti išsikelti Norvegi- 
jos, Prancūzijos, Ispanijos krantuose arba Balkanuose. Čerčilis į pastarą- 


ją vietovę žvelgė palankiai, nes sovietai taip būtų sutrumpinę veržimosi 

Generolas Heinrichas Kreipė. Po žiaurios patirties rusų fronte jo naujoji pavydą 
kelianti tarnyba Kretoje nebuvo tokia rami, kaip jis tikėjosi. 

kelią, tačiau realiausia stoti į kovą su Hitleriu atrodė Prancūzijos pa- 
krantėje. Tuo tarpu vokiečiai rimtai svarstė galimybę, kad sąjungininkai 
išsikeltų Balkanuose, o šie tyčia palaikė gandą siekdami priversti vokie- 
čius padalyti savo gynybines pajėgas. 

Priešams apgauti labai patogi buvo Kretos sala, kurią 1941 m. gegužę 
užėmė vokiečiai. Tūkstančius metų skaičiuojančią salą, kurios lopšyje 
gimė Dzeusas, iš kurios Ikaras pakilo legendiniam skrydžiui, kuri regė- 
parklupdė triumfuojanti svastika. 

Tądien generolas Kreipė su kolegomis veikiausiai aptarinėjo karo 
eigą, kurios atomazga vis labiau krypo reicho nenaudai. Galbūt kalbė- 
josi apie sunkumus, kuriuos tuo metu buvo priversti kęsti jų artimieji 
intensyvių bombardavimų siaubiamoje Vokietijoje, - apie juos žinojo iš 
reguliariai šeimynykščių siunčiamų laiškų. Visa tai atrodė labai toli nuo 
Kretos salos, kurioje tereikėjo gintis nuo atkaklių kretiečių partizanų. 

Lygiai 9 val. vakaro generolas Kreipė atsisveikino su karininkais, su 
kuriais leido laiką kazino, ir nuėjo prie savo automobilio. Jo laukė vai- 
ruotojas, kad parvežtų į rezidenciją Knose, kaip įprasta kasdien tą pačią 
valandą, nes Kreipė mėgo laikytis įpročių. 

Vairuotojas užvedė automobilį, o Kreipė įsitaisė ant galinės sėdynės. 
Automobilis pajudėjo šalutine Archaneso gatve. Besukant į pagrindinę 
gatvę iš tamsos išniro raudonas žibintas, kuriuo kažkas švytavo vidury 
eismo juostos. Kreipė liepė vairuotojui sustoti. Prie jų priėjo du vokiečių 
kareiviai. Generolas ir vairuotojas pamanė, kad tai patruliai, kuriems 


pavesta kontroliuoti salos kelius, tačiau tuoj suprato smarkiai klydę. 


ROMANTIŠKASIS NUOTYKIŲ IEŠKOTOJAS 


Užėmę Viduržemio jūros rytų regionui valdyti strategiškai itin svar- 


bią salą vokiečiai jautėsi tvirtai, bet Kreta vis dėlto jiems kėlė ir galvos 

skausmą. Nedaug kur prieinamose, todėl menkai vokiečių saugomose 
salos pakrantėse buvo apstu užtakių, tinkamų klastingiems komandosų 
išpuoliams, o Kretos kalnuose žiojėjo nesuskaičiuojama daugybė olų, la- 
bai patogių vietiniams sukilėliams. Jiems vadovavo Didžiosios Britanijos 
specialiųjų operacijų tarnybos jūrų ir oro keliais į salą dažnai siunčiami 
instruktoriai britai. Šie agentai turėjo bazę Kaire, kur buvo mokomi rasti 
kalbą su kovotojais kretiečiais ir saloje vykdyti sabotažo operacijas. 

Patrikas Li Fermoras (Patrick Leigh Eermor), pravarde Padis (Pad- 
dy), buvo vienas iš britų agentų, dvidešimt devynerių pripažintas pa- 
tyrusiu agentu, okupuotoje Kretoje įvykdžiusiu tris misijas. Jam labai 
padėjo gebėjimas sėkmingai išsisukti iš įvairiausių situacijų. Tai jis įrodė 
jaunystėje: vos aštuoniolikos metų pėsčiomis perėjo Europą ir iš Olan- 
dijos atkulniavo į Konstantinopolį. Menkoje mantoje turėdamas Hora- 
cijaus odžių tomelį. 

Jaunasis Padis iš viso keliavo trylika mėnesių, jam teko nakvoti ir po 
atviru dangumi ar klėtyse, kilmingųjų ir aristokratų namuose; vaikinas 
kelionėje išmoko apsiginti, susikalbėti įvairiomis kalbomis ir dialektais. 
Pasiekęs Konstantinopolį, nesustojo ir tęsė kelionę per Balkanus; įsimy- 
lėjo Graikiją kaip nemirtingas legendinis lordas Baironas. Makedonijoje 
aktyviai dalyvavo keliuose sukilimuose, Atėnuose įsimylėjo kilmingą ru- 
munę ir su ja išsikėlė gyventi į Poro salą; ten jo mylimoji tapė paveikslus, 
o jis kūrė poeziją. Po kurio laiko pora išvyko gyventi į Moldaviją, kur 
turėjo žymių, įtakingų giminaičių, ir ten gyveno iki Antrojo pasaulinio 


karo pradžios. 


BEPROTIŠKAS PASIŪLYMAS 


Vietinis informatorius, žinantis visus vieno vokiečių generolo žings- 
nius, 1942 m. birželio mėnesį Kretoje misiją vykdančiam Fermorui 


pasiūlė generolą pagrobti. Kretietis tvirtino, kad vokiečių pareigūną 

pagrobti, pervesti per kalnus ir iš salos išplukdyti bus nesudėtinga. Fer- 
moras tąsyk pasiūlymą palaikė beprotišku ir atmetė. 

Po pusantrų metų Fermoras elitiniame Kairo klube Club Royale de 
Chaose et de Pėche lenkė taurę su savo bičiuliu, dvidešimt dvejų metų ka- 
pitonu Stenliu Mosu (Stanley Moss), su kuriuo britą siejo aistra literatū- 
rai. Pokalbis sukosi apie karo eigą; ji sąjungininkams klostėsi palankiai, 
tačiau tai, kad į Italiją prasiveržusius sąjungininkus priešai užblokavo, o 
Antrojo fronto atidarymas buvo pakartotinai nukeltas, vertė būgštauti, 
jog karas dar užsitęs. Pašnekovai apgailestavo niekaip negalį paskubinti 
vokiečių sutriuškinimo, bet Fermoras - galbūt jam galvą apsuko svaigie- 
ji gėrimai - pasiūlė draugui įgyvendinti planą, kurį anksčiau buvo siūlęs 
informatorius kretietis. 

Mosą pasiūlymas pagrobti vokiečių generolą veikiausiai suglumino, 
nes kapitonas iš bičiulio tik pasišaipė. Padis įkalbinėjo draugą tvirtinda- 
mas, kad vokiečiai labai savimi pasitiki, todėl pagrobti auką padedant 
vietiniams kovotojams būsią tikrai nesunku. Mosas buvo įsitikinęs, kad 
tai pokštas, ir jo pašnekovas galiausiai pripažino, jog užmojis labai ri- 
zikingas. Abu vėlai grįžo į britų stovyklą ir griuvo pamiegoti nors tiek, 
kiek buvo likę iki aušros. 

Kitą dieną vyrai su humoru prisiminė vakarykštį Padžio planą pagrob- 
ti vokietį generolą. Kur kas blaivesni nei praėjusį vakarą ėmė analizuoti 
pagrobimo galimybes ir priėjo išvadą, kad planas nėra neįmanomas. Sa- 
loje tuo metu buvo daugiau nei dvidešimt tūkstančių vokiečių kareivių, 
tačiau sunkiai prieinamuose kalnuose būrėsi kovotojai, galintys padėti 
įvykdyti operaciją, taip pat pagalbos buvo galima sulaukti iš civilių. Be to, 
būtų buvę lengva pabėgti jūra, britų valdomais laivybos keliais. 

Vėliau draugai sumanymą išdėstė vadams, kurie, jų nuostabai, plano ne- 
atmetė. Per kelias dienas specialiųjų operacijų pajėgos smulkiai išanalizavo 
planą ir pateikė išvadą, kad, nors labai rizikingas, sumanymas gali pasisek- 


ti. Londonas leido jį vykdyti, kad būtų atitrauktas Vokietijos dėmesys nuo 

Britai Stenlis Mosas (kairėje) ir Patrikas Li Fermoras (dešinėje), apsirengę vokiečių 
uniformomis Kretos kalnų fone. 

Balkanų. Tikėtasi, kad vokiečiai pamanys, jog sąjungininkai ketina šioje 
zonoje atidaryti Antrąjį frontą, ir turės atkelti pajėgų iš kitų karo vietų. Nu- 
trūktgalviškam pagrobimui pasisekus, vokiečiai būtų priversti sustiprinti 
Kretoje pozicijas, kad apsisaugotų nuo naujų išpuolių. 

Kai Fermorui ir Mosui pranešė, jog Londonas leido vykdyti pagro- 
bimą, jie nė akimirkos nedvejoję pasisiūlė savanoriais. Matydami ryžtu 
ir užsidegimu trykštančius jaunuolius, specialiųjų operacijų pajėgų at- 
stovai Kaire negalėjo nesutikti, kad užduoties imtųsi jie. Nebuvo kada 
švaistyti laiko: vyrai tuoj pat puolė smulkiai planuoti operaciją. 

Taikiniu tapo nekenčiamas generolas Fridrichas Vilhelmas Miuleris 
(Friedrich Wilhelm Mūller). Žinomas kaip Kretos mėsininkas, Miuleris 
saloje buvo įvedęs siaubingą režimą, dėl kurio nė viena diena nepraei- 
davo be žmogžudysčių ir civilių deportavimo. Viena garsiausių jo me- 
džioklių tapo represijų serija, įvykdyta 1943 m. rugsėjo viduryje Vianos 
regione keršijant už du sukilėlių nužudytus vokiečių kareivius: buvo nu- 
žudyta pusė tūkstančio civilių, sunaikinta dešimt gyvenviečių ir sude- 
gintas derlius. Demonstruodamas žiaurumą Miuleris išgyvenusiesiems 
uždraudė laidoti mirusiuosius. 

Susidorojimas su Miuleriu, be abejonės, būtų sustiprinęs rezistentų 
dvasią ir įspėjęs vokiečius, kad šie anksčiau ar vėliau turės atlyginti už 
savo nusikaltimus. Be to, abu britų agentus akstino įsivaizdavimas, kaip 
įtūš Hitleris išgirdęs, kad vienas iš jo generolų buvo pagrobtas, nors jį 


saugojo dešimtys tūkstančių kareivių. 


MISIJA PRADEDAMA 


1944 m. vasario 4 d., radijo bangomis įspėjęs partizanus Kretoje, 
bombonešis Wellington pakilo iš Bardijos oro uosto Egipte. Lėktuvu 
skrido Fermoras, Mosas ir du specialiųjų operacijų pajėgų agentai grai- 
kai, turintys padėti susisiekti su vietiniais kovotojais. Ketvertas turėjo 


tikslą - į Kairą grįžti su Miuleriu. 

Kretos mėsininkas Fridrichas Vilhelmas Miuleris. 

Po valandos skrydžio gana prastu oru pro lėktuvo langus išvydo 
Kretos salą. Kretiečiai partizanai jų laukė ant Lasičio plokščiakalnio, 
vietinių praminto „tūkstančio malūnų slėniu“. Pirmasis iššoko Fermo- 
ras. Staiga užplaukė didžiuliai tiršti debesys, ir pilotas nebegalėjo maty- 
ti nusileidimo zonos. Po kelių nesėkmingų bandymų bombonešis buvo 
priverstas grįžti į Bardiją su trimis keleiviais iš komandos ketverto. 

Fermoras nusileido į plokščiakalnį, ten jį pasitiko partizanai ir pri- 
glaudė savo troboje. Padžiui neliko kitos išeities, tik laukti pagerėjus 
orui atvyksiančių bendražygių. Britų agento nusivylimui, dangų ap- 
traukę debesys laikėsi kelias savaites. Pakartotinį trijulės bandymą nu- 
sileisti apsunkino vietovei būdingas žiemos oras ir aukštikalnėje siautė- 
jantys smarkūs vėjai. Dar vieną mėginimą sužlugdė staiga užėjusi tiršta 
migla. 

Pralaukęs du mėnesius, Fermoras per radiją gavo žinią, kad jo ben- 
drininkai atplauks į pietinį salos krantą valtimi. Britas su partizanų bū- 
riu pasiekė sutartą vietą po dviejų dienų sunkios kelionės per kalnus. 
Balandžio 4 d. nedideliam laivui, kuriuo plaukė trys bičiuliai, pasise- 
kė apgauti vokiečius patrulius ir priartėti prie kranto. Mosas su dviem 
kompanjonais graikais sėdo į guminę valtį ir prisiyrė prie sausumos. 

Padis pagaliau susitiko su draugu Stenliu, ir abu emocingai puolė 
glėbesčiuotis. Pirma operacijos dalis, kuri atrodė visai paprasta, kai Pa- 
dis Kairo klube ją išdėstė draugui, paaiškėjo esanti gerokai sudėtinges- 
nė, tačiau, laimė, galiausiai buvo sėkmingai įvykdyta. 

Trijų ką tik į Kretą atvykusių agentų laukė staigmena: generolas Miu- 
leris prieš dvi dienas buvo palikęs salą. Jį pakeitė ką tik iš Rytų fronto 
atvykęs Riterio kryžiumi apdovanotas Heinrichas Kreipė, tačiau Fer- 
moras ir Mosas nusprendė dėl to nekeisti plano ir tęsti operaciją. Pabu- 
vojęs baisiame Rusų fronte Kreipė neabejotinai tikėjosi, kad Kretoje jo 


laukia beveik poilsis kurorte, tačiau netrukus suprato, jog taip nėra. 

GENEROLO MEDŽIOKLĖ 


Grupelė, kurią sudarė vietiniai partizanai ir du jauni britai, pa- 
traukė į šiaurę per kalnus, kol pasiekė gyvenvietę ir ten apsistojo re- 
zistentams padedančios šeimos namuose atgauti jėgų. Kitą dieną tęsė 
kelionę, kol priėjo kitą kaimelį ir gavo prieglobstį. Galiausiai pasiekė 
kalno papėdėje įsikūrusį Kastamonicą ir pasislėpė vieno kovotojo na- 
muose. 

Kitą rytą į miestelį atvyko pagrindinis specialiųjų operacijų pajėgų 
atstovas Kretoje Mikis Akaumianosas (Mickey Akaumianos). Jis buvo 
kilęs iš Knoso, jo tėvų namai buvo šalia legendinio karaliaus Mino 
rūmų griuvėsių, bet svarbiausia, kad netoli jų stovėjo labai graži vila 
Ariadna, pastatyta karaliaus Mino rūmus atradusio anglų archeolo- 
go sero Arturo Evanso (Arthur Evans) užsakymu. Generolas Miule- 
ris Ariadnos vilą, kurią buvo pavertęs savo rezidencija, dabar užleido 
generolui Kreipei. Taigi, Mikis puikiai pažinojo vietą, kurioje reikėjo 
įvykdyti misiją. Jo tėvas žuvo kaudamasis su vokiečiais, todėl agentas 
buvo motyvuotas britų komandosui teikti visokeriopą pagalbą. 

Mikis grupelės nariams išdalijo padirbtus dokumentus, visi drau- 
ge išstudijavo Žemėlapį ir instrukcijas. Buvo sutarta, kad Mikis su 
Fermoru persikels į Heraklioną, o likusi grupė pasislėps netoli Kas- 
tamonicos esančiame urve. Ten stovyklauti nebuvo itin sunku, nes 
maisto atsargų netrūko, kiekvieną dieną vis kitas kovotojas atnešda- 
vo šviežios duonos, o apylinkių piemenys - mėsos, sūrio ir vyno. 

Kol grupė laukė slėpdamasi urve, apsimetę vietiniais kaimiečiais 
ir nešini padirbtais dokumentais Mikis ir Padis autobusu atvažiavo į 
Heraklioną, sėkmingai prasmuko pro kontrolės postus ir nesukėlė jo- 
kių įtarimų. Paskui pėsčiomis apie valandą kulniavo iki Knoso. Priėję 
vielomis apjuostą ir smarkiai saugomą Ariadnos vilą jie suprato, kad 


užpulti generolą Kreipę namuose yra visiškai neįmanoma. 

Fermoras ir Mikis apsistojo Mikio tėvų namuose. Kadangi jie buvo 
labai arti vilos, įkūrė ten stebėjimo būstinę. Iš pirmame aukšte esančio 
kambario dieną ir naktį be perstojo stebėjo Kreipės rezidenciją, užra- 
šinėjo kiekvieną veiksmą. Įsidrąsinę pradėjo vaikštinėti aplink vilą ir 
užmezgė pokalbių su generolo sargybiniais kasdienėmis temomis. Taip 
surinko daugiau informacijos apie Kreipės dienotvarkę. 

Po dviejų savaičių stebėjimo agentai priėjo išvadą, kad geriausia ge- 
nerolą pagrobti, kai jis sutemus grįžta iš divizijos kareivinių, įkurtų Ar- 
chanese. Į jas važiuodavo beveik kasdien ir iki devintos valandos vakaro 
leisdavo laiką karininkų kazino, o paskui grįždavo į rezidenciją Knose. 

Fermoras atvyko į Kastamonicą papasakoti bendražygiams, kokios 
informacijos juodu su Mikiu surinko, ir pranešti, kurioje vietoje pato- 
giausia užpulti generolą. Tai buvo uždaras posūkis kelyje į Archanesą 
prieš pat sankryžą su pagrindiniu keliu, vedančiu iš Knoso į Heraklioną. 
Dėl riboto matomumo automobiliai smarkiai sulėtindavo greitį, todėl ši 
vieta idealiai tiko užpulti Kreipės automobilį. Be to, abiejose kelio pu- 
sėse ėjo grioviai, kuriuose buvo patogu pasislėpti. Sąmokslininkai nu- 
sprendė nutiesti kelis šimtus metrų kabelio, kad šviesos signalu praneštų 
apie automobilį anksčiau, nei jis pasieks posūkį. 

Abu vokiškomis uniformomis apsirengę britai turėjo sustabdyti au- 
tomobilį posūkyje. Dar trys vyrai turėjo iššokti ir jį apsupti. Fermorui 
buvo skirta sulaikyti generolą, o Mosui — tuo tarpu neutralizuoti vai- 
ruotoją. Likusi užpuolikų grupė turėjo tūnoti pasislėpę už penkiasde- 
šimties metrų ir saugoti, kad prie veiksmo vietos neprivažiuotų jokios 
kitos transporto priemonės, ir būtų pasiruošę padėti penkiems bendra- 
žygiams, jei iškiltų nenumatytų kliūčių. 

Buvo aptartos visos plano smulkmenos. Mikis per pažįstamus gavo 
vokiškas uniformas, kurias pagal būsimų užpuolikų išmatavimus per- 
siuvo jo sesuo. Kad atrodytų dar panašesni į vermachto kareivius, abu 


britai net nusikirpo plaukus vokišku stiliumi. 

KRNA UEL2 


Vis dėlto vokiečius pasiekė gandai, jog į salą atplaukė britų būrys. Dėl 
šios ar dėl kitos priežasties Kreipė trims dienoms pakeitė įprastą savo 
dienotvarkę ir grįždavo namo pavakarę, dėl to britams operaciją teko 
atidėti. 


PAGROBIMAS 


Po šio nukrypimo nuo įprastos tvarkos - galbūt iš baimės, kad britai 
imsis kokių nors veiksmų, - generolas Kreipė grįžo prie ankstesnio gra- 
fiko ir iš karininkų kazino Archaneso kareivinėse vėl grįždavo devintą 
valandą vakaro. Žvalgai įsitikino, kad Kreipė laikosi ankstesnės dieno- 
tvarkės, vadinasi, pagrobimui vėl užsidegė žalia šviesa. 

Operacijai pasirinkta 1944 m. balandžio 26 diena. Tą rytą Kreipė 
surengė po zoną paskirstytos savo kariuomenės patikrinimą. Po pietų 
išvyko į Archaneso kareivines. Kurį laiką užtruko kazino ir devintą va- 
landą vakare išvažiavo į savo rezidenciją. Tuo tarpu užpuolikų komanda 
jau laukė prie posūkio, pasiruošę užpulti generolą. 

Kai automobilis išniro ties posūkiu, modami raudonu žibintu du są- 
mokslininkai privertė jį sustoti. Po metų Kreipė šį įvykį prisiminė šitaip: 

„Staiga, bebaigiant posūkį, tamsoje sušmėžavo raudonas ži- 
bintas. Vairuotojas manęs paklausė: „Sustoti, generole?“ Mūsų 
automobilis važiavo įjungtomis ilgosiomis šviesomis. „Taip, 
sustok.“ Du grandiniai vokiškomis uniformomis priėjo prie 
automobilio. Iš pažiūros vyresnis Fermoras pareikalavo leidimo 
važiuoti. Aš jo neturėjau, vežiotis kartu buvo nebūtina, todėl 
atsakiau: „Galiu važiuoti ir be jo.“ „Tai pasakykit slaptažodį“, — 
liepė kareivis. Suklydau išlipęs iš automobilio paklausti, iš kurio 
jie būrio ir ar neatpažįsta savo generolo. Be to, ant automobilio 
buvo pritvirtinta vėliavėlė ir gairelės. Staiga Fermoras sušuko: 
„Mano generole, jūs —- anglų belaisvis!“ 

14 akimirką mane užpuolęs pargriovė augalotas ir barzdotas 


partizanas. Pajutau kelis smūgius į nugarą ir supratau, kad man 

surišo rankas. Kažkas vis keiksnojo: „Vokiečių kiaulė.“ Mane 
įgrūdo atgal į automobilį tarp dviejų peilius atstačiusių partiza- 


nų. „Jei pajudėsi, mirsi!“ — pagrasino abu beveik unisonu.“ 


Suimti generolui prireikė trijų vyrų, o vairuotojas seržantas Albertas 
Fenskė (Albert Fenske) susmuko be sąmonės nuo taiklaus Stenlio smūgio 
vėzdu. Juo pasirūpino kelią saugoję grupės nariai. 

Britai turėjo generolą savo rankose, tačiau dabar laukė sunkiausia 
operacijos dalis. Jie buvo toli nuo slėptuvės kalnuose, o pereiti pusę salos 
akmenuotais kalnų takeliais su generolu buvo neįmanoma. Be to, buvo 
labai tikėtina, kad generolo pasigedę vokiečiai nedels pakelti ginklų ir 
surengs jo paiešką visoje saloje. 

Išeitis buvo rizikinga, bet reikėjo kaip nors suktis. Stenlis sėdo prie 
vokiečių automobilio vairo, o Padis, persivilkęs Kreipės uniforma, ryžo- 
si apsimesti generolu. Taip keliaudami jie pravažiavo visus pakelės kon- 
trolės punktus ir pasiekė Knosą. Vokiečiai kareiviai iš tolo atpažindavo 
generolo automobilį ir praleisdavo netikrinę. Nakties tamsa Fermorui 
padėjo nepriekaištingai vaidinti Kreipę, išsidrėbusį ant galinės automo- 
bilio sėdynės ir miegantį. 

Kai privažiavo prie generolo rezidencijos, Stenlis automobilio signalu 
atkreipė sargybinių dėmesį, o Padis iš tolo patamsyje gestais parodė, kad 
į kiemą nevažiuos ir grįš vėliau. Sargyba apgaulės nepastebėjo ir atsakė 
jam kariniu pasveikinimu. 

Paskubomis sugalvotas planas pasisekė; dabar reikėjo sprukti kuo 
toliau, nes po kelių valandų vokiečiai galėjo įtarti, jog generolui kaž- 
kas atsitiko. Pakeliui vėl pravažiavę kontrolės punktus, bėgliai pasiekė 
kalnus ir ten galėjo saugiai pasislėpti po ilgos, visą kitą dieną trukusios, 
kelionės pėsčiomis. 

Automobilį britai numetė pakely, viduje palikę raštelį: „Generolas 


Kreipė yra pakeliui į Kairą (angl. General Kreipe is on his way to Cairo). 

Dar paliko britiškų cigarečių pakelį ir anglišką romaną, kad būtų aiški 
pagrobimo autorystė ir įtarimas nekristų ant vietinių kovotojų. 

Kitą dieną apie pagrobimą Kairą informavo vienas radijo aparatą tu- 
rintis ir apie sėkmingą operaciją žinantis partizanas. Sąjungininkų radijo 
stotys greitai išplatino žinią, kad generolas Kreipė „yra pakeliui į Kairą“. 
Tyčia ar netyčia, tačiau pranešimas suklaidino vokiečius - šie pamanė, 
jog generolas jau išplaukė iš salos, todėl pagrobėjų paieška buvo sustab- 
dyta. Kad dar padidintų painiavą, britų kareiviams skirta radijo stotis, 
kurios klausėsi vokiečiai, pranešė, jog generolas Kreipė iš tiesų pasidavė 


britų komandosams ir perbėgo į priešo pusę. 


VOKIEČIŲ REPRESIJOS 


Vokiečių žvalgybiniai lėktuvai apskrido regioną ieškodami pėdsakų, 
galinčių nuvesti pas generolą. Kelias dienas iš eilės lėktuvai skraidė stebė- 
dami kelius, tyrinėdami kaimus, kalnų perėjas ir griovius. Mėtė lankstinu- 
kus, kuriuose grasino imtis represijų prieš tautą, jei neišlaisvins Kreipės. 

Kitą rytą buvo išspausdintas ir Herakliono apylinkėse išplatintas atsi- 


šaukimas: 


„Kretos gyventojams 

Praeitą naktį banditai pagrobė generolą Kreipę. Gali būti, 
kad jį laiko paslėptą kalnuose. Kas nors iš gyventojų turi žinoti, 
kur jis yra. Jei per tris dienas generolas nebus paleistas į lais- 
vę, visi nepaklusnūs Herakliono regiono kaimai bus sunaikinti. 
Prieš tautą bus imtasi griežtų priemonių.“ 


Deja, vokiečiai įvykdė grasinimus: visiškai sunaikino Anoyia kaimą ir 
šaltakraujiškai išžudė beveik pusę tūkstančio jo gyventojų. Nežinodami, 
kokias žiaurias pasekmes sukėlė jų veiksmai, keliaudami naktimis, o die- 
nomis slapstydamiesi, bėgliai traukė į pietvakarius, į vietą, iš kurios galėtų 


išplaukti į Egiptą. 


186 


Generolas Kreipė viduryje, kairėje Stenlis Mosas, dešinėje Patrikas Li Fermoras. 
Nuotrauka daryta, kai generolas buvo pagrobtas. 


Dienos bėgo, su generolu pagrobėjai elgėsi pagarbiai, taigi, jis iš prie- 
šo virto bendrakeleiviu ir nesiskundė jokiais sunkumais. „Turiu garbin- 
gai pripažinti, - vėliau pareiškė Kreipė, - kad, išskyrus šiurkštaus elgesio 
akimirkas, kai buvau pagrobtas, su manimi priešai elgėsi gerai. Pavyz- 
džiui, valgant visuomet man suteikdavo pirmenybę.“ 

Palikę automobilį pagrobėjai su generolu pėsčiomis patraukė pieti- 
nio salos kranto link. Beveik visą laiką ėjo naktimis ar gaubiami sutemų. 
Dienomis ilsėjosi kalnų urvuose ar uolėtose vietose, kur lengva pasi- 
slėpti. Niekada nėjo takais, kad nepaliktų pėdsakų. Gyvybiškai svarbi 
buvo vietinių partizanų pagalba; apie zonoje esančias vokiečių pajėgas 


jie pranešdavo laužais. 

Keliaudami per kalnus bėgliai sutiko partizanų grupę, kuri prisidė- 
jo prie pagrobimo ir susidorojo su vairuotoju. Jo tarp partizanų nebu- 
vo, britams buvo pasakyta, jog vokietis žuvo per susišaudymą. Po daug 


metų paaiškėjo, kad jis buvo nužudytas peiliu ir užverstas akmenimis. 


ALINAMA KELIONĖ 


Trečią kelionės į salos pietus dieną generolo Kreipės ir jo pagrobėjų 
jėgos ėmė sekti. Eiti per akmenuotus Kretos kalnus buvo labai sunku. 
Netikėčiausią akimirką jiems pagalbos ranką ištiesė vietiniai gyventojai. 
Trijulė užėjo piemenų namelį, šie šiltai priėmė, pavaišino kepta aviena, 
sūriu ir vynu. Prisėdęs prie laužo, išvargęs generolas greitai užmigo. 

Kitą dieną bėgliai gavo blogų Žinių: vokiečiai sužinojo jų buvimo vie- 
tą iš savo informatorių, kurių turėjo visoje saloje, ir slapta, lyg žaisdami 
katę ir pelę, apsupo zoną. Ketino pasiųsti kelis šimtus kareivių, kad šie 
surastų bėglių slaptavietę ir juos suimtų. Britams liko vienintelė galimy- 
bė išsigelbėti - mėginti pereiti vienintelę vokiečių nesaugomą, bet ir, jų 
manymu, neįmanomą įveikti vietą - 2 440 m aukščio Idos kalną. 

Kito pasirinkimo nebuvo. Reikėjo ropštis į kalną, kurio viršūnėje 
tebesilaikė žiemą iškritęs sniegas. Kopimas virto tikra odisėja. Trijulė 
stojo atsipūsti kas dešimt minučių. Dėl ledo luitų reikėjo kopti itin at- 
sargiai. Vyrai dažnai slydo žemyn, be to, lipimą apsunkino lietus ir šaltis. 
Prieš vakaro sutemas pagaliau pasiekę kalno viršūnę prisiglaudė mažo- 
je akmeninėje trobelėje. Kreipės uniforma buvo permirkusi, generolą 
kaustė šaltis, tačiau gaišti nebuvo kada du britai ir jų belaisvis pakilo 
leistis nuo kalno. Kelionė užsitęsė visą naktį ir pusę dienos. 

Tada bėglius pasiekė žinia, kad pietinis krantas, kur juos turėjo pasi- 
imti anglų valtis, yra smarkiai saugomas vokiečių. Artintis jie nebegalė- 
jo, todėl grįžo į Idos kalno papėdę ieškoti slėptuvės, kur galėtų saugiai 


pratūnoti, kol išaiškės padėtis. 

Vietiniai gyventojai vokiečių nekentė, tačiau atsirasdavo tokių, ku- 
rie dėl naudos parsiduodavo priešams. Informacija apie britų kelionės 
maršrutą greitai pasiekė vokiečių ausis. Jie žinojo, kuriame regione yra 
bėgliai, todėl pamažu jį apsupo, siaurindami apsiausties ratą. 

Trijulę apėmė neviltis. Po tiek patirtų kančių jie bemaž atsidūrė akli- 
gatvyje. Jūra pasprukti negalėjo, o vokiečiai grasino juos tuoj visiškai 
užspeisti. Vis dėlto ir vėl aplankė sėkmė: bėgliai sutiko tris vyrus, kurie 
taip pat slapstėsi kalnuose. Šie buvo avių vagys, vienas iš jų net prisipa- 
žino nužudęs piemenį. Banditai simpatija vokiečiams nedegė, todėl nu- 
sprendė britams padėti. Jie puikiai pažinojo vietovę, todėl padėjo pereiti 
vokiečių sargybos liniją ir patekti į saugią zoną. 

Dabar reikėjo suderinti Kreipės evakuaciją jūra į Kairą. Vokiečiai 
kontroliavo visą pietinę pakrantę, todėl buvo neįmanoma atsiųsti valties, 
kuri juos paimtų. Galiausiai trijulė nusprendė nužingsniuoti į Rodakiną, 
kur krantas buvo labai pavojingas, beveik neprieinamas, todėl menkai 
saugomas. Fermoras saviškiams radiju pranešė buvimo koordinates ir iš 
Kairo gavo atsakymą, kad juos paims naktį iš gegužės 14 d. į 15 d. 

Britai ir jų belaisvis vokietis vėl leidosi į kelionę aštriomis akmenuo- 
tomis uolomis; takų vengė, nes juos visus saugojo vokiečių patruliai. 
Mulas, kuriuo jojo Kreipė, pakelyje paslydo, parkrito ir prispaudė ge- 
nerolą. Šis skaudžiai susilaužė mentikaulį, tačiau dėl traumos nesustojo; 
galbūt jam pasireiškė Stokholmo sindromas, ir jis susigyveno su pagro- 
bėjais, su kuriais kartu teko kęsti kelionę. Generolas kilo ir leidosi kal- 


nais demonstruodamas ištvermę, kokios britai iš jo nesitikėjo. 


Į KAIRĄ 


Britų būreliui kelionėje į Kairą liko įveikti paskutinę kliūtį. Nuo aukš- 
tumos buvo matyti, jog vieta, kur valtis turės atplaukti jų pasiimti, yra 


per vidurį tarp dviejų vokiečių sargybos postų. Po sukarto žvėriškai 

sunkaus kelio bėgliai trauktis negalėjo, todėl ryžosi rizikuoti ir saviš- 
kių atidėti jų paėmimo neprašė. 

Sutemus nakties tylos gaubiami vyrai pradėjo leistis kranto link. 
Baimindamasis žiaurių veiksmų iš pagrobėjų ar susitaikęs su tuo, kad 
Kretoje likti jam nelemta, Kreipė nė nemėgino šauktis tautiečių pagal- 
bos. Stebuklas, kad vokiečiai sargybos vietose neišgirdo jokio triukš- 
mo. 

Į paplūdimį jie nusileido apie dešimtą valandą vakaro ir iš ten jū- 
Kai jos priplaukė taip arti, kad buvo galima nusviesti iki jų akmenį, 
vienas iš vyrų valtyse šūktelėjo Fermorui. Šis iškart atsiliepė, ir bėgliai 
pasiruošė lipti į valtis. Negaišdami laiko ilgiems atsisveikinimams, 
britai padėkojo Kretos salos partizanams už pagalbą, be kurios jiems 
niekaip nebūtų pavykę įgyvendinti tokios beprotiškos misijos. Padis, 
Stenlis ir generolas sėdo į valtis ir nusiyrė prie laivo, kuris jų laukė už 
kelių šimtų metrų nuo kranto, kad nuplukdytų į Kairą. 

Kelionė truko dvidešimt keturias valandas. Jūra smarkiai bangavo, 
kartais bangos net kėlė pavojų, tačiau po Kretos kalnuose patirtų iš- 
gyvenimų plaukimas audroje panėšėjo į malonumą. Laivas pasuko į 
Marsa Matrucho uostą, kuriame trijų atvykėlių laukė britų pareigūnų 
būrys: „Kai iškėliau koją Afrikoje, - vėliau prisiminė generolas Krei- 
pė, - mane pasitiko komandosų vadas, pulkininkas Bamfildas (Bam- 
field). Elgėsi labai pagarbiai ir padėjo, kuo galėjo. Įsivaizduojat, dvi 
savaites neturėjau švaraus tvarsčio žaizdai nei progos jį išsiskalbti.“ 

Kai Kreipei sutvarstė sužeistą petį, jis, Fermoras ir Mosas sėdo į 
lėktuvą ir vidurdienį nusileido Kaire. Ten jų laukė britų generolas 
ir saujelė žurnalistų. Britų agentus pasitiko lyg herojus, juos karštai 
sveikino vadai, kurie giliai viduje veikiausiai netikėjo, kad šiedviem 
veržliems jaunuoliams pavyks ne tik gyviems grįžti iš Kretos, bet ir 


sėkmingai įvykdyti misiją. 

Generolas, sutvarstyta ranka, prieš išvykdamas į nelaisvę 
atsisveikina su savo pagrobėjais. 


Po trijų dienų Kreipė buvo perkeltas į Angliją. Prieš tai jį kalėjime 
aplankė buvę bendražygiai, teiravosi, kaip gyja petys. Jaunuolius draskė 
prieštaringi jausmai. Jie buvo patenkinti pasiekę tikslą ir sugavę vokietį 
generolą - įvykdė planą, kuris skambėjo beprotiškai, kai Padis jį išdėstė 
viename Kairo bare. Taip pat jie jautėsi kalti dėl to, kokia liūdna ateitis 
laukė šio vyro, su kuriuo kartu tiek ištvėrė, o belaisvis nėsyk nepasiskun- 
dė. Su vokiečiu britai atsisveikino trumpu, nuoširdžiu „iki, o Kreipė 
atsakė malonia šypsena. 

Kreipė per Gibraltarą ir Londoną buvo perkeltas į Kanadą, uždarytas 
į belaisvių stovyklą netoli Kalgario ir ten buvo iki karo pabaigos. Į Vokie- 
tiją grįžo 1947 m. Abu britai tapo herojais ir buvo apdovanoti Kryžiais 


už ypatingus nuopelnus - drąsą, iniciatyvą ir puikiai atliktą tarnybą per 


191 


JESUŪS HERNANDEZ 


vieną pavojingiausių Antrojo pasaulinio karo misijų. Kreipė su pagrobė- 
jais vėl susitiko tik 1970 m. Graikijos televizijos laidoje.“ 

Akimirką, kai pateko į britų rankas, Kreipė nė nenutuokė, kad iš tie- 
sų priešai išgelbėjo jam gyvybę. Kretoje vokiečių kariuomenei vadova- 
vę kiti du generolai vėliau savo dienas baigė kartuvėse už nusikaltimus 
prieš vietinius gyventojus. Juos nuteisė graikų teismas. Gali būti, kad 
Kreipę būtų ištikęs toks pats likimas, jei jis nebūtų pagrobtas dviejų drą- 
sių britų jaunuolių. 


* 1950 m. Stenlis Mosas smulkiai aprašė misiją apsakyme I'I/ met by moonlight („Nakties pasa- 
la“), pagal jį filmą tuo pačiu pavadinimu pastatė Maiklas Pauelas (Michael Powell) ir Emerikas 
Presburgeris (Emeric Pressburger). (Aut. past.) 


III dalis 


Žvalgyba i ir 
kontržvalgyba 


10 skyrius 
A-54; 


šimtavardis agentas 


1936 m. vasario pradžioje Karo ministerija Prahoje gavo paslaptingą 
laišką. Tuo metu nacistinės Vokietijos spaudimas Čekoslovakijai darė- 
si nebepakenčiamas. Hitleris užsigeidė prisijungti Čekijos regioną Su- 
detus, kurio didžiąją dalį gyventojų sudarė vokiečiai. Iš Berlyno buvo 
organizuojamos tyčinės riaušės ir susirėmimai, kad padėtis taptų nepa- 
kenčiama ir būtų galima surengti neva pateisinamą įsiveržimą į Čekiją. 
Čekai bijojo, kad prasidės karas su Vokietija. 

Gautas laiškas sukėlė nuostabą - jį parašęs vokietis, veikiausiai pri- 
klausantis nacių režimo aparatui, siūlėsi bendradarbiauti su tais, kurie 
netrukus galėjo virsti jo priešais. 

Laiško autorius siūlėsi dirbti Čekijos slaptojoje tarnyboje ir tvirtino 
žinąs, kokiais būdais nuteka informacija iš Čekoslovakijos į Vokietiją, 
kaip vokiečiai organizuoja žvalgybą jų šalyje ir kokius ardomuosius pla- 
nus rengia Sudetų vokiečių partija. 

Paslaptingasis asmuo įspėjo, kad niekas niekada nesužinos jo vardo 
ir jis nė už ką nesusitiks su Čekijos slaptosios tarnybos nariais. Už pas- 
laugas prašė įkandamos sumos - penkiolikos tūkstančių Vokietijos mar- 
kių, dabar tai prilygtų maždaug šimtui penkiasdešimt tūkstančių eurų. 


Avansu norėjo keturių tūkstančių markių. Kad galėtų atlikti darbą, prašė 

fotoaparato ir kitų reikalingų priemonių. Laiško pabaigoje perspėjo, kad 
gavęs darbui reikalingas priemones, vieneriems metams sustabdys savo 
veiklą. Saugumo sumetimais reikalavo leisti periodiškai nutraukti vei- 
klą. 

Pabrėžė, kad atsakymo lauks iki vasario 14 d.; jei jo negaus, ketinąs 
siūlyti savo paslaugas Prancūzijos slaptajai tarnybai. Atsakymui atsiųsti 
nurodė adresą: F. M. 137, siųsti iki pareikalavimo Anaberge. 

Skyriaus, kuriam buvo pavesta išsiaiškinti šį reikalą, vadas papulki- 
ninkis Františekas Moravecas (Frantisek Moravec) nedelsdamas sušau- 
kė patikimiausius savo bendradarbius. Susirinkusieji atkreipė dėmesį į 
laiško autoriaus gramatines klaidas, kokių vokietis tikrai nebūtų pada- 
ręs. Laiškas skambėjo labai viliojamai, tačiau vis vien kėlė įtarimą, kad 
tai gali būti spąstai. Kita vertus, buvo antspauduotas vienoje Čekijos pa- 
sienio vietovėje, todėl piršosi mintis, jog laiško autorius vokietis, perėjęs 
į Čekijos teritoriją, kad išvengtų laiško sulaikymo tuo atveju, jei jį būtų 
siuntęs iš Vokietijos. 

Po audringų diskusijų papulkininkis Moravecas su kolegomis nu- 
sprendė atsakyti į laišką. Laiško autoriui reikėjo pinigų, o čekams - ver- 
tingos informacijos, kurios jis tvirtino galįs suteikti. Atsakymą išsiuntė 
tą pačią dieną parašę, kad čekus pasiūlymas domina, ir, nors nebuvo 
niekuo užtikrinti, pažadėjo atsiųsti pradinę sumą pinigų. 

Suprantama, Čekijos karo ministerija negalėjo išsiduoti parašiusi at- 
sakymą, todėl jį parašė pirmuoju asmeniu, nurodė gavėją Karlą Šimeką 
(Karl Schimek) ir adresą Dostalgasse 19, Praha. Šis adresas buvo išgalvo- 
tas ir naudotas slaptosios Čekijos tarnybos. 

Netrukus atėjo glaustas vokiečio atsakymas, kuriame jis minėjo Pra- 
hos vyriausybės nenaudai besidarbuojančius vokiečių agentus Cekoslo- 
vakijoje ir Vokietijoje - tuo pademonstravo, jog išmano nacių veikimo 
mechanizmą ir iš tiesų gali teikti slaptajai Čekijos tarnybai neįkainoja- 


mos informacijos. 


196 


PIRMASIS SUSITIKIMAS 


Šios žinios sukėlė Moraveco ir jo kolegų entuziazmą, tačiau jomis 
pasitikėti nederėjo, nes tai galėjo būti spąstai. Čekai vokiečiui para- 
šė dar du laiškus ir atsilygindami už informaciją į vokus įdėjo kelias 
šimtines markių. Paslaptingasis vokietis buvo pareiškęs, jog nė už ką 
nesusitiks su jų slaptosios tarnybos agentais, tačiau sulaukęs prašymo 
susitikimo vietoje pasirodė netikėtai. Susitikti buvo susitarta 1936 m. 
balandžio 6 d., pirmadienį, pusę devynių vakaro, netoli nuo Vokietijos 
sienos, Sudetų regione, mažame Čekijos Veiprtai miestelyje, taip pat 
žinomame vokišku Weipert pavadinimu. Susitikimo vieta pasirinkta 
dviejų kelių sankryžoje už gyvenvietės. 

Čekai atvyko į sutartą vietą ir ėmė laukti. Vokietis atėjo pėsčias, 
pasirodė netikėtai, priartėjo neskubriai ir dairydamasis. Pasisveikino 
sutartu slaptažodžiu: „Altvater.“ Visi sėdo į automobilį ir nuvažiavo į 
Komotau. Ten kalbėjosi apie tris valandas. Vokietis užtikrino, kad jo 
tikrasis vardas yra Jochenas Breitneris (Jochen Breitner), ir paaiškino, 
jog nesinešioja jokio tapatybės dokumento dėl saugumo. Pasakojo, kad 
dirba dailininku ir fotografu Dresdene, Abwehr biure, o prie slaptos 
informacijos galėjo prieiti archyve dirbančios draugės dėka. Paaiškino, 
kad pasisiūlė bendradarbiauti, nes turi skolų, be to, pora norinti netru- 
kus susituokti. 

Breitneris turėjo atsinešęs įdomios medžiagos, pavyzdžiui, Abwehr 
ir Dresdeno gestapo organizacinių brėžinių, agentų tinklo schemą pa- 
sienio zonoje ir kitą schemą tinklų, kurie veikė Čekoslovakijoje. Cekai 
jį gudriai tardė, tačiau vokietis nė karto sau nepaprieštaravo, nesutriko 
ir išliko ramus. Cekai agentai priėjo vieną išvadą, kad šis vyras išties 
nori bendradarbiauti, ir atmetė galimybę, jog tai gali būti spąstai. Taigi, 
susitarė dėl kito susitikimo ir išleido vokietį Veiprtai miestelyje, prieš 


tai suteikę jam kodą A-54, pagal kurį agentą turėjo atpažinti. 

Vėl susitikti susitarė Novė Zvolani miestelyje (Sudetų vokiečiai jį va- 
dino Neugeschrei), ten vokietis agentas čekams pirmąsyk perdavė in- 
formaciją. Paskui čekai su A-54 susitiko tik 1937 m. birželio pradžioje 
Karlsbade. Šįkart slaptasis agentas čekams įteikė dokumentus apie gesta- 
po reorganizavimą ir karinį špionažą prieš ruošiamas sukelti riaušes bei 
Hitlerio slaptų nurodymų dėl Čekoslovakijos sąrašą. 

1937 m. ir 1938 m. agento A-54 pateikta informacija Čekijos slapto- 
sios tarnybos nariams buvo itin svarbi, jie nekantriai laukė susitikimų. 
1938 m. liepos mėnesį Moravecas ir jo kolegos nudžiugo išgirdę, kad 
rugpjūčio viduryje jų informatorius ketina atvykti į Prahą. 

Pasitikti į Prahą atvykstantį A-54 buvo patikėta pulkininkui Franti- 
šekui Frycui (Frantisek Frycz), kuris taip pat dirbo Čekijos slaptajai tar- 
nybai. Vokietis čekų pareikalavo, kad nuo šiol jį vadintų Voralio pseudo- 
nimu. Susitarė Šveicarijoje atidaryti agentui banko sąskaitą, kurioje jis 
galėtų kaupti pinigus tam atvejui, jei tektų palikti Vokietiją. 

1938 m. rugpjūtį Voralis viešėjo Prahoje ir susitikinėjo su čekų ak- 
tyvistais kavinėse, restoranuose. Pasak vieno jų, vokietis kartą jiems pa- 
reiškęs: „Ką norit sužinoti apie Vokietiją? Tai juodų uniformų feodas, 
ir aš jo mirtinai nekenčiu.“ Čekai ragino vokietį papasakoti, už ką taip 


nekenčia nacių, tačiau šis nepanoro sakyti. 


PAVOJINGA KELIONĖ 


Voralis Prahoje vėl pasirodė 1938 m. rugsėjo pradžioje. Su čekais 
susitiko viešbutyje. Atvežė naujausią vokišką sprogmenį ir jį čekai tuoj 
perdavė ištirti savo laboratorijoms. Svarbiausia informacija buvo, kad 
Vokietija ruošiasi netrukus užgrobti Čekoslovakiją, kaip praeitų metų 
kovo mėnesį užgrobė Austriją ir prijungė prie reicho. 

Numatydamas, kad čekams agentams anksčiau ar vėliau vis tiek teks 


bėgti iš šalies, A-54 pareiškė norįs išmokti naudotis radijo stotele, kad 


198 


vėliau galėtų jiems siųsti žinutes tiesiai į buvimo vietą. Čekai padėjo vo- 
kiečiui gauti siųstuvą, kurio jis asmeniškai niekada taip ir nepanaudojo, 
nes jam pasirodė daug paprasčiau siųsti pranešimus iš aparatų, kurie 
patekdavo čekams rezistentams į rankas. 

Po kelių dienų viešnagės Prahoje Voralis paprašė čekų jį pavežti iki 
Veiprtai, iš kur per naktį ketino pereiti į Vokietijos teritoriją. Rugsėjo 
12 d. popietę čekai ir jų agentas išvažiavo Vokietijos sienos link. Tuo 
metu Sudetų regioną vis smarkiau gniaužė Berlyno įtampa. Hitleris 
griebėsi tokios pačios taktikos kaip prieš metus Austrijoje; kariuomenė 
dar nebuvo įžengusi į jo gimtinę, o naciai jau buvo spėję įvykdyti in- 
tensyvią destabilizavimo programą, kurioje 1934 m. buvo numatytas ir 
Austrijos kanclerio nužudymas. Prieš Čekoslovakiją ėmėsi tokios pačios 
strategijos. Kiekvieną dieną buvo skelbiama apie Sudetuose vykstančius 
čekų išpuolius prieš vietinius vokiečių kilmės žmones, buvo ruošiama 
palanki terpė intervencijai. 

Kalba, kurią fiureris rėžė Niurnberge, metiniame partijos kongrese, ir 
kurioje pareikalavo nedelsiant prie reicho prijungti taip geidžiamą Čeki- 
jos teritoriją, savo reikalavimą grįsdamas jos gyventojų vokiečių kilme, 
netruko duoti vaisių. Tą pačią dieną Vokietijos radikalai surengė čekų 
kilmės žmonių teroro kampaniją visame Sudetų regione. Prahos vyriau- 
sybė nedelsdama buvo priversta Sudetų teritoriją paskelbti karo zona. 

Dėl sudėtingos padėties krašte agentams kelionėje grėsė pavojus. Va- 
žiuodami per Sudetus jie matė, kaip miestelių gatves užtvindė fanatiški 
regiono lyderio nacio Konrado Heinleino (Konrad Heinlein) sekėjai. 
Sutemus keliautojus netikėtai apsupo penkiolika į juos šautuvus atsta- 
čiusių vyrų. Vienas jų kelissyk iššovė į orą. Čekai dėkluose atlenkė pisto- 
letų saugiklius ir įsitempę laukė, kas bus toliau. 

Čekijos slaptosios tarnybos narių laimei, Voralis ryžosi išspręsti susi- 


klosčiusią situaciją: vokietis išlipo iš automobilio ir užpuolikams kažką 

energingai vokiškai sušuko. Tyliu balsu kelias minutes kalbėjosi su vienu 
iš grupės, paskui grįžo į automobilį ir pareiškė, kad gali važiuoti toliau. 
Važiuojant pro šalį juos kariškai pasveikino patrulis. 

Čekai Veiprtai pasiekė be didesnių kliūčių. Čia atsisveikino su A-54. 
Vokietis jiems pasakė slaptažodį „Langer Max“, kuris jo palydai turėjo 
leisti į Prahą grįžti be kliūčių. Čekams agentams jį teko panaudoti net 
kelis kartus. Norėdamas išvengti keblių situacijų vairuotojas iš tolo su- 
šukdavo „Langer Max“, ir jų automobiliui tuoj pat būdavo atlaisvinamas 


kelias, o keleiviai - džiugiai pasveikinami. 


MIUNCHENO IŠDAVYSTĖ 


Čekoslovakijai grėsė įvykiai, apie kuriuos buvo įspėjęs A-54. Baimin- 
damasi, kad rimti neramumai Sudetuose, akiplėšiškai išprovokuoti Vo- 
kietijos, reiškia karinės invazijos pradžią, maža centrinės Europos šalis 
Čekija kreipėsi į Prancūziją ir Didžiąją Britaniją, kad šios padėtų apsi- 
ginti nuo grėsmingos Vokietijos. Užuot padėję išsaugoti nepriklausomy- 
bę, prancūzai ir britai mėgino įtikinti čekus nusileisti Hitleriui, siekdami 
išvengti naujos įtampos bangos Europoje ir dar vieno karo. Vis dėlto 
Prahos vyriausybė neketino taikstytis. Vakarų jėgos suprato: kad tik pa- 
siektų tikslus, Hitleris ruošiasi karui, todėl galiausiai nusprendė vokie- 
čių diktatoriui nesipriešinti. 

1938 m. naktį iš rugsėjo 29 d. į 30 d. Miunchene demokratinės jėgos 
sutiko atiduoti Sudetų regioną Hitleriui, o Čekijos prezidentui Edvardui 
Benešui uždraudė būti salėje, kur vyko derybos. Spalio 1 d. regioną užė- 
mė Vokietijos kariuomenė ir prijungė prie reicho. Benešas atsistatydino 
ir išvyko iš šalies. 

Vakarų jėgos išdavė Čekoslovakiją, tačiau tuo istorija nesibaigė. Vo- 
ralis išpranašavo bendrininkams čekams, jog jų šalis neilgai trukus at- 


sidurs Vokietijos gniaužtuose. Kol kas priešai atsiriekė Sudetų regioną, 

Edvardas Benešas, Čekoslovakijos prezidentas 1935-1948 m. 
Buvo priverstas 1938-1945 m. gyventi emigracijoje dėl vokiečių okupacijos. 

tačiau virš Hitlerio sterblės likusi šalis kybojo lyg prinokęs ir tuoj nu- 
krisiantis vaisius. 

Voralis paskyrė bendrininkams susitikimą 1939 m. vasario mėnesį 
Turnovo mieste. Jame be didelių užuolankų pareiškė: „Berlynas priėmė 
galutinį sprendimą. Vėliausiai kovo 15 d. Čekoslovakija liausis egzista- 
vusi.“ 

Išgirdę tokį nuosprendį slaptieji agentai neteko žado. Čekai - beje, 
prancūzai ir britai buvo tokios pačios nuomonės - tikėjosi Hitlerio 
ambicijas patenkinti atidavę jam Sudetų kraštą. Vokietija užgrobti visą 
mažą šalį neturėjo priežasčių. Agentai neabejojo, kad Voralis sako tiesą, 
tačiau vis tiek nenorėjo patikėti šia baisia pranašyste. Vokietis smulkiai 
dėstė, kaip Vokietija ruošiasi karinei Čekoslovakijos okupacijai, ir če- 
kams nebeliko abejonių dėl liūdnos, neišvengiamos jų tėvynės ateities. 

Pulkininkas Moravecas skubėjo pranešti vyriausybei, kokią gąs- 
dinamą naujieną gavo. Bėgo dienos, ir A-54 informacija pasitvirtino. 
Berlyno vyriausybė vis smarkiau spaudė Prahą, o prancūzai ir britai 
nuo Čekijos nusigręžė. Tuo tarpu slaptieji čekų agentai kaupė, slėpė 
svarbiausius dokumentus ir ruošėsi kovo 15 dienai. Pulkininkas Mora- 
vecas susitiko su Britanijos ambasadoriumi aptarti slaptų dokumentų 
pergabenimo, kurį buvo patikėjęs vienam Britanijos slaptosios tarny- 
bos darbuotojui. 

Visą medžiagą suvežė į namą Prahoje, o iš ten išgabeno krovininiu 
Britanijos ambasados automobiliu. Taip pat buvo suruošti reikalingiau- 
si dalykai Moraveco ir jo kolegų skrydžiui į Londoną. 

1939 m. kovo 14 d. Čekijos slaptosios tarnybos atvyko į Prahos oro 
uostą, iš kurio specialiu Olandijos oro bendrovės KLM skrydžiu išvyko 
į Britanijos sostinę. Asmeniniame bagaže agentai vežėsi kelis užant- 
spauduotus paketus su svarbiausiais dokumentais, tarp kurių buvo ir 
gautų iš Voralio. Dalis jų pabėgo į Olandiją, kur čekai turėjo nedidelį 


informatorių tinklą, dalis prisiglaudė Paryžiuje. 

Keturi Didžiosios Britanijos, Prancūzijos, Vokietijos ir Italijos atstovai - 
Čemberlenas, Daladjė (Daladier), Hitleris ir Musolinis, kurio dešinėje stovi Čianas 
(Ciano), - Miunchene nusprendė Čekoslovakijos likimą nepaisydami šalies 
nuomonės. Už išdavystę smarkiai kentėjo čekų tauta. 


1939 m. kovo 5 d., 6 val. ryto į Čekoslovakiją įsibrovė Vokietijos ka- 
riuomenė. Vakarų jėgos pasyviai stebėjo veiksmus. Praeitos dienos rytą 
tuometis Čekijos prezidentas Emilis Hacha Berlyne derėjosi su Hitle- 
riu. Kai fiureris pagrasino Prahą susprogdinsiąs, jei ši nepasiduosianti, 
prezidentas jam nusileido. Miunchene pasiekti susitarimai neteko pras- 
mės. Kitą dieną po invazijos, septintą valandą vakare, smarkiai sningant 
Hitleris triumfuodamas įkėlė koją į Prahą ir užėmė žymiausią Čekijos 
sotinės pilį. Generolas Blaskovičius (Blaskowitz), okupacijos pajėgų ko- 
mendantas, uždraudė po aštuntos valandos vakaro išeiti į gatvę ir įsakė 
uždaryti visus teatrus, kino teatrus, kavines ir restoranus. 

Šalis buvo suskaldyta. Dieną prieš vokiečių įsiveržimą Slovakijos pre- 


zidentas Josetas Tisas, darbavęsis išvien su Berlynu, paskelbė savo šalies 

nepriklausomybę. Kad būtų visiškai ištrinta tapatybė, Čekoslovakija ne- 
teko šio pavadinimo ir oficialiai virto Bohemijos ir Moravijos protekto- 
riatu, kaip minėjau Reinharto Heidricho nužudymui skirtame skyriuje. 
Voralio prieš pusmetį paskelbta negailestinga prognozė išsipildė: Čekos- 


lovakija liovėsi egzistavusi. 


OKUPUOTA CEKOSLOVAKIJA 


Bohemijos ir Moravijos protektoratui valdyti buvo paskirtas reich- 
sprotektorius. Šias pareigas užėmė Konstantinas fon Noiratas. Okupan- 
tai pradėjo šalyje steigti naujosios organizacijos bazes. Emilį Hachą pa- 
liko oficialiu šalies prezidentu, tačiau šalį valdė ir kontroliavo vokiečiai. 
Ministerijų vadovais buvo paskirti vokiečiai iš reicho, administracinės 
pareigos patikėtos vokiečių kilmės čekams, o policija atsidūrė gestapo 
rankose. 

Maža centrinės Europos šalis nugrimzdo į tamsų ir sunkų etapą, iš 
kurio išbrido tik po šešerių metų. Kai Prahos gatvės sumirgėjo svasti- 
komis, o miesto gyventojai mėgino susitaikyti su nauja padėtimi, vieną 
dieną sostinės centre esančiame viešbutyje apsistojo vokietis gydyto- 
jas Paulas Stainbergas (Paul Steinberg). Jo dokumentuose buvo įrašyta 
Stainbergo pavardė, tačiau jis prisistatydavo gydytoju Holmu ir turėjo 
oficialią rezidenciją žymiuosiuose „stikliniuose namuose, Abwehr tin- 
klo būstinėje Čekijos sotinėje. 

Šį paslaptingą asmenį kai kas dar pažinojo kitais pseudonimais — 
A-54 ar Voralio... Iš tiesų Holmas, ar Stainbergas, buvo ne kas kitas, o 
paslaptingasis vokietis, teikęs itin vertingos informacijos čekams prieš 
Hitlerio okupaciją. 

1939 m. gegužės mėnesį gydytojas Holmas nusprendė susirasti kitą 
gyvenamąją vietą. Tinkamą rado miesto šiaurinėje dalyje, ramioje gy- 


venamojoje zonoje. Apatinį namo aukštą nuomojęs savininkas šį nuo- 

mininką prisiminė kaip „labai malonų, mandagų ir dosnų“ vyrą, nors 
niekada taip ir nesužinojo, kas jis iš tiesų buvo ir kuo užsiėmė. 

Kiemsargis pasakojo, kad nuomininkas važinėdavo dviem tarnybi- 
niais automobiliais, kurių vieną vairuodavo vairuotojas, ir dažnai turė- 
davo svečių, daugiausia moterų. Buvo vokietis, bet save laikė „tikru čekų 
draugu“. 

Tuo metu slaptųjų agentų čekų grupelė įsikūrė Hagoje, prisidengę 
anglių eksporto įmone. Pogrindyje atsidūrę slaptieji agentai veiklą vyk- 
dė miesto centre įsikūrusioje senienų parduotuvėlėje. Jos adresą davė 
agentui A-54 ir netrukus iš jo sulaukė atvirutės, ant kurios Voralis buvo 
nurodęs vokišką adresą ir rašė, jog yra kviečiamas į komercinį pristaty- 
mą Prahoje. Gavę iš jo žinią čekai nudžiugo, nes, be karinių naujienų, 


Voralis galėjo juos informuoti apie gyvenimo sąlygas šalyje. 


Pastatas Prahoje, kuriame įsikūrė gestapas. 
Himlerio sekliai iš arti stebėjo A-54 veiklą. 

Kitoje, iš Prahos siųstoje, atvirutėje A-54 pranešė atvykęs į Hagą. Su- 
sitikimas, kuriam pamatus paklojo ankstesnis nuoširdus agentų bendra- 
vimas, įvyko birželio 3 d. Per jį vokietis čekams nepasakė jokių naujienų. 
Pasaulinės svarbos žinių pranešė per kitą susitikimą rugpjūčio viduryje: 


Vokietija ruošėsi netrukus pulti Lenkiją. 


PRASIDEDA KARAS 


Prarijęs Čekoslovakiją, godus Hitleris nusitaikė apžioti Lenkiją. Vo- 
kiečiai norėjo atsiimti Dancigo (arba Gdansko) koridorių, kuris teko 
lenkams po Pirmojo pasaulinio karo, turėjo priėjimą prie jūros ir dalijo 
Vokietiją į dvi dalis. Vis dėlto lenkai neketino pasiduoti vokiečių spau- 
dimui kaip čekai ir net užsitikrino Vakarų jėgų pagalbą. 

Nors 1939 m. vasarą Europoje pūtė karo vėjai, mažai kas tikėjo, kad 
Hitleris pakels savo šalį į karą su Prancūzija ir Didžiąja Britanija. A-54 
prognozė vėl pasitvirtino: sulaužęs Lenkijai duotus pažadus, Hitleris 
įsakė ją pulti. Karas prasidėjo. 

A-54 Čekijos slaptosios tarnybos agentams toliau siuntė informaciją 
į Londoną. Saugumo sumetimais pakeitė pseudonimą - iš Voralio vir- 
to Franta. Franta čekams nurodė vienos patikimos savo bičiulės adresą 
Prahoje, kad jie turėtų kur jam siųsti laiškus, kuriuose apie svarbius rei- 
kalus rašydavo specialiu nematomu rašalu. 

1940 m. balandžio pabaigoje čekai Hagoje gavo skubią telegramą nuo 
Frantos: šis pranešė, kad 1940 m. gegužės 10 d. bus užpultos Olandija, 
Belgija ir Prancūzija. Kadangi visi vokiečio pranešimai iki tol pasitvirti- 
no, nė akimirkos nedvejodami čekai tuoj pat ėmė ruoštis sprukti į Lon- 
doną. Tuo tarpu Paryžiuje būręsi Čekijos agentai iš Frantos radiju per 
patikimą žmogų Šveicarijoje gavo žinią, kurioje jis smulkiai informavo 
apie vokiečių rengiamą Prancūzijos puolimą. Čekai susirūpino dėl savo 


šalies atstovų Paryžiuje. Išgirdę tokią naujieną, šie smarkiai sunerimo ir 

galiausiai nusprendė apie tai pranešti vyriausiajam Prancūzijos kariniam 
štabui. Deja, prancūzai žinią išklausė abejingai - manė, kad ji netikra. 

Informacija apie puolimą iš rytų pasiekė ir Londoną, tačiau čekai, 
užuot sulaukę padėkos už tokias svarbias žinias, tapo ambicijų įkaitais; 
britai įsižeidė, kodėl pirmiau apie tai čekai pranešė prancūzams, o ne 
jiems. 

Neįtikėtina, bet nei britai, nei prancūzai neatkreipė dėmesio į čekų 
agentų iš A-54 gautą informaciją, o viskas atsitiko taip, kaip sakė vokie- 
tis. 1940 m. gegužės 10 d. vermachtas vienu metu puolė Olandiją, Belgi- 
ją ir Liuksemburgą. Prancūzai ir britai suskubo ginti Belgiją, tačiau pa- 
sirodė bejėgiai prieš viską su žeme lyginantį Vokietijos žaibo karą (vok. 
Blitzkrieg). Birželio 22 d. Prancūzija pasirašė paliaubas. 

Absoliučia nacistinės Vokietijos galia abejojo tik Didžioji Britanija. 
Hitleris surengė britų puolimą iš oro - operacijos Jūry liūtas preliudiją. 
Iš Frantos čekai žinojo, kada vokiečiai planuoja išsilaipinti. Nors A-54 
buvo patikimas informacijos šaltinis, britai vis dar juo netikėjo. 

1940 m. gruodžio 19 d. Čekijos slaptoji tarnyba Londone gavo žinių 
apie rengiamą dar vieną didžiulį puolimą. Franta pranešė, jog Vokietija 
įsiverš į Sovietų Sąjungą 1941 m. gegužės mėnesio antroje pusėje. Šią Ži- 
nią čekai gavo kitą dieną po to, kai Hitleris pasirašė „Instrukciją Nr. 21“, 
kurioje patvirtino šio puolimo datą. Planuojamą įsiveržimą pavadino 
operacija Raudonbarzdis ir jos pradžią nurodė gegužės 15 d., kada turėjo 
būti baigtas pasiruošimas. Čekai anksčiau nei pačių vokiečių generolai 
galėjo perskaityti instrukciją, kurios pradžioje buvo įrašyta „didžiausia 
paslaptis“. 

Po šio įspėjimo praėjus kelioms dienoms čekai patarė A-54 dėl sau- 
gumo vėl pasikeisti slapyvardį. Nuo tos akimirkos agentas buvo nebe 
Franta, o Renė. 

Tapo įprasta, kad visi išankstiniai „įžvalgiojo“ vokiečio pranešimai 


pasitvirtina. Vokietija puolė Sovietų Sąjungą, nors „Instrukcijoje Nr. 21“ 

paskirta data buvo nukelta dėl iš anksto nenumatytos kampanijos, kurią 
Hitleris privalėjo įvykdyti Balkanuose ir užsitikrinti pozicijas Vidurže- 
mio fronte po nesėkmingos italų atakos prieš Graikiją, kurią surengė 
Musolinis. 

Operacija Raudonbarzdis galiausiai buvo įvykdyta birželio 22 d. Hi- 
tleris rizikavo, kad jo kariuomenę užklups žvarbi rusiška žiema dar ne- 
pasiekus Maskvos. Visą 1941 m. vasarą vokiečių tankai skverbėsi tolyn 
į Rusijos stepes, šimtai tūkstančių sovietų kareivių įkliuvo į gigantiškas 
apsuptis. Tikimybė, kad Raudonosios armijos gynyba subyrės it kortų 


pilis, sulig kiekviena diena vis didėjo. 


TRYS KARALIAI 


Kol Vokietija brovėsi į Sovietų Sąjungą nenuleisdama žvilgsnio nuo 
Maskvos, o į Hitlerio štabą vis plaukė naujos žinios apie pergales, ges- 
tapas taip pat nesėdėjo sudėjęs rankų Vokietijos „galiniame kieme“. 
Himlerio sekliai iš arti stebėjo čekų rezistentų grupę, kuriai vadovavo 
Vaclavas Moravekas (Vaclav Moravek). Grupė buvo pasivadinusi „Trys 
karaliai (ček. T7i Kralovė), nes iš pradžių jai vadovavo trys asmenys: 
Josefas Mašinas (Josef Masin), Josefas Balabanas (Josef Balaban) ir pats 
Moravekas. 

„Trys karaliai“ neapsiribojo veiksmais vien Čekijos teritorijoje, todėl 
tapo ypač pavojingi nacių režimui. 1941 m. sausį jie Berlyne susprog- 
dino dvi nedideles bombas: vieną Karinių oro pajėgų ministerijoje, kitą 
policijos nuovadoje. Po mėnesio Vokietijos sostinėje čekų partizanai 
pasikėsino į Reinhardą Heidrichą, tuometį reicho Saugumo tarnybos 
vadą: susprogdino bombą Anhalto geležinkelio stotyje, bet trauki- 


nys, kuriuo važiavo Heidrichas, atvyko pavėlavęs, ir operacija žlugo. 


* Nepainioti su anksčiau minėtu Františeku Moravecu, kuris tuo metu Londone dirbo ištremtos 
Cekijos vyriausybės slaptojoje tarnyboje. (Aut. past.) 

Vaclavas Moravekas priklausė čekų antinacistiniam judėjimui 
ir buvo „Trijų karalių“ lyderis. 

Gestapas užsibrėžė iš pagrindų išardyti sukilėlių grupuotę; balandį suė- 
mė Balabaną, o gegužę - Masiną. „Trijų karalių vadas liko Moravekas. 
Renė per draugą, dirbantį gestapo būstinėje Prahoje ir žinantį apie 
rengiamas čekų medžiokles, įspėjo čekų agentus, kad gestapas jau žino, 
kur šie turi įsitaisę radijo stotį. Nuo tada rezistentai žinutes transliuodavo 
vis iš kitos vietos. Vis dėlto spalio 3 dieną įvyko neišvengiamas dalykas: 
radijo stotis buvo aptikta ir areštuota kartu su agentais, kurie tuo metu 
buvo patalpose, tik Moraveko vokiečiams sugauti nepavyko. Per šią ope- 
raciją vokiečiai pasisavino Renė surinktos informacijos ataskaitas. 
Iššifravęs medžiagą gestapas įsitikino tuo, ką numanė jau seniai: 
aukštas Vokietijos pareigūnas dirbo čekų kovotojams ir teikė jiems labai 
vertingos informacijos. Naujasis reichsprotektorius Heidrichas asme- 
niškai ėmėsi šios bylos ir liepė suformuoti specialią komisiją išdavikui 


demaskuoti. Byla buvo pripažinta „vieša paslaptimi“. 


A-54 IŠAIŠKINTAS 


Praėjus kelioms dienoms po „Trijų karalių“ išardymo, iškvotus du per 
operaciją suimtus agentus paaiškėjo, kad A-54 yra aukštas pareigūnas 
vokietis, reziduojantis kažkur Prahos šiaurėje. Buvo patikrinti archy- 
vai ir sužinota, kur gyvena gydytojas Holmas. Išsiaiškinta, kad Paulas 
Stainbergas netikras jo vardas. Iš tiesų jis buvo Paulas Tiumelis (Paul 
Thūmmel). 

Paului Tiumeliui tuomet buvo trisdešimt devyneri. Gimė Noihau- 
zene, dirbo duonkepiu, 1927 m. prisidėjo prie vietinės nacių partijos 
įkūrimo. Būtent šioje partijoje politinę karjerą pradėjo būsimasis SS va- 
das Heinrichas Himleris, tuomet buvęs paprastas paukštininkas, kuris, 
atvykęs Noihauzeną, apsistojo Tiumelio namuose. 

Naciams pakilus į valdžią Himleris, jau SS reichsfiureris, pademons- 


travo Tiumeliui padėką už suteiktas paslaugas bei ištikimybę partijai ir 

paskyrė į admirolo Kanario (Canaris) vietą Vokietijos slaptojoje tar- 
nyboje Abwehr. Tiumelis netruko tapti Abwehr patikėtiniu Dresdeno 
mieste. Nacių partijoje registruotas 61 574 numeriu, už veiklą įver- 
tintas aukso medaliu Tiumelis galėjo pasigirti asmeninėmis Himle- 
rio rekomendacijomis, todėl bet kokie įtarimai nuo jo atšokdavo kaip 
vanduo nuo žąsies. 

Pirmiausia į galvą šauna, kad Tiumelis pakeitė veiklos kryptį nusi- 
vylęs bendražygiais ir pamatęs, į kokį brutalų režimą pakliuvo Vokie- 
tija, tačiau manoma, jog 1936 m. sėsti į naktinį traukinį, kirsti Čekijos 
sieną ir į pirmą rastą pašto dėžutę įmesti Karo ministerijai skirtą laiš- 
ką privertė piniginiai sunkumai. 

Tiumelį gestapas sulaikė 1941 m. spalio 13 d. Gelbėdamas savo 
kailį per tardymą sakė esąs dvigubas agentas, patvirtino, kad dirba 
čekų rezistentų būstinėje, turi kontaktų su slaptąja šalies tarnyba ir 
užtikrino, kad ši neįtarė, jog yra ruošiamasi su ja susidoroti, o tam 
įvykdyti reikėjo daugiau laiko. 

Gestapo agentai patikėjo dvigubu sulaikytojo žaidimu ir jį už gar- 
bės žodį paleido į laisvę 1942 m. kovo 2 d., tačiau nuo tos akimirkos jį 
ėmė atidžiai sekti. Gestapas buvo tikras, jog Tiumelis mėgins susitikti 
su čekų agentais, ir nusprendė palaukti, kad šie pakliūtų į spąstus. 

A-54 puikiai žinojo gestapo darbo metodus, todėl su čekais tie- 
siogiai nesusitiko. Agentui sekti buvo paskirtas gestapo darbuotojas, 
kuris kiekvieną naktį nakvodavo jo namų svetainėje. Tiumelis visada 
eidavo miegoti labai vėlai; sargybinį galiausiai įveikdavo miegas, ir 
jis nematydavo, kaip Tiumelis pro savo kambario langą išlipdavo į 
gatvę. Agentas reguliariai susitikinėjo su „Trijų karalių lyderiu Vacla- 
vu Moraveku. Tokiu būdu čekų agentai toliau gaudavo informacijos 
iš A-54 ir siųsdavo ją į Londoną. Per vieną pokalbį radijo bangomis 
čekai paprašė bendražygių Londone išgelbėti A-54 lėktuvu. 

Gestapo kantrybė išseko kovo mėnesio pabaigoje, nes Tiumelis 
niekaip neįkliuvo į spąstus, todėl buvo neįmanoma sugauti apsukrųjį 
Moraveką. Vokiečiai Tiumeliui paskelbė ultimatumą: jis turėjo privilio- 
ti „Trijų karalių“ vadą į savo namus, o tada gestapas jį ketino sugauti. 
Tiumelis išėjo ieškoti Moraveko, o jo namuose liko laukti keli gestapo 
agentai. Kai grįžo be čeko, vokiečiai jį suėmė. 

Po kankinamo tardymo Tiumelis prisipažino susitaręs su Moraveku 
susitikti kitą dieną. Į sutartą vietą sutartą valandą atsėlino Heidricho 
pakalikai. Moravekas atėjo, bet gyvas nebuvo sugautas: čekas apšaudė 
gestapininkus ir galiausiai nusišovė pats. Jis turėjo kelių parašiutininkų 
nuotraukas, kurias greičiausiai ketino atiduoti A-54, kad jiems parengtų 


padirbtus dokumentus. 


PASKUTINIS SLAPYVARDIS 


1942 m. gegužės 16 d. Heidrichas parašė Nacių partijos kanceliarijos va- 
dovui Martinui Bormanui (Martin Bormann) laišką, kuriame išdėstė, kad 
suėmė Tiumelį už išdavystę, nurodė jo narystės partijoje numerį ir pridūrė, 
jog suimtasis yra apdovanotas partijos garbės medaliu. Heidrichas Borma- 
nui rašė, jog Tiumelis prisipažino, kad britų ir čekų slaptosioms tarnyboms 
dirbo nuo 1934 m., o už parduotą informaciją iš viso gavo šimtą keturias- 


dešimt tūkstančių markių. Bormanas jam atsakė: 


„Gerbiamasis kolega Heidrichai: atsakau į jūsų gegužės 
16 d. laišką, kad Tiumelis yra išmestas iš partijos. Apie jį ne- 
būtina informuoti suinteresuotų šalių nei Saksonijos vadovybės. 


Heil HirleyF 


Noihauzene gyvenanti ir kepėja dirbanti Tiumelio motina parašė laišką 
SS vadui Heinrichui Himleriui prašydama pasigailėti jos vienturčio sūnaus, 
uždaryto, centrinės gestapo būstinės vienutėje, Prahoje. Himleris 1944 m. 


rugsėjo 12 d. jai atsakė: 

„Ponia Tiumel, gavau jūsų laišką 1944 m. rugpjūčio 25 d. dėl 
jūsų sūnaus Paulo. Apgailestauju, tačiau jūsų prašymo negaliu 
patenkinti. Jūsų sūnus yra kaltinamas didele išdavyste ir priva- 
lės stoti prieš karo teismą, kai bus surinkti reikiami įrodymai. 


Heil HileyF 


Paulas Tiumelis nestojo prieš jokį teismą, nebuvo renkami jokie įrody- 
mai. Manoma, kad SS iškėlė bylą Kanariui ir jo karinei slaptajai tarnybai: 
siekdamas išgelbėti savo gyvybę, Tiumelis pasisiūlė būti liudytojas. Maža 
to, kad jo ginti nesutrukdytų Abwehr, SS agentas buvo „pradangintas“ po 
kita, Tomano, pavarde. Tik šįkart Tiumelis jos neišsirinko pats. Ši pavardė 
buvo jo paskutinė. Iki tol, be skyriuje minėtų, jis slėpėsi po šiais vardais: 
Jochenas, Raabas, Wedelis, Františekas, Lokys ir net Eva. 

Taigi, Tiumelis buvo perkeltas iš gestapo būstinės į mažą Terezyno 
tvirtovę ir pristatytas „olandu komendantu Peteriu Tomanu, buvusiu 
karo atašė Prahoje“. Nė vienas iš kalėjimo kaimynų negirdėjo jo kalban- 
čio olandiškai, tik vokiškai saksonišku akcentu. Olandijos vyriausybė 
patvirtino, kad niekada neturėjo karo atašė pavarde Tomanas. 

Paului Tiumeliui mirties bausmė buvo įvykdyta 1945 m. balandžio 
20 d., tiksliai Hitlerio gimimo dieną ir prieš pat Antrojo pasaulinio karo 
pabaigą. Likimas buvo negailestingas šiam žmogui, kuris, demonstruo- 
damas neįtikėtiną drąsą, ryžosi pasipriešinti nacių savivalei Europoje, 
deja, nesėkmingai. Jei sąjungininkai būtų pasikliovę jo teikta svarbia, iš- 
samia informacija, labai tikėtina, kad būtų gerokai anksčiau sutriuškinę 
Trečiąjį reichą, o slaptasis agentas būtų sulaukęs padėkos, kurios buvo 


vertas už drąsą stoti prieš despotišką Hitlerio režimą. 


Žmogus, 
kuris išgelbėjo Londoną 


Mišelis Olaras (Michel Hollard) buvo žemo ūgio, kresnas prancū- 
zas, pagal profesiją inžinierius. Vedęs, turėjo tris vaikus. Iki Antrojo 
pasaulinio karo buvo paprastas žmogus, dirbo statybų bendrovėje. 
Olaro gyvenime vyravo rami, kasdienė rutina, tačiau jis buvo drąsus 
vyras, pasiruošęs bet kam, kad apgintų savo šalį. Tai jau buvo įrodęs 
per Pirmąjį pasaulinį karą: vos sulaukęs aštuoniolikos, išėjo iš namų, 
kad įstotų į Prancūzijos kariuomenę ir kovotų su vokiečiais. Už narsą 
karo lauke buvo apdovanotas Karo kryžiumi. 

1939 m. rugsėjį, kai Prancūzija paskelbė karą į Lenkiją įsiveržu- 
siai Vokietijai, Olaras vėl stojo į kariuomenę, tačiau šįsyk nebuvo pri- 
imtas. Neva keturiasdešimt vienerių jau buvo per senas kelti ginklą. 
Kad kaip nors prisidėtų prie karo, jam teko pasitenkinti darbu ginklų 
fabrike. Po metų Vokietijos kariuomenė vėl puolė Prancūziją; šįkart 
priešai užgrobė Paryžių. Vokiečiai užėmė sostinę ir privertė fabriką 
dirbti okupantams. Olaras neketino lieti prakaito priešų labui ir atsi- 
sakė darbo fabrike. 

Savo elgesiu mažaūgis, tačiau kupinas plačių užmojų prancūzas pa- 
rodė nepaklusiąs vokiečiams, nors prieš juos nulenkė galvas didžio- 


ji dalis, kaip paaiškėjo, kur kas už Olarą praktiškesnių Prancūzijos 

Prancūzas Mišelis Olaras 
nusprendė vienas kautis su 
okupantais vokiečiais. Jo 
herojiškas darbas davė vaisių. 


gyventojų. Olaro protestas tuo nesibaigė; jis nusprendė kovoti pagal iš- 
gales ir kada nors išvyti įsibrovėlius iš savo šalies. Tada neįsivaizdavo, 
kokį svarbų indėlį įneš į sąjungininkų pergalę. Tuo metu jam nė nešovė 
į galvą, kad Mišelio Olaro vardas aukso raidėmis bus įrašytas į Antrojo 
pasaulinio karo istoriją ir jis bus pripažintas „žmogumi, kuris išgelbėjo 
Londoną“. 

Metusiam darbą ginklų fabrike ir atsisakiusiam ramios ateities Olarui 
reikėjo spręsti kur kas skubesnius rūpesčius — susirasti kitą darbą, kad 
išlaikytų šeimą. Netrukus tapo sintezės dujų - deginant medieną gauna- 
mų dujinių degalų, kurie buvo naudojami automobiliams, kai trūkdavo 
dyzelinio kuro, - gamintojo atstovu. Tuo metu Olaras negalėjo žinoti, 


kad šis darbas jam labai pravers kovoje su vokiečiais. 

Nepabūgęs rizikuoti gyvybe, Olaras nusprendė tarnauti šaliai, kuri 
po Prancūzijos žlugimo vienintelė atsilaikė prieš nuožmiąją Hitlerio Vo- 
kietiją, - Didžiajai Britanijai. Kad susisiektų su britų vyriausybe, jam 
reikėjo vykti į Šveicariją ir ten kreiptis į diplomatinę Britanijos atstovy- 
bę. Olaras pamėgino nelegaliai pereiti smarkiai saugomą Prancūzijos ir 
Austrijos sieną. Pasienio ruože buvo sučiuptas vokiečių, tačiau Olarui 
pavyko juos įtikinti, jog jis neva apžiūrinėja miškus ir ieško medienos 
sintezės dujas gaminančiam fabrikui, kuriame dirba. Kaip įrodymą pa- 
teikė savo dokumentus. Antrą kartą kirsti valstybių sieną pabandė naktį 
ir sėkmingai perėjo į kitą pusę. 

Atsidūręs Šveicarijoje Olaras tuoj pat prisistatė į Britanijos ambasadą 
Berne ir pasisiūlė tarnauti sąjungininkų labui. Anglai jį priėmė ir davė 
užduotį: paprašė, kad grįždamas į Prancūziją pakeliui identifikuotų vo- 


kiečių kariuomenės dalinius ir registruotų jų judėjimą. 


INFORMATORIŲ TINKLAS 


Olaras šio darbo ėmėsi savo noru. Niekas neprašė, kad taptų žvalgu. 
Taip pat niekas nepadėjo jam tokiu tapti. Jis neturėjo nei radijo, nei pini- 
gų parašiutui įsigyti, nepriklausė jokiam informatorių tinklui. Kai reikė- 
davo perduoti informaciją britams, tiesiog pereidavo sieną į Šveicariją; 
taip Olaras sėkmingai suvaikščiojo gerą pusšimtį kartų. 

Trejus metus Olaras zujo skersai ir išilgai per okupuotą Prancūziją ne- 
sukeldamas vokiečiams įtarimų, nes sakydavo ieškąs medienos fabrikui. 
Zvalgo darbą ilgainiui pradėjo dirbti ne vienas: lekiant mėnesiams jam 
pavyko suburti nemenką skaičių prancūzų, kad padėtų rinkti informa- 
ciją; ypač pagelbėdavo geležinkelio darbuotojai, kurie pirmieji įspėdavo 
apie bet kokį kariuomenių judėjimą. Į savo tinklą įtraukė sunkvežimių 
vairuotojus, ginklų fabrikų darbininkus ir net padavėjus, kurie kavinėse 


klausydavosi vokiečių kareivių ir pareigūnų pokalbių. 

Iš surinktų informatorių suformavo grupę Rėseau Agir (pranc. „veiks- 
mo tinklas“), kurios narių greitai padaugėjo iki šimto dvidešimties. 

Informatoriaus darbas okupuotoje Prancūzijoje buvo labai pavojin- 
gas: dvidešimt tinklo narių vokiečiai sugavo, ištardė, nukankino ir ga- 
liausiai nužudė. Kiti susižeisdavo per susirėmimus su vokiečių patruliais, 
kai kuriems, pakliuvusiems į priešų nelaisvę, pavykdavo pabėgti. Olaras 
kelissyk taip pat buvo atsidūręs ant mirties slenksčio. Kartą grįždamas 
per sieną iš Šveicarijos neapdairiai žingsniavo su uždegta cigarete; kai 
išgirdo vokišką riksmą „Stot!“, užgesino ją į medį, o pats krito ant žemės. 
Kol atbulomis šliaužė tolyn, vokiečio kulkos susmigo į medžio kamieną. 

Metodiškai organizuodami stebėjimus, Olaras su bendražygiais suži- 
nojo tikslias slaptų vokiečių aerodromų ir pakrantės baterijų vietas, iš- 
siaiškino, kad priešai ruošiasi Bolonėje įrengti povandeninių laivų bazę, 
sąjungininkus informuodavo apie ištisų divizijų veiksmus Prancūzijos 
mastu ir perduodavo kitų svarbių žinių. 

Olaras nebijojo rizikuoti gyvybe, bet visai netroško, kad dėl pavojin- 
gos veiklos nukentėtų jo šeima. Dėl to beveik išsižadėjo šeiminio gyve- 
nimo, nuo žmonos Ivonos (Yvonne) ir vaikų Francinos (Francine), Flo- 
rijano (Florian) bei Vincento (Vincent) laikėsi atokiai, juos aplankydavo 


retai, baimindamasis prišaukti nelaimių. 


SVARBUS ATRADIMAS 


Olaras britams reguliariai siųsdavo vertingos informacijos, kurios 
gaudavo iš bendradarbių. Didžiausias jo žygdarbis, lėmęs net karo baig- 
tį, prasidėjo 1943 m. rugpjūtį vienoje Ruano kavinėje. Nuolatinis Olaro 
informatorius, dirbantis miesto geležinkeliuose, parašė jam apie kavi- 
nėje netyčia nugirstą pokalbį. Du darbininkų verbuotojai kalbėjosi apie 
milžiniško dydžio statinį, kurį slapčia statė vokiečiai ir kuriam reikėjo 


neįtikėtinų kiekių betono. 

Agentas sumanė pats nuvykti į Ruaną ir savo akimis pamatyti staty- 
bas. Nuvyko, bet šniukštinėjimas buvo bergždžias: vokiečiai vykdomus 
darbus akylai saugojo, kad niekas nesužinotų jų vietos. 

Vis dėlto Olaras turėjo įvairiausių ryšių. Gavęs juodą kunigo sutaną, 
ja apsirengė ir, pasičiupęs Bibliją, apsilankė vietinėje įdarbinimo agen- 
tūroje sakydamas atstovaująs krikščioniškai organizacijai, kuri rūpina- 
si dvasine darbininkų gerove. Pasiteiravo, ar apylinkėse nevykdomos 
kokios nors svarbios statybos, kuriose dirbtų daug žmonių. Jam atsakė, 
kad prie Ofės, už trisdešimties kilometrų nuo Ruano, vyksta statybos, 
tačiau tiksli jų vieta nežinoma, nes agentūra šiam objektui darbininkų 
nesamdanti — vokiečiai atsiveža darbo jėgos iš kitur ar atveja kalinių. 
Olaras gavo informacijos, kurios norėjo. Auka užkibo ant kabliuko. 

Agentas kunigo sutaną išmainė į mėlyną darbininko uniformą ir 
sėdo į traukinį važiuoti į Ofę. Išlipo stotyje ir nedelsdamas leidosi ieš- 
koti statybvietės. Iš gyvenvietės vedė keturi keliai; tris iš jų patikrino, 
bet nieko nerado. Keliaudamas ketvirtuoju priėjo vietą, iš kur tolumoje 
aiškiai išvydo kelis šimtus triūsiančių darbininkų, kurie iš betono statė 
pastatus. 

Vietą akylai saugojo ginkluoti sargybiniai. Darbo drabužiais vilkin- 
tis drąsusis prancūzas stvėrė kažkieno šalimais paliktą karutį ir ramu- 
tėlis perėjo užtvarą. Sargybiniai mėlyna apranga vilkintį, vežimėlį stu- 
miantį vyrą palaikė savu darbininku ir praleido. 

Patekęs į statybvietę Olaras ėmė spėlioti statinio paskirtį. Iš pradžių 
atrodė panašu į garažą didžiuliams sunkvežimiams, bet agentas nesku- 
bėjo daryti išvadų ir stebėjo aplinką toliau. Darbininkai buvo ne pran- 
cūzai, daugiausia - olandai arba lenkai. Vieno jų paklausė, ką stato, bet 
šis mostelėjo į prižiūrėtoją, kurį lydėjo pareigūnas vokietis, kviesdamas 
pasiteirauti jo. Olaras palaukė, kol vokietis nuėjo į šalį, ir labai atsargiai 
pamėgino išklausti prižiūrėtoją, kas čia statoma. Laimė, klausimai pri- 


žiūrėtojo nenustebino, bet nieko svarbaus pasakyti jis negalėjo. Tik 


219 


EMA MU. RE AND A 


prasitarė, kad kitose vietose kyla panašūs statiniai. Olarui ši informacija 
buvo labai svarbi. 

Prancūzą nustebino tai, ką išvydo: maždaug penkiasdešimties me- 
trų ilgio betoninį taką, panašų į slidininkų naudojamus šuoliams atlikti. 
Takas driekėsi palei įtemptą mėlynos spalvos kabelį. Olaras nusprendė 
išsiaiškinti, kuria kryptimi jis nutiestas, ir, stengdamasis, kad niekas ne- 
pastebėtų, išsitraukė kompasą. Pamatė, kad takas orientuotas į šiaurės 
rytus. Tą pačią naktį išsitiesė žemėlapį ir apstulbo supratęs, kad pratę- 
sus linija eina tiesiai per Londoną. Dieną išsiaiškino, jog statybos vyksta 
ištisą parą, darbininkai pluša trimis pamainomis, — iš to buvo galima 
spręsti, kad vokiečiai skuba pastatyti tai, ką užsimoję. Surinkęs visą šią 
informaciją agentas patraukė į Šveicariją perduoti jos anglams. 

Taigi, Olaras vėl kirto sieną, kad informuotų britus apie tai, ką matė 
Ruane. Kai šios žinios pasiekė Londoną, sąjungininkų vadai smarkiai 
sunerimo. Statybų tikslo nežinojo, tačiau faktas, kad statiniai nutaikyti į 
Britanijos sostinę, nebylojo nieko gero. Ekspertai priėjo išvadą, kad vo- 
kiečiai veikiausiai ruošiasi iš naujo bombarduoti Londoną, kaip 1940 m. 
rudenį ir žiemą, o matyti įrenginiai yra susiję su antpuoliu, tačiau pripa- 


žino nenutuokią, kam jie skirti. 


DAUGIAU STATINIŲ 


Konstrukcija buvo grėsmingai nutaikyta į Britanijos sostinę, todėl 
sąjungininkų karinė vadovybė suteikė absoliučią pirmenybę Olaro tei- 
kiamai informacijai apie tai, kas statoma Ofėje. Prancūzui buvo įsakyta 
liautis rinkus kitą informaciją, visą dėmesį sutelkti į paslaptingąjį statinį 
ir išsiaiškinti, ar vokiečiai stato daugiau tokių objektų, kaip užsiminė 
darbininkų prižiūrėtojas. 

Grįžęs į tėvynę Olaras su keturiais bendradarbiais surengė kelionę 


dviračiais po šiaurės Prancūziją. Pasiėmę žemėlapius ir kompasus, agen- 

Karališkųjų oro pajėgų 
herbas. Britai surengė 
žvalgybinių skrydžių virš 
vietovių, kurias nurodė 
Olaras ir jo bendražygiai. 


tas su bičiuliais pradėjo panašių į Ofės statinių paiešką, o kad nesukeltų 
įtarimų, apsimetė ekskursija besimėgaujančiais dviratininkais. 

Ieškodama statinių, Olaro grupė iššukavo kelias apygardas. Klausi- 
nėdami vietinių gyventojų, aptiko jas vieną po kitos - per tris savaites 
rado daugiau nei šešiasdešimt. Įpusėjus 1943 m. lapkričiui buvo aptiktos 
dar keturiasdešimt. Visi statiniai buvo išdėstyti 300 km ilgio ir 50 km 
pločio ruože palei jūros krantą, dauguma jų nutaikyti į Londoną, kiti - į 
Bristolį. 

Olaras nuvyko iš Šveicariją perduoti informacijos britams. Karališ- 
kosios oro pajėgos surengė pirmąją oro žvalgybą virš Olaro nurodytų 
vietovių ir išvydo, kad vien palei krantą tarp Kotanteno pusiasalio ir Pa 
de Kalė įrengtos šešiasdešimt devynios „slidinėjimo rampos“ - taip bri- 
tai praminė neįprastus statinius. Niekas nežinojo, kam vokiečiai ruošiasi 
šias rampas panaudoti, bet įtarė, kad iš jų gali būti paleisti slaptieji gin- 
klai, apie kuriuos skelbė nacių propaganda. Atsakymas glūdėjo vokiečių 


bazėje Pėnemiundėje prie Baltijos krantų. 

BRĖŽINIO VAGYSTĖ 


Žvalgyboje sėkmės neįmanoma nuspėti. Keli netikėti sutapimai 
nuvedė Olarą prie Hitlerio labiausiai saugomos paslapties. Vienas iš 
nuolatinių Olaro pagalbininkų, teikęs informaciją iš aerodromo, ku- 
riame dirbo, įkalbėjo kitą savo draugą Andrė (Andrė) įsisiūlyti dirbti į 
vieną iš paslaptingųjų rampų statybviečių Bua Karė. Praleidęs savaitę 
naujajame darbe, Andrė Olarui įteikė jam į rankas patekusių brėžinių 
eskizus. Tuomet agentas paprašė per kalkę nukopijuoti pagrindinį brė- 
milinės kišenėje, o patį drabužį dėvėjo net kontoroje. Vienintelį kartą 
jį nusivilkdavo lygiai devintą valandą ryto, kai eidavo praustis. Kelias 
dienas Andrė stebėjo, kiek laiko rytais prausykloje vokietis užtrunka: 
nuo trijų iki penkių minučių. Vieną rytą, kai darbų prižiūrėtojas nusi- 
vilko milinę, Andrė įsėlino į jo kabinetą, ištraukė iš kišenės pagrindinį 
brėžinį ir greitai jį perpiešė. Kai vokietis po penkių minučių grįžo, brė- 
žinys lyg neliestas gulėjo jo milinės kišenėje. 

Andrė gavo itin vertingos informacijos, bet negalėjo pasitraukti iš 
darbo ir nunešti jos Olarui. Gautas brėžinys buvo labai svarbus, Ola- 
rui jį reikėjo perduoti kuo greičiau, todėl Andrė nedelsdamas išgėrė 
skysčio, kurio jam buvo davęs agentas, ir išprovokavo ūmaus virški- 
nimo trakto negalavimo simptomus. Tada Andrė nuėjo pas stovyklos 
gydytoją vokietį ir pasiskundė stipriais pilvo skausmais. Gydytojas jo 
nesiklausė ir liepė grįžti prie darbo, bet kai Andrė perbalęs pradėjo 
kosėti ir vemti, išrašė leidimą vykti į Paryžių pas medikus. 

Kai Andrė parsigavo į Paryžių, juodu su Olaru palygino perpieštą 
planą su kitais brėžiniais ir schemomis, kuriuos gavo iš Rėseau Agir. 
Paskui brėžinius palygino su pastebėtais objektais statybvietėse. Dar- 


bas reikalavo ypatingo kruopštumo, tačiau galiausiai visos galvosū- 

kio detalės buvo sudėliotos į vietas, ir nuodugnus, smulkus tyrimas 
apie paslaptingus statinius, kuriuos vokiečiai taip akylai saugojo, buvo 


baigtas. 


PAVOJINGA AKIMIRKA 


Praėjus kelioms dienoms po to, kai slaptieji agentai parengė išsamią 
ataskaitą apie pastatus, kuriuos vokiečiai rentė Prancūzijos pakrantėje, 
Olaras susiruošė vėl kirsti Šveicarijos sieną ir perduoti vertingąją infor- 
maciją britams. Šįkart ant pečių užsivertė maišą bulvių, o rankoje nešė- 
si kirvį. Atrodė lyg medkirtys, tačiau gabeno maišo gilumoje paslėptus 
vertingus dokumentus. 

Olaras ėjo greitai, bet stengėsi nekelti triukšmo, kad jo nepastebėtų 
miške patruliuojantys vokiečiai. Prancūzas sieną buvo perėjęs dešimtis 
kartų, bet nė viena užduotis šiai neprilygo. Olaras priėjo spygliuotą tvo- 
rą, kuri skyrė Prancūziją nuo Šveicarijos. Kai jau buvo permetęs į kitą 
tvoros pusę maišą, kirvį ir negirdėjo jokių įtartinų garsų, staiga pajuto, 
kad jo kelį kažkas lyg geležinėmis replėmis sužnybo: tai buvo didžiulio 
sarginio šuns nasrai. 

Šuo buvo tvirtai įsikandęs auką. Olaras kentė baisų skausmą, bet su- 
vokė, kad turi kuo greičiau išsilaisvinti nuo žvėries, nes tuoj pasirodys 
vokiečių sargybinis. Apmaudu, bet kirvis, kuris dabar būtų labai pra- 
vertęs, gulėjo kitoje tvoros pusėje. Agentas nepasidavė panikai, apsi- 
dairė ir pamatė ranka pasiekiamą ilgą mietą. Jį pastvėręs su jėga įgrūdo 
į šuns nasrus ir užkimšo gerklę. Po kelių sekundžių gyvūnas, paleidęs 
sukąstą kelį, susmuko negyvas. 

Su skaudama šuns palikta žaizda Olaras per tvoros apačią prasliuogė 
į kitą pusę ir atsidūrė Šveicarijos pusėje. Lenkdamasis paimti nusviesto 
maišo, priešais pamatė ginklą atstačiusį šveicarą, tačiau šis taikė ne į 


prancūzą, o į vokiečių kareivius, kurie ruošėsi šauti į Olarą. Vokiečiai 

nuleido šautuvus ir nupėdino apgailestaudami nespėję pasirodyti minute 
anksčiau. 

Kai Olaras pristatė brėžinius į Berną, britai tuoj pat suprato jų svarbą. 
Ataskaitą oro keliu išsiuntė į Londoną ir iš Britanijos sostinės gavo lako- 


nišką telegramą: „Siuntinys gautas be trikdžių. Sveikinimai.“ 


GALVOSŪKIS IŠSPRESTAS 


Kol Mišelis Olaras su bendražygiais aiškinosi „slidinėjimo rampų“ 
paskirtį, toli nuo Prancūzijos kiti drąsuoliai - lenkai - panašiais būdais 
mėgino sužinoti, kas darosi Pėnemiundės bazėje prie Baltijos jūros. In- 
filtruoti tarp bazės darbininkų, lenkų slaptieji agentai rinko informaciją 
apie projektus, kuriuos vokiečiai vykdė šioje vietovėje. Visi požymiai 
liudijo, kad buvo bandomi slaptieji ginklai, kuriais Hitleris ketino pa- 
sukti karo eigą kita linkme, nes tuo metu, atrodė, jog ji krypsta sąjun- 
gininkų naudai. 

Informacija iš aprašymų, brėžinių ar nuotraukų buvo siunčiama į 
Varšuvą ekspertų analizei, o iš ten - paštu kaip mikrofilmai į Didžiąją 
Britaniją per Dancigą ir Švediją. Medžiaga galiausiai pasiekdavo mažą 
Medmenamo miestelį, esantį už penkiasdešimties kilometrų į vakarus 
nuo Londono. XIX a. statytame dvare būstinę turėjo įsirengusi oro foto- 
grafijų specialistų grupė. Nuo 1943 m. balandžio Medmenamo specia- 
listai, be kitų svarbių užduočių, turėjo išsiaiškinti viską, kas įmanoma, 
apie laboratorijas ir bandymų laukus Pėnemiundėje. Lenkijos slapto- 
sios tarnybos agentų surinkta informacija labai padėjo identifikuoti iš 
žvalgybinių lėktuvų užfiksuotus vaizdus. 

Įdomu tai, kad šioje įstaigoje dirbo Britanijos ministro pirmininko 
dukra Sara Čerčil (Sarah Churchill), Amerikos prezidento sūnus Piteris 


Ruzveltas (Peter Roosevelt) ir Anglijos banko direktoriaus dukra Kons- 

tanca Babington-Smit (Constance Babington-Smith). Pastaroji buvo 
Pėnemiundės nuotraukų tyrinėjimo profesionalė, pastebėdavo detales, 
kurios kitiems praslysdavo pro akis. Lygindama skirtingu laiku darytas 
nuotraukas, jose šalia vieno angaro pastebėjo truputį daugiau nei šešių 
metrų ilgio aparatą. Jo išvaizda sutapo su informacija, gauta iš lenkų 
slaptųjų agentų, kad vokiečiai konstruoja bepilotį lėktuvą ir išsiųs jį virš 
Anglijos. Tai buvo sparnuotoji raketa V-1. 

Skvarbus Konstancos Babington-Smit, kurią Čerčilis švelniai vadi- 
no „Mis Pėnemiunde, žvilgsnis užkliuvo už keistų statinių Baltijos pa- 
krantėje, kokių anksčiau nebuvo mačiusi, - rampų, kurių kraštas buvo 
pakeltas į jūrą. Babington-Smit kreipėsi nuomonės į specialistus, bet 
niekas nežinojo, kam jos skirtos, todėl atsakė, kad veikiausiai bus susi- 
jusios su bazės plėtimu. Po tokio atmestinio atsakymo Konstanca nu- 
sprendė pati išsiaiškinti statinių paskirtį. Anksčiau ji buvo smulkiai iš- 
studijavusi mažus bepiločius lėktuvus, todėl įtarė, kad rampos gali būti 


skirtos jiems paleisti. 


imi 


Sparnuotoji bomba V-1. Hitleris ketino tūkstančius tokių paleisti į Londoną 
ir parklupdyti britus. 

Nežinia dėl ko, Prancūzijoje Mišelio Olaro surinkta informacija, 
paneigianti tuščiagarbių ekspertų nuomonę, jog rampos tėra paprasta 
bazės plėtra, delsė pasiekti Medmenamo specialistus. Taigi, 1943 m. 
gruodžio 1 d. Babington-Smit susitiko su savo vadu, komendantu 
Kendaliu (Kendall), ir pateikė jam savo išvadas apie paslaptingąsias 
Baltijos rampas. Kendalis žinojo apie „slidinėjimo rampas“ Prancūzi- 
joje, todėl Konstancos aiškinimus išklausė labai rimtai. 

Kendalis parodė pastabiajai Babington-Smit prieš tris dienas da- 
rytą Pėnemiundės nuotrauką. Ji buvo neryški, bet ekspertė įžiūrėjo 
kelias paleidimo rampas, o ant vienos spėjo matanti lėktuvą-sviedinį, 
kurį pati buvo atradusi. Nuotrauka buvo aiškus įrodymas, kad palei 
Prancūzijos krantą renčiamos rampos yra skirtos leisti sparnuoto- 
sioms bomboms. Britanijos informacinės ir žvalgybos tarnybos su- 
prato įgijusios stiprią kortą kovoje su slaptaisiais vokiečių ginklais. 
Baigta dėlioti sudėtinga dėlionė - pagaliau buvo žinoma, su kuo teks 
kovoti. 

Kėlė nerimą tai, kad Pėnemiundėje jau buvo pastebėta dešimtys 
šiuos sprogmenis vežančių sunkvežimių; vadinasi, jų serijinė gamyba 
jau buvo pradėta. Buvo aišku, kad vos paruošus veikti Prancūzijoje 
išdėstytas rampas, V-1 bus paleistos į Londoną. 

Mišelio Olaro ir Konstancos Babington-Smit dėka britai sužino- 
jo, kad vos baigę statyti rampas vokiečiai ruošiasi Londoną atakuoti 
lėktuvais-sviediniais. Jie neklydo: Hitleris ketino pradėti leisti V-1 į 
Londoną dar gruodžio mėnesį. Planavo kasdien, likus porai valandų 
iki aušros, iššauti trijų šimtų bombų spiečių, o paskui, kad Britanijos 
sostinėje neatslūgtų įtampa, kas valandą paleisti po dar dvi ar tris. 
Vidurdienį lyg „sveikinimą“ buvo numatyta iššauti dar šimtą V-1. 
Užpuolęs Londoną iš oro Hitleris tikėjosi to, ko nepasiekė 1940 m., - 


sugniuždyti britus. 

Išsiaiškinusi apie Londonui gresiantį didžiulį pavojų, oro žvalgy- 
bos tarnyba suintensyvino žvalgymą vietovių, kuriose, pagal Mišelio 
Olaro ataskaitas, buvo statomos paleidimo rampos. Čerčilis liepė jas 
bombarduoti; tai prasidėjo praėjus vos trims dienoms po to, kai „Mis 
Pėnemiundė“ suprato, kad „slidinėjimo rampos“ bus naudojamos lėk- 
tuvams-sviediniams V-1 paleisti. 

Oro pajėgų generalinio štabo vadas generolas Botomlėjus (Bottomley) 


1943 m. gruodžio 14 d. parengė štai tokią ataskaitą: 


„Didžiuliai statiniai šiaurės Prancūzijoje, taip pat ir trys 
paskutiniai bombarduoti, patvirtina įtarimą, jog yra kažkaip 
susiję su tolimojo nuotolio sprogmenimis. Vieną iš jų saugo 
penkiasdešimt šeši sunkieji ir septyniasdešimt šeši lengvieji pa- 
būklai. 

Renkami įrodymai, kad slidinėjimo rampų formos įrengi- 
niai yra skirti leisti bepiločiams lėktuvams. Pagal nuotraukas 
iš oro patvirtinta, jog yra šešiasdešimt devyni tokie statiniai, 
ir manoma, kad jų iš viso gali būti apie šimtą. Jei jų statybos 
toliau vyks tokiu pačiu tempu, dvidešimt iš minėtų įrenginių 
bus baigti statyti 1944 m. pradžioje, o kiti — vasario mėnesį.“ 


Rampoms Prancūzijos pakrantėje susprogdinti buvo parengta Cros- 
sbow operacija, kurios tikslas - sužlugdyti vokiečių planuojamą ilgo nuo- 
tolio bombų ataką. Plataus masto operacija skirtingu intensyvumu buvo 
vykdoma nuo 1943 m. rugpjūčio iki 1945 m. kovo. 

Operacija, per kurią turėjo būti sunaikintos Olaro žemėlapyje pa- 
žymėtos rampos, pasisekė; vos per penkias savaites septyniasdešimt 
trys iš jų buvo beveik arba visiškai sunaikintos, kai kurios sugadintos 
taip, kad naudoti buvo neįmanoma. Dėl patirtos žalos vokiečiai buvo 


priversti atidėti numatytas Londono atakas. 

Dėl sugadintos V-1 paleidimo infrastruktūros numatytų Londono 
atakų pradžia buvo nukelta. Grandiozinis Hitlerio planas paversti Brita- 
nijos sostinę griuvėsių krūva ėjo šuniui ant uodegos. 

Vokiečiai bandė atstatyti sugriautas rampas, bet pakartotiniai priešų 
sprogdinimai pavertė šį darbą Sizifo kančia. 1944 m. balandžio pabaigo- 
je pastebėta, kad vokiečiai nebesistengia atstatyti britų suabombarduotų 
statinių: buvo akivaizdu, kad Hitleris atsisakė plano sparnuotosiomis 
bombomis apmėtyti Londoną. 

Čerčiliui tokios naujienos sukėlė įtarimą, todėl jis liepė iš naujo nu- 
fotografuoti visą šiaurinę Prancūzijos pakrantę. Tada paaiškėjo, kad vo- 
kiečiai nusprendė didžiulių, masyvių konstrukcijų, kurias sąjungininkai 
pavertė šipuliais, neatstatyti, ir slapta ėmė ręsti naujas rampas, šįkart 
mažesnes, lengvesnes, nes tokias buvo paprasčiau užmaskuoti ir sun- 
kiau pastebėti iš oro. 

Pagal Karališkųjų oro pajėgų surinktą informaciją, rampos buvo gerai 
užmaskuotos ir smarkiai apsaugotos priešlėktuvinėmis baterijomis. Šiaip 
ar taip, aptiktų rampų gausybė vertė įtarti, kad kai kurios yra tik muliažas. 
Tai buvo tiesa. 

Šios pinklės buvo ne vienintelės, kurias vokiečiai paspendė sąjungi- 
ninkams. Kai kurių subombarduotų rampų tyčia neremontavo, nors iš 
tiesų jomis naudojosi. Iš pradžių britai to nė neįtarė, bet nuodugni ir 
kruopšti nuotraukų iš oro analizė atskleidė priešų klastą. 

Čerčilis komentuodamas padėtį tvirtino: „Džiaugėmės neilgai; apsi- 
gavom, nes netrukus išsiaiškinom, kad priešas stato gerokai paprastes- 
nius ir geriau užmaskuotus įrenginius, dėl to buvo sunkiau juos aptikti 
ir prie jų priartėti. Vos radę statinius susprogdindavome. Daugelį suga- 
dinome, bet apie keturias dešimtis jų dar buvo nerasti ir veikė. Būtent iš 
jų birželio mėnesį ir buvo pradėta ataka.“ 

Iš tiesų, 1944 m. birželį vokiečiai panaudojo sąjungininkų nesusprog- 
dintas rampas paleisti bomboms V-1 į Londoną. Vis dėlto gerokas vėla- 


vimas pradėti ataką lėmė jos rezultatą. 


Duksfordo muziejuje eksponuojama mobili rampa, skirta leisti V-1 bomboms. 


PIRMOS SPARNUOTOSIOS BOMBOS 


1944 m. kovą, aiškėjant, kad per operaciją Crossbow nepavyks sunai- 
kinti visų Prancūzijos pakrantėje suręstų rampų, kitame sąsiaurio krante 
imta ruoštis pasitikti pirmas sparnuotąsias vokiečių bombas V-1. Britai 
turėjo laiko sustiprinti palei sąsiaurį išdėstytas priešlėktuvines baterijas 
ir iš dviejų tūkstančių pririšamų aerostatų pastatė užtvarą, kad apsau- 
gotų Londono dangų. Tarp šių dviejų linijų turėjo skraidyti naikintuvai 
kaip mūšyje dėl Britanijos 1940 m. 

1944 m. birželio 13 d., truputį po ketvirtos valandos ryto, oro erdvės 
stebėjimo posto Kento grafystėje, Anglijos pietuose, sargybinis išgirdo 
„didžiulį triukšmą“ ir tada iškart pastebėjo „miniatiūrinį lėktuvą, iš ku- 
rio galo sklido liepsnos. Buvo per vėlu priešlėktuvinėms baterijoms ar 
naikintuvams numušti šį keistą skraiduolį, kuris švilpė savo trajektorija 
„burgzdamas lyg senas fordas ir kildamas“, kaip vaizdžiai vėliau pasa- 


kojo jį matęs sargybinis. Po kelių minučių lėktuvas-sviedinys nukrito 

ant mažo Svanskombės miestelio, už trisdešimt dviejų kilometrų nuo 
taikinio - žymiojo Londono Tauerio, - į kurį lėkė bomba. 

Nors oro gynybai buvo pasiruošta iš anksto, per pirmąsias dešimt 
atakos dienų Britanijos sostinę pasiekė trys šimtai septyniasdešimt 
V-1 bombų. Britai greitai patobulino apsaugos sistemą ir išsiuntė 
naikintuvus, kad šie bombas pasitiktų virš sąsiaurio. Tokia gynybos 
taktika labai pasiteisino: iš devyniasdešimt septynių per vieną dieną 
į Angliją paleistų sparnuotųjų bombų tik keturios įveikė visas kliūtis 
ir pasiekė Londoną. Be to, tūkstančiams londoniečių laiku išsigelbėti 
padėjo V-1 techninė ypatybė: prieš bombai pradedant kristi imdavo 
garsiai riaumoti jos variklis. Stodavo trumpa tyla, kuri įspėdavo apie 
sprogimą, ir šios akimirkos užtekdavo rasti saugią slėptuvę. 

Londono ataka V-1 bombomis nepasisekė. Buvo pagaminta tris- 
dešimt tūkstančių sprogmenų, bet paleista tik dešimt tūkstančių. Iš 
jų Londoną pasiekė mažiau nei pustrečio tūkstančio. Nuo šių bombų 
žuvo šeši tūkstančiai londoniečių, taigi viena V-1 atnešė mirtį truputį 
daugiau nei dviem žmonėms. Buvo aišku, kad tokia neefektyvia ataka 
vokiečiai neprivers britų pulti prieš Hitlerį ant kelių. 

Jei Londono ataka sparnuotosiomis bombomis būtų buvusi pradė- 
ta 1943 m. gruodį, kaip planuota iš pradžių, rezultatai veikiausiai būtų 
buvę visai kitokie. Tuo metu visos vokiečių rampos buvo sveikos, to- 
dėl virš Londono būtų pasipylęs daug tirštesnis sprogmenų lietus. Kai 
sąjungininkai puolė vokiečius žemyne, šie dar tik statė rampas, be to, 
smarkiai abejojo, kad pasisektų pulti anglus iš jūros, todėl nuožmi oro 
ataka virš Londono galėjo priartinti progą pasiekti taiką derybomis. 

Nieko panašaus neatsitiko: Mišelio Olaro dėka V-1 paleidimo ram- 
pos buvo aptiktos ir patikėtos britų bombonešių taikikliams. 

Sąjungininkų kariuomenės vyriausiasis vadas Vakarų fronte, ame- 


rikietis generolas Dvaitas Eizenhaueris (Dwight Eisenhower), ne- 

įkainojamą Olaro įnašą į sąjungininkų pergalę paliudijo savo veikale 


„Kryžkelė Europoje“: 


„Aišku kaip dieną, kad jei vokiečiai būtų parengę ir panau- 
doję savo įrenginius šešiais mėnesiais anksčiau, nei jiems pavyko, 
mūsų įsiveržimas į Europą būtų buvęs labai sunkus, gal net išvis 
neįmanomas.“ 


OLARAS APDOVANOTAS 


Kaip klostėsi slaptajam agentui, kuris galbūt lėmė karo eigą? 

Kai Olaras į Berną pristatė smulkią ataskaitą apie bombų V-1 palei- 
dimo įrenginius Prancūzijos pakrantėje, britai paprašė, kad jis pasiliktų 
Šveicarijoje. Suprantama, Olaras jautėsi pavargęs nuo amžino slapsty- 
mosi, nuo įtampos ir baimės įstumti į pavojų savo šeimą, todėl tarpi- 
ninkų pasiūlymas atrodė labai viliojamas. Vis dėlto vyras negalėjo li- 
kimo valiai palikti pagalbininkų: geležinkelių stočių viršininkų, kurie, 
rizikuodami gyvybėmis, sudarinėjo traukinių judėjimo sąrašus, taip pat 
drąsuolių, kurie įsitrynė dirbti į angarus ir laivų statyklas, kurie karda- 
vosi į varpines stebėti vokiečių kariuomenės veiksmų... Jis nusprendė 
grįžti į Prancūziją ir tęsti savo pasiaukojamą darbą. 

Olaras buvo įpratęs elgtis taip, kad nesukeltų jokių įtarimų, bet kar- 
tą laiką leido tavernoje su trimis bičiuliais, iš kurių vienas tąsyk buvo 
kur kas plepesnis, nei leido atsargumas. Kažkas apie juos pranešė vokie- 
čiams, šie juos sulaikė ir apklausė. Vienas iš trijų sulaikytų slaptųjų agen- 
tų netrukus mirė koncentracijos stovykloje, o kitus du po trijų mėnesių 
vokiečiai paleido į laisvę. Olarą tardė ir kankino, tačiau jis vokiečiams 
neprasitarė. Naciai neturėjo jokių išdavystės įrodymų, todėl Olaro nesu- 
šaudė ir išsiuntė į Nojengamo koncentracijos stovyklą. 

Kai karas ėjo į pabaigą, vokiečiai išardė stovyklą, kalinius suvarė į ke- 


lių laivų sandėlius, nuplukdė į Šiaurės jūrą ir paliko dreifuoti tikėdamiesi, 

kad laivus sušaudys sąjungininkų bombonešiai. Laimė, Olarą ir šimtus 
kalinių išgelbėjo Švedijos Raudonasis Kryžius, kol jų nespėjo užpulti są- 
jungininkų lėktuvai. 

Po kankinimų per tardymus ir gyvenimo koncentracijos stovykloje 
apgailėtinos fizinės būklės Olaras šešias savaites praleido ligoninėje, ko! 
vėl įstengė normaliai vaikščioti. 

Karališkosios oro pajėgos atsiuntė lėktuvą, kad jį parskraidintų į 
Londoną, kur slaptasis agentas buvo įvertintas aukščiausiu kariniu Di- 
džiosios Britanijos apdovanojimu užsieniečiams - ordinu „Už ypatingus 
nuopelnus“, - tačiau Olaras tuo metu buvo pakeliui namo į Prancūziją. 
Ten apdovanojimą vėliau jam įteikė Britanijos ambasada Paryžiuje. Lėk- 
išdarkytas sijas ir statybinių atliekų krūvas; tai buvo pirmosios jo rastos 
V-1 rampos likučiai. 

Apie Olaro nuopelnus sąjungininkams leitenantas generolas seras 
Brajanas Horoksas (Brian Horrocks) kalbėjo: „Nekyla menkiausių abe- 
jonių, kad Olaras vertas aukščiausio įvertinimo. Iš tiesų tai jis išgelbėjo 


Londoną.“ 

2 r a 
2 ae S Ša 


yrius 
Operacija Most III: 
kaip gauti bombą V-2 


1939 m. rugsėjo 19 d. Hitleris pergalingai įžengė į Dancigą, miestą, 
kuris buvo puikus pretekstas atakuoti Lenkiją. Šiame mieste Hitleris 
per radiją rėžė priešams skirtą kalbą ir pareiškė: „Pasaulis išgirs apie 
dar nežinomą ginklą, kurį turėsim mes, ir mūsų niekas nedrįs pulti.“ 

Kalbą girdėjo ne tik milijonai vokiečių, bet ir Britanijos vyriausy- 
bė, kaip norėjo Hitleris, kurio kalbą netrukus išvertė ir retransliavo 
Londono BBC. Daugiausia dėmesio sulaukė grasinama triumfuo- 
jančio diktatoriaus frazė. Tuometinis ministras pirmininkas Nevilis 
Čemberlenas (Nevill Chamberlain) nedelsdamas liepė slaptajai tar- 
nybai pradėti darbą ir rasti slaptą ginklą, apie kurį Hitleris užsiminė 
savo kalboje. 

Fiurerio planams sužinoti buvo paskirtas profesorius Redžinaldas 
Viktoras Džounsas, Karinių oro pajėgų ministerijos slaptosios tarny- 
bos mokslinio departamento - tuo metu naujo darinio, gyvuojančio 
dar tik porą savaičių, - vadovas. Britanijos premjero iškelta misija 
atskleidė, jog slaptosios tarnybos mažai ką težino apie įvykius Vokie- 
tijoje, mokslo ir žinių karinio pritaikymo srityje. Beje, prieš Redžinal- 
dui Džounsui tampant slaptosios tarnybos direktoriumi joje nedirbo 


nė vienas mokslininkas. 

OSLO ATASKAITA 


Profesorius Džounsas įvertinti vokiečių mokslinius pasiekimus galė- 
jo remdamasis ataskaita, gauta iš pačios Vokietijos, kurioje buvo smul- 
kiai išdėstyti šios srities pasiekimai. 

Ši ataskaita į sąjungininkų rankas pateko neįprastu keliu. 1939 m. 
lapkričio 4 d. Britanijos ambasada Norvegijoje gavo anoniminį laišką, 
kurio autorius siūlėsi sąjungininkams gauti ataskaitą, atspindinčią tikrą- 
jį vokiečių mokslinį progresą. Britams tereikėjo nežymiai pakeisti BBC 
transliacijų į Vokietiją įžangą ir vartoti kitą pasisveikinimo žodį - taip 
laiško autorius turėjo suprasti, kad juos domina informacija, kurios jis 
galėjo suteikti. 

BBC pakeitė savo laidos šaukinį, ir kitą dieną paslaptingasis asmuo 
į ambasadą Osle atsiuntė voką su septyniais mašinėle spausdinto teksto 
lapais. Taip pat buvo pridėtas šaunamojo ginklo pavyzdys. Jūrų pajėgų 
atašė Osle ėmėsi griežčiausių apsaugos priemonių ir įsipareigojo laišką 
nusiųsti į Londoną; taip šis galiausiai pateko ant Redžinaldo Džounso 
darbo stalo. 

Dokumente buvo nepaprastai svarbi informacija apie naujausius vo- 
kiečių pasiekimus mokslo srityje. Pateikti faktai buvo tokie svarbūs, jog 
net smelkėsi abejonė, ar informacija nesuklastota. Buvo atskleisti duo- 
menys apie naujai išrastą saugiklį, kurį įmontavus į sviedinį šis sprogsta 
neatsitrenkęs į lėktuvą - užtenka priartėti prie taikinio tam tikru atstu- 
mu. Sprogimą per atstumą sukeldavo termojoninis detektorius. Britai 
taip pat sužinojo, kad vokiečiai turi dviejų rūšių radarus, kuriais nau- 
dodamiesi per nesenus antpuolius numušė kelis sąjungininkų bombo- 
nešius. 

Iš „Oslo ataskaita“ pavadinto dokumento profesorius Džounsas su- 
žinojo, kad priešai turi magnetinių torpedų bei naują atstumo matuo- 


klį, kurį galima valdyti iš žemės ir kuris yra skirtas nustatyti atstumui 

iki skrendančio lėktuvo. Džounsą ypač sudomino informacija, galimai 
susijusi su Hitlerio iš Dancigo rėžta kalba: jau minėtoje Pėnemiundės 
bazėje buvo vykdomi labai svarbūs bandymai. Ataskaitoje nenurodyta, 
kas konkrečiai turima omeny, bet viename puslapyje užsiminta, kad kal- 
bama apie toliašaudę raketą. Džounsas suprato, kad ši raketa gali būti 
tasai „nežinomas ginklas“, apie kurį Hitleris skelbėsi pranešiąs visam 
pasauliui. 

Dokumente pateikti duomenys buvo labai reikšmingi, tačiau britai į 
juos žvelgė nepatikliai. Informacija buvo pernelyg svari ir apėmė labai 
įvairius dalykus: nuo radaro, lėktuvų įrangos iki raketų. Britų specialis- 
tai buvo linkę manyti, kad joks žmogus negali žinoti tiek daug apie to- 
kius svarbius dalykus Vokietijoje, todėl įtarė, jog tai gali būti Vokietijos 
slaptosios tarnybos apgavystė. 

Ataskaita nugulė archyve, bet Redžinaldas Džounsas tikėjo doku- 
mentų tikrumu. Informacijos tikslumas ir gautas ginklo pavyzdys vertė 
galvoti, kad anoniminiu šaltiniu galima pasitikėti, todėl jis nusprendė 
pasidaryti dokumentų kopiją. Po daug metų Džounsas pripažino, kad 
„Ši ataskaita greičiausiai yra geriausia iš visų, gautų iš bet kokių šaltinių 
per karą“. Laimė, kad Oslo ataskaita buvo padėta saugoti ir atversta tik 


1942 m. pabaigoje.* 


* Oslo ataskaitą parašė Hansas Ferdinandas Mejeris (Hans Ferdinand Mayer (1885-1980)) 
1939 m. lapkričio 1-2 d. viešėdamas Osle. 1920 m. Mejeris baigė fiziką Heidelbergo universitete, 
nuo 1922 m. dirbo Siemens bendrovėje ir joje 1936 m. tapo atsakingas už tyrimų departamentą. 
Mejeris nacių režimui nepritarė, todėl po jų įsiveržimo į Lenkiją nusprendė teikti britams infor- 
maciją apie naujausius technologinius vokiečių pasiekimus ir taip prisidėti prie jų žlugdymo. 
Jis nuvyko į Oslą, ten mašinėle surinko ataskaitą ir nusiuntė ją Norvegijos sostinėje įsikūrusiai 
Britanijos ambasadai. 

1943 m. Mejerį suėmė gestapas ir išsiuntė į koncentracijos stovyklą Dachau už tai, kad jis klausė- 
si BBC ir kritikavo nacių režimą. Naciai apie Oslo ataskaitą nežinojo. Likusį karo laikotarpį Me- 
jeris praleido kitose įvairiose koncentracijos stovyklose. Oslo ataskaita buvo laikoma paslaptyje 
iki 1947 m., britai jos autorių išsiaiškino tik 1953 m. Mejeris patvirtino ją parašęs, tačiau prašė 
pavardės neviešinti baimindamasis represijų prieš savo šeimą. Jo pageidavimu pavardė nebuvo 
skelbiama iki 1989 m., paviešinta tik jam ir žmonai mirus. (Aut. past.) 

NAUJAS GINKLAS 


Oslo ataskaitoje buvo parašyta, kad vokiečiai turi bandymų stovyklą 
Pėnemiundėje, bazėje, kurią statyti pradėjo dar 1936 m. Tais metais vo- 
kiečiai jau turėjo nubraižę pirmuosius didžiulės raketos, kurią pavadino 
Aggregat-4 (A-4), brėžinius. Projektui vadovavo jaunas, perspektyvus 
vokiečių mokslininkas Verneris fon Braunas (Werner von Braun). 

Prasidėjus karui raketa buvo tobulinama etapais. Sėkmingi žaibo karai 


Hitleriui leido patikėti, kad pergalei pasiekti raketų neprireiks, todėl pro- 


Aggregat-4 (A-4) buvo techninis raketos pavadinimas, vėliau ji pervadinta 
V-2. Ši toliašaudė balistinė raketa buvo ypatinga naujovė, todėl vokiečiai jos 
tobulinimą laikė paslaptyje. 

jektą sustabdė, nors pasisakydamas Dancige kalbėjo grasinamai. Raketas 
nustota tobulinti dar ir dėl to, kad tai reikalavo milžiniškų investicijų. 

Tik 1941 m. pradžioje Hitleris suprato, kad Didžiajai Britanijai įveikti 
prireiks kur kas daugiau laiko, nei tikėjosi. Kovos dvasia, kurią Čerčilis 
įkvėpė savo sąjungininkams, ir 1940 m. vasarą nepavykusi liuftvafės oro 
ataka diktatorių paskatino atnaujinti raketų projektą. Bombonešiais bri- 
tų neparklupdė, tačiau melsti taikos juos galėjo priversti šis revoliucinis 
ginklas. 

1941 m. rugpjūčio 20 d. Hitleris liepė tęsti raketos A-4, kuri vėliau 
pervadinta V-2, bandymus. Ji atrodė baugiai: buvo dvylikos metrų ilgio 
ir svėrė dvylika tonų. Todt organizacija, kelios specialios bendrovės, jėga 
dirbti priverstų lenkų ir karo belaisvių rusų būrys pastatė naujas pože- 
mines slėptuves, įrengė laboratorijas ir prietaisus bandymams. 

Akivaizdūs toliašaudžių raketų vystymo rezultatai išryškėjo tik po 
metų. Pirmoji bomba V-2 buvo išbandyta 1942 m. birželį, tačiau skry- 
džiui nepakilo ir parvirtusi ant šono sprogo. Antras bandymas įvyko po 
mėnesio, raketą skrendančią išlaikyti pavyko vos keturiasdešimt penkias 
sekundes, kol ji ore sprogo. Spalio 3 d. pasisekė atlikti visą skrydį: pakilti 
į penkių kilometrų aukštį ir pasiekti taikinį už beveik dviejų šimtų kilo- 
metrų. Susižavėjęs daug vilčių teikiančiu progresu, Hitleris įsakė raketas 
gaminti masiškai, gamyba prasidėjo tik 1943 m. pabaigoje. 

Naujajai raketai tuo metu neprilygo joks kitas ginklas, ji iš tiesų atro- 
dė neįtikėtina. Dėl to britai neteikė reikšmės pirmiesiems pranešimams 
apie naująjį ginklą, kuris buvo bandomas Baltijos pakrantėse. 

V-2 taip pat buvo vadinama sparnuotąja bomba kaip V-1, tačiau 
nuo šios smarkiai skyrėsi. Fon Brauno sukonstruota raketa gabeno toną 
sprogstamojo užtaiso ir galėjo išvystyti daugiau nei 1 500 km per va- 
landą greitį - buvo neįmanoma jos numušti. Neskleidė triukšmo, todėl 
iš anksto apie save neįspėjo. Be abejo, ši raketa galėjo tapti lemtinguoju 


Hitlerio ginklu, atnešiančiu Trečiajam reichui pergalę. 

OPERACIJA HYDRA 


1942 m. pabaigoje Londonas iš Berlyne dirbančio chemiko dano 
gavo pranešimą, kuriame jis atpasakojo nugirstą dviejų vokiečių inži- 
nierių pokalbį. Neatsargūs vyrai aptarinėjo Pėnemiundėje vykdomus 
bandymus, ir danas gana smulkiai apie juos sužinojo. Britus prane- 
šimas sudomino, tačiau kaip ir Oslo ataskaita, nepaisant jos svarbos, 
buvo nustumtas į šalį dėl to, kad jį parašė nepažįstamas asmuo, pra- 
nešimo duomenų patikrinti nebuvo įmanoma, be to, tai galėjo būti 
priešų spąstai. 

Vokiečiai galėjo tyčia pakišti netikrą pranešimą nuo tariamo che- 
miko dano, kad pasėtų paniką, pritrauktų britų bombonešius prie Bal- 
tijos krantų ir nukreiptų jų dėmesį nuo ginklų gamyklų reiche. Britų 
kone fanatiško skepticizmo neišsklaidė nė lenkų rezistentų perduota 
informacija, kuri patvirtino dano žodžius apie Pėnemiundėje vykdo- 
mus iki šiol neregėto ginklo bandymus. 

1943 m. pradžioje pranešimas pateko Redžinaldui Džounsui ir jis 
suprato, kad Pabaltyje vyksta kai kas svarbaus. Patikėti privertė ne 
vien į rankas pakliuvęs pranešimas iš Vokietijoje bendradarbiaujan- 
čio asmens; dėmesį patraukė dviejų vokiečių pareigūnų - generolo 
Vilhelmo Riterio fon Tomos (Wilhelm Ritter von Thoma) ir generolo 
Liudvigo Kriuvelo (Ludwig Crūvell), paimtų į nelaisvę per mūšį El 
Alameine, - pokalbio transkripcija. Abu karininkai buvo perkelti į 
Londono užmiestį ir apgyvendinti klausymosi aparatų prikaišiotame 
būste. Viename įraše užfiksuotas fon Tomos pasakojimas savo liki- 
mo beūdrui, kaip prieš pusantrų metų per vizitą Pėnemiundėje bazės 
komendantas jį užtikrino, jog po dvylikos mėnesių raketos bus pa- 
ruoštos paleisti į Londoną. Dabar, atsidūręs šalia Britanijos sostinės ir 
nematydamas jokių naujų veiksmų, fon Toma apgailestavo, kad nusta- 


tytų terminų nesilaikoma, o tai reiškė, jog kažkas nepasisekė. 

Britai generolą fon Tomą laikė aukščiausio lygio techninės srities 
specialistu. Jei jis rimtai kalbėjo apie raketas, vadinasi, projektas iš tie- 
sų buvo vykdomas ir galėjo būti įgyvendintas. Redžinaldas Džounsas 
tuojau pat sušaukė visą savo komandą. Nebuvo kada veltui švaistyti lai- 
ko; pasak fon Toma, vokiečiai toliašaudes raketas turėjo būti paruošę 
jau prieš pusmetį, todėl bombos virš Londono galėjo atskrieti bet kurią 
akimirką. Kaip anglai vangiai reagavo į anksčiau gautus pranešimus, 
taip karštligiškai dabar skubėjo susigrąžinti prarastą laiką. 

Kaip minėta praeitame skyriuje, iš nuotraukų, kurias nutotografa- 
vo virš Pėnemiundės skraidę lėktuvai, galima matyti, kad šioje bazėje 
buvo vykdomi eksperimentai su raketomis. Lenkų rezistentų prane- 
šimai, iki šiol buvę nustumti į šalį, pagaliau sulaukė deramo dėmesio. 
Kad patektų į bazę, darbininkų uniformomis persirengusių lenkų agen- 
tų brėžiniai liudijo, kad ten konstruojamos didelių matmenų raketos. 
Pranešimuose taip pat buvo minimos įrenginių charakteristikos, ypač 
pragariškas variklių gaudimas. 

Karo kabinetas surengė neeilinį susirinkimą. Jame nusprendė smog- 
ti Pėnemiundei gniuždantį smūgį ir užkirsti kelią virš Britanijos salų 
besitvenkiančiam pavojui - bandomoms raketoms. Čerčilis nusprendė 
nepranešti sąjungininkams amerikiečiams apie operaciją, nes norėjo 
pats ją visiškai kontroliuoti ir pageidavo, kad ją vykdytų išskirtinai vien 
britai. 

1943 m. rugpjūčio 17 d. naktį šviečiant mėnulio pilnačiai šeši šimtai 
britų sunkiųjų bombonešių skrosdami orą pažemiui atakavo Pėnemiun- 
dės zoną. Keturiems tūkstančiams britų lakūnų buvo paaiškinta, kad jei 
šią naktį nesugebės įvykdyti misijos, ją kartos tol, kol pasieks tikslą, to- 
dėl buvo būtina „sunaikinti bandymų bazę, susidoroti su joje dirbančiais 
specialistais arba padaryti taip, kad jie ten nebegalėtų dirbti . 

Bombonešiai praskrido virš Baltijos jūros palei pat vandens paviršių, 


kad jų neužfiksuotų vokiečių aliarmo sistemos. Antpuolis vyko trimis 

bangomis ir iš viso truko keturiasdešimt penkias minutes. Vienuoliktą 
valandą vakaro aštuoni lėktuvai-sviediniai Mosguito užpuolė Berlyną, 
kad sumėtytų britų pėdsakus, kai didysis bombonešių būrys skrido Pė- 
nemiundės link. Vokiečiai pakilo į naktinę medžioklę: virš Berlyno pa- 
kibo du šimtai karinių lėktuvų, kad apsaugotų miestą nuo šešių šimtų 
bombonešių, kurie, manyta, atseks paskui Mosguito. 

Kol Berlynas laukė didžiulės oro atakos, britų sunkieji bombonešiai 
sėjo bombas virš menkai saugomos Pėnemiundės ir ji greitai paskendo 
liepsnose. Ant bandymų bazės, personalo gyvenamųjų pastatų, moksli- 
ninkų slėptuvės ir dalies projektavimo skyriaus buvo numesta beveik du 
tūkstančiai tonų bombų. Dauguma vokiečių naikintuvų budėjo Berlyne 
laukdami britų antpuolio, kuris taip ir neįvyko. Vis dėlto Pėnemiundę 
saugančioms priešlėktuvinėms baterijoms ir bazėje esantiems naikintu- 
vams pavyko numušti keturiasdešimt penkis britų bombonešius. 

Kitą dieną vienas Mosguito buvo pasiųstas į žvalgybą Pėnemiundė- 
je. Iš lėktuvo bazė buvo nutotografuota, ir Medmenamo specialistai pa- 
skelbė išvadas, jog reali žala mažesnė, nei buvo galima tikėtis iš tokio 
masto bombonešių operacijos, nors bendras bazės vaizdas buvo šiurpus. 
Iš trisdešimties pastatų, kuriuose glaudėsi darbininkai, buvo susprog- 
dinti aštuoniolika, mokslininkų gyvenamoji zona smarkiai apgriauta, 
tačiau svarbiausi objektai - vėjo tunelis, bandymų laukai ir matavimo 
skyrius - išliko bombų nepaliesti. Be to, kaip britai vėliau sužinojo iš in- 
formatorių lenkų, nė vienam darbininkui užsieniečiui, pasinaudojusiam 
suirute, nepavyko pabėgti iš bazės — visi mėginusieji laimę žuvo nuo SS 
sargybinių šūvių. 

Vokiečiai iškvotė vieną sugautą britų pilotą iš nukritusio lėktuvo ir 
privertė prasižioti, kad „atakos bus rengiamos tol, kol viskas bus suly- 
ginta su žeme. Tai išgirdę, vokiečiai griebėsi tos pačios gudrybės kaip 
Prancūzijoje - nė nebandė taisyti žalos. Nesivargino išlyginti bombų iš- 


raustais krateriais nusėto žemės paviršiaus. Vokiečiai siekė, kad britai 

pamanytų, jog bazę apleido. Triukas vėl pavyko, anglų bombonešiai su- 
sigriebė grįžti tik po devynių mėnesių. 

Žinia apie Pėnemiundės bombardavimą Hitlerį žvėriškai įsiutino. Jis 
teisingai manė, kad britai surengė operaciją, nes kažkas iš bazės darbinin- 
kų išdavė informaciją, todėl į Pėnemiundę išsiuntė gausų būrį gestapo ir SS 
pareigūnų, kad šie rastų išdaviką ir sustabdytų žinių nutekėjimą. Liuftvafė 
taip pat neišvengė fiurerio pykčio - šiai jis priekaištavo, kodėl neišsisuko 
nuo oro atakos. Generalinio štabo vadui, už Pėnemiundės gynybą atsakin- 
gam generolui Hansui Ješonekui (Hans Jeschonnek), Hitlerio spaudimas 


buvo toks stiprus ir nepakenčiamas, kad neištvėręs jis nusižudė. 


Pėnemiundės muziejuje eksponuojamas bazės maketas, 
kaip ji atrodė prieš sąjungininkų ataką. 

Siekdami išvengti naujų antpuolių, vokiečiai bazę paliko tokią, ko- 
kią rado po atakos, o svarbiausius procesus imta vykdyti požeminiuose 
bunkeriuose. Raketų gamyba nedelsiant perkelta į Nordhauzeną Tiurin- 
gijoje. Dar 1936 m. pradėti kasti Konšteino kalno tuneliai buvo paversti 
didžiausia požemine Antrojo pasaulinio karo ginklų gamykla, kurios 
ilgis siekė dvidešimt kilometrų. Pirmieji darbininkai į gamyklą buvo at- 
gabenti po Pėnemiundės bombardavimo praėjus vos dešimčiai dienų ir 
suvaryti į Mitelbau-Dora koncentracijos stovyklą. Tūkstančiai kalinių 


sunkiu darbu nežmoniškomis sąlygomis platino kalno tunelius. 


SABOTAZŽAS 


V-2 buvo pradėtos gaminti 1943 m. rugsėjį. SS pareigūnų saugomi 
darbininkai prie montavimo konvejerių triūsė dieną naktį. Pirmaisiais 
mėnesiais daug jų mirė dėl nepakankamos mitybos, fizinio išsekimo ir 
dulkių. 

Vis dėlto kalinių rezistencinę dvasią palaužti buvo neįmanoma, jie su- 
gebėjo žlugdyti produkciją net akylai saugomi kareivių. Dėl nekokybiškų 
detalių ar netvirtai priveržto varžto daug V-2 taikinių nepasiekė - sprog- 
davo skriedamos, nukrypdavo toli nuo trajektorijos, kitos, atrodė, ore lyg 
išprotėdavo. Beveik trečdalis produkcijos pasirodė netinkamas - už tai 
reikėtų padėkoti Doros tuneliuose liejusiems prakaitą darbininkams. 

1943 m. vasarą Prancūzijos šiaurėje, netoli Vizerno, iškilo milžiniški 
betoniniai bunkeriai. Juose prieš paleidžiant į taikinius buvo baigiamos 
montuoti V-2. Raketas montavo jėga verčiami dirbti karo ir koncentra- 
cijos stovyklų kaliniai. Nepaisydami apsaugos, per prancūzų rezistentus 
jie informavo sąjungininkus, vilkino darbus ir stengėsi atitolinti bunke- 
rių statybų baigtį. 

Sąjungininkai subūrė visus turimus bombonešius, kad sugriautų mil- 


žiniškus bunkerius, kurių statyboms buvo sunaudota milijonai kubinių 

Koncentracijos stovykla Mitelbau-Dora buvo pastatyta apgyvendinti 
kaliniams, gaminantiems V-2 ir kelių modelių lėktuvų variklius požeminėje 
Mittelwerk gamykloje. Kalinius laikė uždarytus požeminiuose tuneliuose, 
atskirtus nuo dienos šviesos ir šviežio oro. 


JESUS5 HERNANDES 


metrų betono. Jo būtų užtekę, pavyzdžiui, dvejus metus patenkinti tokio 
dydžio miesto kaip Kelnas poreikius. Didžiausio bunkerio kupolas svėrė 
daugiau nei tūkstantį tonų. 

Amerikiečiai surengė ataką sprogmenų pakrautais keturmotoriais 
lėktuvais, kuriuos, virš sąsiaurio parašiutais iššokus įguloms, valdė per 
atstumą. Viename šių lėktuvų, kuris sprogo prieš laiką nepasiekęs Brita- 
nijos salų, žuvo būsimojo Amerikos prezidento brolis leitenantas Džo- 
zefas Kenedis (Joseph Kennedy)". 

Vizerno bunkerius susprogdinti pavyko pritaikius profesoriaus Barn- 
so Voliso, operacijoje Chastise panaudotos šokinėjančios bombos kūrė- 
jo, naująjį išradimą. Šįsyk Volisas sukonstravo dešimt tonų sveriančią 
bombą, kurią pats pavadino bomba-žemės drebėjimas. Sprogmuo galė- 


jo sutrupinti kelių metrų storio betoninius statinius. 


PERSIKĖLIMAS Į LENKIJĄ 


Tuo tarpu Hitleris būsimas pratybas su V-2 patikėjo SS. Visuomet 
pasiruošęs pildyti fiurerio pageidavimus Himleris šiam reikalui pasiūlė 
Lenkijos pietuose, už penkiasdešimties kilometrų nuo Tarnovo, esantį 
SS treniruočių lauką. Šalia buvo Blizno kaimas, kurį vokiečiai evakavo, 
kad nebūtų nereikalingų liudininkų. Plačioje, tankaus miško apsupto- 
je lygumoje vokiečiai tikėjo pasislėpsią nuo nepageidaujamų stebėtojų, 
juolab kad 1943 m. virš šios zonos dar neskraidė sąjungininkų žvalgy- 
biniai lėktuvai. 

1943 m. rugsėjį prasidėjo naujos bandymų bazės statyba. Kaip jau 
buvo įprasta, darbininkais tapo koncentracijos stovyklų belaisviai ir 


karo kaliniai. Per kelias savaites iki Blizno jie nutiesė naują geležinke- 


* Jei norite daugiau sužinoti apie jo žūtį, skaitykite Jesūs Hernūndez, Enigmas y misterios de la 
Segunda Guerra Mundial. Madrid: Nowtilus, 2007 (Jesūs Hernandez, „Antrojo pasaulinio karo 
mįslės ir paslaptys, Kaunas: Obuolys, 2009 - vert. past.). (Aut. past.) 

lio atšaką, kaimo pastatus nugriovė. Visą Bliznui priklausančią teri- 
toriją vokiečiai aptvėrė spygliuotomis, elektrinėmis tvoromis, saugoti 
riboms paskyrė SS patrulių su tarnybiniais šunimis. Dieną naktį ne- 
paliaujamai sargybą einančių pareigūnų greitai padaugėjo iki daugiau 
nei šešių šimtų. 

Vos vokiečiai pradėjo tiesti naują geležinkelio liniją, lenkų rezisten- 
tai išsiuntė į Londoną raportą, kaip visuomet siųsdavo pastebėję ką 
nors neįprasto. Žvalgai netruko pastebėti, kad vokiečiai pievose stato 
medines karvių skulptūras, prie tuščių namų - žmones imituojančias 
lėles, palei tvartus riša gipsinius šunis, ant virvių džiausto drabužius, o 
miškuose ruošia proskynas statyti bunkeriams, kuriuos vėliau rūpes- 
tingai užmaskavo. 

Vokiečiai siekė neatkreipti į vietovę priešų dėmesio, tačiau lenkų 
žvalgai sąjungininkus įspėjo, kad čia vyksta kažkas svarbaus; kitaip 
kam gi vokiečiai šitaip rūpintųsi maskuote? Jei nuo priešų atsiginti 
nepavyktų paprastomis priemonėmis, vokiečiai pradėjo statyti prieš- 
lėktuvines baterijas antpuoliams iš oro atremti ir kulkosvaidžių lizdus 


Lenkijos partizanams atbaidyti. 


NAUDINGAS EISMO ĮVYKIS 


Nuo 1943 m. lapkričio mėnesio Blizno apylinkėse judėjimas suak- 
tyvėjo. Čia kasdien atriedėdavo traukiniai, imta dar griežčiau saugoti 
aptvertą teritoriją, ant tvorų kabėjo įspėjimai „Blizno artilerinių ban- 
dymų zona“. 

Pranešimai apie įvykius plaukė į Varšuvą, o iš jos - į Londoną. 
Rezistentai manė, kad ten statoma lėktuvų gamykla, bet 1943 m. pa- 
baigoje vienoje Lenkijos sostinės aikštėje įvyko avarija. Į medį tren- 
kėsi automobilis ir trys keleiviai vokiečiai buvo sunkiai sužeisti. Juos 
greitai nuvežė į ligoninę, ten netrukus prisistatė keli aukšti vokiečių 


pareigūnai, susirūpinę sužeistųjų būkle. 

Visi sužeistieji po kelių valandų mirė. Ligoninės personalas stebėjosi 
aukoms parodytu išskirtiniu dėmesiu ir liūdesiu šiems mirus. Lenkai re- 
zistentai į tai atkreipė dėmesį ir tuoj pat pradėjo domėtis velionių eismo 
įvykio aukų asmenybėmis. 

Lenkų informacijos tarnyba išsiaiškino, kad visi trys buvo Blizne dir- 
bę technikai specialistai. Buvo aišku, kad ten vykdoma vokiečiams labai 
svarbi veikla; pasitvirtino įtarimai, dėl ko vokiečiai taip stengėsi užmas- 
kuoti savo bazę. Lenkijos rezistentai sutelkė dėmesį į Blizną. Organizuo- 
ti informacijos perdavimui buvo paskirtas lenkų inžinierius, žinomas 
lėktuvų konstruotojas Antonis Kocjanas (Antoni Kocjan). Kocjanas į 
Blizną išsiuntė žvalgą slapyvardžiu Makaris, kad išsiaiškintų, kas gi ten 
vyksta. 

Blizne informatoriui pavyko susibičiuliauti su eiguliu, kurio Žemės 
ribojosi su bandymų lauku. Eigulys Makariui papasakojo, kad nuo ru- 
dens čia dedasi keisti dalykai: kiekvieną rytą virš Blizno miškų pakyla 
lėktuvas ir, apsukęs keletą ratų, pranyksta horizonte; po akimirkos pasi- 
girsta sprogimas, ir didžiulė raketa lėtai pakyla virš miško, o paskui ore 
sprogsta. 

Po kelių dienų rezistentų žvalgas jau turėjo kelias į orą pakilusios 
raketos nuotraukas. Jas ir raportą nedelsdamas išsiuntė į Varšuvą, ta- 
čiau narsuolis Makaris nusprendė, kad savo darbo iki galo dar neatliko, 
todėl susirado slėptuvę geležinkelio stoties, iš kurios važiavo traukiniai 
į Blizną, pastate ir ten stebėjo, kaip atvyko iš didelių vagonų sukabintas 
traukinys, o juose buvo brezentu uždengtos - žvalgo žodžiais tariant — 
„monstriškos torpedos“. Ant vagonų kabėjo užrašai, kad traukinys atvy- 
ko iš Vroclavo, kurį vokiečiai vadino Breslau. 

Rezistentas tuoj pat užmetė žvalgybos meškeres Vroclave ir sužino- 
jo, kad ten vagonai prie traukinio buvo tik prikabinti, iš tiesų jie buvo 
atgabenti kažkur iš Tiuringijos. Po truputį lenkai rinko galvosūkio, kurį 


sudėti turėjo britų ekspertai, detales. 

1944 m. sausio pabaigoje inžinierius Kocjanas gavo žinią iš Liublino, 
kad į apylinkėje esančio miestelio sodybą lyg pakirstas žaibo nukrito 
vokiečių lėktuvas. Sprogmenis gabenęs lėktuvas sudužo į šipulius, tačiau 
jo įgulos nebuvo nė pėdsako. 

Keisčiausiai po įvykio elgėsi vokiečiai: skubiai atvyko į vietą, daug 
fotografavo ir atliko matavimus. Paskui surinko visas, net mažiausias, 
sudužusio lėktuvo dalis. Dar labiau nustebino aukšto rango vokietis pa- 
reigūnas, kuris atsiprašė suglumusio sodybos savininko ir pažadėjo at- 
lyginti padarytus nuostolius. 

Nereikia nė aiškinti, kad toks priešų elgesys atrodė itin neįprastas ir 
įtartinas. Inžinierius Kocjanas tuoj pat susiejo nukritusį aparatą su Ma- 
kario pranešimais iš Blizno. Agentas buvo atsiuntęs raketos nuotraukų, 
tad buvo tikėtina, kad tai ji nukrito netoli Liublino. Kocjano spėlionės 
pasitvirtino 1944 m. balandį, kai jis gavo dar vieną pranešimą - šįkart iš 
Sarnakų, mažo miestelio, esančio už 150 km į rytus nuo Varšuvos. 

Rezistentus apie keistus Sarnakų įvykius informavo miestelyje įsikū- 
rusio alaus fabriko direktoriaus brolis. Prieš kelias savaites į miestelį at- 
sibeldė vokietis karininkas su keturiasdešimčia kareivių. Vadas įsikūrė 
fabriko rezidencijos kambaryje, o kareivius apnakvindino mokykloje. 
Fabriko kieme pastatė mobilią radijo stotį ir kasryt buvo aiškiai girdėti: 
„Krokuva, Krokuva, čia Sarnakai.“ Vieną rytą, praėjus kelioms minu- 
tėms po įprasto susisiekimo, siaubingas griausmas sudrebino kaimą, lyg 
virš jo būtų sprogęs lėktuvas. 

Lenkas nubėgo į tą pusę, kur nugriaudėjo sprogimas, ir maždaug už 
šimto metrų nuo kaimo aptiko aliuminio skardų nuoplaišų, stiklo vatos, 
radijo aparato dalių, visokių kitų nuolaužų. Kol nepasirodė vokiečiai, 


spėjo į kišenę įsidėti kelias šukes. 

Nuo tos dienos Sarnakų kaime tvyrojusios ramybės neliko: kasdien 
gyventojus ėmė gąsdinti smarkūs sprogimai. Raketos iš anksto, prieš 
sprogstant, buvo nepastebimos, joms artinantis nebuvo girdėti jokio 
triukšmo. Jos krisdavo aplink kaimelį, kartais pataikydavo į gyvena- 
mas vietas, žūdavo žmonių. 

Daug gyventojų, bijodami, kad ant jų namų užkris raketa, paliko 
kaimą, tačiau atsirado drąsuolių, kurie pasiliko, kad galėtų padėti re- 
zistentams. Jie skubėdavo rinkti raketų nuolaužų, reikalingų šių spro- 
gmenų tyrimams. Vietiniai gyventojai visada aplenkdavo vokiečius, 
nes puikiai žinojo visus apylinkės kelius, takelius ir greitai atvažiuoda- 
vo dviračiais, o vokiečiams tekdavo sukti ratus smėlėtais šunkeliais ar 
skintis kelią per krūmynus. 

Iš pranešimų, skriejusių į Varšuvą kasdien, netrukus buvo nustatyta 
zona, į kurią krito raketos - 60 km ploto kvadratas šalia Sarnakų. Vo- 
kiečiai šią vietą pasirinko kariniams išradimams bandyti ir neketino 
liautis, net jei kas nors drįsdavo čia pasistatyti sodybą su tvartais ir 
klėtimis. 

Vokiečiai pradėjo regione skleisti informaciją ir aiškinti gyvento- 
jams, kad svaido atsargines degalų talpyklas ir kad visų lenkų pareiga 
yra į artimiausią vokiečių būstinę atnešti rastas sprogusių daiktų lieka- 
nas ar bent pranešti, kurioje vietoje įvyko sprogimas, o už atlygį siūlė 
degtinės butelį. Tie, kurie trukdys paieškų darbams, žinojo, kad pelnys 
žiaurių bausmių. Vis dėlto šie grasinimai rezistentų pagalbininkų neiš- 
gąsdino: persirengę vokiečiais jie fotografuodavo sprogimų liekanas ir 
jas rinkdavo. Buvo atvejų, kad į sprogimo vietą atvykę vokiečiai nieko 
nerasdavo, nes partizanai jau būdavo spėję ją iššvarinti. 

Kol Varšuva beveik kasdien iš Sarnakų ir jo apylinkių gaudavo pra- 
nešimų bei sprogmenų liekanų, Lenkijos nacionalinės kariuomenės 
vadovybė iš Blizno gavo naujų žinių. 1944 m. pradžioje į Blizną išsiųs- 


tas žvalgas grįžo su išsamiu poligono žemėlapiu. Kiek vėliau buvo gau- 

tas pranešimas, kad bet kokiems lėktuvams, net vokiečių, draudžiama 
kirsti „Blizno artilerijos bandymų zoną“. Nebuvo abejonių, kad ten vyko 
kažkas itin svarbaus vokiečiams, jei tai buvo laikoma tokioje griežtoje 
paslaptyje. Naujienas rezistentai radiju pranešdavo Londonui, kuris go- 
džiai rinko žinias apie paslaptingąjį vokiečių projektą ir prašė atsiųsti 


sveikų raketų dalių. 


NESPROGUSI V-2 


1944 m. gegužės pabaigoje vienas Klimčicos kaimo gyventojas at- 
vyko į Sarnakus pas gydytoją Korčiką (Korczik). Papasakojo jam, kad 
Bugo upės užliejamoje pievoje, šalia jo kaimo, nukrito nesprogusi ra- 
keta. Gydytojas Korčikas pakvietė savo brolį ir šis su kaimiečiu nuvyko 
į vietą, kur nukrito sprogmuo. Iš tiesų, ten gulėjo viena iš „monstriškų 
torpedų“, apie kurias kalbėjo Makaris. Jos pirmagalis buvo įsmigęs į dir- 
vą, galas apgadintas, bet visa raketa - sveika. Lenkai ją nufotografavo ir 
paslėpė po žolėmis bei nendrėmis. 

Vokiečiai ieškoti raketos išsiuntė kelis patrulinius automobilius, bet 
šie po trijų dienų bergždžių paieškų grįžo jos neradę. Kai vokiečių karei- 
viai išvažiavo, partizanai ištraukė raketos smailę, indikatorius ir paslėpė 
juos klėtyje. Likusią raketos dalį nugramzdino į Bugo upę. 

Iš Varšuvos atvykę du lenkų specialistai išmontavo iš raketos ištrauk- 
tas dalis, jas nufotografavo, išmatavo ir perpiešė. Sukrovė atskirai į tris 
sunkvežimius su bulvių maišais ir išvežė į Varšuvą nuodugniems tyri- 
mams. Vienas iš dalis tyrinėjusių lenkų inžinierių pateikė išvadą, jog 
„raketos elektros įranga puikiai sumontuota, panaudotos aukštos ko- 
kybės medžiagos“. Pasak jo, raketa buvo „kruopštumo ir išradingumo 
pavyzdys“. 

Lenkai ištyrė ir iš raketos surinktus degalus. Chemikas, kuriam buvo 


pavestas šis darbas, anksčiau buvo tyrinėjęs raketoms skirtus degalus, o 

šįkart tai buvo riebus, tirštas ir bespalvis skystis. Chemikas pasiruošė 
įprastai distiliacijai, kurią atlikdavo su degalais. Keli lašai užtiško jam 
ant rankos, tose vietose atsirado baltos dėmės ir jas ėmė skaudėti. Toks 
poveikis buvo neįprastas; specialistą nustebino gauti tyrimų rezultatai: 
rankos odą nudegino aštuoniasdešimčia procentų deguonies priso- 
tintas vanduo, kai įprastai buvo naudojamas prisotintas trisdešimčia 
procentų. 

Chemikas gavo įrodymą, kad vokiečiams pavyko pagaminti aštuo- 
niasdešimčia procentų deguonies prisotintą vandenį; tuo laikotarpiu 
tai beveik prilygo moksliniam stebuklui ir liudijo vokiečių mokslinin- 
kų pažangą šioje srityje. Vis dėlto chemikas tuo metu negalėjo Žinoti, 
kad V-2 kurui buvo naudojamas ne šis skystis, kaip jis manė, o skys- 
tojo deguonies ir alkoholio mišinys; deguonies prisotintu vandeniu 


buvo varomi papildomi degalų siurblių varikliai. 


OPERACIJA MOS 7 I/II 


Londonui lenkai tyrimų išvadas perdavė radiju. Britai į pietų Itali- 
joje esantį Brindizį išsiuntė krovininį lėktuvą Douglas C-47 Dakota ir 
iš ten jis, prieš tai įspėjus lenkus, išskrido į Lenkiją paimti V-2 dalių. Ši 
misija buvo pavadinta operacija Most III. 

Greitai buvo rasta tinkama vieta lėktuvui nusileisti - pieva prie Vis- 
tulos upės, šalia Tarnovo miesto. Kad vokiečiai nesuprastų, jog gabe- 
namos raketos dalys, inžinierius Kocjanas panaudojo kelis deguonies 
balionus: išmušė jų dugnus ir į vidų sudėjo dalis. Dugnus vėl pritvirti- 
no, siūles uždažė, ir balionai niekuo nesiskyrė nuo kitų. 

1944 m. liepą regione tarp Varšuvos ir už 100 km nuo jos esan- 


čios vietovės, kur turėjo nutūpti lėktuvas, vokiečių kareivių knibždėte 


* Lenkų kalba most reiškia „tiltas“. Kai kuriuose dokumentuose ši operacija dar vadinama 
Wildhorn III. Skaičius pažymi, kad tai trečia tokio tipo operacija, kai į Lenkijos teritoriją nu- 
sileido sąjungininkų lėktuvas padėti rezistentams. (Aut. past.) 

knibždėjo, nes rusai privertė Vokietijos kariuomenę atsitraukti. Kelyje 
pasitaikė nemažai kontrolės punktų, bet deguonies balionus su ver- 
tingu kroviniu pavyko pervežti be kliūčių. Lėktuvas turėjo nusileisti 
siauroje, miško apsuptoje šimto metrų pločio ir trijų kilometrų ilgio 
pievoje. Prieš karą ji lenkams pravertė avariniams nusileidimams, o 
dabar buvo beveik nenaudojama dėl suminkštėjusios nuo drėgmės 
dirvos. 

Laimė, liepos 15 d. žemė buvo sausa, ir Brindizis gavo ženklą, kad 
lėktuvas laukiamas. Tuo metu į kaimyninius kaimus priplūdo dar 
daugiau vokiečių. Lenkų partizanai sunerimo, nes priešų kariuome- 
nė įsikūrė kaime vos už kilometro nuo leidimosi vietos. Dalinį sudarė 
liuftvafės sausumos pajėgos, todėl tapo aišku, kad jie ketina naudotis 
improvizuotu nusileidimo taku. 

Po kelių dienų pievoje nusileido vokiečių bombonešis, bet laiku ne- 
sustojo ir sudužo į jos gale augančius medžius. Per kitas dienas iš pie- 
vos kilo ir į ją leidosi pora lengvųjų lėktuvų Fieseler Storch. Skrydžius 
vykdė tik dienos metu, o naktį takas būdavo nesaugomas. Jei vokiečiai 
neketino pakeisti tvarkos, britų lėktuvas į pievą nusileisti galėjo naktį. 

Liepos 26 d. vakare lenkai iš Brindizio gavo žinią, kad Dakota paki- 
lo į orą ir apie vidurnaktį atvyks prie nusileidimo tako, kurį dienomis 
naudojo vokiečiai. Tą dieną kaip įprastai nusileido du Fieseler Storch, 
į aerodromą atvyko keli automobiliai. Operacija buvo labai pavojinga, 
todėl lenkų partizanai užėmė pozicijas, jei prireiktų stoti į kovą. Prieš 


temstant abu vokiečių lėktuvai išskrido, o automobiliai išvažiavo. 


ĮIEMPTOS AKIMIRKOS 


1944 m. liepos 26 d. naktis slinko ramiai, ramybę trikdė tik tolumo- 
je dundanti artilerija, nes frontas buvo vos už šimto kilometrų. Tru- 


putį prieš pusiaunaktį horizonte pasirodė su niekuo nesupainiojamas 

Dakota siluetas. Lėktuvas pradėjo manevrus ruošdamasis leistis į siau- 
rą taką; kad palengvintų leidimąsi, lenkai jį buvo pažymėję benzinu 
uždegtais deglais. Dakota nutūpė, lauką nutvieksdamas dviem galin- 
gais žibintais. 

Lėktuvas greitai buvo pakrautas ir jo įgula skubiai sulipo atgal. 
Operacija vyko sklandžiai, tačiau kai varikliai vėl suriaumojo, lėktuvas 
iš vietos nė nepajudėjo. Kažkas neveikė; pilotas išjungė variklius, išlipo 
lauk ir pamojo įgulai iškelti vertingąjį krovinį. 

į žemę. Leidimuisi pievos paviršius buvo neblogos būklės, tačiau per 
minkštas, kad išlaikytų tokių apimčių lėktuvą kaip Dakota. 

Kilo didžiulė įtampa. Pievą apšvietė lėktuvo žibintai, miške aidėjo 
variklių gaudesys, girdimas kelių kilometrų spinduliu. Bet kurią aki- 
mirką galėjo pasirodyti vokiečiai, juolab kad buvo apsistoję visai ne- 
toli nuo aerodromo. Įgula vėl sulipo į lėktuvą ir dar kartą pamėgino 
atsiplėšti nuo žemės, tačiau nesėkmingai. Pabandė trečią sykį, varikliai 
suriaumojo dar garsiau ir pavyko šiek tiek pakelti uodegą, bet lėktuvas 
nepakilo. 

Po ketvirto bandymo ratai įsmego dar giliau. Matydama, kad pa- 
kilti nepavyks, anglų įgula paruošė lėktuvą sudeginti, kad šis nepa- 
kliūtų priešams į rankas, tačiau lenkai nenorėjo pasiduoti nepabandę 
dar kartą. Įdėję šitiek jėgų, rizikavę, aukojęsi, kad nusiųstų į Londoną 
tokios vertingos medžiagos ir padėtų nugalėti vokiečius, dabar matė 
pastangas einant šuniui ant uodegos dėl per minkštos žemės! 

Kai britai ruošėsi sunaikinti lėktuvą, kad neatiduotų jo priešams, 
lenkai plikomis rankomis puolė kasti ratus prarijusią žemę, o kiti par- 
tizanai iš miško tempė storas šakas. Iškapstę purvą, prieš ratus pridėjo 
šakalių. Įgula vėl sėdo į lėktuvą. Varikliai suriaumojo, ir Dakota paga- 


liau ėmė riedėti pieva įsibėgėdamas, kol pakilo į orą. Pavyko! 

Užsukęs į oro uostą Brindizyje, o paskui apsukęs didžiulį ratą, kad 
nepakliūtų į vokiečių kontroliuojamą oro erdvę, po dviejų dienų Da- 
kota nusileido Londone. Britai kruopščiai ištyrinėjo raketos dalis ir 
smarkiai nusivylė supratę, kad raketos neįmanoma valdyti radijo ban- 
gomis, nes skrydžio kryptį reguliavo pirmagalyje esantis giroskopas, 
kurį paveikti buvo neįmanoma. Be to, raketos nebuvo galima numušti 
dar skrendančios dėl viršgarsinio jos greičio. 

Priešingai nei ankstesniame skyriuje aprašytu Mišelio Olaro atveju, 
lenkų rezistentų surinkta informacija sąjungininkams menkai tepadė- 
jo. Rizikavusių pakliūti vokiečiams ir žūti, kad tik gautų žinių apie slap- 
tą Hitlerio ginklą, lenkų dėka britai sužinojo, nuo ko turės gintis, tačiau 
V-2 techninės charakteristikos ir surinkta informacija parodė, jog iš- 
ankstinio apsisaugojimo priemonių nuo šių raketų nėra. Atsidavusių 
lenkų partizanų darbas tapo rezistencinės kovos ir narsos pavyzdžiu, 
įrodančiu, kad lenkai sugebėjo išlaikyti pakeltas galvas net tada, kai jų 
šalį pavergė Trečiojo reicho diktatas. 

Taigi, britai negalėjo nieko padaryti, kad sulaikytų vokiečius: pirmą- 
ją V-2 vokiečiai paleido 1944 m. rugsėjo 8 d. į tuo metu sąjungininkų 
užimtą Paryžių, tačiau didelės žalos nepadarė. Tos pačios dienos vakarą 
Londono rajoną Čiziką sudrebino stiprus sprogimas. Buvo sugriautos 
dvi dešimtys namų, Žuvo ar buvo sunkiai sužeista nemažai žmonių. Bi- 
jodama, kad sužinoję apie naująjį ginklą britai neteks dvasinės stipry- 
bės ir palūš, Britanijos valdžia paskleidė informaciją, jog sprogo didelė 
dujų saugykla, ir šią versiją naudojo kitiems sprogimams pateisinti. 

Londoną V-2 niokojo aštuonias savaites iš eilės, iki 1944 m. lapkri- 
čio 10 d., kai Čerčilis parlamentui pagaliau atskleidė, kad ištisus namų 
kvartalus griovė ne dėl nekokybiškų vamzdžių kylantys dujų sprogi- 


mai, o naujasis vokiečių ginklas. 

Freeman Field bazėje (Indianoje) eksponuojama nepažeista raketa V-2. 
Amerikiečiai vėliau iš vokiečių perėmė toliašaudžių raketų programą. 
Jiems padėjo anksčiau dirbę vokiečių mokslininkai. 

Britų valdžia suglumo supratusi, kad niekaip negali neutralizuoti 
V-2 raketų, priešingai nei V-1. Naujosios raketos buvo nesugauna- 
mos, lekiančių viršgarsiniu greičiu jų pričiupti negalėjo nė greičiausi 
to meto naikintuvai. Priešlėktuvinės baterijos prieš raketas buvo be- 
jėgės, o tuometiniai radarai jų neužfiksuodavo. Be to, buvo sudėtin- 
ga išsiaiškinti raketų paleidimo koordinates, nes jas vokiečiai leido 
iš mobilių įrenginių. Kai kuriems sąjungininkų naikintuvams pavyko 
pastebėti raketas tą akimirką, kai jos imdavo leistis, bet nepasisekė 
numušti nė vienos. Vokiečiai sukūrė žiaurų ginklą, nuo kurio buvo 
neįmanoma apsiginti. 

Britai mėgino vaizduote ir gudrumu kompensuoti priemones, ku- 
rių trūko kovoti su V-2. Jų slaptoji tarnyba pasiekė, kad vokiečiai pa- 
tikėtų apsimetėlių vokiečių žvalgų teikiama informacija, kur nukrinta 
raketos. Pavyzdžiui, kai V-2 nukrisdavo Londono centre, perbėgęs 
nacių agentas skubėdavo patvirtinti, kad sprogmuo nukrito šiaurinėje 
miesto dalyje. Tuo pasiekė, kad būtų sutrumpintos V-2 trajektorijos, 
ir raketas nuo sostinės centro atitolino. 

Ši taktinė apgaulė labai padėjo išgelbėti daugelio londoniečių gy- 
vybes, bet raketų britai neišvengė, tik nukėlė į rečiau gyvenamas zo- 
nas. Iškilo sunkiai išsprendžiama etinė dilema, tačiau Čerčilis pasi- 
rinko nukreipti pavojų į nuošalesnes vietas ir taip išsaugoti daugiau 
gyvybių. 

Per karą buvo paleista keturi tūkstančiai trys šimtai dvidešimt 
V-2 raketų. Paskutinė iššauta 1945 m. kovo 27 d. Tūkstantis keturi 
šimtai buvo nukreipta į Britaniją, iš jų tūkstantis penkiasdešimt ketu- 
rios taikinius pasiekė. Kitos nukrypo nuo kurso ar sprogo per skrydį. 
1945 m. vokiečiai iššovė tūkstantį šešis šimtus septyniasdešimt pen- 
kias V-2 į Antverpeną ir į sąjungininkų pajėgas Achene. 

Ši raketa buvo viena pažangiausių Antrojo pasaulinio karo techno- 


loginių pasiekimų, tačiau jos intervencija įvyko per vėlai, kad pakeistų 

karo eigą. V-2 buvo tas „naujasis ginklas“, apie kurį 1939 m. rugsėjo 19 d. 
Dancige savo kalboje užsiminė Hitleris, ir pareiškė, kad Vokietijos tuoj 
„bus neįmanoma užpulti“, tačiau laikas atskleidė, jog nacių diktatorius 
klydo. 


Erikas Eriksonas: 
švedas „juodajame sąraše 


JAV gimęs Švedijos pilietis, verslininkas Erikas Eriksonas (Eric 
Erickson), per Antrąjį pasaulinį karą nusprendė bendradarbiauti su 
vokiečiais. Neutralioje Skandinavijos valstybėje į tokias pažiūras buvo 
žvelgiama nepalankiai, nes švedai labiau linko į sąjungininkų pusę, to- 
dėl Eriksono ėmė nemėgti jo draugai ir pažįstami. Švedai puikiai prisi- 
minė, kaip 1940 m. jų kaimynus norvegus ir danus užpuolė Vokietijos 
kariuomenė. Bet kurią akimirką Švedijai grėsė vokiečių įsiveržimas, 
pavojus it Damoklo kardas kybojo virš šalies. 

Kol tėvynainiai drebėjo dėl Hitlerio įsiveržimo, Eriksonas prekiavo 
vokiečių nafta, reguliariai lankydavosi Vokietijoje ir palaikė ryšius su 
Švedijos sostinėje įsikūrusios Trečiojo reicho diplomatinės atstovybės 
darbuotojais. Dar daugiau - nesidangstydavo susitikinėjąs su Švedijoje 
veikiančiais gestapo agentais. Eriksonas nė nesistengė slėpti prielan- 
kumo Hitlerio Vokietijai. 

Dėl akivaizdžios veiklos nacių naudai jis pateko į garsųjį sąjungi- 
ninkų „juodąjį sąrašą , buvo kaltinamas prekybiniais mainais su priešu 
ir bendradarbiavimu su karinėmis vokiečių pajėgomis. 

Eriksono šeimai tai buvo stiprus ir skaudus smūgis. Buvę draugai - 


visi aistringi sąjungininkų šalininkai - jį pamatę pereidavo į kitą gatvės 


257 


JAE-SU S HERNANŲEZ 


pusę. Jo žmona jautėsi, tarytum aplink juos būtų atsivėrusi bedugnė. 
Giminaičiai, kurių Eriksonas turėjo JAV, sužinoję tokias naujienas, 
tuoj pat nutraukė su juo ryšius, net rašė įžeidžiamų laiškų. Vis dėlto 
šis spaudimas neprivertė Eriko persigalvoti: jo ištikimybė vokiečiams 


buvo tvirta ir nepalaužiama. 


SĖKMĖ VERSLE 


Erikas Eriksonas gimė 1890 m. Niujorke, Bruklino kvartale, ku- 
kliai gyvenančioje švedų emigrantų šeimoje. Jaunystėje, mokyklos 
metais, Erikui teko įvairiai uždarbiauti, kad apmokėtų mokslus. Jis 
išvyko į Teksasą dirbti naftos gavybos laukuose, ten susitaupė pinigų 
ir įstojo į Kornelio universitetą studijuoti inžinerijos. 

Kai JAV įsitraukė į Pirmąjį pasaulinį karą, Eriksonas nedvejoda- 
mas metė studijas ir įstojo į Amerikos kariuomenę. Kovėsi Europoje 
iki karo pabaigos. Namo grįžo gyvas, sveikas ir pratęsė studijas Kor- 
nelio universitete, išsiskyrė iš kitų žaidėjų universiteto amerikietiško- 
jo futbolo komandoje. 

Dėl rausvų plaukų gavęs pravardę Red (angl. „raudonas“), Erik- 
sonas pradėjo dirbti inžinieriumi naftos įmonėje ir netrukus suprato 
turįs išskirtinių prekybininko gabumų. Gebėjo greitai užmegzti ry- 
šius ir pasinaudoti asmenine įtaigos galia. Eriksonas įsisuko į naftos 
verslą, kuris dvidešimtojo amžiaus antrame dešimtmetyje sparčiai 
plėtėsi. Pradėjo keliauti po pasaulį, iš pradžių atstovavo Standard Oil 
Company, o vėliau perėjo dirbti į Texas Company. 

1920-1930 m. naftos pardavėjai suformavo tarptautinį klaną, 
kurio daugumą sudarė amerikiečiai, anglai, vokiečiai ir olandai. 
Stengdamiesi sėkmingai konkuruoti prekybininkai buvo pratę lan- 
kytis įvairiausiose pasaulio šalyse, nevengdavo sudaryti trumpalaikio 


bendradarbiavimo sandorių. Sios elitinės „genties“ narių gyvenimas 

buvo lyg nesibaigiantis nuotykis: iš Londono lėkdavo į Šanchajų ar iš 
Teherano į Singapūrą, pasirašinėdavo pavojingus susitarimus, vykdy- 
davo rizikingas operacijas, stengdamiesi žūtbūt pirmauti; jų darbas 
labiau priminė slaptųjų agentų, o ne prekybininkų, amatą. Erikso- 
nas puikiai pritapo ir šiame pasaulyje jautėsi lyg žuvis vandenyje, jam 
puikiai sekėsi. 

1924 m. Eriksonas buvo paskirtas Texas Company direktoriumi 
Švedijoje. Po kelerių metų jis nusprendė atsiskirti nuo bendrovės ir, 
ketindamas importuoti amerikiečių naftos produktus, savo įmonę 
įkurti šalyje, iš kurios buvo kilusi jo šeima ir kurioje jis jautėsi lyg na- 
muose. Jis įsikūrė Švedijoje ir 1936 m. paprašė suteikti jam pilietybę, 
pasiruošęs dėl jos atsisakyti JAV pilietybės. 

Gerai žinoma, kad karai atneša didelių nelaimių, tačiau atveria ne- 
tikėtų galimybių verslui. Tokie šansai nepraslydo pro Eriksono akis. 
Vos prasidėjus Antrajam pasauliniam karui, vokiečiams nesustab- 
domai braunantis į Europą, jaunas, bet patyręs švedas verslininkas 
įžvelgė juose pelningus partnerius. 

Pirmoje karo fazėje Vokietija naftos turėjo į valias, todėl galėjo sau 
leisti prabangą ją eksportuoti ir taip gauti valiutos, o už ją per neu- 
tralias šalis pirkti trūkstamų prekių. Tuo metu vokiečiai nesibaimino, 
kad sąjungininkų bombonešiai gali smarkiai pakenkti kuro gamybai 
ir buvo klaidingai įsitikinę, kad karas ilgai nesitęs, todėl nematė pras- 
mės riboti naftos eksportą. 

Puikiai išmanydamas naftos rinką, Eriksonas užmezgė ryšius su 
vokiečių verslininkais Švedijoje ir tapo Vokietijos prekybos rūmų 
Stokholme nariu. Susibičiuliavęs su nacistine Vokietija jis prarado 
ankstesnius draugus, tačiau išsaugojo artimus ryšius su Švedijos ka- 


raliaus sūnėnu, princu Karlu Bernadotu (Carl Bernadotte). 

NAFTOS IMPORTAS 


Eriksonas žinojo, kad derybose dėl naftos eksportavimo lemiamą 
žodį turi SS vadas Heinrichas Himleris. Norint su naciais bendradar- 
biauti pelningai, reikėjo įgyti jo pasitikėjimą. Eriksonas sugalvojo stra- 
tegiją, kaip prieiti iki vado. Gairės vedė per pagrindinį Himlerio agentą 
Švedijoje Helmutą Finkę (Helmut Finke). 

Susipažinti su Finke gudriajam švedui verslininkui padėjo princas 
Bernadotas. Žinodamas, kad vokietis jaučia silpnybę visiems su kil- 
mingumu susijusiems dalykams, Eriksonas paprašė princo supažin- 
dinti su Finke. Matydamas, kad Eriksoną sieja draugystė su Bernadotu, 
Himlerio patikėtinis Švedijoje verslininką priėmė palankiai. Jis vokie- 
Ųų pakvietė pasisvečiuoti sodyboje, tarp jų užsimezgė simpatija, kuri, 
Eriksonas tikėjosi, turėjo priartinti prie Himlerio. 

Vis dėlto ne visi mėginimai susipažinti su įtakingais naciais buvo to- 
kie sėkmingi kaip su Helmutu Finke. Kai kas Eriksonui atsuko nugarą, 
pavyzdžiui, Vokietijos ambasados Stokholme komercijos atašė Hansas 
Liudvigas (Hans Ludwig), kuriam Erikas niekada nepatiko. Jis taip ne- 
pasitikėjo Eriksonu, kad 1941 m. spalį mėgino sutrukdyti jam išskristi 
į Vokietiją, nors Eriksonas turėjo nepriekaištingus rekomendacinius 
Finkės ir kitų aukštų nacių pareigūnų laiškus. 

Eriksoną ir jo bagažą atidžiai apieškojo švedų policininkai, kai jis 
ruošėsi iš Stokholmo užmiestyje esančio Bromu oro uosto skristi į Ber- 
lyną. Patikra užtruko ilgiau nei įprastai, dėl to skrydis vėlavo. Buvo aiš- 
ku, kad kratą pareigūnai vykdė paliepti vietinės valdžios, kurią spaudė 
sąjungininkai. Vis dėlto policininkai tarp švedo daiktų nerado nieko 
įtartino, ir lėktuvas galiausiai išskrido į Vokietijos sostinę. 

Eriksonas be kliūčių atvyko į Berlyno Tempelhofo oro uostą, o iš 


ten - į viešbutį ilsėtis. Ryte jo iš viešbučio paimti atvažiavo tarnybinis 

Žiaurusis SS vadas Heinrichas Himleris. Eriksonas siekė įgyti jo pasitikėjimą, 
kad galėtų su Vokietija sudaryti pelningus sandorius. 

automobilis ir nuvežė į centrinę gestapo būstinę. Atvykusį Eriksoną 
prie nacių pastato pasitiko du vyrai, kuriuos jis atsiminė matęs lėk- 
tuve. Prisistatę gestapo agentais jie pakomentavo priekabią apžiūrą, 
kurią Eriksonui teko ištverti Švedijos oro uoste, ir pareiškė maną, jog 
tai - sąjungininkų užsakymas. Eriksonui asmeniškai su Himleriu, kaip 
svajojo, susitikti nepavyko, tačiau jis gavo visą reikalingą paramą susi- 
tarti dėl prekybos vokiečių nafta Švedijoje. 

Padedamas SS ir gestapo, Eriksonas užmezgė ryšių vietinėje naftos 
rinkoje, kuri daugiausia telkėsi aplink Hamburgą. Aplankė vietinius 
naftos perdirbimo fabrikus, susitiko su jų vadovais, aptarė bendra- 
darbiavimo sąlygas. Turintis daug patirties šioje srityje Eriksonas per 
trumpą laiką sudarė pelningų komercinių sandorių. 

Sėkmingai įvykdęs ką norėjo, susirado senų pažįstamų ir buvusių 
bendradarbių. Pirmiausia susitiko su aristokratu vokiečiu, baronu fon 
Vunšu (von Wunsch), su kuriuo kadaise kartu dirbo. Eriksonas norėjo 
susitarimus išlaikyti paslaptyje, todėl visi pokalbiai su fon Vunšu buvo 
griežtai konfidencialūs. Kartą jis kilmingajam vokiečiui įteikė slaptą 
dokumentą, jį baronas įdėjo į metalinę dėžę ir užkasė vidiniame savo 
namo kieme. 

Eriksonas atnaujino santykius ir su kitu senu pažįstamu fon Štiur- 
keriu (Stūrker), naftos kompanijų finansininku ir įtakingos Hamburgo 
šeimos nariu. Fon Štiurkeriui taip pat įteikė paslaptingą dokumentą. 
Švedas buvo budrus ir saugojosi, kad nė vienas iš senųjų pažįstamų 
nesutiktų jo su kitu bičiuliu. 

Netrukus po to, kai Eriksonas grįžo į Švediją, šalį pasiekė pirmosios 
kuro iš Vokietijos siuntos. Būtent tada sąjungininkai naftos prekeivį 
įtraukė į „juodąjį sąrašą . Draugai nuo jo nusigręžė, ėmė šalintis. Kai 
kurie jį pamatę net išeidavo iš kavinių ar restoranų. Eriksono žmona 
švedė labai dėl to išgyveno; naciai jai atrodė atstumiantys, tačiau mo- 


teris buvo priversta pakęsti naujuosius vyro draugus. 

Per kelis mėnesius Erikas Vokietijoje apsilankė dar kelis kartus, tvir- 
tino ryšius su draugais iš gestapo. Lankėsi pas juos svečiuose, jų žmo- 
noms iš Švedijos vežė dovanų sviesto, kailinių ir kitokių prekių. Taip pat 
vykdė prekybinius susitarimus su fon Vunšu ir fon Štiurkeriu, net kai 
buvo vis sunkiau gauti vokiško kuro dėl intensyvėjančių sąjungininkų 
bombardavimų. 

Kartą viešėdamas vienoje didelėje kuro gamykloje Vokietijoje Erik- 
sonas sulaukė direktoriaus kvietimo kartu pavakarieniauti. Kvietimą 
priėmė. Vakarieniavo direktoriaus kabinete, švedo viešnagė užsitęsė iki 
pusiaunakčio. Kelios minutės po dvylikos netikėtai atskrido sąjunginin- 
kų bombonešiai ir gamyklą subombardavo. Eriksonui pavyko išsigelbėti 
ir likti sveikam. 

1943 m. sąjungininkai vis dažniau puldavo vokiečių naftos gamyklas, 
tačiau didžioji pramonės dalis veikė toliau. Vokiečiai patirtą žalą likvi- 
duodavo kur kas greičiau, nei sąjungininkai numatydavo. Be to, daug 
gamyklų buvo taip gerai užmaskuotos, kad priešų bombonešiai jų ne- 


pastebėdavo. 


SĄMOKSLAS PRIES HIMLERĮ 


Vokietijos ateitis darėsi vis miglotesnė, todėl Eriksonas nusprendė 
sulaukęs tinkamiausios akimirkos savo labui išnaudoti susidariusią pa- 
dėtį. Matydamas, kad vokiečiai visuose frontuose traukiasi, suprato, jog 
bendradarbiavimas su naujaisiais draugais Vokietijoje ilgai netruks. Rei- 
kėjo paskubėti. 

Eriksonas ryžosi įgyvendinti ambicingą užmojį - Švedijoje pastatyti 
didžiulę sintetinio kuro gamyklą. Gamyklos sąmata siekė penkis mili- 
jonus dolerių - dabar tai prilygtų keturiasdešimt penkiems milijonams 
eurų, - juos turėjo skirti Stokholmas ir Berlynas. Gamykla visą savo pro- 
dukciją planavo eksportuoti į Vokietiją, o švedas turėjo tapti aukščiausiu 


jos vadovu. Kvepėjo stambiais pinigais. 

Amerikiečių lėktuvai B-26 bombarduoja Vokietiją. Dėl silpstančios Vokietijos 
pramonės sintetinio kuro gamybą sugalvota perkelti į neutralią Švediją. 

Sumanymo tikslas buvo pritraukti vokiečių investuotojų, o svarbiau- 
sia, nacių vadų dėmesį. Tuomet Vokietija būtų turėjusi degalų šaltinį 
iš neutralios šalies, gamykla būtų buvusi apsaugota nuo sąjungininkų 
bombų, kurios tuo metu vis smarkiau niokojo Vokietijos teritoriją. Pa- 
gal Eriksono skaičiavimus, dirbdama visu pajėgumu gamykla sintetinių 
kuru būtų pajėgusi aprūpinti Vokietijos armiją. 

Šis projektas slėpė ir kitokią naudą: po visiškos nesėkmės Stalingrade 
iškilo reali grėsmė, kad Vokietija pralaimės, todėl turtingi vokiečių vers- 
lininkai galėjo investuoti į neutralią šalį nesibaimindami sukelti įtarimų, 
jog išduoda nacius. Ši priežastis nieku gyvu negalėjo būti paviešinta, nes 
už išdavystę grėsė žiaurios bausmės. Vis dėlto daugeliui buvo aišku, kad 
laikas ruoštis Vokietijos žlugimui, todėl sprendimus turėti atsarginį va- 
riantą reikėjo tvirtai pagrįsti. Ši baimė sklandė net aukščiausiose nacių 
režimo sferose: pavyzdžiui, Himleris slapčia per princą Bernadotą siun- 
tė pasiūlymus sąjungininkams, siekdamas užsitikrinti nugalėtojų tarpi- 
ninko poziciją naujame etape, kuris aušo horizonte. Skęstant Trečiajam 
reichui visi norėjo išlikti laive, todėl Eriksono pasiūlymas buvo priimtas 
kaip puikus gelbėjimosi šiaudas. 

Eriksonas parengė smulkų gamyklos statybų projektą, įteikė jį Hel- 
mutui Finkei ir šis jį entuziastingai priėmė. Projektas pasiekė klastingus 
nacių hierarchus ir su režimu glaudžiai susijusius verslininkus. Abi šalys 
demonstravo itin gyvą susidomėjimą. Žinoma, pasigirdo ir nepatenkin- 
tas balsas, vėl Hanso Liudvigo, kuris buvo įsitikinęs, jog švedai mausto 
vokiečius ir atstovauja slaptiems interesams, tačiau Liudvigas priklausė 
Užsienio reikalų ministerijai, kuriai vadovavo Joachimas fon Ribentro- 
pas (Joachim von Ribbentrop). Ribentropas nesutarė su Himleriu, dėl to 
jo ministerija ir gestapas kasdien barėsi. Šiuos ginčus dažniausiai laimė- 
davo Himleris - šįkart buvo ne išimtis. Liudvigo įspėjimus, kad švedas - 
netikras pinigas, gestapas praleido pro ausis. Himlerio kabineto durys 


Eriksonui vėrėsi vis plačiau. 

Reicho užsienio reikalų ministras Joachimas fon Ribentropas. 
Himleris mėgo kištis į jo valdas, todėl abu nuolat pykosi. 
Eriksono atvejis buvo ne išimtis. 

ININONANANADNIBIBE 


Orderis suimti Joachimą fon Ribentropą. 
Jį ir Himlerį ištiko vienodas likimas - abu sučiupo britai. 


Vieną 1943 m. spalio dieną Eriksonas vėl išskrido į Berlyną. Reicho 
sostinės vaizdas dabar buvo visai kitoks nei tuo pačiu metu prieš dvejus 
metus. Eriksonas išlipo Tempelhofo oro uoste ir nuvyko į vieną iš kelių 
viešbučių, kurie dar buvo likę mieste nesubombarduoti. Ryte jo pasiimti 
atvažiavo didžiulis juodas SS automobilis. 

Savo štabe švedą pagarbiai pasitiko Himleris ir pasakė, kad Finkė 
apie svečią atsiliepė labai gerai. Vėliau jie ilgai kalbėjo apie kuro gamy- 
klą Švedijoje. Eriksonas pareiškė norįs pamatyti, kaip tokios gamyklos 
veikia Vokietijoje. Paskui aptarė kitus klausimus, ir galiausiai Eriksonas 
gavo labai svarbų paties Himlerio pasirašytą dokumentą, kuriuo švedui 
buvo leista keliauti po visą Vokietiją ir jos okupuotas šalis, apsilankyti 
visose kuro gamyklose, kuriose pageidaus, ir iš ekspertų reikalauti bet 
kokios informacijos, reikalingos vystyti Švedijoje ketinamai statyti ga- 
myklai. Tarytum Himlerio parašas nebūtų turėjęs pakankamai galios, 
dar gavo Hitlerio pasirašytą raštą: reichas skyrė Eriksonui automobilį ir 
kuponų neribotam kiekiui degalų, nors šalyje paprastiems žmonėms jie 
buvo griežtai ribojami. Himlerio švedui skirtos lengvatos bylojo, kokiu 


svarbiu SS vadas laiko šį projektą. 

Gavęs tokį aprūpinimą Eriksonas per metus apvažiavo visą Vokie- 
tiją ir apžiūrėjo visus didžiuosius fabrikus. Susitiko su jų vadovais, iš 
pirmų lūpų išgirdo apie dabartinę jų veiklą ir artimiausius planus. Nu- 
sprendęs, kad surinko užtektinai projektui įgyvendinti reikalingos in- 
formacijos, baigė turą po Vokietiją ir grįžo į Švediją. 

Eriksono planai dėl sparčiai blogėjančios Vokietijos karinės padė- 
ties užstrigo pradinėje stadijoje, ir sintetinio kuro gamyklos statybos 
buvo sustabdytos. Vakaruose, Prancūzijoje, sąjungininkai sėkmingai 
išsikėlė Normandijoje ir ten įsitvirtino, rytuose sovietų armija grasino 
peržengti reicho sienas, todėl Eriksono projektas buvo atidėtas ir už- 


leido vietą svarbesniems reikalams. 


RIZIKINGAS PLANAS 


Kai 1945 m. gegužę Vokietija žlugo, visų, kurie dirbo Trečiajam rei- 
chui, ateitis nusidažė labai tamsiomis spalvomis. Erikui Eriksonui taip 
pat priklausė atsakyti už veiklą nacių naudai. Jo šeimos ir draugų nuos- 
tabai, Amerikos atstovybė Stokholme Eriksono garbei iškėlė prašma- 
tnią puotą ir pakvietė visus dalyvauti. Svečiai išsižiojo išgirdę liaupses 
ir pagyras, skirtas prieš tai niekintam ir išdaviku laikytam draugui. 

Šventė liudijo, kad Eriksonas tarnavo ne vokiečiams, kaip visi manė, 
bet visą laiką dirbo sąjungininkams. Apsimetėlis nacių kolaborantas 
išklausė gausybę tostų, sveikinimų ir per vieną vakarą susigrąžino gar- 
bę akyse tų, kurie buvo atsukę jam nugarą. 

Istorija užsimezgė 1939 m., kai karas tik prasidėjo, ir Amerikos am- 
basadorius Sovietų Sąjungoje Lorencas Stainhartas (Laurence Stein- 
hardt) susisiekė su Eriksonu ir pakvietė slapta susitikti. 1933-1937 m. 
Stainhartas dirbo ambasadoriumi Švedijoje, tuo metu sužinojo apie 


švedą verslininką ir jo veiklą. Eriksonas su juo susitiko Stokholme. 

Diplomatas pasiūlė jam dirbti slaptuoju agentu Amerikai, siūlymą 
grįsdamas ilga Eriksono patirtimi naftos sektoriuje ir įgytais tarptau- 
tiniais ryšiais. 

Nuotykių ir iššūkių mėgėjas švedas priėmė rizikingą pasiūlymą, 
tačiau atsisakė gauti atlygį už paslaugas. Stainhartas jį suvedė su slap- 
tosios Amerikos tarnybos Office of Strategic Services (OSS) Stokholme 
agentais ir jie naujajam kolegai keturiasdešimt valandų trukusiuose 
kursuose suteikė pagrindinių žinių apie slaptojo agento darbą, išmo- 
kė rašyti nematomu rašalu, siųsti pranešimus ir, susiklosčius aplinky- 
bėms, nužudyti žmogų nepaliekant įrodymų. Eriksonas entuziastin- 
gai pradėjo naująjį agento gyvenimą; vėliau netgi pasiūlė savo vardą 
įtraukti į „juodąjį sąrašą. 

Eriksonui labai padėjo princas Bernadotas, taip pat slaptasis sąjun- 
gininkų agentas. Sąjungininkai padėjo Eriksonui įtikinamiau atlikti 
vaidmenį, pavyzdžiui, liepė vietinei valdžiai kuo griežčiau patikrinti jį 
Bromu oro uoste prieš pirmąją kelionę į Vokietiją, ir privertė gestapą 
patikėti, jog Eriksoną stebi. 

Paslaptingieji dokumentai, kuriuos gavo fon Vunšas, fon Štiurkeris 
ir dar keli asmenys, buvo laiškai. Juos parašė Eriksonas ir juose prisi- 
pažino esąs sąjungininkų slaptasis agentas — tai turėjo būti įrodymas 
karo nugalėtojams po Trečiojo reicho žlugimo. Šie laiškai Eriksonui 
kėlė mirtiną pavojų: jei būtų patekę į gestapo rankas, visa apgavystė 
būtų iškilusi aikštėn. Vis dėlto švedas pademonstravo puikiai Žinąs, 


kuo galįs pasitikėti, - nė vienas iš laiškų sergėtojų jo neišdavė. 


LABAI NAUDINGA INFORMACIJA 


Eriksono teikiama informacija sąjungininkams buvo labai svar- 


bi ir davė naudos. Pavyzdžiui, didžioji dalis naftos, kurią Vokietija 

eksportavo į Švediją pagal Eriksono pasiektus susitarimus, netiesiogi- 
niais keliais per Vaccum Oil ir British Petroleum kompanijas patekdavo 
į sąjungininkų rankas. Vokiečiai niekada neįtarė, kad jų kurą naudoja 
priešų karinės pajėgos. Ne mažiau svarbi, o gal dar svarbesnė už nute- 
kinamą vokiečių naftą sąjungininkams, buvo informacija, kurią švedas 
jiems perdavė 1944 m. rudenį. | 

Likus keliems mėnesiams iki lemiamo susirėmimo su reichu, są- 
jungininkų rengiamos Vokietijos naftos industrijos atakos pasiekė 
kulminaciją. Sąjungininkų pilotai tiksliai žinojo visas kuro gamyklas 
ir tiekimo tinklus. Tą pačią dieną, kai pradėdavo veikti nauja vokiečių 
gamykla, sąjungininkai ją pasižymėdavo žemėlapiuose ir be vargo ras- 
davo, kad ir kaip gerai gamykla būdavo užmaskuota. Susprogdinę ga- 
myklą, tiksliai žinodavo, per kiek laiko ji bus atstatyta, ir tą pačią dieną 
suplanuodavo ją vėl užpulti. 

Kuro tiekimas Vokietijos sausumos kariuomenei bei liuftvafei buvo 
smarkiai sumažintas ir turėjo nemenką įtaką Vokietijos pralaimėjimui. 
Dėl degalų trūkumo nuo priešų bombonešių ginti reicho teritorijos 
nebekilo naikintuvai. 1944 m. Vokietija atakavo Ardėnuose, tačiau jos 
kariuomenė veržėsi į priekį tik tol, kol turėjo degalų. Kai jie baigėsi vo- 
kiečiams nepasiekus sąjungininkų degalų saugyklų, ataka buvo sustab- 
dyta, Hitlerio viltis pakartoti žaibo karo sėkmę galutinai subliuško. 

Didžioji dalis informacijos, leidusios sunaikinti vokiečių kuro ga- 
myklas, buvo gauta iš ilgoje kelionėje per Vokietiją surinktų duomenų, 
kuriuos atsiuntė Erikas Eriksonas. Himleris manė, kad švedas rinko 
žinias, reikalingas kuro gamyklos statyboms, tačiau iš tiesų jis regis- 
travo kuro gamyklas Vokietijos teritorijoje ir siuntė sąjungininkams jų 
koordinates. Leidimai su Himlerio ir Hitlerio parašais labai palengvino 
žvalgybą reiche. Slaptojo agento triūsą pripažino pats generolas Eizen- 


haueris. 

Rinkti informaciją reicho viduje ne visai priklausė agentams. Erik- 
sonas suprato, kad gali pakliūti į rimtus pavojus, jei priims sąjunginin- 
kų pasiūlymą. Bendraujant su gestapu reikėjo būti itin atsargiam ir bu- 
driam, mažiausia klaida galėjo reikšti mirtį. Švedui sekėsi, nors mirtis 
alsavo į nugarą du kartus. 

Erikas užmezgė ryšius su viena berlyniete, kuri bendradarbiavo su 
sąjungininkais ir kuriai švedas ketino perduoti svarbios informacijos, 
tačiau moteris sukėlė įtarimų gestapui, ją ėmė sekti. Kartą, kai Erikas su 
moterimi susitiko jos namuose, įsiveržė Himlerio agentai ir abu sulaikė. 
Žinodami, kad taip gali atsitikti, juodu iš anksto susitarė tokiu atveju su- 
vaidinti paprastą situaciją, neva anksčiau nebuvo susitikę, 0 ji yra pros- 
titutė, kuriai tuo metu vyras kaip tik moka už paslaugas. 

Vokiečiai porą nuvežė į gestapo būstinę. Eriksonas jau manė, kad 
jį demaskavo, bet kai sulaikę pareigūnai sužinojo, kokiuose aukštuose 
sluoksniuose ryšių turi švedas, patikėjo, kad tos moters jis iš tiesų ne- 
pažįsta. Paleistas eidamas iš areštinės jis pro langą, kuris vėrėsi į kiemą, 
išvydo žiaurų reginį. Gestapas priėjo išvadą, kad moteris iš tiesų agentė, 
ir ją vietoje nužudė. 

Eriksonas susidūrė su mirtimi dar kartą, tik žiauriau. Paskutinėje ke- 
lionėje po Vokietiją, kai rinko informaciją sąjungininkams, jis susitiko 
seną pažįstamą verslininką, su kuriuo susipažino dar ketvirto dešimtme- 
čio pradžioje ir kurį laikė jau mirusiu. Eriksonas pakvietė jį išlenkti tau- 
rės ir pasišnekučiuoti. Karštas nacizmo šalininkas vokietis leido supras- 
ti, kad stebisi Amerikoje gimusį asmenį sutikęs Vokietijoje. Eriksonas 
pabandė jį įtikinti, kad yra vokiečių pusėje ir atvyko į šalį dirbti reicho 
labui, tačiau vokiečiui motyvai, dėl ko pažįstamas atsidūrė Vokietijoje, 
atrodė vis labiau įtartini. Pokalbio įtampa išaugo, kai vokietis prisiminė, 


kad švedas kadaise turėjo draugų žydų, todėl Erikui, kad išsklaidytų jo 

įtarimus, neliko kitos išeities kaip tik parodyti vokiečiui Himlerio pasi- 
rašytą leidimą. Nacį raštas, regis, įtikino, tačiau vokietis puolė teisintis 
vėluojąs ir skubiai pasišalino. 

Vedinas intuicijos, Eriksonas nusprendė pažįstamą pasekti. Kai šis 
įėjo į gatvės telefono būdelę, švedas prisiartino tiek, kad girdėtų pokalbį. 
Nacis mėgino susisiekti su gestapu. Jei Eriksonas norėjo iš Vokietijos iš- 
vykti gyvas, privalėjo praktiškai išbandyti tai, ko jį išmokė OSS agentai. 
Jis prisėlino prie vokiečio ir netaręs nė žodžio suvarė rašiklyje paslėptą 
peilį jam tarp šonkaulių; iškart mirusį vokietį paliko susmukusį ant ša- 
ligatvio. Atsargumo dėlei paėmė aukos piniginę, kad atrodytų, jog auką 
užpuolė ir nužudė vagis, nors žinojo, kad anksčiau ar vėliau gestapas 
suseks jo dvigubą žaidimą. Slaptasis agentas paskelbė baigęs kelionę po 
Vokietiją ir skubiai grįžo į Švediją. 

Patenkinti Eriksono darbu sąjungininkai po karo išpildė duotus pa- 
žadus fon Vunšui, fon Štiurkeriui ir kitiems bendrininkams, kuriems 
švedas buvo įteikęs slaptus dokumentus, jog bendradarbiauja su sąjun- 
gininkais. Hansas Liudvigas mirė kalėjime, galėdamas džiaugtis nors 
tuo, kad buvo vienintelis, kurio nepavyko apgauti gudriajam Eriksonui. 
Helmutą Finkę sąjungininkai sugavo, nors šis kelis mėnesius slapstėsi 
Danijoje netikra pavarde. 

Laimingai susigrąžinęs šeimos ir draugų pasitikėjimą Eriksonas gy- 
veno Švedijoje“ ir tęsė verslą. Agentas mirė 1983 m., jo nekrologą iš- 


spausdino The New York Times. 


* Apie Eriksono veiklą visuomenė sužinojo, kai 1958 m. Aleksandras Kleinas (Alexander 
Klein) išleido knygą The Counterfeit Traitor („Seklys pagal užsakymą“). Kūrinys ekranizuotas 
1962 m. filme tuo pačiu pavadinimu. Eriksoną vaidino Viljamas Holdenas (William Holden). 
(Aut. past.) 

Misija Aleksandrija: 


italai įrodo savo vertę 


S 


Likus porai savaičių iki 1941 m. Kalėdų, Italijos laivyno leitenantas dvi- 
dešimt septynerių Luidžis Duranas de la Penas (Luigi Durand de la Penne) 


iš laivyno bazės Specijoje rašė savo motinai laišką: 


„Mylima mama, 
kai skaitysi šiuos žodžius, aš būsiu miręs. Savanoriškai išvykau į 
misiją, kuri nepasisekė.“ 


Taip prasidėjo vienas iš trijų laiškų, kuriuos tą pačią dieną parašė ka- 
reivis italas. Antrame jis skelbė laimingai pasibaigus pavojingą operaciją, į 
kurią leidosi, trečiame pranešė patekęs į karo nelaisvę. Pagal tai, kaip viskas 
baigsis, motinai skyrė aukščiau minėtas eilutes. 

Leitenantui ir jo bendražygiams grįžti gyviems iš misijos buvo mažai 
vilties. De la Penas ir jo komanda iš anksto parašė testamentus ir sudėjo 
daiktus, kad juos išsiųstų artimiesiems, jei negrįžtų iš mūšio. Į misiją 
siunčiamiems kareiviams buvo iškeltas reikalavimas, kad nė vienas iš jų 
nebūtų vedęs, siekiant išvengti netikėtų, neapgalvotų veiksmų, nors de 
la Penas slapčia šį reikalavimą pažeidė. 

Šių drąsuolių tikslas buvo įsibrauti į Egipte, Viduržemio jūros kran- 


te, esantį Aleksandrijos uostą, kur britai laikė brangiausius Karališkojo 

MAS 1-osios flotilės nariai 1939 m. Iš kairės į dešinę: Luidžis Duranas de la Penas, 
Tesejo Tesei (Teseo Tesei), Brunas Falkomata (Bruno Falcomata), Paolas Alojisi 
(Paolo Aloisi), Džan Gastonė Bertozis (Gian Gastone Bertozzi), Džinas Birindelis 
(Gino Birindelli), Gustavas Marija Stefaninis (Gustavo Maria Stefanini) ir Džiulijus 
Centurionas (Giulio Centurione). 


laivyno laivus. Į uostą patekti kareiviai turėjo nesavaeigėmis torpedo- 
mis, kuriose vietos buvo skirta dviem Žmonėms. Patekę į uostą turėjo 
užminuoti pagrindinius britų karo laivus ir kuo greičiau iš ten dingti. 

Visi suprato, kad užduotis, kurią beveik buvo galima pavadinti sa- 
vižudiška misija, labai sunki. Uostas buvo griežtai saugomas, todėl į jį 
patekti atrodė vargiai įmanoma, o jei kareiviai vis dėlto į jį būtų įsibrovę, 
pasprukti gyviems ir sveikiems bemaž nebūtų buvę vilties. 

Pasiryžę šiai misijai vyrai pademonstravo didžiulę drąsą. Tuomet nė 
nenujautė, kad savo ryžtu pelnys net paties Britanijos ministro pirmi- 


ninko Vinstono Čerčilio pagarbos žodžių. 

SUNKUS METAS KARALIŠKAJAM LAIVYNUI 


1941 m. pabaigoje Artimųjų Rytų Britanijos laivynas po virtinės skau- 
džių praradimų teturėjo vos du didelius laivus: šarvuotlaivius Oueen Eli- 
zabeth ir Valiant, kurie vieninteliai liudijo ankstesnį anglų viešpatavimą 
Viduržemio jūroje. Nuo tų metų vasaros pagrindinis anglų flotilės užda- 
vinys buvo naikinti italų ir vokiečių konvojus, kurie aprūpino prekėmis 
Ervino Romelio vadovaujamą Afrika Korps. Kad apsaugotų savo kon- 
vojus, kurie Romelio armijai gabeno ginklus, amuniciją, maistą ir, svar- 
biausia, kurą, vokiečiai iš Atlanto vandenyno į Viduržemio jūrą perkėlė 
kelis povandeninius laivus. 

1941 m. lapkričio 13 d. Gibraltaro sąsiaurio rytinėje dalyje vokiečių 
povandeninis laivas torpedavo didžiausią Viduržemio jūroje britų lėk- 
tuvnešį Ark Royal. Britai greitai ėmėsi gelbėjimo veiksmų ir norėjo laivą 
nutempti į netoliese esančią Penjono bazę, bet lėktuvnešis galiausiai vis 
vien nuskendo. 

Antrąjį smūgį britai gavo po dvylikos dienų Viduržemio jūros ryti- 
nėje dalyje. Lapkričio 24 d. anglų laivyno šioje jūroje branduolys šar- 
vuotlaiviai Oueen Elizabeth, Valiant ir Barham išplaukė iš Aleksandrijos 
bazės į misiją užblokuoti tiekimo Vokietijos kariuomenei kelių. Kitą die- 
ną po pietų smarkus sprogimas sudrebino britų gretas; į Barham šar- 
vuotlaivį vokiečių povandeninis laivas paleido tris torpedas. Trigubas 
smūgis smarkiai pažeidė kairįjį laivo bortą. Įgula desperatiškai bandė 
gelbėti laivą, nors šis vis labiau sviro į vandenį. Staiga pasigirdo kur- 
tinamas sprogimas iš amunicijos sandėlio ir pakilo milžiniškas rausvų 
dūmų kamuolys. Laivas iškėlė kilį aukštai į orą ir nugarmėjo skradžiai 
jūron, o beveik devyni šimtai žmonių liko už borto. 

Tragišką Barham likimą stebėjo išskirtinis žiūrovas - admirolas seras 
Endriu B. Kaninghamas (Andrew B. Cunningham), britų flotilės Vidur- 


žemio jūroje vadas. Iš savo laivo Oueen Elizabeth bejėgiškai sekė akimis, 

Karališkojo laivyno šarvuotlaivio HMS Barham sprogimas 1941 m. lapkričio 24 d., 
kai į jį pataikė iš vokiečių povandeninio laivo paleistos trys torpedos. 


kaip Barham garma į jūros dugną. Matydamas susidariusią padėtį ir 
baimindamasis vokiečių povandeninių laivų naujų atakų, admirolas įsa- 
kė likusiems savo laivams plaukti į smarkiai saugomą, gerai aprūpintą 
Aleksandrijos uostą ir ten ketino palaukti palankesnės progos atnaujin- 
ti operacijoms. Britams neliko kitos išeities, kaip mėginti išsiversti su 
mažu likusiu laivynu. 

Kad apsaugotų Aleksandrijos bazę, kuri tuo metu buvo pagrindinis 
anglų flotilės uostas Viduržemio jūroje, buvo užminuota zona trisdešimt 
mylių į šiaurės vakarus, dar šešios mylios aplink uosto žiotis; tam buvo 
naudojamos apvalios minos, nugrimzdusios į dešimties metrų gylį ir ga- 
linčios sprogti per atstumą. Šalia uosto plūduriavo automatinių aliarmo 


sistemų kabeliai. 

Be to, aplink uostą buvo daug seklių vietų, kurios sudarė natūralias 
kliūtis įsiveržimui. Laivai galėjo plaukti tik ribotu ir akylai saugomu 
vandens ruožu. 

Grįžę iš misijos Gueen Elizabeth ir Valiant inkarus nuleido pagrin- 
diniame Aleksandrijos uosto doke. Uosto personalas skubėjo apjuosti 
laivus apsauginiais tinklais, kurie su kitomis bazės apsaugos priemo- 
nėmis užtikrino visišką saugumą. Šiedu laivai buvo vieninteliai šar- 
vuotlaiviai, kuriuos Karališkasis laivynas turėjo Viduržemio jūroje, o 
italai jų turėjo penkis. Visiškai netikėtai nenugalimasis Karališkasis 
laivynas virto gerokai silpnesniu už Italijos karališkąjį laivyną (it. Re- 
gia Marina). 

Tuo tarpu Romelio tankai nesustabdomai riedėjo per Afrikos šiaurę 
grasindami užimti Egiptą. Jei vokiečiai būtų užėmę britų Aleksandri- 
jos bazę ir pasiekę Sueco kanalą, Vokietijos kariuomenė būtų perėmu- 
si absoliučią valdžią rytinėje Viduržemio jūros pusėje. Britų laivynas 
gavo smarkų smūgį netekęs šarvuotlaivio Barham, tačiau kiti du anglų 
šarvuotlaiviai tebekėlė rimtą pavojų vokiečių tiekimo keliams, kuriais 
buvo plukdomos atsargos Vokietijos kariuomenei į Šiaurės Afriką. Pa- 
vykus priešų šarvuotlaivius patraukti iš mūšio, italų laivynui būtų ne- 
belikę kliūčių, o Afrika Korps netrukdomai būtų aprūpinta atsargomis 
ir kuru, reikalingu pradėti Egipto užkariavimą. Italai ryžosi įgyvendin- 
ti pavojingą, nutrūktgalvišką planą - nuskandinti britų šarvuotlaivius 


jų pačių uoste. 


TAIKINYS —- ALEKSANDRIJA 


Trisdešimt dvi tonas sveriantis šarvuotlaivis Oueen Elizabeth ir jo 
dvynys Valiant sudarė Britanijos laivyno Viduržemio jūroje branduolį. 
Laivus jau buvo galima pavadinti veteranais, jie tarnybą buvo pradėję 


dar Pirmojo pasaulinio karo pradžioje. Savo laiku šie laivai buvo pir- 

mieji, galintys šaudyti trijų šimtų aštuoniasdešimties milimetrų kalibro 
šaudmenimis, ir pirmieji dideli laivai, varomi ne anglimis, o skystuo- 
ju kuru, taip pat pirmieji šarvuotlaiviai, galintys pasiekti didesnį nei 
dvidešimt keturių mazgų per valandą greitį. Oueen Elizabeth 1918 m. 
privertė kapituliuoti Vokietijos karinį laivyną. 

Abu laivai buvo atnaujinti ir modernizuoti, todėl visiškai pajėgūs 
atlikti jiems patikėtą lemiamą užduotį. Kiekvieno laivo įgulą sudarė 
beveik tūkstantis jūreivių. Laivai buvo lengvesni nei modernūs vokie- 
čių šarvuotlaiviai Bismarck ir Tirpitz, tačiau jų šaudymo įrenginių ka- 
librai buvo vienodi, o blindažas beveik tokio paties storio kaip Vokie- 
tijos karinio laivyno „karūnos brangakmenių . 

Kaip ir tikėtasi, sumedžioti britų šarvuotlaivius jų pačių irštvoje ne- 
buvo paprasta. Didžiulis Aleksandrijos uosto dokas nuo atviros jūros 
buvo atskirtas plačiu, ilgu molu rytinėje pusėje, o vakarinėje - kiek 
trumpesniu. Uosto vartai, pro kuriuos įplaukdavo laivai, buvo vos 
dviejų šimtų metrų pločio. Įplauką blokavo trys tankūs tinklai iš me- 
talinio kabelio. Dieną ir naktį šalia jos patruliavo greitos britų valtys ir 
kartkartėmis reguliariu intervalu labai arti molų po vandeniu susprog- 
dindavo šaudmenų. Zonoje aplink Aleksandriją buvo įrengtos Žemės, 
jūros ir oro stebėjimo sistemos, tankus pakrantės baterijų ir įtvirtini- 
mų tinklas. Viskas kartu užėmė kelių kvadratinių kilometrų plotą. Visa 
uosto teritorija, labiausiai molai, buvo nusėti stebėjimo bokšteliais ir 
priešlėktuvinėmis baterijomis. Tamsiuoju paros metu stiprūs prožek- 
toriai spigino į jūrą kelių kilometrų spinduliu, net už uosto ribų. Už- 
gaidą nepastebėtiems įsibrauti į Aleksandrijos uostą buvo neįmanoma 
įgyvendinti. 

Saugiai atplukdžiusios šarvuotlaivius į uostą Egipte, laivų įgulos ne- 
snaudė, be paliovos treniravosi, kad neprarastų kovinio pasirengimo. 
Įpusėjo 1941 m. gruodžio mėnuo, ir Britanijos flotilės jūreiviai ėmė 


galvoti apie Kalėdas. Nors buvo toli nuo savo šeimų ir visiškai nešven- 

tinėje aplinkoje, anglai norėjo švęsti trečias Kalėdas kare su viltimi, kad 


kitąmet tokiu metu galės ramiai ir taikiai ilsėtis. 


TORPEDOS SU ĮGULA 


Specijos bazėje būrėsi grupė italų, kurie anaiptol nesiruošė švęsti Ka- 
lėdų - jiems labiau rūpėjo, kaip patekti į neįveikiamą Aleksandrijos uos- 
tą. Tam ketino panaudoti išradingųjų tautiečių sukonstruotą įrenginį — 
penkių su puse metrų ilgio ir vos pusės metro diametro torpedą, kurioje 
buvo įrengtos dvi vietos pilotams. 

Gamybos proceso metu šiai torpedai po vieno juokingo atsitikimo 
prilipo Maiale (ital. „kiaulė“) pavadinimas. Per bandymą du kareiviai 
torpeda nugrimzdo į jūros dugną, o vienas jų skambiu keiksmažodžiu 
pavadino torpedą. Šis nutikimas įgulai įstrigo, ir nuo tada tokio tipo tor- 
pedos buvo imtos vadinti Maiale, o neretai šį žodį pavartodavo pašiepti 
torpedų pilotams. 

Maiale varė tyliai veikiantis elektrinis variklis, torpeda pasiekdavo 
4 km per valandą greitį. Galėjo be papildomo aptarnavimo įveikti šešio- 
lika kilometrų, plaukti trisdešimties metrų gylyje. Galinė torpedos da- 
lis, kurioje buvo įmontuotas tris šimtus kilogramų sveriantis sprogmuo, 
buvo lengvai atkabinama nuo korpuso, kad būtų galima jį pritvirtinti bet 
kurioje pageidaujamoje vietoje per metalinį žiedą perveriamu kabeliu. 

Vidurinėje torpedos dalyje buvo įmontuota stabilizavimo kamera, 
kuri leido kada panorėjus kilti į viršų ar grimzti gilyn. Už apsauginės 
plokštės buvo valdymo pultas ir techniniai prietaisai. Varikliai, akumu- 
liatoriai ir greitai panirti skirtas suspausto oro balionas buvo įmontuoti 
už vairininko sėdynės. 

Antro įgulos nario sėdynės atkaltė atstojo įrankių dėžę. Joje buvo su- 
spaustu oru valdoma svirtis tinklams pakelti ir įrankiai, reikalingi pri- 


tvirtinti sprogmeniui prie priešų laivo. 

Torpedos pilotai vilkėjo nardymo kostiumus su kvėpavimo įren- 
giniu Davis, kuris buvo sukurtas Italijoje, užpatentuotas Didžiojoje 
Britanijoje ir kuris leido išbūti po vandeniu šešias valandas. Torpedas 
į veiksmo vietą gabeno povandeniniuose laivuose, sandariuose kon- 
teineriuose. 

Atvykęs į operacijos zoną povandeninis laivas panirdavo į reikiamą 
gylį, kad paleistų į vandenį konteinerius su torpedomis. Narai išlįsdavo 
iš laivo pro bokštelį, ištraukdavo torpedas, sėsdavo į jas ir traukdavo 
taikinio link. Plaukdavo pusiau panirę, toks gylis buvo parankiausias 
pasiekti operacijos vietą; iškilus pavojui torpeda panerti galėjo per ke- 
lias sekundes. 

Pilotai buvo išmokyti išsisukti nuo kliūčių. Iš pradžių reikėjo pa- 
mėginti aplenkti tinklą per viršų ar per apačią. Jei tai buvo neįmano- 
ma, torpedą reikėjo nutupdyti ant dugno ir metalui karpyti skirtomis 
žirklėmis praplėšti tinkle skylę, kad pro ją torpeda pralįstų ir patektų 
į priešų uostą. Uoste susitarta plaukti vėl pusiau panirus, kol iki taiki- 
nio liks apie tris dešimtis metrų, o tada visiškai panerti po nusitaikytu 
laivu. 

Antras įgulos naras prie laivo kilio turėjo pritvirtinti dvi kabes, prie 
jų - kabelį, pervertą per nuo torpedos atkabinamo sprogmens žiedą. 
Pabaigoje reikėjo įjungti bombos laikmatį, o abu narai turėjo kuo grei- 


čiau pasišalinti. 
ŠEŠI VYRAI - VIENAS TAIKINYS 


Nedidelę misijos įgulą sudarė pirmojo rango kapitonas princas 
Džunijus Valerijus Borgezas (Junio Valerio Borghese) ir kareiviai, ku- 
riuos jis pasirinko dalyvauti Aleksandrijos uosto užpuolime. Numa- 
tyta į operaciją išsiųsti tris torpedas, todėl grupę iš viso sudarė šeši 


vyrai. 

Jūreivis naras Emilijus Bjankis, su Luidžiu Duranu de la Penu užpuolęs Valiant. 

Operacijos vadu paskirtas leitenantas Luidžis Duranas de la Penas, 
jis ir patyręs naras kapralas Emilijus Bjankis (Emilio Bianchi) turėjo 
atakuoti Valiant. Oueen Elizabeth nuskandinti pavesta mašinų skyriaus 
viršininkui Antonijui Marselijai (Antonio Marceglia) ir jūreiviui na- 
rui Spartakui Šergatui (Spartaco Schergat). Trečioji pora - kapitonas 
Vinčenzas Martelota (Vincenzo Martellotta) ir jūreivis naras Marijus 
Marinas (Mario Marino) - turėjo susprogdinti lėktuvnešį. 

Kol torpedų įgulos treniravosi ir ruošėsi operacijai, specialus Itali- 
jos karinio laivyno būrys, remdamasis žvalgybinių lėktuvų darytomis 
nuotraukomis ir duomenimis iš jūrų žemėlapių, rengė Aleksandrijos 
uosto maketą, kad vyrai, kuriems buvo pavesta misija, kuo išsamiau 
žinotų aplinkybes, kuriomis teks ją vykdyti. Operacijos dalyviams 
buvo ypač svarbu žinoti apsaugos įrenginius, povandenines kliūtis, 
baterijų išsidėstymą. 

Buvo išanalizuoti meteorologiniai ir hidrografiniai zonos duo- 
menys, išnagrinėta Aleksandrijoje besidarbuojančių slaptųjų Italijos 
agentų informacija. Sekliai ne tik stebėjo judėjimą uoste, bet ir fiksavo, 
kuriose vietose britų apsauga yra silpniausia. Užpuolikams ši infor- 
macija buvo itin svarbi, nes iškart įvykdę misiją jie planavo plaukti į 
sausumą ir išlipę kur nors pasislėpti. 

Iš Oueen Elizabeth reprodukcijos kareiviai išsiaiškino tokio tipo 
laivų charakteristiką. Regis, viskas buvo kruopščiai apgalvota. Pir- 
mą kartą italai ne lengvabūdiškai improvizavo, o dirbo laikydamiesi 


griežtos tvarkos, būdingesnės jų bendrininkams vokiečiams. 


KELIONĖ POVANDENINIU LAIVU 


Kad nenutekėtų informacija apie Aleksandrijos uoste rengia- 
mą operaciją, joje dalyvauti išrinkti šeši italai buvo nuskraidinti į 


Lero salą, persodinti į povandeninį laivą Scire ir nuplukdyti arčiau 

taikinio. Grupelės vadu buvo paskirtas laivo kapitonas Ernestas For- 
ca (Ernest Forza). Prieš Forcą vado pareigas ėjęs princas Borgezas 
perėmė vadovavimą povandeniniam laivui. Komanda buvo pavadin- 
ta Greitųjų valčių 10-ąja flotile, kad būtų nuslėpti tikrieji ketinimai. 

1941 m. gruodžio 3 d. Specijos bazėje buvo atlikti paskutiniai 
paruošiamieji darbai. Povandeninis laivas Scire išplaukė su trimis 
tuščiais konteineriais. Oficialiai buvo pranešta, kad laivas išplaukė 
į praktiką. Kaip buvo numatyta, sutemus barža torpedas nuplukdė 
prie povandeninio laivo ir įgula jas patalpino į tuščius konteinerius. 
Laivo krovinį italai nugabeno į atvirą jūrą, kad bazėje išvengtų są- 
jungininkų informatorių žvilgsnių. Misiją žūtbūtinai reikėjo išlaikyti 
paslaptyje. 

Po šešių dienų Scire atplaukė į Lero salą, kur laivo laukė šeši ope- 
racijos dalyviai. Oro sąlygos ir mėnulio fazė misijai buvo labai palan- 
kios, žadėjo geriausius rezultatus. Povandeninis laivas su kareiviais ir 
torpedomis konteineriuose iš Lero į Aleksandriją išplaukė gruodžio 
14 d. Staiga oras pasikeitė, ir laivui teko grumtis su smarkiai banguo- 
jančia jūra. Dėl suprastėjusių oro sąlygų padidėjo pavojus užplaukti 
ant minų. 

Gruodžio 18 d. naktį Scire pasiekė numatytą poziciją už dviejų 
kilometrų nuo Ras el Tino švyturio, žyminčio Aleksandrijos uostą. 
Laivas liko plūduriuoti vandens paviršiuje už švyturio šviesos ribų. 

Rytojaus dieną kitas povandeninis laivas užėmė poziciją prieš Ro- 
setos miestą, šalia Nilo žiočių, laukti grįžtančių komandos narių, ku- 
rie iškart po užduoties turėjo nusigauti į sausumą, ten gauti valtį ir 
atplaukti prie povandeninio laivo. 

Oras pagerėjo, jūra nurimo. Viskas buvo paruošta, kad šeši drąsūs 
italai galėtų leistis į pavojingą misiją, kuri, sėkmingai pavykusi, jų 


vardus turėjo įamžinti jūrų karo istorijoje. 

OPERACIJA PRASIDEDA 


Operacijos Aleksandrijos uoste eigą geriausiai atspindi jos vado Luidžio 


Durano de la Peno užrašai: 


„Aleksandrija. Mes povandeniniame laive Scire, 1941 m. 
gruodžio 18 d. naktis. Trys komandos pasiruošusios išplaukti į 
misiją. Aštuonios valandos vakaro. Kareiviams pasirengus kylam 
į viršų ir lipam ant denio. Laivas vėl truputį nugrimzta, išimam 
iš konteinerių torpedas. Oras šaltas, aplink tamsu ir tylu. Jūra 
panaši į veidrodį. Tuoj pradėsim veiksmus. Vanduo drumstas 
po smarkaus bangavimo. Kol leidžiam į vandenį torpedas, laivas 
laukia paniręs. Įvykdžiau tris tokio tipo operacijas — dvi Alek- 
sandrijoje, vieną Gibralrare. Iš patirties žinau, kad labai svarbų 
išlaikyti grupę vieningą, kad jos nariai psichologiškai nusiteiktų 
atiduoti visas jėgas ir jaustųsi patenkinti. Iškilę į paviršių netru- 
kus išplaukėme Aleksandrijos link. 

Plaukti buvo nesunku, be to, netikėtai pradėjo žybsėti 
Ras el Tino švyturys. Pagal jį orientavausi ir sekiau mūsų pozici- 
ją. Artėjom prie metalinių tinklų — pagrindinės mūsų operacijos 
kliūties.“ 


Scire grįžo į bazę, o torpedos plaukė prie uosto palei vakarinį molą taip 
arti, kad kareiviai net atskyrė sargybinių siluetus. Netoli uosto žiočių pa- 
truliavo valtis ir kaip kiekvieną dieną leido į dugną sprogmenis. Vakarinio 
molo gale plūduriavo ištiestas trigubas plieninis tinklas, saugantis įplauką į 
uostą. Torpedos nėrė po vandeniu ieškoti vartų, nors buvo mažai tikėtina, 
kad jie ten yra. Be to, kad nerado vietos, kur būtų galima praplaukti užtva- 
"rą, išvydo, kad ant tinklo kybo sprogmenys. 

Pneumatinių žirklių dėl keliamo triukšmo šiuo atveju italai negalėjo 
naudoti, todėl iškilo į paviršių ketindami pabandyti perplaukti tvorą per 
viršų. Buvo vidurnaktis, užsiplieskė įplaukos į uostą švyturys. Tinklas pra- 
siskyrė, kad į uostą įplauktų prekybinis laivas ir trys eskadriniai minininkai. 


Italai prisigretino jiems iš galo ir tokiu būdu nepastebėti pateko į uostą. 


287 


Eu 


J 


NERO 


AN J 


Netrukus torpedos išsiskyrė. De la Penas su Bjankiu nuplaukė prie Va- 


liant. Iki laivo likus dvylikai metrų priplaukė apsauginį barjerą, bet per- 


plaukė jį per viršų ir priartėjo prie šarvuotlaivio. 


MINOS PADĖTOS 


De la Penas aprašė tolesnius operacijos veiksmus: 

„Artinausi prie priešų laivo, plaukiau maždaug penkių metrų 
gylyje. Mes iš lėto nuslydom ties laivo korpuso viduriu, pradėjau 
stabdyti torpedą, bet ji nestojo. Atsirėmė į laivo šoną. Staiga ėmė 
grimzti, bet greitai ją sustabdžiau. Liepiau savo narui plaukti pa- 
žiūrėti, kas atsitiko, o pats likau laukti. Jis vis negrįžo, ir man 
tai pasirodė įtartina. Išplaukiau ieškoti ir pamačiau, kad naras 
dingęs. 

Akimirką pamaniau, kad jam kas nors atsitiko, juk buvome 
gana giliai. Staiga išsigandau, kad nepavyks sėkmingai įvykdyti 
mums pavestos užduoties. Aš nieko negalėjau pakeisti, kad to 
išvengtume. Pastebėjau į propelerį įsipainiojusį metalinį kabelį; 
dėl jo torpeda tapo nevaldoma. Nuo tikslo buvome vos per kelis 
metrus. Pamėginau torpedą ištraukti; ji buvo apie aštuonių me- 
trų su pusę ilgio, ne itin sunki, pusiau panirusi į liulantį, klampų 
dumblą. Sukaupęs visas jėgas vargais negalais torpedą ištraukiau 
ir pastūmiau po šarvuotlaiviu. Galvojau tik apie tai, kaip ją pri- 
stumti kuo arčiau laivo, ir džiaugiausi, kad man pavyko sėkmin- 
gai atlikti užduotį. 

Išsliuogiau iš torpedos, aktyvinau bombos detonatorių ir iš 
paskutiniųjų iškilau į paviršių. Į mane ėmė šaudyti uosto sar- 
gyba, bet man pavyko priplaukti vieną iš plūdurų, prie kurių 
buvo pririštas laivas. Už jo radau savo narą. Leidomės suimami 
anglų ir iškeliami ant laivo denio. Pasistengiau bombą palikti po 
šarvuotlaivio amunicijos skyriumi, ir dabar tikrai nenorėjau būti 
laivo svečias, juolab kad buvome priešai. 

Iš pradžių pamanėm, kad bus geriausia bandyti pabėgti. Lai- 
ve mėgino kamantinėti, ką padariau, bet aš, suprantama, nieko 


neatsakiau. Tada mus abu pasodino į valtį ir nuplukdė į sausumą, 


ten buvome tardomi vyro su pistoletu rankoje. Jis aiškino, kad 
yra labai susinervinęs pažadintas šitaip anksti ir kad žino, kokią 
užduotį vykdom, mums dar neprasižiojus. Nė už ką nebūčiau 
prisipažinęs, ką veikiau po vandeniu ir kur padėjau bombą. 

Vėliau mus nuplukdė atgal į laivą ir uždarė į vieną iš jo sky- 
rių. Ten kalėjo dar keli jūreiviai anglai, kurie mus draugiškai pa- 
sitiko. Jie, kaip ir mes, atrodė išvargę, bet mūsų būsena skyrėsi 
tuo, kad žinojome, kas visiems iš tiesų gresia.“ 


Marselija su savo bendražygiu naru Spartaku Šergatu mažą molą ap- 
lenkė didžiuliu lanku ir tada pasuko prie Oueen Elizabeth, plūduriuo- 
jančio per tris šimtus metrų nuo Valiant. Vandenyje kariai jau buvo aš- 
tuonias valandas, todėl jautėsi išsekę ir buvo kaustomi šalčio. Marselija 
panėrė, įveikė metalinį tinklą, saugantį šarvuotlaivį, ir leidosi tiesiai prie 
laivo korpuso. Po kelių minučių pritvirtino 300 kg sveriančią bombą prie 
laivo. Tada abu nepastebėti nuplaukė prie laivų remonto dokų: pagal iš- 
ankstinius žvalgų duomenis, iš ten galėjo pasiekti sausumą be didesnių 
kliūčių. Paskui save vandenyje primėtė mažų padegamųjų bombų, kad 
po laivo sprogimo įsižiebtų išsilieję degalai. Atsidūrę arti kranto, Maiale 
paskandino: buvo numatyta šios torpedos atsikratyti. Po aštuonių van- 
denyje praleistų valandų jie galiausiai išlipo į sausumą, paslėpė nardymo 
kostiumus ir spruko iš uosto teritorijos. 

Trečia komanda - Martelotos ir Marino - sėkmingai plaukė torpe- 
da tarp abiejų laivų tinklų lėktuvnešio link, tačiau jis iš Aleksandrijos 
uosto prieš dvidešimt keturias valandas buvo išplaukęs į Tolimuosius 
Rytus. Italai pritvirtino bombą prie tanklaivio Sagona galo, po vaterli- 
nija. Paskui aplink primėtė padegamųjų bombų ir išskubėjo į prekybinę 
prieplauką, kur ketino išsikelti į sausumą. Ištrūkusius iš teritorijos juos 
sulaikė sargybiniai. 

Visi sprogmenys jau buvo aktyvinti. Prie Oueen Elizabeth bomba buvo 


prikabinta po mašinų skyriumi, de la Penas ir Bjankis bombą pritvirtino 

prie Valiant amunicijos skyriaus. Nustatytas laikmatis pradėjo tiksėti. 
Nedaug trūko iki šeštos valandos ryto, o penkios minutės po šešių turė- 
jo įvykti sprogimai. Anglams buvo per vėlu imtis kokių nors apsaugos 


priemonių. Komendantas Luidžis Duranas de la Penas pasakojo: 


„Iki akimirkos, kai turėjo sprogti bombos, likus 10-20 min., 
paprašiau leisti pasikalbėti su laivo kapitonų. Mane nuvedė pas 
jį, ir pasakiau, kad niekaip nebegalėsiu išgelbėti laivo, tačiau įgu- 
lą dar spėčiau. Kapitonas dar kartą paklausė, kur padėjau bombą. 
Aš nesakiau. Tada mane liepė nuvesti atgal į skyrių, ten supratau, 
kad esu vienas. Nemačiau nė vieno anglo jūreivio. Net savo naro. 
Laimė, likau ten ir su nerimu laukiau paskutinių minučių. 

Bombą padėjau aš. Galima pabandyti įsivaizduoti, kaip jau- 
čiausi, kai tuoj turėjau tapti savo paties auka. Vis dėlto laikiausi 
ramiai, pirmiausia norėdamas įrodyti britų jūreiviams, kad nesa- 


me menkesni už juos.“ 


SPROGIMAI UOSTE 


„Tiksliai tą akimirką, - įtampos kupiną pasakojimą tęsė de la Penas, - 
kaip buvau apskaičiavęs, bomba sprogo. Man net atrodo, kad pajutau, 
kai išmušė toji sekundė. Atsipeikėjau vėl vandenyje; manau, kurį laiką 
buvau netekęs sąmonės. Laivas susprogo ir skilo, dalis jo atsiskyrė nuo 
pagrindinės konstrukcijos būtent toje vietoje, kur buvau aš. Įsikabaro- 
jau į šarvuotlaivį ir jį perbėgau. Atlėkęs į galą pamačiau laivo kapitoną, 
stambų vyrą ir, be abejonės, puikų jūrininką. Stabtelėjau palaukti ir ste- 
bėjau Oueen Elizabeth laivagalį. Saulė buvo pakilusi kaip tik ties jo galu; 
po kelių akimirkų sprogo prie šarvuotlaivio prikabinta bomba.“ 

Tą dieną budėjo britų artilerininkas Vilkinsas (A. J. Wilkins). Štai jo 


versija: 


„1941 m. gruodžio 19 d. ėjau pareigas laive HMS Oueen Eli- 
zabetb, įvykio metu buvau prie lengvųjų priešlėktuvinių kulkos- 

vaidžių valdymo pulto. Apie antrą valandą nakties uoste buvo 
paskelbtas aliarmas pastebėjus, kad įplaukė povandeniniai priešų 
laivai, pasinaudoję trumpai atsivėrusiais uosto vartais, pro ku- 
riuos įleidom saviškius — vieną prekybinį laivą ir tris eskadrinius 
minininkus“. 


Buvo įsakyta pasiruošti mūšiui ir įguloms liepta iš žemutinių laivų 
skyrių pakilti į viršutinius. Aš buvau viršuje, prie priešlėktuvinių bate- 
rijų. Po dviejų valandų jūreiviams buvo pranešta, kad gali grįžti į žemu- 
tinius skyrius, nes atrodė, jog padėtis kontroliuojama, tačiau du italų 
narai, sulaikyti ir paimti į Valiant denį, atsisakė nurodyti, kuriose vie- 
tose padėjo sprogmenis. Vyrai vėl buvo uždaryti į kajutes laivo apačio- 
je. Prieš pat šeštą valandą ryto italai komendantams prasitarė, kad prie 


Valiant ir Oueen Elizabeth korpusų prikabino minų. 


Britų šarvuotlaivis Oueen Elizabeth. Plaukiodamas Viduržemio jūra jis kėlė grėsmę 
jūrų keliams, kuriais buvo tiekiamas aprūpinimas Vokietijos armijai. 

Lygiai šeštą valandą minos trenksmingai sprogo. Tuo metu aš 
buvau savo kajutėje žemiau laivo vaterlinijos. Sprogimas buvo toks 
stiprus, kad sutriko elektros tiekimas, ir kajučių denis atsidūrė po 
vandeniu. Laivas paskendo tamsoje, kareiviai gelbėdamiesi stengėsi 
pakliūti į aukštesnius denius. Užbėgęs į viršų pamačiau, kad Valiant 
pirmagalis paskendęs, o Oueen Elizabeth iš lėto grimzta į vandenį, nes 
iširo plieninės laivo pertvaros. 

Per sprogimą iš Oueen Elizabeth kamino iššovė smarki degalų sro- 
vė su įrenginių skeveldromis. Oueen Elizabeth ir Valiant nusėdo ant 
uosto dugno. Trečias sprogimas sudrebino tanklaivį Sagona, jo galas 
nugrimzdo. Šalia Sagona buvęs eskadrinis minininkas Jervis, kuriame 
buvo įrengtos degalų saugyklos, taip pat nukentėjo nuo sprogimo ir 
savaitę buvo remontuojamas dirbtuvėse. Laimė, nesprogo, nes katas- 


trofa uoste būtų tapusi gigantiška. 


KLAIDINGAS MUSOLINIO SPRENDIMAS 


Operacija Aleksandrijos uoste pasisekė puikiai. Kitą dieną italų 
žvalgybiniai lėktuvai nufotografavo Valiant ant kairiojo borto riog- 
santį milžiniškoje išsiliejusio kuro dėmėje, o Oueen Elizabeth pir- 
magaliu buvo įsmegęs į dugną. Po sprogimo ketvirtadalis Oueen 
Elizabeth mašinų skyriaus paskendo; du šalia plūduriuojantys po- 
vandeniniai laivai jam tiekė elektrą ir padėjo išlaikyti pusiausvyrą. 
Italų ekspertai nuotraukas išanalizavo ir priėjo išvadą, kad abu laivai 
smarkiai pažeisti. 

Nebesibaimindami dviejų šarvuotlaivių, kuriais iki šiol grasino 
priešai, galingi italų kreiseriai gavo puikią progą rytinėje Vidurže- 
mio jūros dalyje įvesti savo tvarką ir apsaugoti savo laivus, kurie tiekė 
amuniciją Šiaurės Afrikoje kovojančiai kariuomenei. Vis dėlto krei- 


seriai dėl nelauktos priežasties į jūrą neišplaukė. Iš nuotraukų buvo 

akivaizdu, kad priešų šarvuotlaiviai smarkiai suniokoti, tačiau Mu- 
solinis pareiškė, jog laivai nepatyrė jokios žalos, ir ekspertų išvadų 
nepaisė. 

Niekas nedrįso diktatoriui prieštarauti, todėl italų flotilė liko plū- 
duriuoti uostuose. 

Aleksandrijos uoste gavusi smarkų smūgį nuo italų torpedų, An- 
glijos flotilė kurį laiką, galima sakyti, liovėsi egzistavusi: jai liko tik 
kreiserių eskadra ir keli eskadriniai minininkai. Deja, italai dėl Muso- 
linio įsikišimo nepasinaudojo įgytu pranašumu. 

Oueen Elizabeth į jūrą išplaukti nebegalėjo: liko ilgai plūduriuoti 
Aleksandrijos uosto bazėje ir virto reprezentaciniu laivu. Jame buvo 
rengiami priėmimai, laivą buvo privaloma aplankyti Aleksandrijos 
zonoje įkurdintiems kareiviams. Laive buvo švenčiamos Kalėdos ir 
Naujieji metai. 

Admirolas seras Endriu B. Kaninghamas (Andrew B. Cunning- 
ham) neuždraudė reporteriams fotografuoti laivo siekdamas sudaryti 
įspūdį, jog jis sveikas, ir neleisti gausiems Oueen Elizabeth lankyto- 
jams įtarti, kad po vandeniu dieną ir naktį be perstojo vyksta inten- 
syvūs remonto darbai. Reikėjo bent iš viršaus laikinai užtaisyti 12 m 
skersmens skylę, kurią buvo išmušusi italų mina. 

Valiant laivui padarytą žalą paslėpti buvo sudėtingiau - jis nuken- 
tėjo kur kas labiau nei Oueen Elizabeth ir remonto dirbtuvėse praleido 


kelis mėnesius. 


„DRĄSOS PAVYZDYS“ 


Tik po keturių mėnesių, 1942 m. kovą, uždarame posėdyje Čerčilis 
Britanijos parlamentui atskleidė, kas ištiko abu laivus. Šešių drąsuo- 
lių įvykdytą misiją jis pavadino „išskirtiniu drąsos ir miklumo pavyz- 


džiu“. 

Italijos karinio laivyno aukso medalis. 


Koks likimas ištiko tuos šešis drąsuolius? Šalia Nilo žiočių, priešais 
Rosetą, italų povandeninis laivas jų laukė veltui, nes per kelias dienas 
visi torpedininkai atsidūrė anglų rankose. 

Keturis sausumą pasiekusius torpedininkus suėmė Egipto policija 
ir perdavė britams. Bėgliai bandė atsiskaityti angliškais pinigais, kurie 
Egipte negaliojo, ir taip sukėlė įtarimą. 

De la Penas buvo išsiųstas į Kairą, iš ten į Palestiną ir galiausiai pabė- 
go į Siriją. Ten buvo sugautas ir laivu išgabentas į Indiją. Indijoje ir vėl 
paspruko, tačiau buvo darsyk sugautas. 

1943 m. su Italija pasirašius paliaubas, de la Penas buvo paleistas į 
laisvę. Jis įstojo į mažą italų kovinę grupuotę, kuri - ironiška - tuo metu 
pradėjo tarnauti sąjungininkų naudai. Ši grupuotė Specijos laivų bazėje 
dalyvavo jungtinėje anglų ir italų operacijoje, kurios tikslas buvo ne- 
leisti laivų bazės suniokoti besitraukiantiems vokiečiams. De la Penas 
vadovavo bendražygių komandai ir pasinaudojo per Aleksandrijos uos- 


to puolimą įgyta patirtimi: slapčia įsigavęs į uostą nuskandino laivus, 

kuriuos vokiečiai ketino ištempti į jo žiotis, ten paskandinti ir taip už- 
blokuoti kelią į uostą. 

1945 m. Luidžis de la Penas buvo apdovanotas aukščiausiu Italijos 
karinio laivyno įvertinimu - aukso medaliu. Jį prisegė pats princas Um- 
bertas (Umberto) ceremonijoje, kurioje dalyvavo viceadmirolas Čarlzas 
Morganas (Charles Morgan), buvęs laivo Valiant vadas. Aukšto Kara- 
liškojo laivyno pareigūno prašymu, galiausiai pats Morganas garbingai 
prisegė auksinį medalį prie krūtinės de la Penui, šitaip oficialiai pripa- 


žindamas išskirtinę kario drąsą. 


skyrius 


Operacija Prankton: 
kanojomis plaukia drąsuoliai 


1942 m. gruodžio 7 d. popietę prie Prancūzijos krantų į jūros paviršių 
iškilo britų povandeninis laivas. Dvylika juo plaukiančių kareivių ruošė- 
si, be abejonės, svarbiausiam gyvenimo iššūkiui. Prieš leisdamiesi į misi- 
ją jie daug ir sunkiai treniravosi, laikė išbandymus, po kurių daug kandi- 
datų iškrito. Misijoje dalyvauti teko garbė patiems ištvermingiausiems. 

Britai ruošėsi įvykdyti prisišvartavusių viename vokiečių užgrobta- 
me Prancūzijos uoste laivų sabotažą. Kad pasiektų smarkiai saugomą 
uostą, tuzinas britų kareivių keturias dienas trapiomis kanojomis yrėsi 
plačiomis upės žiotimis, turėjo ištverti smarkų jūros bangavimą, supimą, 
išvengti povandeninių uolų ir nepasiduoti išsekimui, miegoti kanojose 
po atviru dangumi peršlapusiais drabužiais ir beveik žiemiškame šaltyje, 
nepakliūti į sargybos postų, išdėstytų palei visą jų maršrutą, akiratį, o 
kai pasieks krantą, gerai pasislėpti nuo vokiečių patrulių. Kareiviai žino- 
jo, kad per visą šį laiką jokios pagalbos nesulauks. 

Jei jiems pavyktų patekti į uostą, įvykdyti savo slaptą misiją ir ne- 
pakliūti priešams, paskui kareiviai, beveik nemokėdami prancūziškai 
ir nesitikėdami, kad kelionėje kas nors jiems atsiųs kokios pagalbos, 
privalėjo leistis į pavojingą kelionę per okupuotą Prancūziją ir pereiti į 


Ispaniją. 


JESUJS KRERKNANDUECZ 


Maža to, išrinktieji misijai vyrai žinojo, kad Hitleris liepė žudyti visus 
į vokiečių nelaisvę pakliūvančius komandosus, todėl apie pasidavimą 
negalėjo būti nė kalbos. Tačiau nė vienas nepabūgo negailestingų sąlygų 


ir pasiryžo vykdyti šią beveik savižudišką operaciją. 


BORDO UOSTAS 


1942 m. gegužę Didžiosios Britanijos karo ūkio ministras Raunde- 
lis Palmeris (Roundell Palmer) ministrui pirmininkui Vinstonui Čer- 
čiliui įteikė ataskaitą, kurioje nurodė plyšį britų vykdomoje Vokietijos 
jūrų blokadoje. Nepaisydama Karališkojo laivyno apsiausties Vokietija 
aktyviai prekiavo su Japonija ir Europa, daugiausia gabeno strateginės 
reikšmės produktus: kaučiuką, alavą, kurą ir maistą. Vokiečių laivai ne- 
rizikuodavo plaukti ypač pavojingu maršrutu į Bremeno ar Hamburgo 
uostus, jie sukdavo į Europos pietvakariuose esančius užimtus uostus, iš 
kurių prekės geležinkeliu keliaudavo į galutinį tikslą. 

Vienas svarbiausių prekių pristatymo taškų buvo Bordo uostas, ku- 
riame vien per dvylika mėnesių buvo iškrauta dvidešimt penkios tonos 
kaučiuko, skirto Vokietijai ir Italijai. Kol šie produktai buvo tiekiami to- 
kiu spartumu ir kiekiais, karo pabaiga vis labiau tolo. 

Be to, Bordo uoste buvo svarbi povandeninių laivų bazė, pradėta sta- 
tyti 1941 m. Ji buvo viena iš penkių, vokiečių įrengtų prie Atlanto van- 
denyno, ir išsiskyrė tuo, kad ją statė italai. Bazė priklausė Forze Subacgue 
Italiani in Atlantico, čia švartuodavosi Atlanto vandenyne plaukiojantys 
italų povandeniniai laivai. Nors priklausė italams, lemiamą žodį turėjo 
ir bazę kontroliavo vokiečiai. Į Bordo bazę japonų povandeniniai laivai 
plukdė svarbiausius ir brangiausius krovinius, todėl uostas netruko virs- 
ti vieta, kurioje Ašies trijulė bendradarbiavo itin glaudžiai. 

Kad įvykdytų jungtinį Bordo uosto užpuolimą ir išdraskytų susida- 


riusį strateginį Ašies mazgą, Čerčiliui būtinai reikėjo trijų pėstininkų 

divizijų su visa artilerija, taip pat laivų ir lėktuvų misijai palengvinti. Tuo 
momentu buvo aišku, kad utopiška sėkmingai įvykdyti tokią operaciją 
prieš Vokietiją, kuri per pakilimą išsiplėtė nuo Kaukazo iki Pirėnų ir 
nuo Norvegijos iki Libijos dykumos. 

Žinoma, būtų buvę paprasčiausia sugriauti uostą intensyviai bom- 
barduojant iš oro, tačiau šiuo būdu Britanija negalėjo pasinaudoti, nes, 
dėl politinių motyvų norėdama išvengti prancūzų civilių žūčių nuo są- 
jungininkų bombų, dar nebuvo pradėjusi antskrydžių virš okupuotos 
Prancūzijos. Taigi, vienintelė išeitis buvo smogti Bordo uostui pasiuntus 
nedidelį kareivių būrį ir pasikliauti staigmenos efektu. 

Operacija neatrodė iš lengvųjų. Uostas yra Bordo mieste, įsikūrusia- 
me prie Garonos upės, 80 km nuo Žirondos estuarijos, išsiliejančios į 
Biskajos įlanką. Prieš patenkant į uostą reikėjo apiplaukti daugybę upių 
sanplaukoje esančių salų. Gamtiniai zonos ypatumai puikiai saugojo 
nuo priešų, tačiau vokiečiai vis tiek sustiprino sargybą patruliuojančiais 
laivais, lėktuvais, pakrantės ir priešlėktuvinėmis baterijomis. 

Pasiryžęs šiam sudėtingam iššūkiui Čerčilis nusprendė suteikti pro- 
gą Specialiajam valčių būriui (angl. Special Boat Section, SBS). Šį skyrių 
įkūrė Jungtinių operacijų generalinis štabas dėl leitenanto, profesiona- 
laus plaukiko kanoja Rodžerio Kortnio (Roger Courtney), užsispyrimo. 
Kortnis, kanoja perplaukęs Nilą nuo Viktorijos ežero iki Kairo, buvo 
įsitikinęs, kad kanojas galima puikiai panaudoti komandosų operaci- 
tinkamesnėmis skautams. Kortnis neatlyžo, ir galiausiai jam buvo leista 
surinkti kanojininkų grupelę nedideliems išpuoliams ir žvalgybai. 

Nuo 1941 m. Specialusis valčių būrys surengė kelias misijas, kurios 
atskleidė dideles kanojų galimybes: jos buvo puiki priemonė slapta pri- 
siartinti prie priešo. Kanojininkai įvykdė kelis išpuolius netoli jūros nu- 
tiestuose geležinkeliuose Italijoje ir Prancūzijoje. Visą savo pranašumą 


ir galią SBS pademonstravo 1942 m. balandį, kai operaciją Bolonės uoste 

įvykdė surinktas antras elitinis Specialiųjų valčių būrys Grupė 101. Per 
operaciją pavyko paskandinti vokiečių tanklaivį, prie jo korpuso pritvir- 
tinus magnetinę miną. 

1942 m. ryškėjo vis didesnis poreikis atakuoti Bordo uostą ir užkirsti 
kelią į Vokietiją nerimą keliančiu tempu plūstantiems produktams. Ašies 
kariuomenė į šį uostą gaudavo milžiniškus kiekius svarbiausių žaliavų: 
alavo, volframio ir naftos. Reikėjo veikti, todėl susidūręs su sunkumais 
po Karališkųjų oro pajėgų bombardavimo ir Karališkojo laivyno atakos, 
rugsėjo viduryje Čerčilis „karštą bulvę“ perdavė Jungtinėms operaci- 


joms. 


GRIAUSTINIO BURYS 


Bordo uostą turėjo užpulti komandosų būrys, tačiau Jungtinių opera- 
cijų vadovybė nusprendė, kad neįmanoma į uostą patekti vandens keliu, 
kaip kareiviai pasiekė Vagsiojaus ar Lufuteno salas per pirmame knygos 
skyriuje aprašytas operacijas. Tokiu atveju, kad misija pasisektų, reikėjo 
išsiųsti tris kariuomenės divizijas - penkiasdešimt tūkstančių vyrų, - o 
tai labiau priminė karinį manevrą pagal visus kriterijus nei netikėtą ko- 
mandosų išpuolį. 

Pavyko sėkmingai įsibrauti į Bolonijos uostą, todėl buvo nuspręsta 
imtis tokios pačios taktikos. 1942 m. rugsėjo 21 d. misijai vadovauti pa- 
siūlyta dvidešimt aštuonerių komendantui Herbertui Hasleriui (Herbert 
Hasler). Jis tuo metu buvo vadas vos prieš porą mėnesių asmenine ini- 
ciatyva įsteigto darinio, kuris priklausė Specialiojo valčių būrio Grupei 
101 ir kurį pats skambiai vadino Griaustinio būriu. Hasleris ir jo karei- 
viai atrodė tinkamiausi įvykdyti rizikingą operaciją. 

Hasleris buvo ištikimas jūrų pajėgų pareigūnas, pelnęs medalių už 
drąsą kovoje su vokiečiais 1940 m. Norvegijoje. Jį daugelis pažinojo iro- 
niška pravarde Blondie (angl. „šviesiaplaukis“), nes buvo plikas, o šviesų 


gymį išdavė tik ploni ūseliai. 

Gavęs pasiūlymą, Hasleris paprašė paros jį apsvarstyti ir nuspręsti, 
ar misija įmanoma. Po dienos pateikė planą ir pareiškė, kad, jo nuomo- 
ne, „daug vilties, jog operacija pasiseks“. Išnagrinėjęs naujausias gautas 
ataskaitas iš būsimos operacijos zonos, sutiko vykdyti užduotį. Pasiūlė 
su savo vyrais Žirondos estuariją įveikti ir Bordo uostą pasiekti kanojo- 
mis. Patekę į jį ketino pritvirtinti minas prie prekybinių laivų ir pabėgti 
sausuma per okupuotą Prancūziją į Ispaniją, o iš ten grįžti į britų teri- 
toriją. 

Bordo uosto atakai surengti išrinktas pareigūnas buvo vandens 
sporto meistras: jaunystėje Hasleris labai domėjosi irklinėmis valtimis, 
pats sukonstravo kelis nedidelius laivelius. Žinodamas šios transporto 
priemonės galimybes, 1941 m. admiralitetui pasiūlė kanojas naudoti 
specialiems slaptiems veiksmams, tačiau į pasiūlymą niekas dėmesio 
neatkreipė. Vėliau kur kas labiau pasisekė Kortniui. Vis dėlto dabar, va- 


dovaudamas paties įsteigtam būriui, Hasleris gavo progą praktiškai įgy- 


Už Frankton operaciją atsakingas komendantas 
Herbertas Hasleris kanojoje su bendražygiu. 


01 


JEJ5JUJ5J NERKNABNUECL 


vendinti idėjas ir įrodyti, kad jo plaukikai sugebės realizuoti giliausiai 
Ašies teritorijoje sumanytą operaciją, kokia buvo iki tol įvykdyta. Tris- 
dešimt keturi savanoriškai į Griaustinio būrį įstoję vyrai neįsivaizdavo, 
kokie išbandymai jų laukia. 

„Dauguma mano kareivių, - pasakojo Hasleris, - buvo žemo ūgio, 
šiurkštaus būdo vyrai, kuriuos gyvenimas užtektinai pritalžė, kad jie 
įgautų ryžto ir trokštų įvykdyti užduotį iki galo. Daugelis jų nebuvo 
matę kanojos. Kai kurie nė nemokėjo plaukti.“ 

Po mėnesį trukusių treniruočių laivų bazėje Portsmute dvylika ne- 
pajėgusių ištverti krūvio vyrų buvo atleisti. Hasleris savanoriams skyrė 
sunkius mokymus, kuriuose nebuvo kada ilsėtis: plaukimą ir nardymą 
keitė naktiniai žygiai, kopimo pratimai, ardymo ir kamufliažo technikos 
mokymai. Kareiviai išmoko įlipti į kanoją jos neapversdami, irkluoti be 
mažiausio garso, veikti nakties tamsoje ar itin nepalankiomis oro sąly- 
gomis. 

Hasleris panaudojęs savo žinias sukonstravo naujo tipo kanoją Mark 
II ir praminė ją Cockle (angl. „moliuskas“ ). Ji buvo gan stabili ir galė- 
jo išlaikyti du keleivius, turinčius po 75 kg amunicijos. Šonai buvo iš 
kietos gumos, dugnas lygus, medinis. Visiškai pakrauta kanoja puikiai 
slydo pelkėtu paviršiumi ir vikriai nardė tarp akmenų, o esant blogam 
orui buvo įmanoma ja išplaukti tiesiai iš paplūdimio. Be to, kanoja 
buvo nedidelė, ir išrinkta tilpo į povandeninio laivo torpedų paleidimo 
vamzdį. 

Hasleris net sukūrė neperšlampamą kostiumą, kurį privalėjo vilkėti 
kanojų įgulos. Ant švarko prisiūta elastinė juosta saugojo, kad į vidų ne- 
patektų vandens. Įprastą kareivių ekipuotę papildė Colt 45, peilis ir žu- 
vėdrų klyksmą imituojantis švilpukas, kuriuo apie iškilusį pavojų būtų 
galima pranešti bendražygiams nesukeliant įtarimo vokiečiams. 

Gavus užduotį įsibrauti į Bordo uostą, Griaustinio būriui treniruotės 


buvo dar pasunkintos. Ankstesnius išbandymus ištvėrusiems vyrams 

foto: 334: Magnetinė mina Limpet. Britų komandosai jas pritvirtino prie laivų 
korpusų per slaptą misiją Bordo uoste. 

aplink liemenis buvo pritvirtinti švino svarmenys, ir būsimi operaci- 
jos dalyviai buvo panardinti po vandeniu iki dugno; dantyse jie turėjo 
įsikandę vamzdelius, sujungtus su vandens paviršiuje plūduriuojančiu 
vamzdžiu, iš kurio sklindančiu oru turėjo kvėpuoti. Sunkiausia buvo iš- 
tverti keturias ar penkias dienas kanojose atviroje jūroje, nors galiausiai 
kareiviai ant vandens ėmė jaustis taip pat patogiai kaip sausumoje. Įgytų 
įgūdžių įvertinimo užduotis buvo slapta patekti į Portsmuto uostą nepa- 
stebėtiems akylos ir griežtos apsaugos. Kareiviams pavyko, ir jie įrodė, 
jog yra pasiruošę pradėti misiją. 

Haslerio vyrai taip pat buvo išmokyti naudotis magnetinėmis mino- 
mis Limpet, kurias turėjo per misiją pritvirtinti prie laivų Bordo uoste. 
Minos turėjo įmontuotus galingus magnetus, kuriais jos buvo pritvir- 
tinamos prie laivų korpusų, dažniausiai žemiau vaterlinijos. Iš valties 
miną iškeldavo dviese: vienas kareivis likdavo valties gale, kad išlaikytų 
pusiausvyrą, o kitas kareivis iš priešingo valties galo nuleisdavo ant iš- 
tiesiamos karties užkabintą miną ir pritvirtindavo ją kuo žemiau pasi- 
rinkto laivo vaterlinijos, kad po sprogimo jis greičiau nuskęstų. Limpet 
neturėjo laikmačio, nes tiksėjimas galėjo jas išduoti. Laikmatį pakeitė 
rūgšties pripildyta kapsulė, kurią pačiam pradūrus varžtu rūgštis per 
tam tikrą laiką - šiuo atveju devynias valandas - ištirpdydavo plastikinį 
dangtį, ir mina sprogdavo. 

1942 m. spalio 30 d. Jungtinių operacijų pajėgų vadas Luisas Maunt- 
batenas pasirašė įsakymą, leidžiantį pulti Bordo uostą. Atėjo laikas 


Frankton operacijai. 


PAVOJINGAS NUOTYKIS 


Iš paskutinę rugsėjo savaitę dar intensyvesnių treniruočių Haslerio 
vyrai suprato, kad ruošiasi kažkam labai svarbiam, nors apie alinamų 


pratybų tikslą ničnieko nežinojo. Šį tą galėjo nutuokti iš to, kad juos 

mokė atpažinti priešų laivų siluetus tamsoje, tačiau su tikrąja užduotimi 
buvo supažindinti tik prieš pat jos pradžią. Be to, dalyviams taip pat 
nebuvo pasakyta, kad įvykdę misiją jie privalės nuskandinti kanojas ir 
bandyti sprukti per okupuotą Prancūziją. 

Tikimybė, kad operacijos dalyviai grįš gyvi, buvo tokia menka, kad 
lordas Mauntbatenas kategoriškai uždraudė į misiją vykti Hasleriui, 
grįsdamas tuo, kad Jungtinės Operacijos nė už ką negali prarasti tokio 
vertingo nario. Vis dėlto Hasleris per įtemptą susirinkimą pagrindinėje 
būstinėje, kur buvo ir Mauntbatenas, atkakliai reikalavo leisti dalyvau- 
ti misijoje. Kiti pareigūnai antrino Mauntbatenui, bet galiausiai turėjo 
nusileisti užsispyrusiam komendantui, kuris išsikovojo leidimą leistis į 
operaciją su savo vyrais. 

Griaustinio nariai buvo perkelti į Škotijos bazę Holy Loch, ten tre- 
niravosi išplaukti kanojomis nuo povandeninio laivo denio ir tvirtinti 
magnetines minas. Kad operacija laikoma didžiulėje paslaptyje, karei- 
viai suprato iš to, jog buvo apgyvendinti povandeniniame laive, ir jiems 
nebuvo leidžiama išlipti į sausumą. 

Kai pagaliau buvo paruoštos šešios kanojos ir išrinkti dvylika ko- 
mandosų kiekvienai valčiai po du, šie suprato, kad leisis į pavojingą 
nuotykį. Per tokias misijas kareiviai privalėjo būti vieningi ir eiti petys 
į petį. Hasleris sau į porą pasirinko jūrininką Bilą Sparksą (Bill Sparks). 
Ekspedicija prasidėjo 1942 m. lapkričio 30 d. Kareiviai buvo gerai pasi- 
ruošę, motyvuoti ir ryžtingai nusiteikę. 

Į povandeninį laivą Tuna sėdo dvylika komandosų, įsikrovė šešias 
kanojas, ir būrys išplaukė. Kelionėje kareiviams buvo smulkiai išdėstytas 
veiksmų planas. Nustatytas griežtas tvarkaraštis, nuplaukti nuo Garonos 
žiočių iki Bordo uosto numatytos trys naktys, dienomis kareiviai turėjo 
slėptis pakrančių nendrynuose ir pakaitomis ilsėtis. Vienas kareivis iš- 
drįso užduoti klausimą, kuris kirbėjo viso būrio mintyse: kaip jie grįš? 


Arjų lauks povandeninis laivas? 

Jungtinių operacijų pajėgų vadas lordas Luisas Mauntbatenas 
leido vykdyti operaciją Frankton. 


Kareiviai akimirką nusivylė išgirdę Haslerio atsakymą, jog jiems 
teks bėgti per Prancūziją, bet greitai atgavo ūpą. Kad vėliau, traukiantis 
Pirėnų link, būtų lengviau, kareivius laive pamėgino mokyti prancūzų 
kalbos, bet ne itin sėkmingai. Daugelis savimi labai pasitikėjo ir nea- 
bejojo, jog Prancūzijoje susikalbės visame pasaulyje suprantama gestų 
kalba. 

Povandeniniu laivu komandosai plaukė septynias dienas, todėl tu- 
rėjo užtektinai laiko dar kartą smulkiai išanalizuoti operaciją. Buvo 
numatyta, jog laivas Garonos žiotis pasieks gruodžio 6 d., tačiau dėl 
prasto oro ir pakeliui pasitaikiusio minų lauko, kurį teko apiplaukti, 
užtruko viena diena ilgiau. 1942 m. gruodžio 7 d. Tuna iškilo į vandens 


paviršių už 5 km nuo Prancūzijos pakrantės. 


KANOJAS Į VANDENĮ 


Misija tuoj turėjo prasidėti. Povandeninis britų laivas pareigą įvyk- 
dė, Haslerio vyrai netrukus turėjo vieni siekti tikslo. Pusę šešių vakare 
pradėjo ruoštis sėsti į kanojas. Dešimt Karališkojo laivyno uniformo- 
mis vilkinčių kareivių atidarė torpedų paleidimo angas, kad ištrauk- 
tų iš jų kanojas, tačiau pirmoji Cockle užstrigo vamzdyje ir sudrisko 
bebandant ją ištraukti. Atsarginių kanojų įgula neturėjo pasiruošusi, 
todėl šia į misiją turėjusiems išplaukti komandosams kelionė baigėsi 
nė neprasidėjusi. 

Po pusvalandžio penkios kanojos su įgulomis jau piūduriavo van- 
denyje. Kiekviena gabeno magnetinių minų, kulkosvaidį su duslintu- 
vu, maisto atsargų, turėjo kompasą ir nedidelį kibirą vandeniui išsemti. 
Sunkiai pakrautos kanojos įgavo stabilumo, tačiau grimzdo vis giliau, 
todėl į jas pateko vandens. Kanojos pamažu tolo nuo povandeninio 
laivo, tad jis nėrė gilyn ir nuplaukė į šiaurę. Stojo giedra, bet Žvarbi 


naktis. 

Po dvidešimt penkerių metų komendantas Hasleris prisiminė, kaip 


vyko misija: 


„Nakties tyloje staiga išgirdom kurtinamą gausmą; atriedė- 
jusi potvynio banga dužo į uolas. Mūsų žemėlapiuose ši kliūtis 
nebuvo pažymėta. Pasiruošėm pasitikti bangą. Mūsų kanojos 
įnirtingai suposi ant vandens. Susibūrėm į krūvą ir nusiyrėm, 
kur ramiau, o tada pastebėjom, kad trūksta vienos kanojos. Man 
iš paskos plaukiantis Sparksas švilpuku davė sutartą ženklą, ta- 
čiau iš už baltos bangos keteros atsakymo nesulaukėm. 

Plaukėm toliau nuliūdę dėl netekties. Iš šešių operacijai nu- 
matytų kanojų buvo likusios tik keturios. Puolėm irkluoti iš visų 
jėgų. Netrukus tamsoje įžiūrėjom Gravo kyšulio švyturio siluetą. 
Mus vėl išgąsdino netikėtas gaudesys, šįkart garsesnis ir artimes- 
nis. Atsirito antroji potvynio banga. Vanduo negailestingai talžė 
kanojas. Per vandens ūžesį išgirdom šauksmą ir garsų trekštelė- 
jimą; viena kanoja lūžo, ir jos keleiviai atsidūrė vandenyje. Abu 
kariai įsikibo į mūsiškę ir nebuvo nunešti potvynio srovės. Pa- 
bandėm valtį atversti, tačiau bangos ją tuoj vėl apvoždavo. Smar- 
ki vandens srovė mus greitai nešė, netrukus įplaukėm į sąsiaurį 
tarp sausumos ir mažos Kordua salelės. 

Staiga įsižiebė Gravo kyšulio švyturys. Buvo antra valanda 
nakties. Privalėjau priimti lemtingą sprendimą. Išgelbėti sulūžu- 
sią kanoją galėjom tik nutempę ją į krantą, tačiau ten mus būtų 
užklupę priešų sargybiniai. „Paskandinti ją“, — nusprendžiau ir 
liepiau vyrams kibtis į sveikas kanojas. Vienas jų įsikibo į maniš- 
kę. Iš viso liko trys kanojos. Dabar pirmyn yrėmės iš lėto dėl svo- 
rio, nes abu kareiviai galiausiai įsikibo į mano kanoją. Švyturiui 


žybsint apiplaukėm Gravo kyšulį ir įsmukom į upės žiotis.“ 


Stojo viena dramatiškiausių misijos akimirkų. Hasleris privalėjo ga- 
lutinai nuspręsti, kaip taisyti padėtį, ir iškilo sudėtinga moralinė dilema. 


Vis dėlto siekti žūtbūt įvykdyti misiją buvo svarbiau už jausmus. 


„Trečią valandą nakties, po septynių valandų nepertraukiamo 
irklavimo, jautėmės nusibaigę. Du kareiviai, kuriuos vilkome 

savo kanoja, buvo sukaustyti šalčio ir visiškai išsekę, nes ledi- 
niame vandenyje mirko ilgiau nei valandą. Pagaliau maždaug už 
mylios įžiūrėjau vos žymius Verdono molo kontūrus. Mačiau, 
kad srovė mus neša tiesiai į jį. Tada nusprendžiau kareivius palik- 
ti, nes dėl per didelio svorio nebūtume galėję pasipriešinti van- 
dens srovei. Drebantys iš šalčio abu kareiviai pažvelgė į mane: 
„Suprantam, vade. Ačiū, kad mus atplukdėt iki čia.“ Atsikabinę 
nuo valties, jie liko mums už nugarų. 

Už kelių šimtų metrų pamatėm tris eile išsirikiavusius eska- 
drinius minininkus. Susigūžę valtyse praplaukėm visai netoli jų. 
Pusiaukelėje vienas iš laivų davė ženklą molui, tačiau mes yrėmės 
pirmyn, netrukus prie mūsų prisijungė antra kanoja. Laukėm 
trečiosios, bet veltui. Nakties ramybėje mums pasirodė, jog gir- 
dėjom riksmą, ir vėl stojo tyla. Tvyrojo kaustantis šaltis. Davėm 
sutartą ženklą, bet atsakymo nesulaukėm. Priblokšti ir sunerimę, 
jog vos per keletą valandų liko tik pora kanojų, irklavom toliau. 
Srengėmės nepalūžti dvasiškai. Mūsų pareiga buvo judėti tik pir- 
myn iki paskutinio atodūsio. 

Nebuvo kada švaistyti laiko; nuo tvarkaraščio neatsilikom ir 
tuoj turėjom pasiekti pirmąją slėptuvę. Pusę septynių ryte už- 
tempėm valtis ant kranto. Kone valandą vaikštinėjom po pa- 
krantę ieškodami patikimos slėptuvės praleisti dieną. Kai beveik 
visai išaušo, aptikom tinkamą smėlėtą vietą. Stingdami iš šalčio 
atsitempėm valtis. Mūsų slėptuvė buvo dauboje, arti Sen Vivjen 
gyvenvietės. Kai užkandom, stojau į sargybą pirmasis, o Sparksas 
ir kiti du bendražygiai ilsėjosi.“ 


Neilgai trukus Hasleris pažadino kareivius, nes paaiškėjo, kad jie įsi- 


kūrė šalia žvejybvietės. Aplink kelis laužus susėdę pusryčiavo apie tris- 


dešimt prancūzų. Jiems keturi anglai buvo matyti lyg ant delno, tačiau 


apsimetė jų nepastebėję. Apsuptas šautuvus atstačiusių bendražygių 


Hasleris priėjo prie prancūzų pasikalbėti. Žvejai pažadėjo apie juos vo- 


kiečiams neprasitarti. 


Visą dieną ketvertas komandosų stebėjo vokiečių grupelę, dirbančią 


ne toliau nei per šautuvo šūvį, ir buvo pasiruošę pulti, jei kuris prancūzas 

vis dėlto būtų juos išdavęs priešams. Vyrai lengviau atsipūtė, kai paga- 
liau atėjo vakaras ir sutemo. 

Tuo metu vokiečių pakrantės sargyba jau žinojo, kad kažkas vyksta, 
nes radarais buvo aptikusi povandeninį anglų laivą, kai šis priplaukė prie 
žiočių išleisti valčių. Praėjus dviem valandoms po to, kai povandeninis 
laivas pasišalino, sučiupo pirmuosius du komandosus, kurių pasigedo 
Hasleris. Kitą dieną vokiečiai rado potvynio sumaitotos valties likučius, 
tačiau iš komandosų apie bendražygius neišpešė nieko. 

Kol komendantas Hasleris ir jo smarkiai sumažėjusi įgula pakaitomis 
būdraudami pirmą kartą ilsėjosi, vokiečiai įspėjo visus pakrantės sargy- 


bos postus ir pasiuntė žvalgus ieškoti įsiveržėlių. 


BORDO LINK 


Gruodžio 8 d. prieš pusiaunaktį Haslerio komanda pakilo plaukti 
Bordo link. Iš dvylikos į misiją išvykusių komandosų buvo likę keturi. 
Dabar plaukti buvo kur kas lengviau, nei įveikti uosto prieigą: tereikėjo 
sekti į uostą vedančia plūdurų juosta. Praėjus šešioms valandoms, sulig 
pirmaisiais aušros spinduliais ketvertas nusprendė susirasti kitą slėptu- 
vę, kur galėtų saugiai praleisti beprasidedančią dieną. Dabar jie buvo 


dešiniajame uosto krante. Hasleris pasakojo: 


„Sustoję antrąkart, išsivirėm arbatos ir pakaitomis numigom. 
Vidurdienį mus ant kojų pakelė priešų žvalgybinis lėktuvas, jis 
skrido taip žemai, kad puikiai įžiūrėjom kabinoje sėdintį pilotą. 

Planuodamas trečios nakties kelionę supratau, kad dėl sti- 
praus bangavimo mums jėgų užteks plaukti vos tris valandas, 
todėl nusprendžiau išvykti anksčiau rizikuodamas, kad mus už- 
klups. Vis dėlto mums sekėsi, ir numatytu laiku pasiekėm Kazo 
salą. Salos krantas buvo tankiai apžėlęs nendrėmis, todėl tik po 
kelių nesėkmingų bandymų išsikelti į sausumą pagaliau mums 
pavyko paslėpti kanojas sąžalynuose. Nuo vokiečių priešlėktu- 
vinės baterijos mus skyrė mažas miškelis, todėl toji diena buvo 

įtempčiausia; negalėjom užsikurti laužo nei užtraukti cigaretės 


ir, maža to, kiaurą dieną mus merkė lijundra.“ 


Komandosai buvo išvargę ir nervingi, nes per tris naktis nusiyrė dau- 
giau nei aštuoniasdešimt kilometrų. Kai karas baigėsi, Hasleris išsiaiš- 
kino, kad ties minininkais pradingusios trečiosios kanojos įgula nenu- 
skendo. Pametę iš akių priekyje plaukiančius saviškius, jie yrėsi pirmyn 
ir priplaukė tą pačią salą. Radę kur išlipti visą dieną ilsėjosi, nė neįtarda- 
mi esą vos už kelių šimtų metrų nuo saviškių grupelės. 

Įveikę estuariją, komandosai įplaukė į Garonos upę. Iki Bordo uosto 
buvo likę tik penkiolika kilometrų. Iš pradžių Hasleris antpuolį buvo 
numatęs naktį iš gruodžio 10 d. į 11 d., tačiau suprato, kad tam įvykdyti 


numatytu laiku jie dar buvo per toli. Anot Haslerio: 


„<...> Paskutinę naktį, iš gruodžio 10 d. į 11 d., pirmą kartą 
buvo palankus oras — stiprus brizas ir apsiniaukęs dangus. Pir- 
mas dvi mylias plaukėm upės viduriu, o paskui irklavom palei 
kairįjį upės krantą. Apie dešimtą valandą vakaro įveikėm Garo- 
nos vingį ir išvydom Bordo uostą. Įžiūrėjom rytiniame krante 


prišvartuotus kelis laivus, net girdėjom jūreivių balsus. 


UŽMINUOTI LAIVUS 


Negausus Haslerio būrelis prisiartino prie ryškiai apšviesto Bordo 
uosto. Ant visų prie molų prišvartuotų laivų stiebų švietė pritvirtintos 
kekės lempų, kurios atsispindėjo vandenyje lyg veidrodyje. Komandosai 
kelionės tikslą pasiekė, tačiau užduoties įvykdyti dar negalėjo. Reikėjo 
išrinkti taikinius ir paruošti minas, todėl buvo geriau ramiai, neskubant 
atidėti tai kitai dienai. 

„Uostą pasiekėm 23 val. ir pasislėpę likom tūnoti valtyse. 
Potvynis slūgo, mūsų valtys plūduriavo dumble. Naktį ir kitą 

dieną ilsėjomės. Mus puikiai slėpė daugiau nei metrą virš galvų 
išstypęs nendrynas, todėl galėjome leisti laiką nesibaimindami, 
jog mus pastebės. Nendrių juosta palei krantą buvo maždaug 
dešimties metrų pločio, tačiau iš ore darytų nuotraukų žinojo- 
me, kad vietovė gana tankiai apgyvendinta.“ 


Hasleris su savo bendražygiu ruošėsi pritvirtinti minas laivams, pri- 


švartuotiems prie vakarinio uosto molo, o kitos valties įgula turėjo už- 


minuoti rytinėje pusėje plūduriuojančius laivus. Hasleris raportavo: 


„Prieš pat temstant liepiau paruošti minas ir nuimti nuo jų 
saugiklius. Užtrukome ilgiau nei valandą, nes reikėjo paruoš- 
ti šešiolika tvirtinamų minų. Galiausiai tepalu užsimaskavom 
veidus ir linkėdami sėkmės paspaudėm vieni kitiems rankas. 
21 val. 15 min. vėl sėdome į savo kanojas. Garonos upė buvo 
ramutėlė. Vanduo buvo maksimaliai pakilęs, todėl plaukti buvo 
dar lengviau. Netrukus išvydom ilgą laivų virtinę. Užsisiautę 
maskuojančius gaubtuvus, yrėmės palei molą tolyn į uostą. Pra- 
plaukę laivus, pakeitėm kryptį ir leidomės nešami srovės iki arti- 
miausio — didžiulio prekinio — laivo. Prisiartinę prie pirmagalio, 
liovėmės irkluoti. Sparksas prie korpuso prilipdė magnetą, o aš 
pritvirtinau pirmą miną. Pagal variklių dūzgimą lokalizavome 
laivo mašinų skyrių; iš personalui skirtos laivo dalies sklido dus- 
lūs muzikos garsai ir jūreivių balsai.“ 


Hasleris ir Sparksas užminavo dar du prekinius laivus. Ketvirtu tai- 


kiniu pasirinko Sperrbrecher tipo prekinį pagalbinį laivą, perdarytą į 


minų tralerį. 

„Keliais irklų mostais prisiyrėm prie jo pirmagalio. Susto- 
jau ties mašinų skyriumi, o Sparksas mikliai prisegė porą minų. 
Staiga ant denio išgirdom bildesį, į mus nukrypo žibinto šviesa. 
Buvome aptikti sargybinio: dangų skrodė aiškus jo šešėlis. Tyliai 
nusiyrėme prigludę prie laivo korpuso; kareivis mus sekė šviesa, 
girdėjome į metalinį denį kaukšinčius jo žingsnius. Įtemptos 
minutės mums virto ištisais amžiais. Privalėjom ko nors imtis, 


negalėjom grįžti ir vėl apiplaukti laivo pirmagalio. Nukreipiau 
kanoją srauniausios upės vietos link, ir mes nutolom nuo laivo 
palei miegančią pakrantę. Atsikvėpti stabtelėjome Kazo saloje. 
Pavymui išgirdom triukšmą ir netrukus išvydom antrą mūsų 
komandos kanoją su bendražygiais, kurie buvo spėję užminuo- 


ti du priešų laivus.“ 


Kaip minėjo Hasleris, kiti du komandosai ketino užminuoti keletą 
laivų prie rytinio molo, bet, neradę dėmesio vertų taikinių, nuplaukė 
į pietinę uosto pusę ir ten magnetinėmis minomis užtaisė du laivus — 
krovininį ir transatlantinį. 

Abi kanojos vėl kartu leidosi į paskutinį kelionės etapą siaura van- 
dens properša, skiriančia žemyną ir Kazo salą. Grupelė stabtelėjo prieš 
praplaukdami San Žene de Blajaus miestelį, o tada Hasleris davė pa- 
skutinį įsakymą antros valties įgulai: „Palikit valtį ir pradėkit trauktis 


sausuma.“ Dar kiek paplaukusios kartu kanojos išsiskyrė. 


VOKIEČIAI NUSTEBO 


Vokiečiai stėro iš nuostabos, kai 1942 m. gruodžio 12 d. ryte Bordo 
uoste vienas po kito sprogo ir ėmė skęsti laivai. Minų suniokoti keturi 
laivai nugrimzdo ligi pat uosto dugno. Barža ir tanklaivis buvo smar- 
kiai apgadinti. 

Kiti du laivų užminavime dalyvavę komandosai auštant gruodžio 
12 d. išsilaipino šiaurėje nuo Blajaus. Kareiviai porą dienų keliavo be 
didesnių kliūčių, tačiau jiems nesisekė iš vietinių gyventojų gauti pa- 
prastų drabužių, todėl netoli Monlju nuėjusius 30 km juos sugavo vo- 
kiečiai. 

Po sprogimų praėjus vos dviem dienoms, laisvėje, be Haslerio ir 
Sparkso, buvo likusi tik viena ekipa - kareiviai, kurie pasimetė nuo ko- 


mandos pirmą naktį, kai plaukė pro tris eskadrinius minininkus prie 

Dabartinis Bordo uosto povandeninių laivų bazės, kurioje būrėsi vokiečių, italų ir 
japonų laivai, vaizdas. Siandien čia kultūros centras. 


Verdono molo. Kaip minėta, praradę ryšį su saviškiais, du pasimetėliai 
komandosai kanoja plaukė pirmyn. Antrą kelionės dieną sustoję ilsėtis 
nė neįtarė, kad visai netoliese dieną leidžia kiti keturi jų bendražygiai. 
Vis dėlto paskutinę naktį plaukiant tikslo link, jų kanoja atsitrenkė į 
kliūtį po vandeniu ir subyrėjo į šipulius. Džiaugdamiesi nežuvę du ko- 
mandosai greičiau spruko į Prancūzijos gilumą, nors sudužus kanojai 
neteko visų turėtų daiktų. Už maždaug 30 km į pietus nuo Bordo gavo 
prieglobstį sodyboje, kurioje gyvenanti šeima jiems suteikė visokerio- 
pos pagalbos, davė drabužių ir maisto, kad kareiviai galėtų tęsti kelio- 
nę Pirėnų link. Deja, po kelių dienų, ieškodami kur apsistoti La Reolio 


apylinkėse, buvo išduoti vokiečiams ir suimti. 

Komendantas Hasleris su Sparksu taip pat paliko kanoją ir pradė- 
jo ilgą kelią pėsčiomis per Prancūziją Ispanijos link. Iš pradžių keliavo 
naktimis, o ketvirtą dieną, apsimesdami elgetomis, belsdami į pakelės 
sodybų duris, pamėgino gauti civilių kaimiečių drabužių. Gerokai nu- 
vargo, kol šiaip ne taip išmaldavo kuklios aprangos, ir ja apsirengę kelia- 
vo dar keletą dienų dėdamiesi esą savo kasdieniais reikalais susirūpinę 
kaimiečiai. Kad prasimaitintų, žmonių prašydavo duonos kriaukšlės, 
tačiau kentė maisto trūkumą, nes prancūzai baiminosi turėti ką nors 
bendro su įtartinais asmenimis, kurių galėjo ieškoti vokiečiai. 

Vokiečių patruliai akylai saugojo visą pakrantę nuo Bordo apylinkių 
iki Biskajos įlankos. Visi operacijoje dalyvavę komandosai įkliuvo prie- 
šams ir buvo sušaudyti: vieni po trumpų kvotų, kiti kelias dienas kalinti. 
Vokiečiai pildė slaptą Hitlerio įsakymą, pagal kurį į nelaisvę paimti prie- 
šų komandosai privalėjo būti sušaudyti. 

Šeštą kelionės dieną Hasleris ir Sparksas užėjo į smuklę, kurioje 
rinkdavosi prancūzų pasipriešinimo judėjimo nariai, teikiantys pagal- 
bą besislapstantiems nuo vokiečių. Rezistentai padėjo bėgliams pereiti 
demarkacinę okupuotos Viši ir Prancūzijos liniją; britai pasiekė Liono 
miestą. Apsistojo sename darbininkų rajone, kur būrėsi sieną pereiti 
žūtbūt užsibrėžę bėgliai. Hasleriui ir Sparksui teko laukti palankesnių 
aplinkybių pereiti per Pirėnus, nes kaip tik tuo metu vokiečiai aptiko du 
pabėgėlių maršrutus. 

Teko laukti kone iki 1943 m. kovo mėnesio, kol buvo suplanuotas 
saugus maršrutas; Hasleris ir Sparksas leidosi į kelionę per Pirėnų kal- 
nus. Dėl sniego tokiu metų laiku juos pereiti buvo nelengva, tačiau vy- 
rai sėkmingai kirto sieną ir atsidėkodami rezistentams padovanojo savo 
kompasus. 1943 m. vasario 23 d. Jungtinių operacijų generalinis štabas 


gavo pranešimą, jog dviem komandosams pavyko kirsti sieną. Britai pa- 

siekė Barseloną, o ten jiems pagalbą suteikė ir per pusiasalį iki Gibralta- 
ro sąsiaurio padėjo nusigauti Britanijos konsulatas. 

Perkopęs kalnus, komendantas Hasleris balandžio 2 d. lėktuvu išskri- 
do į Londoną. Kapralas Sparksas irgi grįžo į Angliją, bet laivu. Dėl turi- 
mo rango Hasleris į savo šalį grįžo be problemų, tačiau Sparksui iškilo 
nesklandumų. Sausį jis buvo pripažintas Žuvusiu, todėl britams jo doku- 
mentai sukėlė įtarimų, ir karo policija jį suėmė, kol išsiaiškins reikalą. 
Sparksas pabėgo, kreipėsi tiesiai į Jungtinių operacijų generalinį štabą ir 
jis išaiškino padėtį. 

Niekas nežinojo kitų keturių misijoje dalyvavusių komandosų likimo 
iki pat karo pabaigos. Du pasimetę nuo saviškių būrio per pirmąjį po- 
tvynį kliūtį vis dėlto įveikė ir tęsė kelionę upe aukštyn, bet netoli Gravo 
kyšulio juos pasivijo kita potvynio banga. Kanoja nuskendo, o kareiviai 
paskutinėmis jėgomis išplaukė į krantą, ten išsekę, be jėgų, kaustomi 
šalčio nebepajėgė pasislėpti nuo vokiečių ir buvo sugauti. 

Vieno iš dviejų komandosų, kuriuos Hasleris dramatiškomis aplin- 
kybėmis paliko vidury upės be kanojos, lavonas buvo rastas gruodžio 


17 d., ojo porininkas dingo be žinios, tikriausiai taip pat nuskendo. 
MISIJOS SUVESTINĖ 


Iš dvylikos misijoje dalyvavusių kareivių du pasitraukė nė nepradėję 
veiksmų, du nuskendo, šešis sušaudė vokiečiai, ir tik du galiausiai sė- 
kmingai grįžo į Angliją. 

Keturių komandosų, kuriems pavyko nusigauti į Bordo uostą ir už- 
minuoti priešų laivus, dėka buvo susprogdinti šimtai tonų Ašies sąjun- 
gai skirtų krovinių. Sužinojęs apie išpuolį Hitleris buvo nepatenkintas ir 
pareikalavo karinės vadovybės pasiaiškinti dėl prastos uosto apsaugos. 
Iš pradžių vokiečiai manė, kad britai rado būdą minas į Bordo uostą at- 


plukdyti per potvynius. Spėliones apie išpuolį išsklaidė prie vieno laivo 

korpuso rasta pritvirtinta nesprogusi magnetinė mina ir dvi paliktos ka- 
nojos. Vis dėlto iš šešių minomis susprogdintų laivų penki buvo greitai 
suremontuoti ir netrukus vėl ėjo tarnybą. Pasibaigus karui išaiškėjo, kad 
SOE remiama prancūzų rezistentų grupė taip pat buvo parengusi planą 
paskandinti Bordo uoste prišvartuotus priešų laivus. 

Planui įvykdyti buvo pasirinkta naktis iš gruodžio 12 d. į 13 d. Uosto 
darbininkai, žinantys apie rengiamą sąmokslą, apstulbo, kai gruodžio 
12 d. ryte uostą sudrebino sprogimai, ir laivai, kuriuos ketino paskan- 
dinti diena vėliau, atsidūrė dugne. 

Keistas SOE ir Jungtinių operacijų pajėgų nesusikalbėjimas sužlug- 
dė rezistentų ruoštą ir, ko gero, daugiau sėkmės galėjusį sulaukti išpuo- 
l;. Dabar sunku išsiaiškinti, ar tai buvo tik komunikacijos trūkumas ar 
nesusipratėliškas varžymasis tarpusavyje, tačiau pastaroji versija neat- 
metama turint omeny, jog abi organizacijos iš tiesų rungėsi dėl slaptųjų 
operacijų rengimo ir vykdymo. 

Čerčilis misijos rezultatais buvo patenkintas ir teigė, kad ji paanks- 
tino Antrojo pasaulinio karo baigtį puse metų. Lordas Mauntbatenas 
įvertinęs Haslerio ir jo komandosų narsą pareiškė, kad ši misija „buvo 
pati nutrūktgalviškiausia iš visų, kurias įvykdė Jungtinių operacijų pa- 


jėgų vyrai . 


Operacija Gunnerside: 
kova dėl sunkiojo vandens 


Antrojo pasaulinio karo mįslė apie Vokietijos siekį turėti atominę 
bombą vis dar iki galo neįminta. Amerikiečiams pavyko sutrukdyti 
priešams ją gauti, tačiau tebėra neaišku, kiek toli buvo pažengę vokie- 
čių mokslininkai, siekdami šio pražūtingo ginklo, ir nežinia, ar apskritai 
jiems buvo iškeltas šis ambicingas tikslas. 

Vos pasibaigus karui amerikiečiai ir sovietai godžiai susigriebę pasi- 
savino vokiečių mokslininkų tyrimams naudotus įrenginius, priemones, 
medžiagas, jų pasiekimus ir išvadas, o informaciją nuo pasaulio izoliavo 
stora tylos siena, kad tuomečiams Trečiojo reicho šalininkams - būsi- 
miems priešininkams Šaltajame kare - nepaliktų jokių pėdsakų. 

Oficiali istorija teigia, kad Vokietijai iki atominio ginklo trūko dar la- 
bai daug, ir labai galimas dalykas, jog tai yra tiesa. Jei palygintume lėšas, 
kurias amerikiečiai skyrė Manhatano projektui ir už kurias sukūrė ato- 
minį ginklą, su lėšomis, skirtomis vokiečių mokslininkams tam pačiam 
tikslui pasiekti, tampa akivaizdu, jog Hitleriui įgyti šį pražūtingą ginklą 
buvo mažai galimybių. 

Iš to, ką pavyko išsiaiškinti iki šiol, yra aišku, kad vokiečiai buvo susi- 
koncentravę į atominio reaktoriaus kūrimą, ir neatmetama galimybė, jog 


naudojo „nešvarias“ bombas, tai yra, branduolį iš atominių medžiagų, 

užmaskuotą įprastomis sprogiosiomis medžiagomis, o tokio efekto ne- 
galima lyginti su atominės bombos. 

Vis dėlto sąjungininkai nežinojo, kiek vokiečiai pažengę atominio 
ginklo projekte, ir jiems kėlė siaubą tai, kad naciai gali pasiekti tikslą 
anksčiau už juos. Amerikiečiai pradėjo kurti atominę bombą, ir tuo 
metu būtinai turėjo priversti vokiečius vilkinti savo projektą. Ši subtili 
kova užvirė ne Vokietijoje, nes buvo sunku aptikti slaptas priešų la- 
boratorijas, kuriose buvo vykdomas atominis projektas, o Norvegijoje, 


šaltame ir nesvetingame Telemarko regiono plokščiakalnyje. 


SUNKUSIS VANDUO 


Atominei bombai pagaminti būtinas sunkusis vanduo, sukeliantis 
atomų skilimo procesus. Kitaip nei paprastas vanduo, kurio deguonies 
atomas yra susijungęs su dviem paprasto vandenilio atomais, sunkusis 
vanduo yra sudarytas iš deguonies atomo, susijungusio su dviem deu- 
terio - sunkiojo vandenilio - atomais. Tokio junginio labai mažais kie- 
kiais yra randama paprastame vandenyje, jį atskirti galima elektrolizės 
būdu. Tam reikalingi didžiuliai kiekiai elektros energijos, gaunamos 
naudojant vandens energiją. 

Antrojo pasaulinio karo pradžioje vienintelė pasaulyje sunkųjį van- 
denį gamino Norsk-Hydro bendrovei priklausanti Vemorko hidroelek- 
trinė, pastatyta šalia mažo Riukano miestelio Norvegijoje, kalnuose, 
Hardangervidos plokščiakalnyje. Virš jūros lygio iškilęs daugiau nei 
tūkstantį metrų šis plokščiakalnis yra didžiausias Šiaurės Europoje. Jo 
augmeniją sudaro neaukšti krūmynai, dažnai ir gausiai sninga, todėl čia 
žmonėms gyventi beveik neįmanoma. Vienodą Hardangervidos peiza- 
žą gyvina tik šiaurės elnių kaimenės ir kur ne kur riogsantys trobesiai. 

Galimas dalykas, kad Antrojo pasaulinio karo užuomazgų reikia 


pradėti ieškoti nuo šio plokščiakalnio. Vokiečiai į Norvegiją įsiveržė 

1940 m. balandžio mėnesį, ir nuo tada Vemorko elektrinė ėmė veikti 
Trečiojo reicho interesams. Vokiečiai, užėmę sunkiojo vandens gamyklą, 
įgijo nepalyginamą pranašumą kuriant atominę bombą. Pusė tūkstančio 
specialistų buvo atkeldinti į Vemorką paspartinti sunkiojo vandens ga- 
mybai. Iki tol jo per metus buvo pagaminama penki šimtai kilogramų, o 
iki 1942 m. buvo iškeltas tikslas kiekį padidinti iki penkių tonų. 
Britanijos slaptoji tarnyba žinojo apie vokiečių vykdomą atominį 
projektą, kuriame sunkusis vanduo buvo pagrindinė dedamoji. Nuo 
1941 m. Londonas ėmė rinkti visą su hidroelektrine Norvegijoje susiju- 
sią informaciją. Buvo aišku, kad Vemorką būtina kuo greičiau sunaikin- 


ti. Čerčilis įsakė Karališkosioms oro pajėgoms subombarduoti gamyklą. 


Sunkiojo vandens gamykla, Vemorko hidroelektrinė, dabar yra muziejus. 

Oro operacijai įvykdyti iškilo kliūčių. Hidroelektrinę supo kalnai, o 
tai labai sunkino ataką lėktuvais, kuriuos tuo metu naudojo Karališkosios 
oro pajėgos. Civiliams Riukano miestelio gyventojams grėsė smarkiai 
nukentėti ne tik nuo bombų, kurios galėjo nepataikyti į taikinį: nukry- 
pę nuo tikslo sviediniai galėjo išgriauti milžiniškus kalno šlaite įrengtus 
prietaisus, kuriais tekėjo amoniakas, ir zonoje būtų kilusi katastrofa. 

Zonoje aktyviai veikiantys norvegų rezistentai buvo prieš oro ataką, 
galinčią sukelti neprognozuojamų padarinių, ir apie tai informavo Lon- 
doną. Galiausiai tremtyje dirbanti Norvegijos vyriausybė įvertino riziką 
ir atsisakė minties surengti oro operaciją. Misiją atlikti galėjo tik Jung- 
tinių operacijų pajėgos, kurioms ir buvo patikėta sunaikinti sunkiojo 
vandens šaltinį, vokiečių naudojamą atominiam projektui vykdyti. 

Misiją planuoti britams labai padėjo Norsk-Hydro bendrovės inžinie- 
rius norvegas Einaras Skinarlandas (Einar Skinnarland). Jis į Didžiąją 
Britaniją slapta atplaukė Galtesund laivu, kurio užgrobimą imitavo ir į 
Aberdyno uostą Škotijoje nuplukdė Norvegijos rezistentai. Pas britus 
Skinarlandas išlaikė specialius mokymus, kad galėtų bendradarbiauti su 
SOE, ir į Hardangervidos plokščiakalnį buvo grąžintas oro keliu. Nusi- 
leidęs parašiutu jis lyg niekur nieko grįžo į darbą elektrinėje. 

Britams Skinarlando iš pirmų lūpų teikiama informacija apie tai, kas 
vyksta Vemorke, kėlė rimtą susirūpinimą. Hidroelektrinė sunkųjį van- 
denį gamino didžiuliais kiekiais ir kaupė jį saugyklose, kurios turėjo būti 
išsiųstos į Vokietiją. Ilgiau laukti nebuvo galima, britams reikėjo veikti 
kuo greičiau, jei nenorėjo, kad vokiečiai pirmieji sukonstruotų atominę 
bombą. 

Nieko nelaukdamas Čerčilis liepė Jungtinių operacijų pajėgoms pra- 


dėti ruoštis sugriauti gamyklą Norvegijoje. 


* Pagal šią operaciją 1965 m. britai pastatė filmą The heroes of Telemark („Telemarko herojai“), 
kurio režisierius buvo Antonis Manas (Anthony Mann), o vaidino Kirkas Daglasas (Kirk Dou- 
glas) ir Ričardas Harisas (Richard Harris). (Aut. past.) 

SOE subūrė Britanijoje mokytų keturių kareivių norvegų grupę. Jie 
parašiutais turėjo nusileisti į Hardangervidos plokščiakalnį, susisiekti 
su inžinieriumi ir sudaryti tinkamas sąlygas iš Britanijos atvykti ko- 
mandosams. Pirma plano dalis buvo pavadinta Grouse (angl. „tetervi- 
nas“) operacija. 

Po kelių nesėkmingų dėl blogo oro nutrauktų bandymų nusileisti į 
plokščiakalnį norvegai 1942 m. spalio 19 d. pagaliau nusileido į Nor- 
vegiją, tačiau apsiskaičiavo ir žemę pasiekė toli nuo tikslo. Juos nuo 
Vemorko hidroelektrinės per ežerus ir ledynus skyrė daug kilometrų. 

Norvegų ketvertas užtruko dvi paras, kol rado iš lėktuvų išmestus ir 
nuo smūgio į žemę išbyrėjusius konteinerius. Susirinkę krovinį, kuris 
svėrė 250 kg, patraukė į Riukaną. Keliauti buvo sunku, nes žemę dengė 
stora kieto sniego pluta, todėl per dieną kareiviai nužygiuodavo vos 
kelis kilometrus. Gruodžio 6 d. pagaliau pasiekė tikslą; tam prireikė 
trijų savaičių. 

Norvegų būrelis apsistojo apleistoje kalnų troboje ir po nemenkų 
pastangų šiaip ne taip radijo bangomis susisiekė su Londonu. Trenira- 
vęsi ir misijai ruošęsi britų komandosai gavo ženklą pradėti veiksmus. 
Norvegai savo ruožtu gavo įsakymą pasitikti britus, kai šie nusileis ant 


žemės. 
OPERACIJA FRESHMAN 


Operacija, skirta išgriauti sunkiojo vandens gamyklai, buvo pirmo- 
ji, kurioje ruošėsi dalyvauti oro keliu į veiksmo vietą atgabenti Angli- 
jos kariuomenės daliniai. Dėl to operacija buvo pavadinta Freshman 
(angl. „naujokas“). Į misiją įtraukti keturiasdešimt trys kareiviai sava- 
noriai į Norvegiją turėjo nusileisti dviem sklandytuvais. Nutūpus ant 


žemės, reikėjo patekti į Vemorko hidroelektrinę ir susprogdinti įrengi- 

nius, kuriais buvo gaminamas sunkusis vanduo. Paskui kareiviai turėjo 
kuo greičiau sprukti, perkopti kalnus ir pasiekti neutralios Švedijos teri- 
toriją, iš kur būtų galėję grįžti namo. 

1942 m. lapkričio 17 d., apie šeštą valandą vakaro, du sklandytuvus 
gabenantys bombonešiai dvidešimties minučių skirtumu pakilo iš aero- 
dromo Šiaurės Škotijoje. Ore lėktuvai susilygino ir nuskrido Norvegijos 
link. Oro sąlygos skrydžiui buvo prastos, todėl lėktuvai išsiskyrė. Pirmas 
bombonešis pasiekė Norvegiją, bet kai priartėjo prie taikinio, sugedo 
aparatas, kuriuo turėjo radijo bangomis susiekti su norvegais parašiuti- 
ninkais, kad šie nurodytų nusileidimo vietos koordinates. Bombonešio 
įgulai teko ieškoti tos vietos žemėlapyje, o subjuręs oras paiešką pavertė 


tikru košmaru. 


Keletas Freshman operacijoje dalyvavusių kareivių. 

Britams beieškant objekto, bombonešį ir sklandytuvą aptraukė ledas. 
Juos rišanti virvė neatlaikė padidėjusio svorio ir nutrūko, sklandytuvas 
atsiskyrė nuo bombonešio. Šiam buvo likę mažai degalų, todėl jis buvo 
priverstas pusiaukelėje apsisukti ir grįžti į savo erdvę. Sklandytuvas 
smarkiai rėžėsi į kalną; iš septyniolikos juo skridusių kareivių aštuoni 
žuvo vietoje, keturi buvo sunkiai sužeisti ir tik penki nenukentėjo. 

Antram bombonešiui su sklandytuvu taip pat pavyko įskristi į Nor- 
vegiją, tačiau jį ištiko kur kas liūdnesnis likimas. Veikiausiai taip pat 
dėl blogų oro sąlygų sudužo atsitrenkęs į kalną. Visa bombonešio įgu- 
la ir trys parašiutininkai žuvo. Išlikusius gyvuosius vokiečiai sugavo ir 
sušaudė. Kitą dieną vokiečių patruliai aptiko kitą sklandytuvą, suėmė 
išgyvenusius kareivius, juos iškvotė ir taip pat sušaudė. 

Vokiečiai sužinojo, kad netikėtai ir neįtikėtinai žlugusios priešų mi- 
sijos tikslas buvo sunaikinti Norsk-Hydro hidroelektrinę, ir buvo puikiai 
įspėti, kad atkaklūs britai būtinai bandys įgyvendinti savo siekį dar kar- 
tą. Vokietijos okupacinei kariuomenei Norvegijoje vadovaujantis gene- 
rolas Nikolausas fon Falkenhorstas (Nikolaus von Falkenhorst) persikė- 
lė į Riukaną, kad galėtų asmeniškai rūpintis zonos saugumu. Jis visame 
regione sustiprino sargybą, žymiai pagausino elektrinės apsaugą, liepė 
įrengti daugiau švyturių ir užminuoti sunkiojo vandens gamyklos teri- 


toriją. 
OPERACIJA GUNNERSIDE 


Kaip vokiečiai ir tikėjosi, nors operacija sugriauti sunkiojo vandens 
gamyklą žlugo, Londonas rankų nenuleido. Įvertinę sėkmingai pavyku- 
sią Grouse operaciją, britai ryžosi surengti kitą misiją, kurios dalyviais 
numatė tik norvegus. Ši buvo pavadinta Gunnerside operacija. 

Komandą sudarė penki norvegai ir misijos vadas, norvegų kilmės 


niujorkietis Knutas Haukelidas (Knut Haukelid). Visi buvo slidininkai 

profesionalai, įgūdžiai jiems padėjo sparčiai keliauti regionu ir, esant 
būtinybei, pasprukti nuo vokiečių. 

Buvo apgalvotos smulkiausios naujos operacijos detalės, pagal inži- 
nieriaus Skinarlando ir fiziko, kuris statant hidroelektrinę dirbo techni- 
niu patarėju, pateiktą informaciją, britai parengė maketus ir net realaus 
dydžio svarbiausių pastato dalių kopijas. Tokiu būdu komandos nariai 
susipažino su gamyklos vidaus planu ir įgudo greitai, užtikrintai padėti 
sprogmenis numatytose vietose net tamsoje. 

1943 m. vasario 16 d. naktį šeši norvegai komandosai iš bombonešio 
Halifax parašiutais nusileido į Hardangervidos plokščiakalnį. Po kelias 
dienas trukusių paieškų surado keturis norvegus, kurie į plokščiakalnį 
buvo nusileidę praeitų metų spalio mėnesį. Dabar jau dešimties karių 
ekipa galutinai pasiruošė išpuoliui, numatytam vasario 27 d. naktį. 

Gamykla stūksojo uolėtoje aukštumoje vidury plataus, kalnų supa- 
mo slėnio. Prie jos vedė tik du keliai: vienas per tiltą virš 200 m gylio 
tarpeklio, kuriame tekėjo Mano upė, ir geležinkelio linija, kurią norint 
pasiekti reikėjo nusileisti į tarpeklį, o paskui užkopti jo siena. Abiejuose 
keliuose komandosams buvo kliūčių: tiltą be paliovos saugojo du sar- 
gybiniai, o iki geležinkelio reikėjo kopti pavojingomis apledėjusiomis 
uolomis. 

Po nepavykusios Freshman operacijos Vemorke buvo sustiprinta sar- 
gyba, tačiau vokiečiai, nesitikėdami, kad sąjungininkai vidury žiemos 
bandys patekti į gamyklą, jos apsaugą sumažino. Traukinių bėgiai bai- 
gėsi ties trobesiais jau gamyklos teritorijoje, į kurią buvo galima patekti 
pro vielinės tvoros vartus, surakintus tik grandine su viena spyna. Už 
penkiasdešimties metrų nuo pirmos tvoros buvo antra vielinė tvora, 
kurios vartai taip pat buvo rakinami paprasta spyna. Praėjus pro antrus 
vartus, kelias į sunkiojo vandens gamyklą, esančią už šimto metrų, buvo 
be kliūčių. Pasirinkę šį nelauktai lengvą būdą patekti į gamyklą, norve- 


gai komandosai ryžosi leistis į tarpeklį, o paskui juo pakilti į aukštumą. 

Ketvirtadienį, vasario 25 d., norvegai, apsirengę baltais kostiumais, 
užsisegę slides, išvyko iš slaptavietės ir nušliuožė septyniasdešimt kilo- 
metrų iki Riukano. Likus trims kilometrams iki gyvenvietės, prisiglau- 
dė kitoje negyvenamoje pašiūrėje ir ten suderino paskutines operacijos 


detales. 


SPROGIMAI GAMYKLOJE 


1943 m. vasario 27 d., šeštadienį, truputį prieš dešimtą valandą va- 
karo, norvegai atšliuožė iki gilaus tarpeklio, kuris skyrė juos nuo ga- 
myklos. Paslėpė slides, kad vėliau pasiimtų bėgdami, išsinėrė iš baltų 
kostiumų, kuriais apsirengę šliuožė, ir liko vilkėti angliškomis unifor- 
momis. Jei juos būtų sugavę, priešai būtų manę, kad operaciją rengia 
Britanijos kariuomenė, o ne civiliai norvegai, ir taip šie būtų apsisaugoję 
nuo represijų. 

Norvegai, apsimetę britais, ėmė spėriai virvėmis leistis nuo tarpeklio 
uolų. Pasiekę dugną, Mano upę perbrido be vargo, nes tuo metu ji buvo 
smarkiai nusekusi, ir pradėjo kopti į viršų kita tarpeklio siena, kad nu- 
sigautų iki geležinkelio. Norvegų laimei, dėl lengvo atšilimo ant uolų 
suvešėjo augmenija, todėl ropštis aukštyn buvo paprasčiau. Kai šiek tiek 
po vidurnakčio galiausiai pasiekė geležinkelį, komandosai pasidalijo į 
dvi grupes: vieni turėjo vykdyti sabotažą, o kiti - juos pridengti. 

Kareiviai ėjo pirmyn palei bėgius apdairiai ir neskubėdami, baimin- 
damiesi pataikyti ant minų. Priėję vartus į gamyklą, žnyplėmis nukirpo 
grandinę ir juos atvėrė. Atsidūrusi prie įrenginių, pirmoji grupelė nusi- 
leido į elektrolizės aukštą kabeliams skirtu tuneliu, apie kurį žinojo iš iš- 
samių fiziko ataskaitų. Vadovaudamiesi iš jų gauta informacija kareiviai 
nusigavo į pagrindinį požemį koridoriumi ir pro langą. Viduje jie sutiko 
tik vieną žmogų - elektrinės darbuotoją norvegą Johanseną (Johansen), 


kuris su džiaugsmu prisijungė prie įsibrovėlių. 

Sabotažininkai sunkiojo vandens elektrolizės kamerose padėjo spro- 
gmenų su ilgais knatais, kad užtektų laiko pabėgti. Tyčia pametė britišką 
automatą, kad vokiečiai manytų, jog sprogdinimą įvykdė britų pajėgos, 
ir agresijos nenukreiptų į vietinius civilius. 

Misiją sutrikdė nenumatytas nesklandumas. Kai komandosai uždegė 
knatus patalpose, norvegas susigriebė ten palikęs savo akinius - labai 
svarbų daiktą, nes per karą buvo beveik neįmanoma įsigyti naujų. Johan- 
senas puolė ieškoti akinių, o bendražygiai šaukė jam greičiau nešdintis 
iš kameros. Laimė, akinius jis rado ir kiek įkabindamas išlėkė lauk. 

Vos norvegai išėjo iš gamyklos, užtaisai pradėjo sproginėti ir visiškai 
sugriovė elektrolizės kameras. Emė kaukti aliarmo sirenos, visoje teri- 
torijoje pasigirdo pavojaus šūksniai. Norvegai tuo metu įveikė gamyklą 
juosiančias tvoras ir vėl leidosi geležinkelio link. Kaip įmanoma greičiau 
nusileido tarpeklio uolomis, perbrido upę ir užsikorė priešinga siena. 
Susirado paslėptas slides, vėl įšoko į baltus kostiumus ir nušliuožė į Har- 
dangervidos aukštikalnę, kur vokiečiai jų nebegalėjo rasti. 

Rytojaus dieną Riukane susitiko reicho komisaras Josefas Terbove- 
nas (Josef Terboven), SS vadas ir Norvegijos policijos vadovas Vilhelmas 
Redisas (Wilhelm Rediess). Pirmiausia į nelaisvę paėmė penkiasdešimt 
įkaitų, bet atvyko generolas fon Falkenhorstas ir liepė juos paleisti. Jis 
pareiškė, kad išpuolis buvo tikrai karinis, o ne civilių gyventojų. Vis 
dėlto niekam nekilo abejonių, kad prie jo mažiau ar daugiau prisidėjo 
norvegų rezistentai, nors komandosai paliko įrodymų, neva operaciją 
įvykdė britų kareiviai. 

Fon Falkenhorstas suprato, kad represijomis prieš civilius tik susti- 
prins norvegų rezistentų gretas, todėl verčiau sutiko, jog tai buvo karinis 
išpuolis. Išsiaiškinęs operacijos detales, generolas pareiškė savo karei- 
viams, jog tai buvo geriausiai suplanuotas sabotažo išpuolis iš visų jam 


žinomų. 

Gunnerside operacija pasisekė puikiai. Elektrolizės kamerų bazė buvo 
sugriauta, paleista vėjais pusė tonos vertingo sunkiojo vandens. Norsk- 
Hydro hidroelektrinė jo gaminti nebegalėjo. Be to, per operaciją buvo 
išvengta tiek išpuolio dalyvių, tiek civilių aukų. 

Po gamyklos susprogdinimo vokiečiai neabejojo, kad Handargervi- 
doje slepiasi gausi britų komandosų grupuotė. Fon Falkenhorstas lie- 
pė trims tūkstančiams kareivių iššukuoti plokščiakalnį. Jie padegė vi- 
sas kalnų trobeles ir pašiūres. Liuftvafės eskadrilė tuo metu pakilo virš 
plokščiakalnio, kad komandosams neleistų saugiai pabėgti. 

Šeši kareiviai iš misijos grupės per dvi savaites, stigdami maisto, kęs- 
dami bjaurų orą ir slapstydamiesi nuo vokiečių patrulių, nušliuožė sli- 
dėmis keturis šimtus kilometrų ir jau buvo peržengę Švedijos sieną. Iš 
neutralios Švedijos be kliūčių grįžo į Angliją. Kiti keturi, tarp jų Hau- 
kelidas, nusprendė likti Norvegijoje, prisidėti prie rezistentų veiklos ir 
laukė įsakymų iš Londono. 

Pamatę, kaip lengvai priešai pateko į gamyklą, vokiečiai smarkiai su- 
stiprino jos apsaugą. Pastatė užkardų kelyje į Riukaną ir aplink gyven- 
vietę praplėtė minų laukus. Į gamyklą vedančius vamzdynus užmaskavo 
palei juos pasodinę daug medžių, kad trukdytų galimiems Karališkųjų 
oro pajėgų bombardavimams. 

Čerčilis jautėsi ramus, gerokai pristabdęs vokiečių atominio ginklo 
kūrimą ir išlošęs gražaus laiko patiems greičiau jį sukonstruoti. Vis dėl- 
to vokiečiai neliko sėdėti rankų sudėję ir nedelsdami pradėjo Vemorko 
gamyklos atstatymą. Sąjungininkai tai žinojo, tačiau apskaičiavo, kad 
Norsk-Hydro negalės tiekti sunkiojo vandens mažiausiai metus. Buvo 
apsirikta, nes po išpuolio praėjus vos šešiems mėnesiams anglai sulau- 
kė Skinarlando skambučio: jis informavo, kad vokiečiai ištaisė gamyklai 


padarytą žalą ir vėl paleido dirbti įrenginius įprastu pajėgumu. 

Išgirdę šią žinią britai ir norvegų rezistentai smarkiai nusiminė. 
Juk buvo atlikę Sizifo darbui prilygstantį žygį, o dabar vėl reikėjo jį 
pakartoti. Nors operacija pasisekė, tapo aišku, kad kita misija tik vėl 
trumpai nutrauks sunkiojo vandens gamybą, todėl reikėjo gamyklą 
visiškai sugriauti. Tam vien komandosų jėgų neužteko. Vemorko ga- 
myklą reikėjo susprogdinti, o kad tikslas būtų pasiektas - subombar- 
duoti ją iš oro. 

Norvegai nepritarė tokiems veiksmams ir vėl mėgino apsaugoti 
Riukano gyventojus, tačiau nepavyko. Kad būtų sustabdytas atomi- 
nio ginklo kūrimas, tokios sunkiai protu suvokiamos aukos buvo ne- 
įmanoma išvengti. Ištremta Norvegijos vyriausybė galiausiai suprato 
šios operacijos svarbą ir reikšmę; Vemorko gamyklą susprogdin- 
ti buvo pavesta Amerikos karinių aviacinių pajėgų bombonešiams 
Skraidanti tvirtovė „Boeing B-17“. 

Ataką ketinta surengti dienos metu - prieš metus tai buvo neįma- 
noma dėl didesnio vokiečių naikintuvų skaičiaus zonoje, todėl būtų 
tekę bombarduoti naktį ir ne taip tiksliai. Dabar liuftvafė buvo su- 
koncentravusi jėgas reicho gynybai nuo nuožmių sąjungininkų bom- 
bonešių atakų, todėl Norvegijos padangė buvo beveik tuščia. 

1943 m. lapkričio 16 d. šimtas keturiasdešimt trys Skraidančios 
tvirtovės „Boeing B-17 pakilo į skrydį virš Norsk-Hydro hidroelek- 
trinės. 11 val. 30 min. į Riukaną ėmė kristi bombos. Iš daugiau nei 
septynių šimtų Skraidančių tvirtovių „Boeing B-17“ išmestų bombų 
taikinius pasiekė vos šimtas, tačiau jų užteko sugriauti pagrindinius 
elektros gamybos įrenginius. Žalos sąrašą papildė sutrupintas į elek- 
trinę vedęs tiltas ir nuo kalno šlaito nutiestos tiekimo linijos. Bom- 


bos nepasiekė betonu sutvirtintuose požemiuose įrengtų sunkiojo 


* Angl. „Boeing B-17' Flying Fortress - keturių variklių sunkusis bombonešis, kuriuo Jung- 
tinių Valstijų armijos karinės oro pajėgos vykdė daugiausia operacijų Europoje per Antrąjį 
pasaulinį karą. (Vert. past.) 

1942 m. nufotografuota Skraidanti tvirtovė „Boeing B-17“. Tokie keturių variklių 


sunkieji bombonešiai sugriovė Norsk-Hydro hidroelektrinę 1943 m. lapkričio mėnesį. 


vandens talpyklų, bet šioms priklausančio komplekso įrenginiai funk- 
cionuoti nebegalėjo. 

Baimė, kad gamyklos bombardavimas atneš civilių Riukano aukų, 
nebuvo laužta iš piršto. Nuo sąjungininkų ugnies žuvo dvidešimt du 
civiliai norvegai. Amerikiečiai neteko tik vieno lėktuvo, kurį numušė 
priešų priešlėktuvinė gynyba. 

Vokiečiai neatmetė galimybės, kad oro atakos kartosis, todėl nu- 
sprendė nutraukti sunkiojo vandens gamybą, gamyklos nebeatstatyti ir 
į Vokietiją išgabenti visas turimas brangiojo skysčio atsargas. 1944 m. 
sausio pabaigoje gabenti buvo paruoštos 39 statinės - iš viso keturioli- 
ka tonų - sunkiojo vandens. Skinarlandas skubėjo pranešti Londonui 
apie vokiečių ketinimus. Čerčilis liepė SOE imtis reikiamų priemonių 
ir sunaikinti vertingąjį krovinį. Knutas Haukelidas gavo įsakymą iš 


Londono užkirsti sunkiajam vandeniui kelią į Vokietiją. 

SF HYDRO PASKANDINIMAS 


Vokiečiai negalėjo sau leisti dar vienos nesėkmės. Norvegų ko- 
mandosų ataka 1943 m. vasarį atskleidė, kokia silpna gamyklos ap- 
sauga, 0 tų pačių metų lapkričio mėnesį priešų surengta oro ataka 
parodė, kad nepadeda nei priešlėktuvinė gynyba, nei kamulfliažiniai 
sumanymai. 

Bombardavimą ištvėrusių trisdešimt devynių sunkiojo vandens 
statinių pergabenimą į Vokietiją reikėjo apsaugoti nuo išpuolių, todėl 
buvo paskirta šimto kareivių palyda saugoti traukiniui, kuriuo jos tu- 
rėjo būti vežamos. 

Atrodė, kad Haukelidui niekaip nepavyks sutrukdyti sunkųjį 
vandenį transportuoti į Vokietiją, tačiau norvegas kelionės trajekto- 
rijoje aptiko silpną vietą. Ties Tino ežeru geležinkelio linija baigė- 
si ir reikėjo vagonus perkelti į traukinių keltą, kursuojantį per ežerą 
tarp Maelio ir Tinoseto gyvenviečių, kurias skyrė 30 kilometrų. Šis 
penkiasdešimties kvadratinių kilometrų ploto ir giliausioje vietoje 
keturių šimtų šešiasdešimties metrų gylio ežeras vienas didžiausių 
Norvegijoje. 

Reikėjo susprogdinti ir paskandinti keltą su brangiuoju kroviniu 
giliausioje ežero vietoje, iš kur vokiečiai negalėtų išsitraukti praras- 
to turto. Ežeru plaukiojo trys keltai: SF Riukanfos, SF Hydro ir SF 
Ammonia. Slapta rezistentams informaciją teikiantys elektrinės dar- 
buotojai Haukelidą informavo, kad traukinio vagonus su sunkiuoju 
vandeniu iš Vemorko hidroelektrinės gabens SF Hydro - keltas, ku- 
riam vėliau likimas lėmė nuskęsti Tino ežere. Kaip ir per gamyklos 
bombardavimą civilių aukos buvo neišvengiamos, nes keltas gabeno 
ir keleivius. 

Sunkiojo vandens vagonus perkelti ežeru buvo suplanuota 1944 m. 


vasario 19 dieną, šeštadienį. Norsk-Hydro elektrinės darbuotojams, 

Traukinių keltas SE Hydro, kuriuo iš Vemorko gamyklos vokiečiai mėgino pergabenti 
per ežerą sunkiojo vandens likučius. 


kurie slapta bendradarbiavo su rezistentais, pavyko uždelsti sunkiojo 
vandens statinių pakrovimą iš požeminių saugyklų į traukinį, todėl 
krovinio plukdymas ežeru buvo nukeltas į sekmadienį, kai būdavo ma- 
Žiau keltu keliaujančių Žmonių. 

Sekmadienį, vasario 20 d. paryčiais, Haukelidas su trimis padėjėjais 
perlipo molą juosiančią tvorą ketindami užminuoti sunkiojo vandens 
siuntinį į Vokietiją. Vienas iš grupelės užlipo į keltą apžiūrėti situacijos; 
jį užklupo vienas iš dviejų sergėti kelto likusių įgulos narių, tačiau šiuos 
pavyko įtikinti, kad norvegas yra krantinės darbuotojas, ieškantis vietos 
po stogu nusnausti. Sargybai pasišalinus, jis davė ženklą saviškiams lipti 
į keltą. 


ELT“ 


 DU5 KBEKNANDUECS 


Kol kiti du sąmokslininkai saugojo, Haukelidas su bendražygiu 
įsigavo į trečios klasės denį. Jame buvo liukas, vedantis į triumą. Nu- 
sileidę į jį, kruopščiai pritvirtino aštuonis su puse kilogramo plas- 
tiškos sprogstamosios medžiagos išdėstę ją ratu, kad sprogimas iš- 
muštų laivo korpuse 1-2 m“ skylę. Planuota, kad skylė atsivers labai 
arti pirmagalio, todėl laivo vairas su propeleriais liks ore, ir laivą bus 
nebeįmanoma valdyti. Improvizuotus bombų laikmačius - du žadin- 
tuvus — nustatė 10 val. 30 min. ryto. Buvo apskaičiuota, kad tuo mo- 
mentu keltas plauks gana gilioje ežero vietoje, tačiau nebus pernelyg 
nutolęs nuo kranto, ir bus įmanoma išgelbėti keleivius. Užtaisę spro- 
gmenis, keturi sabotažininkai nepastebėti paspruko iš kelto. 

Anksti ryte akylai vokiečių kareivių saugomi vagonai buvo pradėti 
krauti į keltą. SF Hydro išplaukė numatytu laiku 9 val. 45 min. Keltu 
plaukė penkiasdešimt trys keleiviai. Ežeras tyvuliavo ramus, oro tem- 
peratūra buvo -9 *C. 

10 val. 30 min., kai keltas buvo beveik pasiekęs ežero vidurį, 
driokstelėjo sprogimas. Kapitonas bandė laivą nukreipti sausumos 
link, tačiau, kaip buvo numatę sprogdintojai, jis tapo nevaldomas, 
nes pirmagalis atsidūrė virš vandens. Laivas ėmė greitai skęsti, įgula 
nespėjo nuleisti į vandenį visų gelbėjimosi valčių ir išdalyti gelbė- 
jimosi liemenių keleiviams. Laimė, paežery gyvenantys ūkininkai, 
išgirdę garsų sprogimą ir išvydę skęstantį keltą, puolė į savo valtis 
gelbėti vandenyje atsidūrusių žmonių. 

SF Hydro nuskendo į 430 m gylį, jo likučiai buvo rasti tik praėjus 
penkiems dešimtmečiams. Į dugną nugrimzdo beveik visas sunkiojo 
vandens krovinys, tik kelios pustuštės statinės liko plūduriuoti pavir- 
šiuje, jas vokiečiai tuoj pat susirinko. Per išpuolį iš įgulos ir keleivių iš 
viso žuvo 14 žmonių; tokia kaina norvegai išplėšė iš vokiečių pergalę 


„kovoje dėl sunkiojo vandens“. 

Gali būti, kad šis išpuolis sužlugdė nacių atominio ginklo projek- 
tą: vokiečių viltis sukonstruoti atominę bombą gerokai išblėso, nes jie 
nebeturėjo būtino pagrindinio sudėties elemento. Grupės narsiųjų sli- 
dininkų, nepabūgusių stoti į kovą su Vokietijos kareiviais Norvegijoje, 
užvirta ir laimėta „kova dėl sunkiojo vandens“ Hitleriui atėmė galimy- 


bę kada nors disponuoti lemtinguoju ginklu. 


17 skyrius 


Keršto troškimas: 
planas nužudyti 
šešis milijonus vokiečių 


1945 m. gruodžio 16 d. jaunų žydų penketas artėjo prie Tulono uosto 
Prancūzijoje, Viduržemio jūros pakrantėje. Prieš tris dienas iš Aleksan- 
drijos uosto jie išplaukė anglų garlaiviu. Vilkėjo Britanijos kariuomenės 
uniformomis, tačiau iš tiesų nebuvo kariai. Jomis persirengė nenorėda- 
mi atkreipti į save dėmesio, nes laive plaukė du tūkstančiai britų karei- 
vių, kurie Egipte buvo gavę leidimus grįžti į Europą. 

Kelionėje nekilo jokių nesusipratimų. Penki vyrai ruošėsi išlipti į 
sausumą nešini ypatingu bagažu - medžiaginiu maišu, kuriame buvo 
kelios sutirštinto pieno skardinės, tačiau užpildytos ne pienu, o smarkiai 
koncentruotais nuodais, gautais viename garsiame Tel Avivo chemijos 
institute. 

Į Europą penkis žydus vedė ambicingas tikslas - nužudyti šešis mi- 
lijonus vokiečių. Masinėms žudynėms jie pasirinko klastingą būdą — 
užnuodyti vandentiekio vandenį keturiuose didžiuosiuose Vokietijos 
miestuose: Hamburge, Frankfurte, Miunchene ir Niurnberge. Jie turėjo 
visą su vandens tiekimo sistemomis šiuose miestuose susijusią infor- 
maciją, žinojo tikslias vietas, kur išpilti nuodus, kad šie sukeltų žiaurias 


masines mirtis. 

Naciai susidorojo su šešiais milijonais žydų tik todėl, kad jie buvo 
žydai, todėl dabar penketas ketino susidoroti su šešiais milijonais vo- 
kiečių tik dėl to, kad šie vokiečiai. Buvo pasiryžta vokiečių tautai atker- 
šyti „akis už akį, dantis už dantį' - pagal Mozės Įstatymą". 

Kai horizonte išniro uostas, pirma plano dalis - pasiekti Europą - 
buvo beveik įvykdyta. Iš Tulono žydams reikėjo nusigauti į Paryžių, kur 
jų laukė bendrininkai, kad kartu pradėtų įgyvendinti svarbiausią už- 
duotį. 

Jauni žydai, tuoj išsikelsiantys Prancūzijoje, jautė, kad artėja akimir- 
ka atkeršyti tiems, kurie beširdiškai, žiauriai pakėlė ranką prieš jų tautą. 


Buvo laikas suvesti sąskaitas. 


KERŠTO TROŠKIMAS 


Planas numarinti šešis milijonus vokiečių gimė prieš septynis mė- 
nesius, sulig karo pabaiga. Kai Trečiasis reichas žlugo, tūkstančiai žydų 
buvo paleisti iš nacių koncentracijos stovyklų, liautasi tremti į getus 
tuos, kuriems nusišypsojo laimė nebūti išsiųstiems į naikinimo stovy- 
klas. Rytų Europoje karui pasibaigus namo grįžo daug žydų, kuriems 
pavyko pasprukti nuo vokiečių ir įsilieti į miškuose besislapstančių par- 
tizanų gretas. Kai okupantai vokiečiai pasitraukė, daugybė deportuotų 
žydų sužinojo, kaip žiauriai su jų artimaisiais susidorojo priešai. Emė 
siaubas: šeimos buvo išžudytos, sušaudytos, žmonės grūsti į gyvulinius 
vagonus ir gabenti į koncentracijos stovyklas, ten mirė badu, nuo išse- 
kimo ar buvo nunuodyti dujomis naikinimo stovyklose. Ant sienų si- 
nagogose, getų pastatuose Žmonės išbraižė nesuskaičiuojamą daugybę 


desperatiškų, maldaujamų įrašų: „Atkeršykit už mus!“ 


* Mozės Įstatymas, arba Penkiaknygė, - hebrajiškos ir krikščioniškos kanoninės Biblijos pirmos 
penkios knygos: Pradžios, Išėjimo, Kunigų, Skaičių ir Pakartoto Įstatymo. Penkiaknygė sudaro 
pirmą žydiško Tanacho dalį - Torą (platesne prasme Tora reiškia visą Bibliją, taip pat Žydų Įsta- 
tymą apskritai). (Vert. past.) 

Kol rytuose vyko išlaisvėjimas, Žydų brigada (angl. Jewish Brigade 
Group) būriavosi Italijoje, Tarvizijaus mieste šalia sienos su Austrija. 
Ši brigada buvo pirmasis hebrajų vėliavą nešantis žydų dalinys Brita- 
nijos kariuomenėje. Sukurta 1944 m. rugsėjį, ji nuo lapkričio kovėsi 
fronte Italijoje. 1945 m. gegužės 8 d. kapituliavus Vokietijai, Žydų bri- 
gados nariai degte degė troškimu patekti į ją ir prisijungti prie nuga- 
lėtojų pajėgų. Daugelis jų kitapus vokiečių fronto turėjo artimųjų ir, 
patekę į Vokietijos teritoriją, norėjo juos surasti. 

Žydų brigados nariams buvo nesvetimas keršto troškimas. Naciai 
žiauriai susidorojo su jų tauta, todėl jiems buvo labai svarbu į Vokie- 
tiją įvažiuoti savo transporto priemonėmis, vilkint savo uniformas su 
Dovydo žvaigžde. Vis dėlto kai jau bemaž atsivėrė galimybė simboli- 
niam kerštui, gavo įsakymą likti Italijos teritorijoje. 

Sąjungininkų karinė valdžia veikiausiai įžvelgė, kad Žydų briga- 
dos pasirodymas Vokietijoje gali sukelti nepageidaujamų pasekmių. 
Brigadai buvo pavesta rūpintis tūkstančiais žydų pabėgėlių, kurie plū- 
do iš Rytų Europos tikėdamiesi emigruoti į Palestiną, kuri tuo metu 
priklausė Didžiajai Britanijai. Daugelis jų, grįžę į gimtuosius miestus 
ir miestelius, rado namus sugriautus arba gyvenamus kitų Žmonių, 
dažnas patyrė nedraugišką buvusių kaimynų atstūmimą. Naujo gy- 
venimo pradžia Palestinoje buvo daugelio viltis. Britai buvo nuspren- 
dę per metus išduoti tik dešimt tūkstančių vizų, tačiau tai neatbaidė 
žmonių, trokštančių palikti žemyną, kuriame patyrė tiek kančių, ir 
pradėti gyvenimą naujoje vietoje. 

Vildamiesi gražios ateities Palestinoje, į Tarvizijaus bazę plūdo 
tūkstančiai žydų, kuriuos priėmė ir kuriais rūpinosi Žydų brigados 
nariai. Kuo įmanoma žydams išvykimą iš Europos į Palestiną palen- 
gvino specialus skyrius Berihah (hebr. „pabėgimas ), kurį rėmė Ame- 


rikos kariuomenė. Žydų kareiviams šie pabėgėliai iš pirmųjų lūpų 

Žydų brigados simbolis — 
geltona Dovydo žvaigždė 
mėlyname ir baltame fone, 


papasakojo, ką jiems teko iškęsti per vokiečių okupaciją: tremtį į getus, 
vergovę, masines žudynes, deportacijas į naikinimo stovyklas. 

Brigados kareiviams, kurie turėjo giminaičių ką tik išsilaisvinusioje Eu- 
ropoje, buvo išduodami leidimai vykti jų ieškoti. Skaudu, tačiau daugelį 
jų, kaip ir Rytų Europos partizanus, sukrėtė tai, kad artimieji žuvo pate- 
kę naciams į rankas. Kraupūs Aušvico, Mauthauzeno, Bergeno ir Belseno 
koncentracijos stovyklų vaizdai paliudijo, kokia tragiška lemtis juos ištiko. 
Dramatiški į Tarvizijų atvykusių žydų pasakojimai, iš pradžių skambėję ne- 
patikimai, pasitvirtino. Daugelio Žydų brigados narių širdyse užvirė nenu- 
maldomas keršto troškimas. 

Tarvizijaus bazėje įkurdinti žydai mėnesiams bėgant pamatė, kad na- 
ciams buvo leista gyventi normaliai, nepaisant to, kad jų rankos suteptos 
krauju. Žydai kareiviai prisiekė, kad baisūs nusikaltimai neliks neatlyginti. 


Gimė idėja keršyti masiškai, žydai nusprendė patys būti teisėjai ir budeliai. 
PIRMIEJI VEIKSMAI 


1945 m. vieną liepos naktį trys Žydų brigados nariai, apsirengę Ame- 


rikos karo policijos uniformomis, visureigiu kirto Austrijos sieną. Pri- 

važiavo namą, kuriame, pagal jų turimą informaciją, anksčiau veikė 
administracinis gestapo centras. Name gyvenantys pusamžiai sutuokti- 
niai patikliai atidarė jiems duris. Įžengę vidun apsimetėliai amerikiečiai 
tuoj pat prisistatė esą iš Žydų brigados. Pradėjo porą tardyti: moteris 
prisipažino, kad per karą jie rinko ir saugojo iš Austrijos bei Italijos žydų 
paimtas brangenybes, vertingus daiktus, namuose dar buvo likę keletas 
atimtų daiktų. 

Nusprendę, kad pora už savo veiklą nusipelnė mirties, žydai užsimo- 
jo čia pat juos sušaudyti, bet tuo metu, kai taikėsi šauti moteriai į galvą, 


jos vyras mainais už dovanotas gyvybes pasisiūlė žydams padėti - kitą 


dieną pažadėjo sudaryti sąrašą iš apylinkės žmonių, kurie bendradar- 


Žydų brigados narių grupė, veikusi Italijoje. 


Į šį Britanijos kariuomenės būrį įstojo apie penkis tūkstančius žydų. 

biavo su naciais. Vyras išpildė pažadą: kitą dieną Žydų brigados nariams 
įteikė trisdešimties aktyviai su gestapu bei SS bendradarbiavusių asme- 
nų sąrašą ir išsamius duomenis apie juos - gimimo datas, aprašymus ir 
per karą vykdytas funkcijas. 

Žydai perdavė šį sąrašą slaptosioms Britanijos tarnyboms, bet šios 
neparodė noro gaudyti smulkių kolaborantų, nes jėgas telkė į žymesnius 
nacius. Britų pasirinkimas Žydų brigados nenuliūdino, jie nusprendė 
toliau bausti tuos, kurie vienaip ar kitaip buvo prisidėję prie jų tautos 
naikinimo. 

Vėl apsivilko Amerikos karo policininkų uniformas ir pradėjo susi- 
dorojimą su kiekvienu iš sąrašo. Auką įsisodindavo į visureigį ar karinį 
sunkvežimį ir nusiveždavo į mišką. Prieš nužudydami perskaitydavo, 
kuo šis nusikalto ir nusipelnė mirties. Lavonus apvyniodavo grandinė- 
mis arba prikabindavo svertų ir nuskandindavo ežere, upėje ar tvenki- 
nyje, kurių netrūko jų veikimo zonoje. Kartais priversdavo auką pačią 
prieš mirtį iškasti sau kapo duobę. 

Keršytojai vykdė savo darbą Austrijos teritorijoje, maždaug 100 km 
spinduliu aplink Tarvizijaus miestą. Oficialiai su jais nebendradarbia- 
vo nei amerikiečiai, nei britai, tačiau kartais šių šalių slaptosios kari- 
nės tarnybos įduodavo SS narių sąrašus, kurie Žydų brigadai buvo labai 
naudingi. Kiekvieną dieną keršytojų vadas išrinkdavo taikinius ir pa- 
skirstydavo juos grupelėms išlaikydamas diskretiškumą, kurio reikalavo 
tokia veikla. Kas vakarą visos grupelės išžygiuodavo vykdyti užduočių 
nežinodamos, ką veikia jų beūdrai. 

Žydų budelių grupuotė iš Tarvizijaus bazės veikė kelis mėnesius. 
Nėra žinomas tikslus skaičius nacių, su kuriais jie susidorojo, tačiau ma- 
noma, kad siekia kelis šimtus. Jų „medžioklės plotai“ nusidriekė į Pietų 
Austriją, keletas Žydų brigados narių išsisklaidė po Rytų Europą, kad 
susisiektų su bendrataučiais, kurie, kaip žinojo, taip pat keršijo naciams. 


Bukarešte jie susitiko su dvidešimt septynerių metų žydu iš Lietuvos 

Aba Kovneriu, kuriam vokiečių okupacijos pradžioje pavyko pabėgti iš 


Vilniaus geto ir prisijungti prie partizanų. 
KERŠYTOJAI 


Aba Kovneris gimė Sevastopolyje, iš kur jo šeima netrukus emigravo 
į Vilnių. Lietuvos sostinė tuo metu buvo svarbus kultūrinis ir religinis 
žydų centras. Kovneris Vilniaus universitete studijavo dailę, nuo jaunu- 
mės buvo ryškus jo polinkis į poeziją. Iš išvaizdos - lieknas išraiškingų 
akių ilgaplaukis - jis iš tiesų atrodė poetiškas, ir tuo metu niekas nė ne- 
būtų pagalvojęs, jog likimas jį pavers kariniu lyderiu. 

1941 m. birželį Kovnerio gyvenimas radikaliai pasikeitė. Į šalį įsiver- 
žus vokiečiams, Vilniuje, kuris iš viso turėjo vos 200 tūkst. gyventojų, 


60 tūkst. gyventojų žydų buvo suvaryti į getą. Kovneriui pasisekė pa- 


Centre - Aba Kovneris, Vilniaus geto kovotojų vadas. 

bėgti į miškus ir įsilieti į partizanų antinacių gretas; su jais Kovneris 
dalyvavo sabotažuose ir išpuoliuose prieš vokiečius. Melancholiškas 
poetas tapo aršiu kovotoju. 

Vos per keturis mėnesius geto gyventojų sumažėjo iki 20 tūkstančių. 
Kiti mirė nuo bado ir ligų arba buvo sušaudyti ir palaidoti masiniuose 
kapuose Panerių miškuose. Kovneris palaikė ryšį su getu ir iš pirmų 
lūpų sužinodavo apie nacių rengiamus kankinimus ar susidorojimus 
su beginklėmis aukomis. Kovneris ėmė karštai nekęsti vokiečių, ir šis 
jausmas su laiku stiprėjo. Kovneris ragino geto lyderius organizuoti 
ginkluotą pasipriešinimą vokiečiams, tačiau jie atsisakė tikėdamiesi, 
kad nuolankiu elgesiu išsaugos gyvybes. Deja, jų strategija pasirodė 
pražūtinga. 

1943 m. Vilniaus getas buvo likviduotas, taip pat ir geto žydų lyde- 
riai, kurie buvo pademonstravę pasitikėjimą sveiku protu. Tada Kov- 
neris prisijungė prie partizanų rusų, dalyvavo rezistencinėse kovose ir 
organizavo itin Žiaurius išpuolius prieš vokiečius ties Lenkijos siena. 

Karui pasibaigus Kovneris su partizanais ėmėsi teisėjų vaidmens 
ir pradėjo keršyti vokiečiams, kaip tai paraleliai vykdė Žydų brigada 
Austrijoje. Buvo tik laiko klausimas, kada abi grupės sujungs jėgas. 
Jos susivienijo per minėtą susitikimą Bukarešte, kai po susirinkimo 
Lenkijos mieste Liubline Kovneris prie savo pajėgų prijungė kitus 
partizanus. 

Rumunijos sostinėje Kovneris citavo 94 psalmę, kurioje Jehova ža- 
dėjo nubausti Izraelio tautos priešus: „Ir jų žiaurumas atsigręš prieš 
juos pačius, jie žus nuo savo pačių prakeiksmo.“ 

Šie Senojo Testamento žodžiai puikiai pateisino kerštingus kovoto- 
jų tikslus ir nuo tada virto jų leitmotyvu. Jaunasis Aba buvo pasiryžęs 
atlyginti vokiečiams už nusikaltimus. Jei tarptautiniai teisingumo or- 


ganai nesuskato bausti, tuomet patys žydai buvo pasirengę imtis šio 
darbo. 

Žydų brigadai susitikime atstovavo Jozefas Harmacas ir Leipkė 
Distelis. Jie sau Kovneriu suformavo grupuotės branduolį ir ją pavadi- 
no Nakam pagal hebrajišką frazę Dam Jehudi Nakam (hebr. „Už žydų 


kraują bus atkeršyta ), o jos narius - nokim (hebr. „keršytojai ). 


RADIKALUS PASIŪLYMAS 


Mėnesiams bėgant aiškėjo, kad sąjungininkai nori greičiau užversti 
nacistinės Vokietijos puslapį ir nustumti tai į niūrią praeitį, nes didelė 
visuomenės dalis norom nenorom dėl savo veiksmų ir tylos buvo vir- 
tusi žudikų bendrininke. 

Tuo metu į priekį išsiveržė ir savo galią pademonstravo sovietinė 
armija, įstengusi Rytų fronte sutriuškinti vermachtą, nors šis jame 
buvo sukaupęs du trečdalius visų savo pajėgų. Tai vertė jos saugotis 
ir užimtą Rytų Vokietiją paversti užtvara įsišėlusiam komunizmui. 
Maskva į savo orbitą įtraukė visą Rytų Europą, steigė marionetines 
vyriausybes, kurios veikė pagal jos diktatą, todėl kilo didelė baimė, jog 
Rusija savo įtaką išplės visame žemyne. 

Reikėjo išvengti sovietų plėtimosi Vokietijoje, todėl sąjunginin- 
kams buvo būtina įgyti vokiečių tautos pasitikėjimą ir nuslėpti opo- 
ziciją nacizmui. Siekdami įrodyti tariamą prielankumą, sąjungininkai 
į teisiamųjų suolus Niurnbergo teisme susodino kalčiausius už nacių 
nusikaltimus asmenis, tačiau pasistengė sumažinti režimo hierarchų 
atsakomybę, todėl daug prie žiaurių nusikaltimų prisidėjusių žmonių 
netikėtai išsisuko nuo bausmių. 

Sąjungininkai pradėjo leisti į laisvę tūkstančius karo belaisvių, taip 
pat SS pareigūnų. Vis dėlto tarp daugybės kalinių, kuriuos dar reikėjo 
išmaitinti ir saugoti, buvo nelengva identifikuoti karo nusikaltėlius. 
Geriausia išeitis buvo leisti visiems grįžti namo ir taip buvo padary- 


ta, nusiminimui žydų, kurie tikėjosi, kad bus įvykdytas teisingumas. 

Achene suimti vokiečių kareiviai, 
Karo belaisviai vokiečiai tapo žydų keršto taikiniu. 


Eaija 


Pasitvirtino jų būgštavimai, kad šalys nugalėtojos norėdamos greičiau 
pamiršti praeitį ir susikoncentruoti į ateitį, pro akis praleis siaubingus 
nusikaltimus, kurių taikiniu tapo žydų tauta. Žydai su tuo neketino 
taikstytis. 

Kovneris ir jo grupuotė nuvyko į Žydų brigados bazę Tarvizijuje. Visi 
kartu Austrijos teritorijoje puldinėjo ir žudė nacius nusikaltėlius, po 
truputį vis plėsdami savo veiklos spindulį. Kriterijų, kuriais vadovavosi 
keršydami naciams, skalė vis plėtėsi, kartais net peržengdavo ribas. Kar- 
tą žydai susidorojo su krautuvininku dėl to, kad šis savo vitrinoje buvo 
išstatęs iš sinagogos pavogtus religinius reikmenis. 

Smulkūs sąskaitų suvedimai Kovnerio keršto troškimo nenumalšino, 
todėl jis Žydų brigadai pasiūlė bendradarbiauti didžiulio masto susido- 
rojime. Lietuvos žydas troško „galva už galvą“ atsilyginti kuo daugiau 
priešų - vokiečiai nužudė šešis milijonus žydų, todėl žydų kovotojai ma- 
siškai norėjo išnuodyti šešis milijonus vokiečių. 

Žydų brigada Kovnerio pasiūlymui nepritarė, jos nariai buvo prieš 
žiaurų išpuolį, per kurį būtų žuvę daug nekaltų žmonių. Vis dėlto Kov- 
nerį besąlygiškai rėmė jo bendražygiai, manantys, jog toks negailestin- 


gas sąskaitų suvedimas būtinas. Taigi, grupuotės išsiskyrė. 


PLANAS 


Kovneris su savo grupe kibo kurti planą, pagal kurį ketino masiškai 
nuodyti vokiečius. Išmaišė Frankturtą, Hamburgą, Miuncheną ir Niurn- 
bergą, kuo nuodugniausiai iššniukštinėjo miestų vandentiekio sistemas. 
Net įsidarbino vandentiekio įmonėje, gavo tinklų schemas ir galėjo tiks- 
liai pasirinkti, kurioje vietoje būtų efektyviausia paleisti nuodus. 

Turėdami omeny, kad operacija sudėtinga, Kovnerio žmonės, jei ne- 
pavyktų planas A, sukūrė planą B: išgalabyti karo belaisvius buvusius 


SS narius, užnuodijus jiems lageriuose tiekiamą maistą. Šią operaciją 

ketinta įvykdyti vienu metu keliose stovyklose. Vis dėlto kol kas ker- 
šytojai buvo sutelkę visą dėmesį į planą A, pagal kurį turėjo žūti šeši 
milijonai vokiečių. 

1945 m. rugpjūtį planas užnuodyti miestų vandenį buvo parengtas, 
trūko svarbiausio elemento - nuodų, kuriuos reikėjo supilti į vamzdy- 
nus. Užuot pats sukęs galvą, kur gauti nuodų, Kovneris nusprendė vyk- 
ti į Palestiną ieškoti dvasinės bei materialinės žydų valdžios paramos 
ir tikėjosi gauti iš jų nuodų. Kovneris žinojo, kad dalis Europos žydų 
nepritaria tokiam žiauriam kerštui, todėl vylėsi grįžti iš Palestinos su 
didžiuliu sionistų palaikymu ir parama. 

Nukakęs į Palestiną, jis nedelsdamas susisiekė su aukštomis būsimos 
Izraelio valstybės instancijomis. Deja, duomenys apie šiuos susitikimus 
labai kontraversiški, todėl iki šiol neaišku, kaip jie įvyko. Pagal vieno 
iš Kovnerio bendražygių liudijimą, Kovneris susitiko su Davidu Benu 
Gurionu (David Ben Gurion), 1948 m. tapusiu pirmuoju ministru pir- 
mininku izraeliečiu, kuris ne tik nepritarė planui, bet ir supeikė Kovne- 
rio norą keršyti. Suprantama, kad buvo vargiai tikėtina, jog sionistų vy- 
riausybė palankiai priims planą, į kurį įsipainiojus būtų rimtai pakenkta 
naujos valstybės gimimui. 

Beno Guriono argumentas ir raginimas atsisakyti milžiniško keršto 
Kovnerio neįtikino, todėl Aba, pasak vieno iš jo vyrų, kreipėsi į būsimąjį 
Izraelio prezidentą Chaimę Vaicmaną, vildamasis sulaukti šio palankes- 
nio požiūrio. Vėliau vienas iš Kovnerio bendražygių atskleidė, kad užsi- 
spyręs lietuvis, baimindamasis atsisakymo paremti, Vaicmanui nutylėjo 
apie planą A, pagal kurį ketino užnuodyti miestų vandenį, o vietoje jo 
išdėstė planą B, SS kalinių maisto užnuodijimą. 

Vaicmanas Kovnerio pateiktam planui neprieštaravo ir sutiko jį pa- 
remti. Vis dėlto sunku patikėti, kad buvo būtent taip, nes Benas Gurio- 
nas pasitikėjo Vaicmanu, ir nėra abejonių, kad juodu tarpusavyje kalbė- 


jo apie Kovnerio pasiūlymus. 


zi 


Kad ir kaip buvo, žymus pasaulyje chemikas Vaicmanas pasiūlė Kov- 
neriui pagalbininkus iš Rechovoto miesto Sifo instituto - du brolius Ka- 
cirus. Šie chemikai pagamino bespalvių, beskonių ir bekvapių nuodų, 
pakankamos koncentracijos, kad užtektų nunuodyti daugybei žmonių. 
Nuodus išpilstė į įtarimo nekeliančias sutirštinto pieno skardines, kad 
nekiltų kliūčių juos atsivežti į Europą. 

Vaicmanas Kovneriui paskyrė keturių karių iš Haganos (sukarinta 
žydų organizacija - vert. past.) apsaugą, ir grupelė išvyko į Aleksandriją, 
o iš ten 1945 m. gruodžio 14 d. atplaukė į Prancūzijos uostą Tuloną. Iš 
jo ketino vykti į Paryžių, kur jų laukė kiti grupuotės nariai. Gavę stiprių 
nuodų ir turėdami visą informaciją apie vokiečių miestų vandentiekius, 
kovotojai galėjo imtis paskutinės milžiniško keršto dalies tautai, kuri pa- 


sikėsino „Dievo išrinktąją tautą“ nušluoti nuo žemės paviršiaus. 


PLANŲ PASIKEITIMAS 


Kaip rašiau skyriaus pradžioje, Kovneriui ir keturiems Haganos na- 
riams kelionė iš Aleksandrijos į Tuloną per Viduržemio jūrą praėjo be 
kliūčių. Penki vyrai, vilkintys britų karinėmis uniformomis ir įsimaišę 
tarp tūkstančių kareivių, grįžtančių į Europą po tarnybos Egipte, nekėlė 
jokių įtarimų. Turėjo suklastotus dokumentus ir prieš kelionę buvo ka- 
riškai mokyti, kad niekam neužkliūtų. 

Netoli Tulono uosto laivas netikėtai sustojo. Kovnerio grupelė sune- 
rimo, nes per laivo garsiakalbius nuskambėjo liepimas Abai ir trims jo 
bendrams tuoj pat prisistatyti į laivo kapitono kajutę. Vyrai nustėro; buvo 
aišku, kad juos demaskavo. Kovneris nusprendė pasiduoti, nes pabėgti iš 
laivo buvo neįmanoma. Prieš tai jis atidavė rankinę su nuodais vienin- 
teliam iš jų grupės, kurio kapitonas nepaminėjo. Vėliau, baimindamasis, 
kad laive atliks kratą, nuodus saugantis Haganos narys nusprendė jų at- 


sikratyti ir išmetė skardines į jūrą. 

JESJUS KRERNANDE/ 


Prieš išlipant į krantą, Kovnerį ir tris jo bendražygius sulaikė britų 
karo policija. Nežinoma, kaip jie buvo išaiškinti, tačiau daug požymių 
rodo, kad juos išdavė kuris nors su britais slapta bendradarbiavęs Haga- 
nos narys. Taip pat neatmetama galimybė, kad britams juos išdavė sio- 
nistų organizacijos, nusprendusios, jog išpuolis gali smarkiai pakenkti 
naujosios Izraelio valstybės sukūrimui. 

Kovnerį pasodino į britų kalėjimą Aleksandrijoje. Jis iš savo vienutės 
sugebėjo perduoti žinią bendrininkams Paryžiuje ir pranešti apie plano 
žlugimą. 

Keršytojų grupės vadovavimą perėmė Jozefas Harmacas, taip pat iš 
Lietuvos. Netrukus Žydų brigados kareivis, su kuriuo Kovneris susi- 
pažino kelionėje ir papasakojo apie savo ketinimus, atvyko į Paryžių ir 
smulkiai jiems paaiškino, kas atsitiko. Nakam nariai smarkiai nusimi- 
nė. Kad įvykdytų planą A, reikėjo iš naujo gauti stiprios koncentracijos 
nuodų, vadinasi, vėl keliauti į Palestiną, o tai reiškė, kad planas gerokai 
nusikels. 

Nusivylę Harmaco vyrai jautė, kad jei lauks ilgiau, praras progą įvyk- 
dyti masinį kerštą. Padėtis Vokietijoje keitėsi, buvo beprasidedąs Šaltasis 
karas, todėl į šalį vyko vis daugiau sąjungininkų kareivių. Be to, paleisti 
iš koncentracijos stovyklų Žydai grįžo į namus gimtuosiuose Vokietijos 
miestuose, vildamiesi pradėti gyvenimą iš naujo. Projektas nužudyti šešis 
milijonus vokiečių pamažu ėmė netekti prasmės. Suvokusius, kad pralei- 
do tinkamiausią laiką žiauriam kerštui įgyvendinti, kovotojus ištiko di- 
delė krizė. Vis dėlto žydai neprarado ryžto atsilyginti skriaudikams. 

Keršytojai nusprendė įvykdyti planą B, nors jam taip pat neturėjo pa- 
grindinės priemonės - nuodų. Kol ieškojo, kur jų gauti, pasirinko du 
taikinius: koncentracijos stovyklą Dachau šalia Miuncheno ir mažesnę 
Stalag 13 netoli Niurnbergo, kurioje per karą vokiečiai laikė kalinius. 

Pirmojoje nacių įkurtoje Dachau stovykloje dabar amerikiečių ka- 


riuomenė kalino trisdešimt tūkstančių SS pareigūnų. Du lenkų kilmės 

Nakam organizacijos nariai įsidarbino stovykloje, kad sužinotų kalinių 
maitinimo tvarką. Išsiaiškino, kad visas maistas, išskyrus duoną, ruošia- 
mas stovykloje. 

Niurnberge kalėjo penkiolika tūkstančių belaisvių, kurių daugumą 
taip pat sudarė nekenčiamos SS nariai. Kaip ir Dachau, į šią stovyklą, 
kurią irgi saugojo amerikiečiai kareiviai, Nakam įdarbino du savo pati- 
kėtinius ir jie išsiaiškino, kad čia taip pat visas maistas, išskyrus duoną, 
ruošiamas stovykloje. Keršytojai sužinojo, iš kurios kepyklos ji tiekiama. 
Leipkė Distelis kreipėsi į jos adminstraciją Niurnberge ir paprašė darbo 
srįsdamas tuo, kad kepykla jam arti namų. Žydas darbą gavo ir niekam 
nesukėlęs įtarimų pradėjo joje dirbti. 

Keršytojams reikėjo nuodų, todėl jie susirado Milane gyvenantį žydą 
chemiką, suveikė jam suklastotus dokumentus, ir jis persikėlė į Paryžių. 
Prancūzijos sostinėje chemikas paruošė nuodingo skysčio, kurio sudė- 
tyje buvo du kilogramai arseno ir kurio turėjo užtekti užnuodyti kali- 
niams skirtam maistui. 

Atrodė, kad viskas sekasi sklandžiai, tačiau likus kelioms dienoms iki 
planui įvykdyti numatytos 1946 m. balandžio 13 dienos, Velykų sekma- 
dienio, du į Dachau stovyklą infiltruotus grupuotės narius demaskavo 
amerikiečių kareiviai. Nakam vyrams buvo labai apmaudu, tačiau jie ry- 
žosi įgyvendinti planą bent Niurnbergo stovykloje. 

Operacijos mastai sumažėjo perpus, todėl keršytojams kilo mintis 
surengti išpuolį Niurnbergo teismo salėje, kurioje buvo teisiami pagrin- 
diniai nacių režimo vadai, ir juos sušaudyti, tačiau siūlymas buvo atmes- 
tas dėl per didelės teismo pastato apsaugos. 

Niurnbergas visuomet būdavo įtraukiamas į keršto objektų sąra- 
šą, nes daugeliui keršytojų turėjo ypatingos reikšmės. Sąjungininkai šį 
miestą buvo pasirinkę simboliškai dėl nacių jame rengiamų kasmetinių 
suvažiavimų, o žydai nekentė jo, nes buvo pagrindinis antisemitizmo 


židinys Vokietijoje. Šiame mieste buvo leidžiamas radikalus antisemiti- 

nis dienraštis Der Stiūrmer, visoje šalyje kurstęs kuo didesnę neapykantą 


žydams. 


KERŠTO VALANDA 


Balandžio 12 d., šeštadienį, viskas buvo paruošta masiškai išnuodyti 
Niurnbergo stovykloje kalinamus vokiečių belaisvius. 

Ryte, nutaikęs momentą, kai arti nebuvo kepyklos sargybos, Leipkė 
Distelis įleido į vidų du Nakam narius, jie pasislėpė ir laukė vakaro. 
Distelis, taip pat radęs saugią slėptuvę, palaukė, kol vakare iš kepyklos 
išėjo visi darbuotojai ir liko tik sargybiniai. Tada trijulė išlindo iš slėp- 
tuvių ir darniai ėmėsi teptukais tepti vandenyje ištirpintą arseną ant 
duonos kepalų, skirtų rytojaus kalinių pusryčiams. Sąmokslininkai ži- 
nojo, kad vienas kepalas skirtas keturiems asmenims, todėl suskaičia- 
vo, kad arsenui sukėlus laukiamą poveikį, kitą dieną mirs apie dvylika 
tūkstančių vokiečių. 

Bebaigiančius velnišką darbą juos pastebėjo sargyba: tikriausiai pa- 
matė jų šešėlius, nes naktį švietė ryški mėnulio pilnatis. Distelis grįžo į 
savo slėptuvę, o du jo sėbrai iššoko pro langą ir pabėgo. 

į gamyklą buvo įsibrovę vagys ir pabėgo pamatę, kad juos pastebėjo. 

Prieš aušrą Distelis išsmuko iš kepyklos ir nuėjo į iš anksto sutar- 
tą susitikimo vietą. Čia trijulė sėdo į automobilį ir nuskubėjo Čekijos 
sienos link, o iš ten - į Italiją susisiekti su Žydų brigada, žinoma, prieš 
tai bendrininkams Paryžiuje pranešę, kad planas vyko, kaip buvo nu- 
matyta. Tai buvo ženklas Paryžiuje ir kituose Europos miestuose susi- 
būrusiems Nakam nariams imtis apsaugos priemonių, kad per galimas 
paieškas jų organizacija nebūtų išaiškinta. 

Kitą dieną krepšiai su užnuodyta duona buvo atvežti į stovyklą ir 


patiekti pusryčiams. Kaliniams ėmė reikštis apsinuodijimo požymiai, 

ir amerikiečių kariuomenės medikai kiek galėdami stengėsi išgelbėti 
arsenu užteptos duonos valgytojus. Į stovyklą buvo iškviesti visi laisvi 
Niurnbergo greitosios pagalbos automobiliai ir išvežė apsinuodijusius 
kalinius į ligonines. 

Keršytojai turėjo pasitenkinti žiniomis apie nuodų poveikį kaliniams 
iš spaudos. Kitą dieną laikraščiai pranešė, kad Stalag 13 stovykloje ma- 
siškai apsinuodijo kaliniai, nuodai paveikė tūkstančius, iš kurių tik 207 
prireikė hospitalizuoti, o kitų sveikatai rimtas pavojus negrėsė. Neži- 
noma, ar ši informacija teisinga, nes JAV valdžia niekuomet nepateikė 
išsamios ataskaitos apie apnuodijimą, tačiau faktai byloja, kad nuodai 
nesuveikė taip stipriai, kaip keršytojai buvo numatę. 

Galiausiai tais pačiais metais buvo nutraukti pirminiai tyrimai. Vi- 
suomenės spaudimas nuleisti ginklus prieš senukus privertė prokuro- 
rą nutraukti bylą. Jis tai pagrindė pritaikęs senaties terminą (vok. Ver- 
jūhrunę) ypatingoms aplinkybėms, išprovokavusioms masinių žudynių 
sumanymą. 

Po nepavykusio ir nuvylusio mėginimo nunuodyti priešus Paryžius 
gavo laišką nuo Kovnerio, kuris ką tik buvo paleistas iš kalėjimo Alek- 
sandrijoje ir jau buvo spėjęs atsidurti Palestinoje. Jis tikino, kad keršto 


troškimas nė kiek nenumalšo, tačiau tuometėmis aplinkybėmis kovotojų 


* 1996 m. vienas Vokietijos televizijos kanalas pasikalbėti apie šią kontraversišką operaciją pa- 
kvietė Leipkę Distelį ir Jozefą Harmacą. Vokietijos teisėsauga negalėjo įsikišti, nes dalyviai nu- 
skelbė savo tapatybių. 2000 m. vietinė Niurnbergo televizija vėl su jais susitiko, tik šįkart svečiai 
neslėpė tikrųjų vardų. Prieš kameras prisipažino mėginę nužudyti dvylika tūkstančių vokiečių 
karo belaisvių. Kadangi nusikaltimas nebuvo beprecedentis, Aukščiausiasis Niurnbergo teismas 
patraukė juos baudžiamojon atsakomybėn. Niurnbergo prokuratūra liepė prisistatyti Disteliui 
ir Harmacui, kuriems tuomet atitinkamai buvo septyniasdešimt ketveri ir septyniasdešimt sep- 
tyneri metai. Tai, kad kaltinamieji gyveno ne Vokietijoje, o Izraelyje, sunkino ir taip skaudžią 
temą. Kai kurioms Vokietijos visuomenės informavimo priemonėms nepatiko situacija, kad 
imti persekioti du per holokaustą išgyvenę žydai; jų kaltinimas atrodė neproporcingas palyginti 
su ilgu nacių nusikaltimų sąrašu. Prokurorai suprato, kad yra labai mažai galimybių, jog Diste- 
lis ir Harmacas galiausiai sės į kaltinamųjų suolus. Kaltinimus vis dėlto iškėlus, tik Vokietijos 
vyriausybė turėjo teisę nuspręsti, ar prašyti įtariamųjų ekstradicijos. Tokiu atveju Izraelis būtų 
turėjęs sutikti su dviejų senukų - nusikaltėlių ir buvusių aktyvistų - išdavimu, o tai atrodė var- 
giai įmanoma. (Aut. past.) 

jėgų labiau reikėjo padėti sionistams Palestinoje, kur jau buvo prasidėju- 
si kova dėl Izraelio nepriklausomybės. Iš pradžių keršytojai, manydami, 
kad Kovneris išduoda paties inicijuotą judėjimą, žiūrėjo į reikalą skep- 
tiškai, o galiausiai įsitikino Beno Guriono žodžiais, jog už patirtas bai- 
sias skriaudas bus geriausias kerštas, jei žydai įkurs savo nepriklausomą 
valstybę. 

Taigi, skirtingose Europos vietose būręsi Nakam kovotojai tais metais 
keliavo į Palestiną, o ten juos pasitiko Kovneris. Atkakliausieji vis dėlto 
vyko į Vokietiją vykdyti naujų keršto išpuolių, tačiau nesėkmingai, todėl 
galiausiai taip pat grįžo į Palestiną. Nakam grupuotė naujojoje Izraelio 
valstybėje suvaidino svarbų vaidmenį. Dauguma jos narių buvo patyrę 
kariai, todėl tapo aukštais pareigūnais naujoje valstybės kariuomenėje. 
Kovneris atsikratė kovotojo amplua, tapo garsiu rašytoju ir poetu, savo 
šalyje pelnė geriausių literatūros apdovanojimų. 

Tarvizijuje veikusi Žydų brigada iš Italijos persikėlė į Belgiją. Keršto 
išpuolius rengė vis rečiau, kol galiausiai visai liovėsi. Jos nariai visas jė- 
gas skyrė žydų emigracijai į Palestiną palengvinti. Žydų brigada nustojo 
veikti 1946 m., nors dauguma narių liko Europoje ir toliau tęsė veiklą. 

Bėgantis laikas ir 1948 m. įkurta Izraelio valstybė atvėsino žydų kerš- 
to troškimą. Iniciatyvą jie sutelkė į nacių gaudymą ir teisimą, pavyz- 
džiui, Adolfo Eichmano (Adolf Eichmann) teisme liudijo pats Kovneris. 


Taigi, kerštas buvo vykdomas teisėtu būdu. 


Neabejoju, kad knygoje išdėstytų septyniolikos istorijų herojai, rizi- 
kavę gyvybėmis gindami idealus ir net jas paaukoję, pelnė šios knygos 
skaitytojo pagarbą ir žavėjimąsi. Šiais laikais tokių pasiaukojamų veiks- 
mų retai beišvysi, o jei kas nors ryžtasi ginti tiesą, retais atvejais sulaukia 
supratimo ir pelnyto pripažinimo. 

Suprasti drąsius žygdarbius ir pripažinti jų šlovę trukdo tai, kad šio- 
mis dienomis už idealus kovojantys žmonės dažnai pasirodo esantys 
fanatikai, besistengiantys savo įsitikinimus įpiršti kitiems. Tie, kurie iš 
tiesų rizikuoja gyvybe kovodami už teisybę, dažnai nesulaukia įverti- 
nimo, ypač jei kova - o taip nutinka dažnai - prieštarauja tam tikriems 
politiniams ar ekonominiams interesams. 

Priežasčių, dėl ko pasikeitė vertybių skalė, daug, ir jos įvairios; galbūt 
konvulsiškas XX amžius parodė, kad dauguma kraštutinio atsidavimo 
atvejų mažai ką išgelbėjo, arba kadaise drąsa išsiskyrusių ir pripažintų 
didvyrių nuopelnai buvo greitai pamiršti. 

Antrojo pasaulinio karo kapinėse galima išvysti begalines eiles kapų, 
tarp kurių, nors ant antkapių yra iškaltos pavardės, iš tiesų yra anonimų. 
Dauguma drąsių karių su retomis išimtimis virto šaltais antkapiais, ku- 
rie vieninteliai ištikimai demonstruoja nebylią pagarbą Žuvusiesiems. 

Vertybių pokyčius galima vertinti kitu požiūriu ir pozityviau. Patyru- 


si pasaulinių sukrėtimų žmonija suprato, kad tokios masinės skerdynės, 

kokios užsiplieskė per Pirmąjį ir Antrąjį pasaulinius karus, daugiau ne- 
gali pasikartoti. Dabar šalių vyriausybės visais būdais ir priemonėmis 
stengiasi kaip įmanoma labiau sumažinti konfliktų aukų skaičių, be abe- 
jo, turbūt labiau baimindamosi netekti visuomenės prielankumo, nei 
nuoširdžiai rūpindamosi savo piliečiais. Kad ir kaip būtų, šiais laikais 
kareiviai turi kur kas daugiau galimybių laimingai grįžti namo nei tie, 
kurie kovėsi ankstesniuose karuose. 

Šiandien mes galime mėgautis esą saugūs ir bet kokią kylančią grės- 
mę gyvybei vertiname kaip anomaliją, nors žmoniją visuomet alino ko- 
vos, ligos, nelaimės ar gamtos katastrofos. Laimė, visuotinis progresas 
padeda išvengti daugelio pavojų, ir mirtis į mus pasikėsina daug rečiau 
nei į ankstesnes kartas. Įrodymai, kaip šioje knygoje į eilutes surikiuotų 
įvykių herojai tuomet drįso koketuoti su mirtimi dėl visuotinės gerovės, 
atspindi vertybių skalę, labai besiskiriančią nuo tos, kuria mes vadovau- 
jamės šiandien. 

Mums kelia nuostabą, pagarbą ir kartu yra sunkiai suvokiamas anuo- 
mečių žmonių apsisprendimas rizikuoti gyvybe siekiant įgyvendinti 
smarkiai jų jėgas viršijančius tikslus, pavyzdžiui, laimėti karą. Matė- 
me, kaip vyrai sąmoningai ir savo noru leidosi į itin pavojingas misijas, 
puikiai suprasdami, jog turi mažai vilčių sugrįžti namo. Esu tikras, kad 
šiandien būtų labai sunku rasti drąsuolių, pasiryžusių kone savižudiš- 
koms misijoms, kokių daug buvo rengiama per Antrąjį pasaulinį karą. 

Sunku pasakyti, ar tie vyrai išties elgėsi protingai. Daugelis jų žuvo 
labai jauni, o daugumai sveikų ir gyvų grįžusių iš sudėtingų misijų teko 
pasitenkinti žinojimu, kad tiesiog gerai atliko tarnybą. Galima disku- 
tuoti, ar jie visi buvo idealistai, įprasminę gyvenimą pasiaukojimu, todėl 
tapę didvyriais, ar priešingai, karo mozaikoje liko tik naivūs ir greitai 
pamiršti paprasti eiliniai. Nėra jokių abejonių, kad visi jie verti herojų 

Jesus Hernandez 
Pirmasis pasaulinis karas 

1914 m. birželio 28 d. Austrijos erchercogo Franco Ferdinando 
žmogžudystė išprovokuoja virtinę diplomatinių nesutarimų, kurie virsta 
narčiu kariniu konfliktu, o galiausiai - pasauliniu karu. Šis karas - tai 
raktas į nacizmo šaknis, Sovietų Sąjungą, Viduriniųjų Rytų konfliktus ir 
JAV virtimą viena galingiausių pasaulio šaliu. 


Jesus Hernandez 
Antrasis pasaulinis karas 


736 p., kieti viršeliai 


1939-1945 metų karinis Koniliktas yra labiausiai jaudinanti ir narstoma XX a. 
tema. Skirtingų kariavusių pusių istorikai prieštaringai pateikia ir vertina tuos 
pačius taktus, liudininkai pasakoja kitokias įvykių versijas. Metams bėgant jos 
vis labiau tolsta nuo tiesos. Ispanų istorikas Jesus Hernandez, savo gyvenimą 
paskyręs šios beprecedentės tragedijos tyrimui, kaupia ir sistemina visus 
duomenis, Si —— atkurti ir užfiksuoti tikrąji vaizdą. Daugybė šaltinių ir 
liudininkų Iš ivairių pasaulio šalių leido jam sukaupti medžiaga, kuri įsi 
oficialias karo pala) kas ir vadovėlius. Šimtai neitikimų faktų, mislių, pasakojim 
atskleidžia kitok| karo paveiksia. aprašo stulbi namas - ai ir slaptas 
operacijas, iskaitant Vaikiriją, pasikėsinima | Hitlerį, kuri 
pakeitė praėjusio amžiaus istoriją. 

Peter Englund 
Karo liūdesys ir grožis 

„Karas gražus generolams, žurnalistams ir mokytiems žmonėms“, - pagalvojo 
prancūzų pėstininkas Renė Arno, traukdamasis su 30 išlikusiuju fronto linijoje prie 
Verdeno iš 100 atžygiavusių kariu. Karo grožis ir liūdesys yra nepaprastas 
pasakojimas apie Pirmąjį pasaulinį kara, talentingo istoriko surinktas iš devyniolikos 
realiai gyvenusių Ir į konfliktą patekusių asmenų dienoraščių, atsiminimų ir laiškų. 
Tarp jų yra amerikietis karo lauko chirurgas, australė serbu armijos vairuotoja, anglė 
slaugė rusų armijoje, Už osmanus kovojęs nuotykių ieškotojas iš Pietų Amerikos, 
dvylikametė vokietaitė ir keletas kitų civilių. Jie paeiliui pasakoja, ką matė ar jautė ta 
dieną, nė nenutuokdami, kaip baigsis karas ir koks bus jų likimas. Tarp karių 
palydėtuvių 1914 metu rugpjūčio ketvirtaja, kai Elfrydė traukia namo ištiesusi kario 
paspaustą ranką, ir 1918 metų lapkričio tryliktosios, kai Budapeštą pasiekė 
sutriuškintos austrų-vengrų armijos kavaleristas Palas Kelemenas ir tyliai susiraitė 
priemenėje, kad nepažadintų tėvų, - ketveri siaubo, bado, pažeminimo, išsekimo ir 
liūdesio metai įvairiose karo scenose nuo Vakarų fronto, Alpiu ir Balkanų iki Rytų 
fronto, Mesopotamijos ir Rytų Afrikos, kurie vienodai lamdė valstybių ir pavienių 
žmoniu likimus. 

Kariai. Kovų, žudynių ir mirčių protokolai 

Apie Antrąjį pasaulin nį karą pri Irašyta galybė prisiminimų, Monografijų. Ši I knyga ki kitokia 
Jos šaltinis - šimtus tūkstančiu mašinraščio D uži imantys protokolai, Kurie 
išslaptinti tik1966 m. Ni 8kO neį itari iantys vokiečių kareiviai buvo slapta įrašinėjami 
sąjungininkų kalėjimuose ir jų pašnekesiai buvo A MA „Karo brutalumas, 
žiaurumas ir kietaširdiškumas - iprasta šių pokalbių S žudymas ir smurtavimas yra 
pasakotojų bei jų klausytojų kasdienybė. Apie tai kareiviai kalba valandų valandas kaip 
ir, sakykim, apie e lėktuvus, bombas, radarus, miestus, vai ai bei moteris. Kareiviai 
nežinojo, koks bus jų likimas ir karo baigtis, tad as liko sustingusi istorinė 
Žmonijos akimirka, 1941-1945 metų mintys ir požiūriai. Si knyga atsako į daug XX a. 
pirmos puses istorijos klausimų. kurių nesugeba paai kinti i geriausi istorikai. 

nuopuolis Hitlerio sostin 

ŠOGER MOORHOUSĘ 


Roger Moorhouse 


Kariaujantis Berlynas 

Berlynas buvo centrinis Antrojo pasaulinio karo miestas, Hitlerio imperijos 
starto aikštelė, A. Speero pasaulinio metropolio vizijos įsikūnijimas. Berlynas 
taip pat buvo miestas, kuriame Hitlerio reichas galiausiai žlugo. 


Sostinė iškentė daugiau oro antskrydžių nei kuri kita Vokietijos vietovė, atlaikė siaubingą 
sovietų apsiaustį 1945 metais. Anglų istonkas, Antrojo pasaulinio karo ekspertas Rogeris 
Moorhouse, pasitelkęs nepublikuotus dienoraščius, memuarus ir interviu, knygoje 
Kariaujantis Berlynas atkuria sukrečianti gyvenimo ir mirties paveikslą nacių sostinėje: 
badą, nesibaigiančias eiles, elektros trikdžius, juodąją rinką, viltis ir baimes, išlikusių žydų 
slapstymą, terorą. Išsami istorinė analizė, gyvas pasakojimo stilius perteikia neitikimą 
miesto ir žmonių, kurie išgyveno epini koniliktą, istoriją. 

Herndndez, Jesūs 

Slaptosios Antrojo pasaulinio karo operacijos : sąmokslai, slaptieji 
agentai, kontržvalgyba, išpuoliai ir sabotažai / Jesūs Hernandez ; iš ispanų 
kalbos vertė Ieva Baranauskaitė. — Kaunas : Obuolys [i.e. MEDIA 
INCOGNITO, 2013]. - 359, [3] p. : iliustr. 


Bibliogr.: p. 357-360. 
ISBN 978-609-403-580-7 


Per Antrąjį pasaulinį karą paprasti žmonės, tikėdami savo jėgomis 

